
CAPITOLUL 1 


După ce trecu de primul şir de creste, Belgacen se trezi deodată 
orbit de lumină; albă şi puternică, ea emana din zăpada care îl 
înconjura. Îi iradia pe faţă asemenea luminilor unei rampe de teatru, 
subliniindu-i arcadele sprâncenelor, pleoapele inferioare, nările, 
buza superioară, pomeţii scofâlciți şi ovalul bărbiei. Faţa, şi ea 
transfigurată de strălucirea zăpezii, îi apărea ca pe un negativ 
fotografic. 

Suspendat la câţiva metri deasupra solului cu ajutorul unui 
compensator de gravitație, Belgacen aluneca în noapte. Tehnicienii 
Ligii realizaseră un model foarte silențios de motor liniar pentru a-l 
propulsa; auzea cu greu zgomotul palelor care i se învârteau cu 
frenezie deasupra. Bine fixat de trunchi cu o armătură uşoară de 
plastic, aparatul îl menținea într-o poziție orizontală. Belgacen se 
compara cu un erou de bandă desenată, plutind fără cfort de-a 
lungul negurii scânteietoare a cerului, apropiindu-se uşor de 
agitația permanentă a norilor — cu Superbwana, de exemplu, în 
episodul în care se lupta cu tâlharii gheții. 

Brazii, strașnici, se scuturau sub vânt şi acele lor, brusc eliberate 
de zăpadă, se întunecau până la a se confunda cu noaptea. Lui 
Belgacen îi cra teamă: fiecare foşnet de arbore, fiecare zbor de 
pasăre sau zgomot al micilor vietăţi, fiecare pietricică desprinsă îi 
accelerau ritmul cardiac. Ar fi vrut să se întoarcă şi să zboare pe 
spate, cu fața la cer, pentru a se cruța de spectacolul ncliniştitor al 
acestor Alpi, plini de zăpadă, în noapte. Dar, aşezat în acest fel, n-ar 
fi putut să-şi dirijeze zborul iar succesul misiunii sale depindea 
îndeaproape de precizia itinerarului. Aşa că se constrânse să-şi 
urmeze alunecarea tăcută, pe burtă, cuprins de nelinişte. Nu putca 

să se ridice spre cer şi să treacă dintr-un singur avânt lanțul munților 
fiindcă balizele de supraveghere l-ar fi reperat imediat şi asta ar fi 
echivalat cu o condamnare la moarte. Belgacen trebuia să se 
deplaseze la nivelul solului, folosind în zborul său cea mai mică 
colină, cea mai neînsemnată adâncitură de teren, dacă voia să-şi 
atingă scopul. După câteva încercări, îşi reglase viteza la zece 
kilometri pe oră, transmițându-şi ordinele minuscului pilot 
electronic care-i ghida traiectoria, ca să se adapteze rapid 
surprizelor reliefului. 

Ameţit uşor de mirosul uscat al zăpezii care-i arunca în față 
scurte pale de vânt şi datorită ciudăţeniei acestei călătorii lente de-a 
lungul munților înghețaţi, Belgacen se simțea cuprins de o spaimă 
care îl paraliza; totuşi, temperatura scăzută n-avea nici o influență 
asupra lui; o peliculă de protecţie, mulată pe corp, îl termoproteja 
fată de atmosferă ca un cocon; în plus, o mască îi încălzea aerul pe 
care-l respira. Frica îl sugruma. Exista un element al misiunii sale 
pe care îl neglijase: în faţa pericolului, spiritul său reacționa 
instinctiv. Intră într-un con de umbră proiectat de un pisc. 

* 

Cu câteva ore în urmă, era calm, tocmai aterizase la Geneva. 
Bine ați venit în Confederația Helvetică. „Elveţia, întotdeauna 
primitoare!” — apoi rectifică în minte — „Scuze, Confederaţia 
Helvetică”, ca şi cum polițistul care se pregătea să-l interogheze i-ar 
fi putut auzi gândurile. Bine ați venit în Confederaţia Helvetică: ce 
lipsă totală de umor în etalarea învechită de afişe multicolore din 
jurul acroportului, ilustrând şi lăudând în scopuri turistice cele mai 
frumoase peisaje ale Alpilor. Pentru care turişti? Elveţia era atât de 
săracă de când se desprinsese din Piacom, încât trebuia cu orice preţ 
să atragă câteva devize. 

Reprezentantul autorităţilor îl culesese pe Belgacen la coborârea 
din avionul invizibil; oamenii Ligii atrăgeau întotdeauna atenţia 
poliţiştilor din orice ţară. Dar asta nu-i împiedica pe aceştia din 
urmă să fie politicoşi. Făcuseră câțiva paşi pe terenul de aterizare 
de mărimea unei podgorii, aşezat exact în vârful uneia dintre 
colinele care dominau oraşul, oraşul stratificat, plin de tunele, care 
se contura jos, găurit ca un şvaiţer. Belgacen era calm, încântător de 

calm în acea clipă; urmărea deplasarea luminii pe malurile lacului 
Leman, pe măsură ce, pe cer, un nor uriaş şi buhăit se extindea, 
divizându-se apoi în smocuri albe, care pătau cu tot atâtea puncte 
întunecate lacul de argint. Attia avea o încredere nestrămutată în 
reuşita misiunii sale; se bucura în secret de importanța pe care ea i-o 
va conferi brusc; îi era suficientă această bucurie intimă, căci nu-i 
sta în fire să se impună în faţa contemporanilor, chiar dacă existau 
toate premisele pentru a o face fără dificultate. 

— Numele şi naționalitatea dumneavoastră? 

— Belgacen Attia. 

— Din... 

— Liga țărilor Ex-comnunitare. 

— Scopul vizitei dumneavoastră, vă rog... 

— Este trecut în paşaport. 

Polițistul luase cartela magnetică pe care Belgacen i-o întinsese 
şi o cântărise în mână, ca şi cum şi-ar fi închipuit că prin acest gest 
ar fi extras informaţii inedite. 

— Aşteptaţi un moment aici, vă rog, o voi verifica printr-un 
terminal. 

Introdusese cartela internaţională de circulație într-o fantă 
luminoasă. Ultimii pasageri ai zborului dinspre Saigon dispăreau 
prin culoarul de ieşire. Situaţie şi formalităţi obişnuite pentru un 
locuitor din Ligă. 

* 

Literele se aprinseseră brusc pe un ecran. „Treceți.” Era un 
răspuns sobru de genul: „ Bine ați venit în Confederația Helvetică.” 
Bănuitor, polițistul tot mai palpa cartela magnetică ce fusese 
ejectată, caldă încă, din fantă. Belgacen încercase să interpreteze 
gândurile celuilalt după expresia feței; se antrenase în decursul 
anilor să observe cele mai mici contracții ale mușchilor faciali, cele 
mai mici riduri, ticuri mărunte, mişcări ale ochilor, care trădau 
sentimentele. Procentajul său de reuşite în această artă divinatorie 
era satisfăcător, mai ales pentru un locuitor din Piacom; în țările cu 
o veche civilizaţie, locuitorii îşi făceau un titlu de onoare din a se 
controla. Ca şi acel poliţist, impasibil, care mormăise: 

— Câteva clipe încă, pentru o scurtă verificare suplimentară. 

Lui Belgacen i-ar fi plăcut să ajungă şi el la această economie de 
mijloace: doar buzele străinului se mişcaseră. Omul încărcase un 
program mai complet pentru terminal, introdusese din nou cartela 
şi primise instantaneu transcrierea ordinului de misiune pe care îl 
citise cu atenţie. Trăsăturile sale ascuţite, aduse într-o parte de nasul 
mare şi drept, erau încadrate de o linie subţire de păr şi barbă; părea 
un triunghi blond. 

— Aţi putea să-mi citați din memorie cel de-al treilea rând al 
celui de-al doilea paragraf? Ordinul de misiune este valabil; dar 
trebuie să vă identific, înțelegeți? 

Această capcană simplă îl amuză pe Belgacen; toate datele de 
identificare erau incluse pe cartela internațională de circulație; ca 
atare, rămăsese calm, foarte calm. Recitase. 

— Procuratorul Attia este, deci, din aceste motive, însărcinat cu 
o expertiză legală pe lângă Societatea Băncilor Paralele. 

— Fiţi binevenit în Confederaţia Helvetică, domnule procurator. 

Politicos, polițistul, de această dată. Băncile elveţiene nu mai 
aveau nici avere, nici putere, nici reputaţie. Timpul strălucirii lor 
trecuse. Constituirea Ligii, tragicele evenimente internaționale şi; 
mai ales, decizia luată de către Piacom de a se izola de restul lumii 
printr-un zid impenetrabil, toate slăbiseră Elveţia. De douăzeci de 
ani, mica ţară era izolată între frontierele sale inviolabile şi privată 
de o mare parte a resurselor exterioare. 

În timpul acelui episod, Belgacen Attia se stăpânise perfect, îşi 
controlase sentimentele şi reflexele; un martor impartial ar fi fost 
incapabil să descopere cea mai mică umbră de nelinişte în 
comportamentul său. Ca în toate situațiile în care trebuia să dea 
dovadă de responsabilitate, Belgacen avusese sentimentul că se 
supune fatalităţii, ceea ce nu mai lăsa loc imaginaţiei. Nu mai 
interpretase faptele în mod subiectiv, având senzaţia că ocupă locul 
unui personaj de roman, al cărui destin era trasat, rând cu rând, fără 
nici cea mai mică posibilitate de a se sustrage paginilor. Nu trebuia 
să-i fie frică... 

* 

Şi totuşi, peste câteva minute, procuratorul Attia va trece 

fronticra dintre Confederaţia Hclvetică şi Piacom, torturat: de 

nelinişte. Nu era însă momentul să se lase cuprins de panică; trebuia 
să-şi valorifice calităţile pentru a trece fără riscuri de formidabilele 
forţe de apărare care i se opuneau. Reperase deja, lângă o creastă 
verticală, locul ales pentru traversarea clandestină, un mic defileu 
golaş, în care zăpada scânteia cu o strălucire minerală, ca un 
fragment de astru mort. 

Belgacen se pregătise de mult timp pentru această misiune, o 
aşteptase, o organizase cu meticulozitate, dar corpul său se revolta 
în fața amenințării armelor invizibile, aflate de cealaltă parte a liniei 
-de demarcaţie dintre Piacom şi restul lumii. Existau atâtea poveşti 
referitoare la acest subiect... 

Motivele scindării nu erau cunoscute. Evenimentul se produsese 
brusc: toate comunicațiile pe căi aeriene, maritime sau terestre 
fuseseră întrerupte unilateral de către cele treizeci de state ale 
Piacom-ului; se instalase o reţea de apărare automatizată, foarte 
sofisticată; un sistem atât de perfecționat, încât nu era cunoscut 
vreun om care să-l fi dejucat total; aceia care nu muriseră se 
întorseseră nebuni după trecerea lor de-a lungul frontierei. De 
altfel, spionajul aerian era ineficient datorită fasciculelor de bruiaj 
care-l împiedicau. Semnalele hertziene nu treceau. Piacom-ul era 
de mai bine de douăzeci de ani o lume închisă, secretă, misterioasă: 
o pată albă pe harta Terrei. 

În ciuda acestui fapt, Belgacen Attia fusese solicitat de către 
Ligă pentru a îndeplini o misiune în Piacom, misiune de care 
depindea, poate, soarta planetei. 

Încetini până când viteza sa deveni nulă. Uşoara frecare a 
palelor încetă. Îşi desfăcu compensatorul de gravitație şi căzu cu 
burta pe zăpada care scârţâi, ceea ce-i redeclanşă impresia de 
aderență fizică la realitate. Alpii nu mai erau un decor şters pe care 
îl survola, ci un univers periculos care îl ameninţa. Mai întâi, 
trebuia să gâtuie această teamă care îl vlăguia, să domolească agitația 
care-i punea stăpânire pe organism. Îşi îndreptă încet capul, pentru 
a judeca mai bine situaţia: la începutul acestei călătorii, căutase să 
stabilească corelaţii liniştitoare între acest peisaj şi cel al deşertului 
familiar; în zbor, această paralelă rezistase, însă la sol ea se 
dezintegra. Acest alb strălucitor şi pustiu îl îngrozea. Deşi îşi 

părăsise oaza natală la vârsta de cincisprezece ani şi călătorise mult 
de atunci, Belgacen nu întâlnise niciodată zăpada. Nici un fulg nu 
mai cădea în oraşele climatizate ale Piacom-ului, în care trăise el 
odinioară. Nu avea decât o concepție abstractă a fenomenului. 
Acest câmp de cristale lucitoare pe care căutase să-l asocieze cu 
dunele, cu valurile de nisip, crea o lume ostilă şi rece pe care trebuia 
s-o învingă. Belgacen descoperise originea fricii sale în aceste 
straturi de omăt înghețat, în aceşti ghețari, în aceste câmpii de un 
alb terifiant. 

= Planul misiunii prevedea ca el să se târască mai multe sute de 
metri, de o parte şi de alta a frontierei, săpând un tunel în zăpadă, 
pentru a scăpa de sistemul radar care baleia tot teritoriul. 
Îmbrăcămintea sa fusese creată pentru a trimite un ecou termic 
asemănător celui al mediului înconjurător, în cazul în care prima 
precauţie nu l-ar fi ferit de atingerea unei unde de reperaj de o altă 
natură. 

Belgacen îşi conectă termorezistenţele electrice de pe abdomen 
şi-şi lăsă corpul să se afunde mai multe zeci de centimetri în stratul 
compact de zăpadă. Apa topită în acest mod curgea în şiroaie şi 
îngheţa rapid în jurul său. Porni apoi rezistenţele care erau dispuse 
pe mâini şi pe frunte şi le întrerupse pe cele abdominale. Toate 
comenzile acestei instalaţii speciale erau conectate la creierul 
electronic miniaturizat care-i pilotase zborul şi erau coordonate de 
semnalul codificat al gândurilor. La începutul călătoriei, Belgacen 
agrease senzaţia de supraom pe care aparatul i-o provoca datorită 
amplificării calităților; dar frica simțită în acel moment în sicriul de 
gheață era aşa de puternică, încât o trăire de o asemenea 
artificialitate n-o putea compensa. 

Belgacen se ferecă în sine însuşi şi îşi lăsă să acţioneze un fel de 
conştiinţă automată care-i permitea să îndeplinească un anumit 
număr de gesturi esenţiale reuşitei misiunii sale. Perfect adaptat din 
punct de vedere mecanic funcției sale, procuratorul Attia se târa 
acum într-o mod echilibrat prin canalul sticlos pe care îl crea cu 
fruntea şi cu mâinile. Cu siguranţa de estimare a unei cârtițe oarbe, 
îşi modifica din când din când direcția, schimbând înclinația 
tunelului. Locul fusese ales de către tehnicienii Ligii datorită 

grosimii excepționale a stratului de zăpadă. Preocupat de munca sa 
la şanţ, atent la menţinerea direcției, îşi uita tot mai mult temerile şi 
înainta uniform spre o zonă de omăt îngheţat care marca sfârşitul 
porțiunii periculoase. 

O dată atinsă, Belgacen se opri, epuizat. Sistemele automate îi 
replară temperatura combinezonului; o dori ceva mai rece şi o 
obţinu imediat; asta îl linişti. În spatele lui se întindea galeria pe 
care o săpase, scăldată într-un con de umbră alb-albastru; pe traseul 
său se găseau ici şi colo câte o stâncă, un trunchi de copac, o 
rădăcină — închistate ca niște fosile în straturile de zăpadă. Îşi 
îndeplinise perfect munca; de câte ori își repetase el mişcările în 
simulatorul construit de către tehnicienii Ligii! Condiţionarea 
funcţionase perfect: Belgacen ajunsese să îşi traseze itinerarul mai 
bine decât ar fi putut-o face chiar şi un sondor electronic. Simţea o 
anumită mândrie. Cea mai slabă emisie a unei unde radar l-ar fi 
reperat imediat; traversase frontiera în maniera unui profesionist, ca 
orice demn cetăţean al Ligii. 

Belgacen ţâşni la suprafaţă din albul muşuroi de cârtiță şi îşi 
reluă drumul la mai multe sute de metri dincolo de zona 
periculoasă. Calea Lactee lucea difuz, ca un pumn de zăpadă 
răspândit în spațiul noctum. Se opri, iscodind liniştea, precum un 
leu prada, în fundul pâlniei nopții. Frica nu-l părăsise; îşi stabilise 
capete de pod la nivelul inconştientului; îi era dificil să o învingă. 
Îi veni ideea să se scoale şi să alerge, să coboare rapid versantul 
până la stațiunea de sporturi de iamă care se găsea trei kilometri 
mai jos, la cota 1900, şi să-şi termine prima etapă a misiunii. Ar fi 
putut să se liniştească pe moment. De obicei, Attia învingea în 
situaţiile cele mai dificile cu o anumită dezinvoltură, condus de 
siguranţa că n-ar fi putut să-şi ocolească destinul. De această dată, 
teama organică pe care o resimțea la contactul cu zăpada îi perturba 
înţelesul asupra sorții. Acordându-și o pauză, încercă să determine 
clipa în care aceasta apăruse, în speranța că o va învinge. 

* 

leşind din aeroport, se îndreptase spre sediul Societății Băncilor 
Paralele, cum indica ordinul său de misiune. În autotaxiul pe care îl 
conducea, încercase să definească deosebirea dintre mediul urban 

al principalelor oraşe ale Ligii şi acela al Genevei: aici încâlceala 
micilor imobile, căsuţelor şi turnurilor, altemanţa imprevizibilă a 
străduțelor şi a marilor bulevarde, ce dădeau câteodată într-o 
grădină, o piaţă sau o curte, apariţia vreunei uriaşe pete luminoase 
dintre două fațade întunecoase sau a unui monument arhitectural de 
o excepțională frumuseţe, toate se bazau pe acordurile secrete 
datorate sedimentărilor succesive ale diferitelor perioade ale 
istoriei. În Ligă, fostul nucleu al oraşelor, încă fragil, fusese 
devastat de planurile barbare de urbanism datorate vechilor 
colonizatori. Începutul expansiunii urbane fusese marcat de 
normalizarea stilurilor de viață legate de dezvoltarea mass-media, 
structurile primitive nu fuseseră destul de puternice ca să-i reziste. 

Belgacen nu ştiuse cui să-i atribuie melancolia care urca în el; 
de obicei, el nu era nicidecum legat de trecut şi nu acorda nici o 
importanță amintirilor. Era mai degrabă avid de viitor. 

Totuşi, pe măsură ce pătrunsese în inima acestui vechi oraş, 
descoperise un alt sens al misiunii sale, pe care dorea să-l ascundă 
cu orice preț. Prezenţa acestui decor veştejit îl obliga să plonjeze în 
memoria sa pentru a găsi aici un fapt esenţial, în mod voluntar 
ascuns: când fusese alungat din Piacom, în acelaşi timp cu toţi 
muncitorii străini, din cauza accesului izolaţionist care precedase 
închiderea frontierelor, aştepta un fiu de la o prietenă întâmplătoare, 
o franțuzoaică. Statutul său privilegiat, de depanator, nu-l protejase 
însă, fusese expulzat înainte de naşterea copilului. Belgacen dorise 
întotdeauna să separe căutarea acestui fiu de misiunea sa oficială; 
înțelesese însă, în cele din urmă, că cele două erau de nedisociat. 
Nu va pleca din Piacom fără să-şi găsească fiul — era un pact pe care 
tocmai îl încheiase cu el însuşi. 

Strânsese mâna prietenului său Sertao, venit să-l întâmpine. 
Şapte ani se scurseseră de la ultima lor întâlnire. Părul lui, negru și 
des, nu albise încă. Îl îmbrăţişase şi-l urmase în biroul său. Ziduri 
lăcuite, mochetă, birou înalt, toate caracteristicile reușitei sociale în 
vechea lume. Sertao părea incomodat de tot acest lux. 

— Deci, Belgacen, cum a mers? 

— La aeroport, polițistul era un pic mai curios ca de obicei, dar 
ordinul de misiune a fost solid. i 

— Normal, pentru o misiune urbană. 

— Dar pentru ce se înverşunează aşa împotriva membrilor 
Ligii? Elveţia este neutră, nu-i aşa? 

— Neutră, dar istoric afiliată dominaţiei banilor. 

— Lipsă de adaptabilitate; acum, ei sunt săraci. Pentru ce nu se 
asociază cu țările Ex-comunitare, ar fi unica lor şansă!? 

Sertao îl privise pe Belgacen ca şi cum acesta tocmai se ridicase 
în mod neaşteptat la o extraordinară valoare în ochii săi. 

— Şi războiul, cum evoluează? Pentru că, aici, ştii, suntem 
extrem de izolaţi, nu captăm emisiile sateliților decât câteva minute 
pe zi, iar eu nu primesc mesaje codificate decât o dată pe 
săptămână. 

— Nimic special pe frontul Mexicului; Statele Unite au multe 
probleme cu luptele de gherilă urbană, provocate de mica 
secesiune. În Indonezia situaţia este gravă, am suferit pierderi grele 
în ultimele zile, dar rezistăm. Şi apoi, populaţia ne sprijină; în plus, 
chinezii nu mai pot să redreseze situaţia. 

Africanul păruse satisfăcut de acest răspuns eliptic; el îi confirmase 
certitudinile privind victoria finală a țărilor Ex-comunitare şi, 
pentru el, îngropat în acest colţ helvetic, întunecat, posomorât şi 
rece, acest lucru era esențial. Îi făcuse lui Belgacen semn să se 
aşeze şi, scoțând o hartă mare din sertar, comentase intinerarul pe 
măsură ce-l trasa cu degetul. 

— Este o veche hartă pe care am regăsit-o, datează din perioada 
în care eram monitor de schi în Alpii francezi. Datorită ei am 
descoperit versantul pe unde ai cele mai mari şanse să treci, zăpada 
este totdeauna prea groasă, este... 

* 

Faţa bronzată a lui Sertao i se ştergea din memorie. Belgacen se 
târa pe suprafaţa zăpezii înghețate, înfrigurat de spaimă. Un pâlc de 
nori dolofani sfida azurul cerului. Într-o oră, va ninge la această 
altitudine. Nu ştia cum să reacționeze. Se înfioră şi se opri. Tăie cu 
dinții un mic vârf de piele uscată care îi înconjura arătătorul de la 
mâna stângă, care se inflamase. Nic: nu se punea problema să 
renunțe la mănuşi: sondele termotropice puteau să descopere o 
diferență de temperatură chiar şi la această distanță. Chiar dacă cl 

sc temea mai mult de baleiajul radar şi, cine ştie, de declanşarea 
armelor neuronice. 

Ce se ştia în legătură cu acest subiect? Tot ceea ce agenții de 
informaţii din Ligă şi autorităţile elveţiene izbutiseră să afle. Adică 
puţine lucruri. Dacă existau informaţii foarte precise despre efecte, 
nimeni nu avea certitudini referitoare la amplasarea armelor. Sertao 
îi vorbise de victimele pe care el le întâlnise, refugiaţi politici, 
spioni internaţionali, contrabandişti ce sperau să realizeze beneficii 
enorme în urma traficului cu Piacom-ul, vizionari, aventurien de 
toate speţele, criminali urmăriți; şocul pe care-l suferiseră îi 
schimbase până în punctul de a şterge în ei orice rămășiță de 
umanitate. Armele neuronice spărgeau în mod brutal bariera dintre 
conştient şi inconştient. Mister Hyde se întâlnea cu doctorul Jekyll. 

Dâra întortocheată pe care Belgacen o trasase pe câmpul de 
omăt, de la locul de unde ieşise din tunel, fusese brusc dezvăluită 
de lumina oblică a lunii. Aceasta evocă pentru el imaginea unei răni 
prost cicatrizate. Avea o oră de răgaz pentru a se pregăti să suporte 
şocul armelor neuronice. O oră, aici, în aşteptarea viitoarei căderi 
de zăpadă; se înfioră la gândul imaginii acestui univers înfricoşător 
care în curând va lua locul nopţii; dar nu avea alternativă. 

Urmând un orar foarte precis, Belgacen înghiţi o serie de pilule 
divers colorate care ar fi trebuit, teoretic, să-i asigure protecția 
sistemului nervos; câteva dintre aceste droguri, prin efect întârziat, 
ar putea, de asemenea, să remedieze eventualele leziuni provocate 
de către arme, dacă primul şoc nu ar fi suficient amortizat. După o 
perioadă de euforie intensă, în care Belgacen fu despovărat de 
nelinişte, urmă o fază de excitație maximă. Trebui să se abțină 
pentru a nu ieşi urlând din ascunzătoare, înfruntând astfel al doilea 
sistem de protecţie. Apoi urmă un ciclu depresiv care precedă 
halucinațiile. 

Halucinaţii baroce desprinse din primii lui ani de viaţă: frânturi 
de amintiri privind o clipă foarte scurtă a copilăriei sale — tatăl său 
jupuind o oaie sub curmali, oasele unui peşte aruncat pisicii în 
timpul unei mese, mama sa alăptându-i sora. Amintiri care se 
confundau şi se amestecau după o primă vizualizare, amintiri 
deformate: alăptarea pisicii de către un curmal, tatăl lui scoțând 
coloana vertebrală a surorii sale, mama întemniţând o oaie sub 


PHILIPPE CURVA 1 


peşti. Convoiul imaginilor defila, secvențe demente, clare şi precise 
ca nişte instantanee luate la fiecare milisecundă. Belgacen crezu că 
raţiunea nu-i va rezista la acest asalt al absurdului şi că percepţia 
realităţii îi va rămâne definitiv alterată. Căci un alter-ego observa 
aceste fenomene, impasibil. Acesta din urmă putea să vadă sistemul 
său nervos ca şi când îi fusese separat cu un scalpel de restul 
corpului; ar fi putut să-i deseneze cele mai mici ramificații, cele mai 
îndepărtate terminaţii şi această reţea de nervi îl făcea să sufere. În 
acelaşi timp cu durerea care creştea până la pragul intorelabilului, 
halucinaţiile se schimbau într-un ritm accelerat, imagini grotești 
smulse din memorie, viziuni ce sfidau toate legile logicii. Curând, 
imaginile se răvăşiră, şi culorile se amestecară; dar, paradoxal, cu 
cât ele se depărtau mai mult de realitate, cu atât omul Ligii era mai 
sensibil. Cuprins într-un vârtej difuz şi pestriţ, suferind de pierderea 
corpului, Belgacen Attia se simţea în mod brutal aruncat afară din 
el însuşi, ca o ghiulea. Scoase un strigăt slab şi corpul său 
neputincios se răsturnă în zăpadă. 

Când se trezi, o oră mai târziu, lui Belgacen nu-i mai era teamă; 
gândurile i se derulau în minte fără estomparea obişnuită, fără 
distorsiuni, expresii pure ale reflecției. Se simţea curat lăuntric, 
debarasat de inutilele probleme de conştiinţă. Putea să-şi controleze 
mecanismele cerebrale fără ca vreo cenzură să intervină, să 
examineze orice problemă cu o luciditate crescută. „Dacă un robot 
ar avea o viziune subiectivă asupra lumii, aceasta ar fi, fără 
îndoială, ceea ce el ar percepe”, gândi el. Dispăruseră toate acele 
întunecimi confuze care — avea această impresie — se luptaseră 
pentru a decide actele sale. Astfel transformat, mașină gânditoare, 
limpezit de nesiguranță, era bine înarmat pentru a pătrunde în 
Piacom. 

Reactivă compensatorul de gravitate, pomi motorul liniar, îşi 
alese direcția. Belgacen îşi reluă fabuloasa alunecare prin noaptea 
alpină, chiar în momentul în care zăpada începu să cadă. Peisajul se 
întunecă. Liniştea muntelui se adăuga celei a fulgilor care coborau 
cu regularitate. 

Douăzeci de minute mai târziu, luminile Alpilor de Huez apăreau 
acoperite de un halou. Belgacen se miră de propria invulnerabilitate. 
În ciuda protecţiei chimice, nu-i venea să creadă că atacul armelor 

neuronice trecuse fără ca el să-l fi resimţit. Ținuse piept şocului? 
Această întrebare era un omagiu implicit adus tehnicienilor Ligii. 
Ca toți locuitorii Ligii, Belgacen îşi făcea un complex de 
inferioritate față de tehnologia din Piacom. Trecuse multă vreme de 
când renunțaseră la orice pretenţie de atinge nivelul de viață al 
țărilor Comunităţii; aceasta constituia însuşi fondul filozofiei țărilor 
Ex-comunitare. Dar era necesar să recupereze întârzierea ştiinţifică, 
pentru a atinge stadiul în care acest lucru nu ar mai fi necesar să-i 
preocupe. 

Procuratorul Attia reperă postul de transformatoare, abandonat, 
al fostei rețele electrice aeriene care alimenta odinioară staţiunea. 
Trecuseră mai multe zeci de ani de când nu mai funcţiona; plante 
căţărătoare, precum iedera, îl acopereau. După părerea lui Sertao, 
populația Piacom-ului îi acorda un respect istoric; turnat în beton, 
trebuia să traverseze secolele pentru -a aduce mărturia unei epoci 
artizanale a tehnologiei. Belgacen descifră cu greutate literele în 
relief care împodobeau uşa de fier zugrăvită în gri: licheni gălbui se 
încrustaseră şi deformau cuvintele. Atenție, Pericol, Interzis, pe trei 
linii; aceste avertizări erau urmate de un cap de mort şi de un scurt 
text oficial indicând felurile acestui pericol şi ale acestei interdicții. 
Astăzi, electricitatea urma căi mai misterioase şi mai ascunse decât 
acelea ale stâlpilor şi ale cablurilor. Attia încerca, intelectual, un 
anumit soi de înduioşare pentru aceste lucruri căzute în uitare 
înainte de naşterea sa. Ca toți contemporanii, avea un cult pentru 
materialul care purta semnul mărețului geniu inventiv al 
începutului erei ştiinţifice, înainte ca noţiunile de rentabilitate să 
impună norme absolute. În acea epocă, se părea, fiecare individ 
fuscse un creator puternic, ce nu scăpa nici o ocazie să-şi exprime 
lumea interioară. În Ligă se urmărea relansarea acestor activităţi; 
inventatorii de instrumente ale unor tehnologii marginale se 
înmulțeau cu repeziciune. Pe piață se găseau din belşug aparate cu 
utilizări dintre cele mai ciudate. 

În timpul acestei evocări, Belgacen ar fi trebuit să se simtă 
emoţionat până la lacrimi; dar drogurile distruseseră în el orice 
capacitate de emoție. Își dădu seama, totuşi, de această înduioşare 
pe calea rațiunii. 

Cheia se întoarse fără dificultate în yală; în vechiul dulap de 
securitate al postului îşi aşeză fără efort tot echipamentul: 
compensatorul de gravitație, motorul liniar, microordinatorul, 
masca respiratorie. Îşi aşeză, de asemenea, şi combinezonul şi 
dizolvă pelicula termoprotectoare care îi acoperea corpul. Câteva 
picături dintr-un flacon fură suficiente ca ea să se volatilizeze. Îşi 
puse apoi din nou haina; muşchii săi jucau liber sub țesătură, 
straturile suprapuse de poplin ultrasubţire păreau să-i amplifice 
mişcările. Belgacen se ocupă câteva clipe cu această activitate, apoi 
se întinse îndelung. Se regăsea psihic. 

De această dată, era în Piacom. Reuşise, deci, prima parte a 
misiunii sale. Luminilt învolburate ale staţiunii de iarnă o indicau, 
armonia arhitectuală a imobilelor de plastic transparent era o 
confirmare. Attia se îndreptă spre port fără să întâlnească nici un 
trecător. Mergea cu un pas uşor, fiind gata să sară în spatele vreunui 
copac, într-un colţ, pentru a se ascunde în caz de pericol. La această 
oră târzie, ultimii trecători nocturni se duceau la culcare. Silueta sa 
dispăru în luminile multicolore ale unui far. Belgacen se simţea 
iritat de căderea nervoasă a fulgilor; însă, de acum înainte, nu-i mai 
era teamă. 


CAPITOLUL 2 


Simon Cessieu se îndoia că mai existau mulţi alți colecționari de 
calibrul lui. 

Colecţia sa de cutii de mazăre, spre exemplu, era probabil cea 
mai completă care putea fi găsită în Piacom: poseda chiar un 
exemplar rarisim din primele conserve industriale cunoscute, 
Francfort 1867, o mostră a celebrei serii braziliene care se 
scufundase o dată cu cargoul pe care se găseau, în momentul în care 
uzina dăduse faliment; comorile sale erau incomensurabile: etichete 
din toate epocile şi de toate tipurile, cu grijă păstrate sub un strat de 
sticlă, cutii de toate formele şi conținuturile, întreținute cu grijă. 
Apucă un exemplar, îl studie, îl puse îndărăt, citi cifrele discret 
gravate în metal şi îşi dădu verdictul: 

— Petitjean 1939. 

Acelaşi rezultat l-ar fi putut obține analizând alte detalii: 
calitatea fotografică a imaginii ori textura metalului, şi doar un 
specialist ca el putea să-i identifice, cu atâta precizie, originea şi 
data. Câţi oameni în Piacom puteau să-l egaleze? Un milion, cu 
siguranță nu mai mult. În ciuda înaltului nivel de viață al cetăţenilor 
Pieței Comune, venitul lor mediu era încă prea scăzut pentru a 
ajunge să echilibreze dorinţa de consum cu timpul de care dispuneau 
pentru a se bucura de ea. 

Totuşi, micii colecționari se organizau în bresle în Piacom; cutii 
de camembert, sticluțe de parfum, şurubelniţe, ciocan pneumatic, 
fier de călcat, râşniță de cafea, toate îi aparțineau lui, cel care crease 
colecţia cea mai neașteptată de obiecte făcute de mână în secolele 
trecute. Dar câţi colecționari atât de elitişti ca el existau? Cunoştea 
destul de bine operele artei conceptuale de la sfârșitul secolului XX, 

filmele pomografice mute din 1920, precum şi literatura togoleză 
de la începutul secolului XX; câmpul său de investigaţie era atât de 
vast, încât n-ar fi putut nici în şapte vieţi să-şi epuizeze plăcerea de 
a strânge exponate. Din acest motiv preconiza el extensia timpului 
încetinit, asupra fiecărui cetăţean al Piacom-ului, şi tot din acest 
motiv se ocupa el însuși de cercetările laboratorului din Miinchen, 
întreprinse de către companie. 

Îşi consultă etajera de pendule şi orologii, toate în stare de 
funcţionare; ele arătau aceeaşi oră; erau perfect reglate; totuşi, 
această oră ideală nu părea să aibă vreo legătură cu ora reală, era o 
oră imaginară, trasată pe cadrane de mișcarea lentă a acelor sau de 
cifrele intermitente alc pendulelor. Ora adevărată, Simon putea să o 
citească pe cadranul desincronizat al tabloului de comandă al 
timpului încetinit — aceasta corespundea ritmului subiectiv al 
gândurilor sale. În zece minute, interviul va avea loc. Trebuia să se 
pregătească. 

Simon strânse farfuriile, feţele de masă, paharele, sticlele şi 
recipientele goale, resturile de mâncare de pe tăblia mesei 
transparente; ele căzură într-o anvelopă de plastic; scutură pentru a 
înlătura totul, deschise dezintegratorul şi le aruncă înăuntru. Cu un 
oftat de uşurare, se întinse pe pat şi îşi mângâie mustăţile în care 
străluceau câteva picături de vin. Dar uitase să regleze intensitatea 
luminoasă a zidurilor-ferestre.Trebui să se scoale din nou pentru a 
o reduce puţin şi pentru a-i adăuga o tonalitate bleu, pe care o 
credea favorabilă meditaţiei, înjurând ca de obicei la adresa 
automaticii, care nu rezolva toate problemele cotidiene; în ciuda 
complexității circuitelor electronice instalate în apartamentul său, 
se găsea întotdeauna un moment în care trebuia să-și transforme 
dorinţele în acte fizice; mai ales de când muncitorii străini fuseseră 
alungați din Piacom, după separare. Nici un calculator casnic, 
indiferent cât de perfecționat ar fi, nu ar putea să acţioneze în locul 
tău; se încercase de multe ori să se cupleze maşina la gândul 
omului: se ajungea întotdeauna la contradicții supărătoare între 
dorințele ființei umane şi interpretările pe care i le dădca 
ordinatorul, câteodată ridicole, câteodată tenbile. Și, mai ales, nici 
un aparat electronic nu era capabil să urmărească un raționament 

până la absurd, nici unul nu era dotat cu sensul paradoxului, ca 
Simon Cessieu. 

Simon trebuia să se scoale acum pentru a apăsa pe un buton; 
dorinţele sale nu se transformau niciodată instantaneu în realitate. 

Întinzându-se din nou, îşi luă precauţia de a trage mai aproape 
telecomanda, pentru a-şi manevra echipamentul video. Peste câteva 
clipe, va începe interviul televizat. Cele două ecrane se găseau deja 
în fața sa. 

Starea lui de spirit se schimbase; iritarea pe care o resimţise îi 
alterase euforia de după masă. Ecranul receptor se aprinse. Simon 
detestă spontan fața ziaristului care trebuia să-l intervieveze. 

— Sunteţi gata, domnule director, putem începe în câteva clipe? 

Pentru ce îi ceruse lui Llapasset să-i obţină această emisiune 
tocmai astăzi, când totul mergea atât de rău? 

Interlocutorul său îşi fixase privirea deasupra lui, trebuia să 
numere secundele care defilau pe un cadran invizibil, situat în 
spatele lui Simon Cessieu, dar într-o altă cameră. „Cu adevărat 
neplăcut acest personaj”, gândi el, privind mai ales ochelarii 
masivi, împrumutaţi din folclorul cinematografic, şi costumul gri, 
cambrat, demodat, care devenise un soi de uniformă a bunului gust 
în Piacom. „Pe scurt, un arivist obişnuit, lipsit de importanţă.” Puse 
în funcţiune emițătorul. 

— Urmăriţi o emisiune a Televiziunii Franceze, asociată a 
Piacom-ului; în exclusivitate pentru telespectatorii noştri, astăzi, o 
discuţie cu Simon Cessieu, preşedintele filialei franceze a 
Companiei timpului încetinit. 

Urmă un generic sobru, făcut dintr-un montaj de fotografii de 
actualitate artificial animat, cu o muzică surdă şi ritmată, ca un ecou 
al unei inimi ce bate în fundul unei caverne; vocea reluă:. 

— Urmăriţi „Stases”, o emisiune oferită de Ministerul 
Informaţiilor. Amintiţi-vă că în Piacom securitatea dumneavoastră 
înseamnă informaţie; din această cauză, trebuie să votaţi V.O.C., 
partidul care vă va informa. 

Pe ecran, urmară o înlănțuire sonoră şi jeturi luminoase; 
imaginile fotografice se descompuseră în urme de lumină colorate 
care se recompuseră, câteva secunde mai târziu, arătând tabloul 

intimist al unei mese pline, încărcate cu mâncăruri dintre cele mai 
rare şi mai apetisante... 

Faţa jumalistului apăru în prim-plan: 

— Bună ziua, Simon Cessieu. 

În plan îndepărtat, silueta lui Simon, aşezat în fața mesei — așa 
ceruse el să apară — silueta care voia să realizeze, prin trucaj video, 
reconstituirea istorică a unui mic Baltazar din perioada regentului. 

— Bună ziua, Paul, bună ziua tuturor. 

— Simon Cessieu, cunoaştem cu toţii importanța Companiei, 
cunoaştem cu toţii binefacerile pe care ni le-a adus; dar puteţi să 
spuneți și telespectatorilor noştri cum aţi ajuns în funcţia de director 
al Companiei? 

Totul fusese convenit, fiecare cuvânt al convorbirii fusese 
cântărit şi, cu toate astea, Simon, începând să vorbească, încerca un 
soi de inocenţă. 

— A trecut mult timp de atunci... Nu eram decât un simplu 
agent comercial într-o societate multinațională, specializată în 
producţia de energie nucleară. Plasasem o mare parte a salariului 
meu în această societate, timp de câţiva ani. Într-o bună zi, m-am 
gândit că domeniul nuclear va intra în declin, că dă prea mare 
importanță deşeurilor. M-am înșelat, dar ideea de a mă reconverti a 
fost bună. Brevetul pentru timp încetinit tocmai fusese obţinut de 
către Companie, am cumpărat acţiuni... 

— În acel timp, Simon Cessieu, oamenii nu credeau în 
seriozitatea întreprinderii, taxau drept utopie ideea timpului 
încetinit. Ce v-a împins să vă înflăcăraţi pentru această descoperire? 

— Am avut şansa să conserv în mine un pic mai multă poezie 
decât colegii mei; credeam încă în revoluţia confortului şi a binelui 
într-o epocă în care oamenii se săturaseră de asta. Vedeţi, ceea ce 
mi-a permis să accept ca motto ideea timpului încetinit este 
încrederea că adaug prin asta un pic mai multă fericire cetăţenilor 
Piacom-ului... 

— Simon Cessieu, mă autorizați să vă pun o întrebare 
indiscretă? 

— Da, dar nu ştiu dacă voi răspunde. 

— Sunteţi partizan al închiderii frontierelor Piacom-ului? 

— Da, am făcut parte dintre cei şaizeci şi cinci la sută de oameni 
realişti care au votat pentru acest proiect. În faţa deteriorării 
situaţiei internaţionale, era indispensabil ca el să se realizeze, 
creând acest soi de blocus inversat care este garantul securităţii 
noastre. Concluziile studiului tehnic publicat la acea dată arătau 
clar că resursele comunităţii celor treizeci de state sunt mai mult 
decât suficiente pentru a hrăni populaţia şi chiar pentru a-i ameliora 
nivelul de viață. 

Acum se plictisea; aceste argumente, de atâtea ori repetate, îşi 
pierduseră orice semnificaţie; euforia resimţită la începutul 
discuţiei se disipase; avea chiar impresia că un magnetofon vorbea 
în locul său. 

— Şi experienţa a demonstrat că aveţi dreptate, că noi toţi avem 
dreptate. Simon Cessieu, ce reprezenta timpul încetinit pentru 
dumneavoastră, în momentul închiderii frontierelor? 

— O eliberare, o extraordinară eliberare. După acel vot istoric, 
mi-am făcut din asta propria cruciadă, doream ca toți cetăţenii să 
posede o cabină, era misiunea căreia mă dedicasem, era idealul 
meu. Succesul a fost răsunător, într-un an vândusem deja milioane 
de cabine... 

— Succesul a fost într-adevăr răsunător, dar de ce s-a ajuns rapid 
la un soi de stagnare? 

— Cabinele erau scumpe, poate prea scumpe. În timpul primilor 
ani, tehnologia lor era încă incertă şi întreţinerea costisitoare. Am 
făcut mari eforturi pentru a remedia aceste neajunsuri. Astăzi, 
putem să o spunem, cabinele sunt perfect puse la punct. Mi se pare 
dificil să le mai micşorăm preţul de cost, dar depanatorii pe care i-am 
format sunt capabili să intervină în cel mai scurt timp şi să le facă 
să dureze. 

— Acest succes, Simon Cessieu, v-a adus fericirea? Sunteţi un 
om bogat? 

— Ştiţi, n-am fost niciodată extrem de ambițios. M-am mulțumit 
să conduc filiala franceză a Companiei, deşi aş fi putut să pretind 
direcţia generală. Însă cu mă consider destul de bogat şi destul de 
fericit. Ceea ce âş dori este ca toți locuitorii din Piacom să posede 
o cabină şi, mai ales, să se extindă câmpul de acoperire a 
încetinitoarelor temporale. 

— Asta fiindcă faceţi parte dintre acei privilegiați care au un 
apartament în întregime echipat cu încetinitoare. Câte persoane au 
şansa de a trăi de şapte ori mai mult timp decât celelalte, fără să se 
închidă într-o cabină? 

Această ambuscadă fusese cu grijă pusă la punct înainte de 
discuţie. Simon prevăzuse să cadă în capcană pentru a triumfa cu 
mai mult răsunet, mai târziu. 

— Cabinele sunt la fel de eficace ca şi apartamentele. Timpul 
durează şi în ele la fel de mult, nu există un timp încetinit special 
pentru privilegiați, este pretutindeni de aceeaşi calitate. 

— Am formulat greşit întrebarea. Permiteţi-mi să v-o pun în alt 
mod. Printre telespectatori sunt şi oameni care nu posedă nici măcar 
timp încetinit. Puteţi să le explicaţi încă o dată ce este o cabină şi ce 
este un apartament? 

— Sunt unul şi acelaşi lucru. După ce pătrundeţi în câmpul 
încetinitorului temporal, ziua dumneavoastră durează o săptămână. 
Fie că vă închideți într-o cabină standard de patru metri pătraţi, fie 
că o faceţi într-un apartament de patru camere, efectul este identic. 

— Este, totuşi, util să se precizeze anumite detalii pecuniare. 
Spuneţi-mi dacă mă înşel... Preţul unei cabine temporale, astăzi, 
echivalează cu sacrificiul a doi ani de salariu pentru un consilier. 
Încetinitoarele temporale necesare echipării unei suprafețe locuibile 

— Investiţia nu este chiar proporțională cu suprafaţa. Dar ar 
însemna să mințim susținând că prețul apartamentelor este accesibil 
tuturor. Ceea ce vreau să vă spun este că obiectul tuturor 
experiențelor pe care personal le-am întreprins, scopul actual al 
cercetărilor Companiei, este să se extindă câmpul de acţiune al 
cabinelor, fără a le mări prețul. 

— Aceste lucrări sunt pe calea cea bună? 

— Da. În paralel, aş vrea să insist asupra unui punct. Datorită 
sprijinului guvernului secret, am reuşit deja să transformăm în 
Franţa locuinţele sociale în cabine temporale. Şi acesta nu-i decât 
începutul. Sunt sigur că mâine vom putea să oferim tuturor 
cetățenilor, fără distincție de cont, privilegiul de a trăi la ei acasă de 
şapte ori mai mult decât ar fi putut să spere înainte de închiderea 
frontierelor. 

— Simon Cessieu, vi se citeşte sinceritatea în privire şi pot să vă 
spun, în numele tuturor telespectatorilor, că suntem încrezători în 
profeția dumneavoastră optimistă. Aţi putea să ne daţi cifrele 
actuale ale echipării Piacom-ului cu cabine temporale? 

— În principiu, cifrele sunt secrete, dar pot, în mod excepţional, 
astăzi, să vă dau procente. Astfel, în Germania, Anglia şi Franţa, 
mai mult de două treimi din populaţie e dotată cu cabine. În cursul 
ultimului semestru, am mărit vânzările cu trei virgulă cinci 
procente. În alte cinci ţări, situaţia este la fel de satisfăcătoare, mai 
mult de jumătate din populaţie e prevăzută cu încetinitoare. Pe 
viitor, va trebui să ne îndreptăm eforturile mai ales spre Spania, 
Italia, Portugalia şi Grecia. Acolo, dotarea cu cabine de-abia ajunge 
la patruzeci de procente... 

Simon era mulțumit, totul se derula conform scenariului. Dar nu 
doar din acest motiv aprecia riguroasa punere în scenă a discuţiei, 
ceea ce îl satisfăcea acum era faptul că devenise propriul său 
interpret; nu mai reflecta între replici. De câţiva ani, visa la o viață 
care să fi fost în întregime scrisă înainte, la naşterea sa — asta l-ar fi 
scutit de multe episoade hazardate şi prost gândite ale existenței 
sale şi, mai ales, de multă suferință. 

Detestabilul şi imbecilul reporter reluă discuţia; sclipirile 
spoturilor desenau o coroană de briliante pe ramele ochelarilor săi 
cu lentile polarizante. Fiecare detaliu al înfăţişării sale revela un 
snobism împuţit. 

— Aceste diferenţe sunt datorate unor motive economice? 

— Nu, după cum ştiţi, economia Piacom-ului este planificată, 
toți cetățenii celor treizeci de state primesc acelaşi salariu la o 
muncă egală. 

— Şi? 

— Şi, deşi țările Piacom-ului sunt profund legate, locuitorii lor 
şi-au păstrat o anumită dorință de a-şi manifesta originalitatea 
etnică. Efortul mass-media nu a nivelat încă, din păcate, 
mentalităţile, şi noi suportăm efectele. 

— Simon Cessieu, vă mulțumesc. Vă mulțumesc nu numai 
pentru că aţi participat la această a doua mie emisiune a „Stases”, 
dându-ne informații atât de precise, ci şi pentru că ne-ati făcut să 

profităm de experiența filozofică şi politică a unui director al 
Companiei. De asemenea, înainte de a închide, aş dori să vă pun o 
ultimă întrebare. Ea este delicată, o ştiu, dar sunt sigur că 
telespectatorii noştri aşteaptă să vă întreb despre acest subiect. 
Simon Cessieu, în calitate de personalitate a Piacom-ului, ce părere 
aveţi despre creatorii de vise? 

— În calitate de om, resping categoric această sectă de preoți. 
Pot chiar să adaug că practicile lor îmi repugnă. După cum ştiţi, 
teoriile lui Freud şi-au arătat rapid limitele; psihanaliza s-a prăbuşit 
în faţa reuşitelor stupefiante ale chimioterapiei în tratamentul 
anomaliilor psihosomatice. La ora actuală, nu mai există nici un 
medic care să folosească procedee atât de arhaice pentru a trata un 
bolnav. Însă oniromanţia s-a născut dintr-o branşă secundară a 
psihiatriei — oniroterapia; aşa trebuie înțelese intenţiile preoţilor 
acestei religii. Ei pretind că ajung la o mai bună cunoaştere a fiinţei 
umane utilizând puterile metafizice ale visului. Asta este o 
reîntoarcere la obscurantism! Aceşti oameni doresc, pur şi simplu, 
reeducarea psihologică! 

— Dar, în calitate de director al Companiei timpului încetinit, ce 
părere aveţi, Simon Cessieu? 

— Un status-quo s-a stabilit între guvernul secret şi creatorii de 
vise. Nu voi reveni asupra acestei chestiuni. De acum înainte, noua 
religie este tolerată. Nu e treaba mea să decid dacă cei ce ne conduc 
s-au înşelat. Nu-i nici treaba unui director al Companiei să o spună; 
ar însemna să comparăm un misticism desuet cu un procedeu 
ştiinţific, menit să multiplice de şapte ori puterile de reflecţie şi de 
emancipare ale omului. Dacă vreţi să mă faceți să accept noțiunea 
de concurență între religie şi Companie, refuz — ar însemna să aprob 
absurdul. 

Simon închise ochii. Se lăsase cuprins de mânie, adăugase în 
mod stupid fraze scenariului interviului. Emisiunea îşi depăşise 
orarul. Ziaristul se grăbea să termine, îi mulțumi încă o dată cu 
aceeaşi preţiozitate şi dădu drumul la genericul final. 

Ecranele se stinseseră, dar Simon se gândea la aceleaşi idei în 
mijlocul unui semisomn simulat: „Este posibil să înşeli oamenii, 
dar niciodată peste nivelul lor de plutire, dacă o faci, se prăbușesc, 

şi asta poate fi periculos într-o economie închisă, precum cea a 
Piacom-ului”. Iată ceea ce ajutase la nașterea religiei. Din fericire, 
datorită presiunilor Companiei, chiar dacă noua biserică era tolerată 
de către guvernul secret, credincioşii săi, şi mai ales preoții, erau 
îndeaproape supravegheați. O atmosferă de pericol plutea în jurul 
lor şi toți locuitorii Piacom-ului se temeau să rişte. Dacă nu, în 
mediile refractare timpului încetinit, religia ar fi rivalizat serios cu 
Compania. 

Sfârşitul interviului îl exasperase. Trebuise să intervină personal 
în dezbatere, lucru pe care-l evita cu orice preț de câțiva ani. Simon 
dorea să fie calm, foarte calm; să simtă timpul. Da, el trebuia să 

trăiască mai intens efectele încetinitorului temporal. În ciuda 

siguranței de a îmbătrâni de şapte ori mai încet decât restul 
umanităţii, reuşea cu greu să simtă realitatea faptului. Bineînţeles, 
ar fi putut să deconecteze corectorul subiectiv şi să se privească 
trăind mai încet; dar asta nu-l satisfăcea pe deplin. Ceea ce dorea 
era să înțeleagă timpul. Trebuia, deci, să intensifice puterea 
încetinitorului temporal, pentru a trăi de zece, douăzeci de ori mai 
încet; dar se temea de coma temporală. Puţini erau aceia care 
scăpaseră nevătămați dintr-o asemenea experiență; o uşoară 
asincronie cu timpul real era consecința cea mai puţin gravă; dacă 
nu ar fi fost asta, ar fi riscat mai des. Organismul şi psihicul celor 
slabi deveneau foarte uşor subiectele comei; Cessieu nu făcea parte 
dintre aceştia; totuşi, simţise el vreodată cel mai mic sentiment de 
eternitate pe perioada rarelor orgii de timp la care participase? ` 

Simon nu putea să capteze plăcerea decât cu ochii; suferea că nu 
putea să vizualizeze durata. 

Se sculă din nou, se apropie de câteva obiecte îngrămădite în jurul 
lui, pentru a le mângâia mai bine cu privirea. Apăsă pe un buton şi făcu 
să dispară folia transparentă care le proteja de praf. Aici se găseau 
filmele secolului trecut. Programă codul cu ajutorul telecomenzii; 
un ecran ieşi din zidul din fața sa; automat, bobina aleasă se plasă 
în aparat şi proiecția începu. Va găsi în asta uşurarea dorită? 

Era un film pornografic din anul 1921, realizat probabil de M. 
Nathan. Din păcate, Cessieu n-avusese niciodată proba formală a 
autenticităţii acestei benzi, ceea ce îi diminua din valoarea 

sentimentală. Acompanie această proiecţie cu a şaptea versiune a 
„Momentelor” lui Stockhausen: spera ca antinomia dintre muzică şi 
film şi raporturile lor anacronice să-i provoace senzaţii delicioase. 

Femei cu pântecul rotund, cu fese protuberante, cu pubisuri cu 
păr stufos, aliniate simetric pe patru rânduri, călăreau bărbați palizi, 
cu părul lăcuit, ai căror ochi se dădeau peste cap în ritmul actului. 
Extaz prefabricat, senzualitate ofilită. Piepturile acestor actrițe se 
animau doar când se răsturnau pe spate pentru a simula plăcerea. 
Mişcările convulsive ale corpurilor creau ritmuri grafice care se 
suprapuneau celor ale muzicii, sunetelor profunde ale sopranei, 
zormnăitului barelor de lemn lovite una de alta, corurilor disonante al 
căror fortissimo des corespundea celui al actelor sexuale. Dar, ceea 
ce declanşă momentul de entuziasm cel mai intens al lui Cessieu, fu 
ejacularea aproape sincronă a masculilor, acompaniaţi de un 
glissando furios al sintetizatorului. Ecranul se stinse şi Simon 
rămase câteva clipe să inventeze alte imagini pe finalul peripețiilor 
muzicale ale „Momentelor”. 

De această dată, în ciuda intensității plăcerii vizuale, nu intrase 
în erecţie. Impotența sa crescuse după ce o părăsise pe Elsa. 
Îndepărtând orice relaţie feminină, spera să găsească satisfacţii 
superioare în renunțare, şi plăcere în constatarea că provocările 
pomografice cele mai naturale aveau mai puține efecte asupra lui 
decât stimulii artificiali pe care putca să şi-i ofere. Odinioară, visase 
să ajungă la un defazaj total al reacţiilor sale sexuale, combinând 
sistematic filmele, imaginile erotice cu muzica, cu mesele, cu 
mirosurile, pentru a ajunge să ejaculeze doar ascultând un cvartet 
de Brahms sau degustând o povestire de Alexandre Dumas. De 
când cu eşecul său cu Elsa, îşi respingea virilitatea şi aceste 
subterfugii nu făceau decât să-l distreze intelectual. 

Elsa... — îi simțea numele ca pe un ecou care se amplifica, mai 
degrabă ca pe un sunet, ca pe o vibraţie. Nu mai reușea să recreeze 
în el imaginea celei care marcase un moment decisiv al evoluţiei 
sale. Aventura lor se transformase în simbol. Simon refuza să o 
evoce chiar şi în imaginație. 

Nu făcuse nimic pentru a o scoate din mâinile lui Llapasset — 
Elsa era liberă. Nu încercase nici măcar să-i schimbe hotărârea de 

a intra în contact cu creatorii de vise... Simon dorea pierderea Elsei 
van Leyden, voia să o antreneze, de departe, în naufragiu. Nu mai 
iubea din ea decât urma dureroasă pe care i-o mai păstra în suflet. 

Înregistrarea „Momentelor” tocmai se sfârşise. Cessieu puse 
bobinele şi discurile la adăpost de praf. Vitrinele se închiseră la loc 
cu un zgomot uşor. 


CAPITOLUL 3 


Câteva nacele erau atârnate deasupra vidului şi se balansau în 
vânt. Zăpada îşi înteţise violența. Belgacen se simțea ciudat de 
calm, ca şi cum se deconectase de aventura pe care o trăia. Totuşi, 
misiunea rămânea periculoasă; chiar dacă ajungea la Isle Abeau 
fără piedici, chiar dacă rezistase armelor neuronice, tot ceca ce 
cunoştea despre Piacom data de mai bine de douăzeci de ani — greu 
handicap pentru un spion. Procuratorul Attia va fi reperat cu 
uşurinţă dacă închiderea frontierelor antrenase o schimbare radicală 
în moravurile populaţiei celor treizeci de state ale Pieței Comune. 
Dar el se baza pe frenetica autonomie etnică ce marcase primii ani 
ai şederii sale în Piacom; dacă fiecare provincie a Europei se 
singularizase, în funcţie de caracteristicile sale regionale, lui 
Belgacen nu-i va fi greu să treacă drept basc în Bugey. 

Staţia era goală, nimeni nu supraveghea nacelele telefericului. 
Belgacen se sui în prima care veni. Panoul de bord, foarte simplu, 
se compunea din două butoane, unul purtând menţiunea „„urcare”, 
altul „coborâre”. Mecanismul era autoghidat. Fără zgomot, el 
alunecă spre vale. 

La orizont, luna, brusc apărută, învăluia în argint fulgii deşi, 
creând un incendiu înghețat, feeric. Belgacen se simţi inundat de o 
senzație de euforie. Căderea sa lentă în acest decor mirific îl 
proiecta în afara realului. Fredonă primele măsuri din „Hazia 
melanghe”, cântecul care făcea furori în Ligă, apoi începu să cânte 
cu întreaga voce, acompaniindu-se ritmic cu bătăi ale degetelor pe 
panoul de bord. Îi plăcea în mod special pasajul în Sambo; gorila îşi 
înjura fiul în franceză, reminiscență a vechilor colonişti, cu un 

aspect nostalgic şi derizoriu. Apoi simulă grohăitul ironic al corului 
şi îşi imagină întregul acompaniament muzical al cântecului.. 

În timp ce se deda la acest soi de ceremonie exorcistă, Singur în 
albul dinamic care anima spaţiul, o altă parte a lui însuşi analiza 
situaţia la rece, în mod logic. Belgacen își cultivase dintotdeauna 
puterea de gândire distributivă pe care şi-o descoperise în tinereţe. 
În acel timp, era mitoman în mod voluntar, ca şi cea mai mare parte 
a prietenilor săi, şi inventa istorii fabuloase în care îşi atribuia 
primele roluri — în Ligă era interzis să pui frâu imaginaţiei; totuşi, 
ceea ce-l distingea de alți mitomani era capacitatea lui de a se privi 
mințind. 

Astăzi, se străduia să înțeleagă întâi realitatea. Problema era să 
ajungă în Isle Abeau şi să-l contacteze pe cel care transmisese 
singurul mesaj ieșit din Piacom după închiderea frontierelor. 

Simplicitatea mijlocului de transmisie îl sedusese pe Belgacen: 
în această epocă de înaltă tehnologie, să-ți imaginezi, plecând de la 
o banală sticlă, un sistem care elibera ó capsulă de oxigen, alunga 
apa şi obtura deschizătura, iată o idee care se armoniza cu 
doctrinele Ligii, referitoare la favorizarea micilor invenţii. Un 
oarecare Léo Deryme pusese la punct acest procedeu, pusese apoi 
sticla pe fundul apei, într-un loc din care curenţii de adâncime o 
antrenaseră spre larg. Urcase la suprafață după reţeaua de 
supraveghere, în apropierea apelor teritoriale ale Ligii. 

Un nor trecea prin faţa lunii şi făcea să dispară furtuna de 
zăpadă. Belgacen mai cântă câteva cuplete din „Hazia melanghe”, 
apoi se opri brusc. Avea adresa lui Léo Deryme din Isle Abeau, o 
capitală regională; oraşul suferise probabil transformări importante 
după plecarea lui; amintirea vagă pe care o păstra despre el nu mai 
era, cu siguranţă, valabilă. Va găsi vreun trecător de la care să ceară 
informaţii? Cu douăzeci de ani în urmă, locuitorii aveau deja o 
tendinţă spre introverșiune, spre o viaţă închisă, singuratică, iar 
evoluţia nu se putuse îndrepta decât în acest sens. Ce avea de făcut? 
Toate aceste întrebări i se perindau prin cap; această neobosită 
interogaţie interioară dura încă de la plecarea spre Piacom. 
Informaţiile conţinute în mesajul lui Léo Deryme nu ofereau nici o 
linie precisă de conduită; ele priveau doar viitorul umanității. 

Nimeni nu putea să-i dea nici un sfat. Tehnicienii Ligii imaginaseră 
un sistem pentru a trece frontiera, medicii elaboraseră droguri care 
să-l protejeze de miticele arme neuronice; de acum, era propriul său 
mentor. Acesta era unul dintre drepturile sacre ale Ligii: libertatea 
individuală. Şi Belgacen credea în fatalitate, în destin, nu se 
îngrijora; se gândea că, întorcând pe toate fețele datele problemei, 
în creierul său, precum smântâna în putinei pentru a face untul, va 
descoperi un răspuns. 

Nacela se opri în vale. Belgacen cobori cu precauţie, cu acea 
atitudine rigidă care îl caracteriza, cu umerii aduşi în spate, cu ceafa 
pe axa coloanei vertebrale. Când se deplasa, cu un aer atât de 
solemn, corpul i se mişca din talie, conferind mersului său un aer 
bizar, pe jumătate natural, pe jumătate automat. 

În adâncitura văii, se găseau reunite un minuscul aeroport 
dezafectat, stația de aerotrenuri, câteva clădiri părăginite, ruinele 
unui vechi târguşor turistic, acum abandonat. 

Se crăpa de ziuă. Era întunecat şi rece. Zăpada încetase să cadă. 
În ciuda temperaturii plăcute din combinezonul său, Belgacen 
tremura. Locul era sinistru. Observa cum se transforma lent cerul 
pè deasupra piscurilor. La acea oră a dimineţii, un tiv de lumină 
portocalie urma profilul munților. Era aurora. Deodată, totul se 
cufundă în întuneric, ca şi cum puterea soarelui, comandată de la un 
reostat, fusese adusă la o poziție aproape nulă. Nu mai rămăsese 
decât o lumină pală, în care detaliile peisajului se confundau. Se 
obişnui cu ea progresiv. Distinse apoi diferenţe imperceptibile între 
nori, care se intensificau până la a revela importante contraste de 
culori, ca şi cum cerul era făcut dintr-o țesătură imprimată cu 
romburi mărunte, verzi, roşii şi gri, aliniate regulat. Dimensiunile 
lor descreşteau spre orizont, urmând legile perspectivei. Iluzia 
persistă câteva minute, apoi dispăru, la fel de brusc precum apăruse. 
Discul palid al soarelui se ivea din spatele piscului celui mai înalt 
munte, cufundat într-o ceață groasă. 

Belgacen realiză că tocmai traversase un fragment de viitor. I se 
întâmpla să perceapă asemenea fenomene; această putere i se 
manifestase pentru prima dată înainte de închiderea Piacom-ului. 
De atunci, asta îl ajutase de câteva ori să reuşească în misiuni. Se 

părea că iminenţa pericolului crea în el un câmp de forţe care-i 
permitea să capteze crâmpeie de viitor. Dar ce putea să semnifice 
acest cer geometric? Cum să interpreteze această succesiune de nori 
rombici? Nici o mărturie meteorologică nu făcea referire la aşa 
ceva. 

Aerotrenul care sosea îi întrerupse visarea; câteva cuburi 
luminoase atârnau în spaţiu, la trei metri de sol. Vagoanele coborau 
lent şi se aşezau pe zăpadă, cu un zgomot de balon care se 

„dezumflă. Erau puţini călători. Vreo zece. leşiră şi se încotoşmăniră 
în tăcere în nişte pelerine largi. Belgacen nu ezită şi se cățără în 
vagonul gol. Scaunele erau moi. Câteva minute mai târziu, 
aerotrenul se ridică şi demară silențios. O voce susură: 

„Aici staţia Alpilor de Huez, tocmai v-aţi îmbarcat în vagonul 
pentru Lyon, via Grenoble şi Isle Abeau, unde veţi ajunge peste 
şase ore. Precizaţi-vă destinaţia şi introduceţi cartea de credit în 
fanta destinată acesteia, transportul va fi automat debitat din contul 
dumneavoastră. Vă dorim călătorie plăcută!” 

Belgacen înţelese că picase în capcană, fără ca autorităţile să fi 
depus nici cel mai mic efort. Cartea de credit universală înlocuise, 
probabil, cash-ul în Piacom după ce legăturile cu străinătatea 
fuseseră întrerupte. Şi, acum, simplul fapt de a nu putea să 
introducă un mic dreptunghi de plastic în fanta plasată lângă 
scaunul său era suficient ca să fic reperat. Era prea târziu pentru a 
reacționa, aerotrenul luase viteză. Belgacen nu se nelinişti. Cazul 
său nu era grav, şi alţii îşi uitau cărţile de credit. Controlorii care 
fuseseră alertaţi pentru a penaliza infracţiunea nu erau pregătiți să 
aresteze un spion al Ligii. Le va scăpa cu uşurinţă. Dar acest 
incident îi va afecta incognito-ul. Dacă se va ascunde, va fi vânat 
fără milă. Trebuia, deci, să le explice poliţiştilor; să le prezinte, spre 
exemplu, numele şi adresa lui Léo Deryme, substituindu-se 
acestuia? Va spune, mai bine, că şi-a uitat cartea de credit în Alpii 
de Huez. Nu voia să-l neliniştească pe Deryme în cazul în care 
încercarea eşua, în urma unei verificări. Însă. mesajul era inutil în 
lipsa informaţiilor necesare. Pentru omul din țările Ex-comunitare, 
unica şansă de a supravieţui în Piacom, care era mai străin şi mai 
ncospitalier decât o junglă, rezida tocmai în sprijinul la care putea 

spera din partea lui Leo Deryme. În faţa acestei alternative, alese să 
preia el însuşi toate riscurile şi să se apere singur, soluție care avea 

"avantajul de a nu compromite decât elementul de acoperire al 
misiunii sale, pe procuratorul Attia. 

În timp ce lua această decizie, Belgacen se lăsă cuprins de 
atitudinea sa fatalistă; capacitatea sa de a alege era o iluzie, el se 
încadra natural în planul vast trasat de către destin. De această dată, 
mai degrabă decât să se gândească la datele unei probleme care 
comporta un număr prea mare de necunoscute, el se menţinu într-o 
stare de semigoliciune intelectuală; în conştiinţa sa nu ajungeau 
decât imaginile, deformate de viteză, ale peisajului posomorât de 
zăpadă, punctate de către arbori, ce păreau nişte umbre fugitive. 
Călătorie periculoasă. Avea impresia că pătrunde în interiorul unui 
vis, în visul altuia, şi că-i delimitează cu claritate conturul. 

Cerul acestui vis era şi el țesut cu romburi gri, roşii sau verzi? 

Aerotrenul se apropia de Grenoble şi Belgacen nu găsise încă 
nici o ascunzătoare, nici afară, nici în compartiment. În orice caz, 
el nu trebuia să coboare, altfel n-ar mai fi ajuns niciodată în Isle 
Abeau. Câţiva pasageri veniseră să se aşeze lângă el la prima staţie, 
şi-şi puseră alături căştile transparente pe care le avuseseră pe cap. 
Belgacen era încordat, gata să sară. Nu se întâmplă însă nimic; nici 
un polițist nu-l abordă, nici un controlor nu-i ceru plata. Reputația 
misterului Piacom-ului nu era supraevaluată. 

Locuitorii se împopoţonaseră cu veşminte demodate: unul era 
încotoşmănit cu un costum din lână, cambrat pe corp, altul cu o 
capă întunecată; al treilea, în sfârşit, îmbrăcat mai sobru, într-un 
compleu de twced. Belgacen distingea mai prost pasagerii din alte 
compartimente, dar toți păreau să poarte fie costume din secolele 
precedente, fie combinezoane în genul celui pe care-l purta el. Cu 
siguranţă, aşa cum arăta, va trece neobservat. 

Aşteptare. Aşezaţi în scaune, toţi pasagerii negau în mod vizibil 
călătoria lor cu aerotrenul. Chiar şi aceia care păreau că se cunosc 
nu schimbau nici cel mai mic cuvânt. Deoarece curiozitatea sa 
putea să suscite dezaprobare, Belgacen, la rândul său, se uita în gol. 
În acest univers închis, cea mai infimă manifestare de viață părea să 
aibă ecouri excesive. -~ 

„Isle Abeau”, spuse vocea suavă din megafonul aerotrenului. 
Vagoanele încetiniră lin. Belgacen se încordă ca o armă; cel mai 
mic incident ar fi declanșat riposta sa imediată. 

Pe peron era puţină lume. Îi zări pe cei doi poliţişti cu cască 
care-l aşteptau. „Pentru ce umblă întotdeauna câte doi?” Surâse: 
„Singurul meu atu este că nu am aerul unui străin”, şi coborî. Doi 
bărbaţi se îndreptară spre el. Belgacen prevăzu instantaneu toate 
actele care se vor împlini în viitorul apropiat şi, anticipând acţiunea 
cu o sutime de secundă, hotărî să învingă. Intrând în această 
secvenţă temporală în avans, el pătrunse în sânul „Marelui Tot ”, 
universul lui Allah. 

„Cel mai mic dintre cei doi, un tip roşcovan, cu un aer uşor fals, 
îmbrăcat într-un compleu de mătase albastră, mi se va adresa, mi se 
adresează”: 

— Scuzaţi-ne, domnule, dar aţi uitat să vă înregistraţi cartea de 
credit. În plus, nu purtaţi nici casca regulamentară.. 

— Eu... 

— În privinţa căştii, vom vedea mai târziu ce s-a întâmplat, cât 
despre carte, e posibil să se fi demagnetizat în munți; compostorul 
aerotrenului nu v-a înregistrat coordonatele. 

— Asta fiindcă... 

„Cel mai mare dintre ei va concluziona, concluzionează”: 

— Sunteţi în situație neregulamentară, trebuie să anunțăm 
poliția; dacă ați putea să ne arătați cartea, afacerea s-ar rezolva 
rapid. Noi suntem doar de la Informații. 

Şi surâse larg. 

— Mi-am uitat cartela în Alpii de Huez, asta explică... 

— În acest caz, vă vom însoți. 

„Vin spre mine. Mă voi preface că mă întorc pentru a merge în 
acelaşi sens cu ei, apoi, când vor fi lângă mine, mă voi răzgândi şi-i 
voi lovi cu pumnul în bărbie. Cu un gest precis, antrenamentul meu 
este perfect. Vor cădea, cad, aproape simultan, mă arunc asupra 
celui mai mare dintre ei — care nu e complet năucit şi care va 
reacționa — şi termin cu el cu o lovitură în ceafă. La timp pentru cel 
de-al doilea. Ochii i se dau peste cap, va muri, moare.’ 

Belgacen se redresă. Acum trebuia să reflecteze rapid; preştiința 
sa nu-l mai ghida. În timpul scurtei sale acțiuni, fusese instrumentul 

fatalității în uciderea acestor doi oameni, la ora fixată dintotdeauna. 
Acum îşi relua autonomia şi se supunea din nou întâmplării. 

Le scotoci în grabă buzunarele şi descoperi un amalgam de 
neimaginat: instrumente pentru telecomunicare, pentru iluminare, 
fotografiere, înregistrare, reperaj, toate miniaturizate la extrem, ca 
şi o serie de cartele colorate care nu aveau înscrisă decât o singură 
menţiune, numele posesorului. Belgacen puse stăpânire pe cartele 
şi pe alte obiecte cărora nu le cunoştea utilitatea şi le îndesă de-a 
valma în buzunarul vestei albastre a polițaiului, hotărându-se să le 
examineze mai târziu, apoi o îmbrăcă. Luă o cască transparentă, 
făcută dintr-un material moale, şi o aşeză pe cap. Se mula perfect 
pe cutia sa craniană. La ce servea? Era impusă prin lege, ăsta era un 
motiv suficient de a o purta, ca să-şi amelioreze camuflajul. 

Nimeni nu-l deranjase în timpul percheziţiei. Făcuse 
interogatoriui să dureze până ce dispăruseră toți călătorii. Acum era 
singur; în această lume bazată pe credit, nu existau şef de gară sau 
angajaţi. Dar situaţia asta nu va dura, probabil, prea mult. Protejat 
de vagoanele aerotrenului, ce păreau nişte cuburi un pic deformate, 
Belgacen trase corpurile spre gura de scurgere a apei pe care o 
reperase, o destupă şi aruncă cele două cadavre. Erau mai bine 
ascunse acolo, decât ar fi fost în vagoane. 

Examină cu atenţie harta electronică pentru a-i înţelege 
funcţionarea. Programă adresa lui Leo Deryme. Un punct luminos 
ce indica destinaţia apăru, urmat de un al doilea sub cuvintele „Gara 
de est”, ce marca situaţia lui actuală. Erau legate printr-o linie 
punctată ce desena itinerarul. Belgacen avu impresia că acesta i se 
va grava pentru totdeauna în memorie. 

Gara era o vale puţin adâncă, mărginită de o cupolă de plastic 
roz. Belgacen ieşi, rhergând acum pe o esplanadă gigantică. 

Decorul oraşelor Piacom-ului se schimbase mult în douăzeci de . 
ani. Cunoştea destul de puţin Isle Abeau, în care stătuse câteva luni, 
înainte de a fi expulzat din Franța. Dar mai locuise în oraşe 
asemănătoare, edificate la sfârşitul secolului XX în scopul 
descentralizării urbane. Conceperea lor era în acord cu sloganul 
unui umorist al secolului al XIX-lea care preconiza instalarea 
oraşelor la ţară: grădinile alternau cu imobilele, parcurile cu 

centrele de distracţii, lacurile cu centrele comerciale, întreaga 
circulaţie fusese expulzată în subteran. Belgacen fu şocat să vadă 
unul dintre vehiculele utilizate de către poliţişti, stând pe loc. Erau 
puţini trecători la acea oră matinală; doi sau trei, ce nu făceau decât 
să amplifice prin comparaţie dimensiunile esplanadei. Urmând 
indicaţiile hărţii electronice, se îndreptă spre fațadele din nord. 

Pe ccalaltă parte, imobilele cu patruzeci de etaje aveau, fără 
excepţie, ferestre-ziduri. Grădinile care le înconjurau, căzute în 
uitare, formau mici păduri sălbatice. Rădăcinile arborilor şi ale 
arbuştilor atacau betonul. La baza clădirilor, un soare lugubru, 
acoperit de o perdea de ceață, cufunda într-o lumină murdară acest 
decor dezolant. 

„Ce se întâmplase în Piacom, ce ciumă, ce război, ce nebunie au 
devastat astfel oraşul?” 

Belgacen îşi verifică poziţia pe hartă şi se angajă pe primul 
bulevard pe care îl găsi la dreapta sa. Şi acolo clădirile aveau 
ferestre-ziduri, în cea mai mare parte, iar străzi învelite în plastic 
delimitau alţi boscheţi, ce semănau cu nişte jungle minuscule, 
impenetrabile, în care esenţele rare plantate într-un scop decorativ 
păreau să-şi fi regăsit sălbăticia nativă şi-şi sfărâmau „cuştile” de 
ciment. Se sprijini de un zid pentru a examina perspectiva 
bulevardului pustiu pe care se târau zdrențe de ceață matinală. 
Această singurătate, accastă părăsire, aceste ziduri, lipsite de 
ferestre normale, îl îngrijorau. Crezuse că va înfrunta un oraş plin 
de viață; un deşert ciudat îl absorbea. 

Vesta de serj albastru îl jena; pierduse obişnuinţa de a purta acest 
gen de veşminte. Îşi dădu seama că o luase instinctiv, ca pe un 
trofeu. Însă această deghizare era inutilă, chiar periculoasă, atunci 
când va fi căutat după ce vor fi descoperite cadavrele poliţiştilor. Se 
debarasă de ea şi păstră doar harta şi o lampă pentru a nu-şi încărca 
buzunarele combinezonului. Lui Belgacen îi păru rău după cartele; 
ar fi putut să-i servească, dar nu cunoştea cheia culorilor. 

Plecă spre strada pe care locuia Léo Deryme... 

Avu impresia că îi exploda coloana vertebrală, iar incendiul i se 
întindea de-a lungul întregului sistem nervos. Găsi timp doar pentru 
a se trânti într-un boschet, înainte ca un al doilea atac să-i 

răsucească muşchii într-un spasm îngrozitor. Se prăvăli peste un 
trunchi de yucca, leşinat. Ceafa, care i se rezema de scoarță, se 
găsea într-o poziţie ciudată faţă de umeri. 


CAPITOLUL 4 


Sahel apucă o frunză de căpşun între degetul mare şi indexul 
mâinii drepte şi o frecă cu delicateţe pentru a-i estima calitatea: era 
foarte firavă şi extrem de delicată, şi avea o culoare verde-stins. 
Trebuia, deci, să modifice funcţiile clorofiliene ale plantei, să 
diminueze puţin doza de îngrăşământ solubil, să revizuiască 
însămânţarea bacteriologică şi să reducă cu câţiva lucşi intensitatea 
sursei de lumină rece. 

Făcu rapid turul câmpului experimental, care măsura un hectar: 
recolta era săracă, cu mult sub normele de randament. Dacă nu 
reuşea s-o remedieze într-o lună, nu va obține diploma de inginer 
agrourban. Responsabilitatea lui se referea la întreţinerea acestui 
câmp de căpşuni. Sahel era şeful. Dar, de câteva săptămâni, 
neglijase să supravegheze aporturile nutritive şi nu modificase 
programele de iluminare în funcţie de ciclul de maturizare a 
fructelor. În ciuda simplităţii aparente, agronomia urbană necesita o 
implicare susținută dacă se dorea obţinerea unor rezultate rentabile. 
În afara mediului lor natural, plantele aveau reacţii imprevizibile, la 
care trebuia să se răspundă imediat, altfel degenerau foarte rapid. În 
ciuda a ceea ce se dorea odinioară, nu fusese posibil să se realizeze 
culturi hidroponice în întregime automatizate. Cea mai mare parte 
a plantelor se uscau, atunci când nu sufereau mutații bizare; aveau 
nevoie de grija omului pentru a înlocui mediul natural de care 
acesta le văduvise. O atmosferă, un sol lichid şi o lumină mult prea 
bine reglată nu compensau variațiile subtile ale terenului şi ale climei. 

Din aceste motive alesese Sahel să devină agronom? Această 
meserie implica un contact misterios între om şi plantă, o 
îndemânare de ţăran, căreia trebuia să-i adauge studii teoretice. 

Extrema sa sensibilitate îi permisese să ghicească în deschiderea 
„unui mugur formarea unei flori, maturarea unui fruct, care era 
starea de sănătate a unei plante; ştia să-şi apropie viaţa secretă a 
vegetalelor. Câteodată, avea chiar impresia că ştie cum germinează 
şi cum creşte un exemplar pe care-l planta — se simţea arbore. Dar 
concepţia sa, aproape magică, legată de agricultură îi crease multe 
probleme, iar faptul că mai era încă tolerat în cadrul şcolii de 
agronomie de la Royan se datora numai influenţei tatălui său, 
Simon Cessieu. 

Sahel nu era satisfăcut de educaţia conformistă pe care o primea 
aici; cuprins de dese crize de mânie din cauza monotoniei 
cursurilor, masacra materialul audiovizual din camera sa. Când 
avea nevoie să intre în contact cu profesorii sau cu colegii, se ducea 
cu noaptea-n cap la ei ca să discute cu pasiune despre informaţiile 
pe care le primea sau despre vreo teorie pe care voia s-o conteste. 
În Piacom, nu exista obiceiul de a-ţi pierde răbdarea, iar victimele 
sale îl ascultau, dar se plângeau a doua zi, şi el era pedepsit. 

Până la universitate, Sahel fusese educat de către tatăl său; 
acesta refuzase să-şi încredinţeze copilul, de la vârsta de trei ani, 
cursurilor de educaţie publică, aşa cum făceau ceilalți părinți. Se 
împotrivise pierderii fiului său până la studiile superioare. 
Majoritatea gândea că această soluţie oferea avantaje echitabile; ea 
conserva viața privată a părinților, izola copiii de celula familială 
care îi constrângea şi le asigura o perfectă integrare socială. Simon 
Cessieu se străduise să-şi păstreze dreptul patern; reuşise să-şi 
educe fiul până la sfârşitul studiilor primare. Apoi, într-o zi, brusc, 
fără explicaţie, îl redase societăţii, exilându-l la Royan, în această 
şcoală de agronomie în care Sahel alesese să studieze. Caracterul 
tânărului se opunea complet celui al colegilor săi. Ceea ce irita cel 
mai mult anturajul era pasiunea care îl anima, revolta care îl 
înfierbânta şi pe care nici un argument nu reuşea s-o liniştească; 
locuitorii Piacom-ului se antrenaseră din fragedă pruncie să 
justifice în mod global societatea compusă de cele treizeci de state 
ale comunităţii. Se pregătiseră prin metode pedagogice extrem de 
eficace, care-i făceau capabili să discute despre fericire ca şi cei mai 
abili dialecticieni; metodele empirice de contestaţie ale lui Sahel le 
păreau demne de câmpul de reeducare psihologică. 

Dar el le respingea argumentele fără a le auzi, îi înnebunea cu 
teorii ciudate. Le propunea, spre exemplu, să creeze legume 
contorsionate, fructe pătate, salate crocante, tuberculi cu gust mult 
mai puternic pentru a înlocui fadele produse alimentare, consumate 
în mod curent; pretindea că se pierduse gustul adevărat. Câteodată, 
îşi imagina munca sa asemenea celei a unui muzician, creând 
simfonii vegetale în interiorul serelor gigantice. Colegii săi nu 
visau decât la situaţii stabile şi bine plătite, însoțite de tot confortul 
şi de o instalaţie de timp încetinit, care să acopere o suprafaţă cât 
mai mare cu putință; doreau, de asemenea, să obţină prin contract o 
femeie independentă. Cei mai îndrăzneţi riscau să vorbească de arta 
imobilă, de literatura fixă sau de colecţiile de obiecte vechi, 
discutau despre necesitatea de a glorifica trecutul, ceea ce-l făcea pe 
Sahel să urle. 

Munca sa, totuşi, era considerată ca remarcabilă, iar calitatea 
rezultatelor sale universitare nu era contestată. Însă, de mai multe 
luni, aceasta scăzuse considerabil. Sahel Cessieu nu se mai gândea 
decât la Elsa van Leyden. Era capabil să improvizeze lungi poeme 
dedicate imaginii ei. De fapt, era mai mult decât îndrăgostit, era 
îndrăgostit nebuneşte. 

Romantic în exces, transele sale făceau din el victima glumelor 
colegilor. Hoinărind într-o permanentă stare de inspiraţie, se 
năpustea asupra celui mai mic obstacol care i se opunea şi sfârşea 
prin a se umili. Îşi pierduse orice simţ critic, o atitudine de neiertat 
în Piacom, unde obişnuinţa era să nu dai niciodată dovadă de 
sinceritate în faţa unui străin. Se puteau utiliza franceza sau 
engleza, limbile oficiale, câteodată basca, germana sau galeza, dar 
trebuia întotdeauna să-ţi disimulezi sentimentele, să utilizezi 
perifraze pudice, atunci când îți dădeai seama că sinceritatea va 
şoca. Era chiar recomandat ca, abordând subiecte prea delicate, să 
foloseşti minciuna, spontan apărută în sintaxă. 

Sahel, care oricum nu înţelegea nimic din acest joc, îşi pierduse 
orice simţ al bunei-cuviinţe din ziua în care o întâlnise pe Elsa. 

* 

Vacanţă de iamă. Cum o văzu, avu senząțiá trecătoare că o mai 

zărise deja, în circumstanţe interzise. Incidentul i se îngropase în 

adâncul memoriei; scotoci prin minte în căutarea lui, dar amintirea 
nu ieşea la suprafață. 

În acea zi, ea era la braţul lui Llapasset, care dădea o petrecere 
în cinstea contractului pe care tocmai îl încheiaseră. În jur de 
douăzeci şi cinci de ani, era blondă. Sahel nu avusese timpul să o 
examineze în detaliu pentru că trebuia să-şi revină din şocul cauzat 
de apariţia ei. Tatăl său îi recomandă să nu se atingă de tânăra 
femeie, deoarece, din acel moment, ea îi aparținea lui Llapassel. 

— Povestea cu Martine a făcut destulă vâlvă la Royan, asta ca 
să nu punem la socoteală şi despăgubirea pe care a trebuit s-o 
plătesc; deci, te previn, nu te ocupa de Elsa sau voi avea eu grijă de 
tine. 

Sahel era incapabil să-şi amintească de Martine. Din contră, 
suferea din cauza noilor raporturi care se stabiliseră între el şi tatăl 
său după ce devenise student. Ce copilărie încântătoare avusese în 
compania lui! Simon era tatăl său; ochii îi lăcrimau de emoție 
întotdeauna când se gândea la el. 

Cele câteva cuvinte, pe care le schimbă cu Elsa în timpul 
unicului dans pe care femeia i-l acordă, au fost de o banalitate 
îngrozitoare. A doua zi, Sahel nu şi le mai amintea; jurase, probabil, 
că nu-l interesa atenţia Elsei, că tânăra îi era indiferentă. 

Ca o imagine fotografică revelată lent, amintirea Elsei van 
Leyden se dezvoltă în el în cursul zilelor care urmară. Noaptea o 
visa. Erau vise de o intensă brutalitate: ea i se oferea, el voia s-o 
aibă, Llapasset intervenea, îl lovea cu violenţă; dar loviturile păreau 
încetinite, deplasarea fiecărui pumn dura mai multe secunde; îl irita 
această lentoare. Elsa privea scena râzând. Era goală sau 
îmbrăcată? Nu ştia să o spună. Șocul pe care îl simţea văzând-o era 
atât de puternic, încât nu putea să-şi analizeze viziunea. De fiecare 
dată, reuşea să scape de rivalul său, să o tragă pe Elsa într-un 
ungher pentru a face dragoste şi, îndată ce o supunea, se trezea. 
Avea nevoie de mai multe minute pentru a-şi reveni după aceste 
episoade onirice. 

O săptămână mai târziu, o revăzu din întâmplare la o piscină. 
Sahel tocmai înghiţise comprimatele care făceau din el, timp de o 
oră, o ființă amfibie. Se dezbrăcase, îşi unsese corpul şi se îndrepta 

spre marele acvariu albăstrui, de formă cubică. Era pe punctul de a 
ajunge, când o văzu înotând, suplă, prin apa translucidă, tremurândă 
în luminile pe care le emiteau spoturile solare. Rămăsese nemişcat 
în faţa peretelui de sticlă armată, fascinat de arabescurile pe care le 
desena femeia, în costumul său roşu-coral. Părea o stea de mare; 
visul i se materializa; împietrit de intensitatea senzaţiilor pe care le 
încerca, urmări fascinat coregrafia ciudată a Elsei care traversa un 
banc de pești cu membrane pulsatorii. Îşi reveni din stupoare când 
o văzu pe tânără ieşind din apă şi se năpusti spre ea: 

— Sunt Sahel, Sahel Cessieu, mă recunoaşteţi? : 

Ea negă. 

— V-am întâlnit săptămâna trecută la Luis Llapasset. 

— Poate. Sunteţi fiul lui Simon? 

I se păru că întrevede o invitaţie în această întrebare pe care ea 
o formulă cu atâta căldură. 

— Da, sunt Sahel, şi te iubesc, Elsa, mai... 

Înainte de a auzi sfârşitul frazei, îl părăsi brusc. O privi mergând 
spre vestiar, fără să reacționeze. 

Secătuit interior, pătrunse în piscină. Nu simţi nici o plăcere la 
contactul dintre corpul său şi apa caldă. De obicei, îl cuprindea un 
soi de beţie la ideea că tocmai obținuse o putere nouă. Sahel înălța 
atunci un imn ritual lui Neptun, rapid transformat într-un torent de 
bule; luă o ultimă gură de oxigen. Se plimbă lent de-a lungul 
pădurilor submarine, cu modul de mers al unui astronaut lunar. Cât 
de goale, de lipsite de strălucire i se păreau acum aceste minunăţii! 
Mişcarea ondulatorie a algelor, baletul ciudat al anemonelor 
gigantice, hieroglifele pe care le desenau căluţii de mare în cursul 
deplasării trădau falsitatea. Cum de se lăsase înşelat de atâtea ori de 
această momeală? 

Ajunse la ruinele artificiale ale templului scufundat, sperând că 
se va distra, încă o dată, urmărind munca lentă a microorganismelor 
asupra coloanelor scufundate, a sculpturilor acoperite de muşchi. În 
zadar, toate astea nu-l mai interesau. 

Sahel încălecă un rechin lobotomizat şi se întoarse, gonind ca un 
nebun spre canalul de viteză. Simţi uşurat presiunea apelor pe 
frunte, pe piept, pe coapse; dar îi era necesară o durere mai intensă 

pentru a-şi uita disperarea. Îşi epuiză timpul de supraviețuire 
subacvatică prin plimbări rapide pe spatele rechinului. Piscina 
devenise un loc abstract, un deşert în care era. bine să aştepţi 
moartea. 

Peste câteva clipe, efectele comprimatelor vor înceta, iar 
sfârşitul va fi plăcut. Se lăsă pe spate, alunecă pe pielea neagră şi 
vâscoasă a animalului, apoi se răsuci în obsedântul albastru al apei, 
cu brațele şi picioarele depărtate, ca un cadavru. Simula propria 
moarte, dinainte, cu o ciudată exaltare interioară. 

` Deja simţea primele accese de sufocare. Un val de sânge îl 
cufundă în întuneric. 

Orice sinucidere improvizată comportă o parte de sinceritate şi 
una de ipocrizie: Sahel ştia, în adâncul său, că supraveghetorii 
piscinei nu-l vor lăsa să moară. 

Două zile mai târziu, când îl văzu restabilit, tatăl său îl părăsi. 
Sahel era acum singur, în apartamentul gol şi tăcut. Mări, sfidător, 
puterea timpului încetinit: se va afunda în interiorul, unui etern 
prezent, într-o comă temporală? Asta-i sugera ideea de a realiza un 
portret al Elsei; dacă va împietri timpul, o va face în compania 
dragostei sale. 

Sahel alese o imagine de înaltă fidelitate pe programatorul său 
holografic şi reglă cubul de vizualizare la dimensiunile corpului 
uman. Cugetă apoi asupra culorilor de bază şi optă pentru un roz- 
gălbui, un albastru-azuriu şi un roşu-cărămiziu. Decise să o 
reprezinte pe Elsa aşa cum o văzuse ultima dată, la piscină. Cu 
delicate atingeri electronice, începu prin a-i şlefui pântecul ale cărui 
curbe flamande îl seduseseră. ÎI creă cu forţă, străduindu-se să-i 
zugrăvească misterul buricului cu ajutorul unor umbre plasate 
strategic. Apoi făcu bustul Elsei, firav, grațios, aproape prea slab, 
şi-i concepu cu încetineală sânii frumoşi, ca nişte mere. Satisfăcut 
de această primă realizare, schiţă rapid curba gâtului său lung. 
Sahel contemplă apoi cu atenţie trunchiul neterminat, baza Elsei, ce 
îi trădea originile nobiliare, cele ale familiei van Leyden din ţinutul 
Memling. Acum trebuia să-l anime, să adauge acestei forţe, acestui 
echilibru, graţia-i nepământească. Îi sculptă coapsele, creând la 
intersecția lor un pubis curbat, rotund, roz, lipsit de păr, apoi 
picioarele — lungi, un pic prea slabe; îi făcu şi braţele albe, 

fusiforme, dar, paradoxal, moi, apoi îi pictă, înduioşat, picioarele şi 
mâinile. Ea avea degete fine şi subțiri și unghii de o încântătoare 
culoare roşie, întreţinute cu grijă, care-i scoteau în relief pielea de 
o paloare extremă. 

Sahel ezită: atinsese o asemenea perfecţiune în reprezentarea 
corpului Elsei, încât se temea să nu-i distrugă armonia, adăugându-i 
o față prost croită. 

Însă nu mai rezistă şi se consacră febril sarcinii pe care şi-o 
încredințase. Începu, în mod curios, cu ochii mari şi albaştri ca 
cerul. Apoi, ca şi cum întreaga personalitate a Elsei se închisese 
acolo, îi desenă fața, în cercuri concentrice: pomeţii proeminenţi, 
nasul minuscul, ușor cârn, fruntea largă şi bombată, bărbia fermă şi 
ascuțită. În sfârşit, întârzie la trasarea şuviţelor de păr lins, de un 
blond aproape gri. Reuşise! Branşă, în consecinţă, efectul 
tridimensional şi rectifică unele defecte, accentuate de reliefare. 

Nu pe Elsa van Leyden o avea, probabil, Sahel în faţa lui, ci o 
proiecţie a imaginii intime pe care şi-o făcuse despre ea. Niciodată 
nu va mai putea să şi-o imagineze altfel. Salvă apoi imaginea în 
memoria calculatorului, sub un cod secret, pentru a o regăsi atunci 
când ar fi dorit. Și vru să o revadă des. 

Materializându-şi himera, Sahel rupsese vechile legături şi 
lărgise realitatea. Din acca zi, îşi consacra cea mai mare parte a 
clipelor sale libere îmbunătăţirii imaginii Elsei. Şi, de fiecare dată 
când se întorcea la Royan pentru studii, se simţea slăbit. 

La început, ordinatorul nu putea să doteze modelul decât cu 
mișcări simple. Sahel se înverşună să-i integreze în memorie toate 
datele pe care le implica animarea unei fiinţe vii, şi reuşi. În fiecare 
vacanţă, Sahel îşi perfecționa simulacrul cu o asemenea pasiune, 
încât aproape că izbutise să-i confere aparența vieții. 

Un sistem de supraveghere îl informa asupra activităților tatălui 
său. Cum rămânea singur şi se ştia în siguranță, se îndrepta grăbit 
spre camera virtuală şi-şi recrea visul. Gol, el copula în vid, alături 
de holograma animată şi dezbrăcată a Elsei. Dar fantoma era, din 
păcate, prea uşor de penetrat, iar aceste şedinţe nebune îl epuizau, 
îl dezgustau şi îl disperau. În ciuda tuturor aceste neplăceri, prefera 
acum copia Elsei, originalului. 

În lumina verde-albăstruie a câmpului artificial, Sahel Cessieu 
reflecta, ţinând între degete frunza de căpşun. Precum această 
frunză ofilită, fragilă, universul său mental era atins de o boală. 
Asemenea evoluţiei tuturor cetățenilor Piacom-ului, el refuza să 
adere la realitate şi-şi construia o lume inventată, sub influenţa 
tatălui său care se cufunda încet în interiorul unui miraj, din care 
risca să nu mai poată ieşi într-o zi. Când se declanşase această 
situaţie pentru Simon Cessieu? Sahel putea să precizeze data cu o 
eroare de o lună. Înainte, tatăl său îl implica fără încetare în viaţa 
lui personală, era permanent atent la educaţia sa, plin de viaţă, 
strălucitor, seducător. Nu pierduse contactul cu el nici măcar în 
timpul dificilei perioade în care Sahel trecuse de la copilărie la 
adolescenţă, îi suportase injuriile şi violența pentru a-l ghida mai 
bine. Şi apoi, fără avertisment, îl trimisese la Royan. La un an după 
aceea, tatăl lui Sahel nu mai era decât o umbră a celui ce fusese 
cândva. Fiul său nu-l mai interesa. Colecţiile sale de obiecte, 
discurile, filmele, cărțile, operele de artă, toată această monstmoasă 
acumulare de obiecte vechi pusese stăpânire pe spiritul său şi îl 
ghida în imperiul fantasmelor. În compania lor, îşi drămuia cu 
zpârcenie timpul. În ce scop? 

Cauzele propriei nebunii, Sahel le cunoştea. Elsa aruncase o 
vrajă asupra lui, iar el trebuia de urgență să o rupă. Soluţia era 
simplă: era necesar să o revadă imediat pe tânără, să o smulgă lui 
Llapasset, iar dacă întâmpina împotriviri, să o răpească pe Elsa. 

Cuprins de un puternic impuls de a acţiona, cobori în grabă cele 
patruzeci de etaje ale facultăţii de agricultură. Afară era noapte. Ce-ar 
fi dacă s-ar scălda? Traversă în fugă cartierele de imobile construite 
în stil francez, care îl despărțeau de mare. Ţărmul era curat; fusese 
greblat de curând de către maşini, iar apa fusese dezinfectată. Doar 
niște valuri neînsemnate semnalau graniţa dintre nisipul alb şi 
oceanul întunecat. Sahel se dezbrăcă cu rapiditate şi se pregăti să 
plonjeze. 

O mână îi apăsă umărul, şi o voce spuse: 

— Vreţi să-mi arătaţi buletinul de curățenie? 

Un comisar al poluării! Sahel se întoarse cu calm, scotoci prin 
combinezonul său de pilot de aviaţie, pe care-l îndrăgea mult, și 

scoase o cartelă verde pe care o întinse omului. Comisarul o apucă 
între degetele sale grăsune şi o introduse în aparatul de verificare. 
Constată că Sahel o trecuse prin magnetoclanificator, complement 
indispensabil al igienomatului. | 

— Sunteţi în regulă, dar vă sfătuiesc să nu vă scăldați aici, la 
această oră. 

— De ce? Vântul bate slab, marea este liniştită şi nu e o perioadă 
rezervată schiului nautic, pescuitului submarin sau ambarcaţiunilor. 
Mă supun, deci, tuturor normelor de securitate. 

— Exact! Totuşi, uitaţi un amănunt: nu există nici o patrulă de 
salvare între două şi patru dimineaţa. Nu pot să-mi asum riscul să 
vă autorizez această baie. 

Fără a adăuga un cuvânt, Sahel se îmbrăcă şi plecă fără a-l privi 
pe comisar, a cărui prezență îl frustra, de teamă că va ceda furiei 
care-l cuprinsese. Uita mereu că Piacom-ul era o lume perfect 
organizată, protectoare până la extrem, şi asta conducea la incidente 
ridicole atunci când încerca să-i încalce legile. Ce bine ar fi fost 
dacă ar fi fugit de toţi aceşti anchetatori, informatori, comisari ai 
poluării, pentru a regăsi libertatea şi a ajunge într-un loc în care să 
poată să-şi rişte viaţa fără a fi controlat! Dar unde, şi cum să o facă? 

O cupolă invizibilă proteja stațiunea balneară de la Royan 
împotriva capriciilor climatului. Ea fusese suprimată în timpul 
nopții pentru a evacua aerul dăunător. O briză blândă emana din sol, 
potrivită cu acest început „de primăvară. Sahel traversă oraşul 
adormit, evitând întâlnirea cu agenţii de Informaţii sau de Inteme 
care patrulau încă. Se îndreptă spre vechea autostradă, cedând 
dorinţei de a se întoarce în Isle Abeau. Ce conta ce consecinţe va 
avea asta! Trecu de pantele de nisip acoperite cu cereale care 
marcau limita extremă a staţiunii agricole şi se afundă în pădurea 
deasă de răşinoase care acoperise vechea cale rutieră. Pătrunsese pe 
tărâmul disidenţilor. 

Solul era acoperit cu un plastic strălucitor. Sahel simţi o plăcere 
inedită călcându-l. Începuse această călătorie de mai multe ori, dar 
renunțase în ultimul moment din cauze evidente: nu puteai să 
ajungi pe autostrăzile abandonate, pe periculosul domeniu al 
neadaptaţilor, nebunilor şi revoltaţilor de toate speţele, când ai fost 

condiţionat încă din copilărie să te temi chiar şi de cea mai mică 
imprudenţă. Resimţea o frică aproape religioasă. Toate gesturile 
cetățenilor Piacom-ului fuseseră studiate pe ordinator pentru orice 
concurs de împrejurări care putea apărea în viață. Existau norme de 
securitate pentru a elimina şi cel mai mic risc corporal, norme de 
igienă pentru a evita bolile, norme de comportament pentru a 
atenua conflictele inerente. Totul îl pregătise pentru o viață 
armonioasă, liniştită. Trebuia să fie obligat ca să renunțe la ea. 

Totuşi, o făcuseră alţii înaintea lui, disidenţii. Circulau zvonuri 
contradictorii în legătură cu aceşti rebeli, cu aceşti anormali care 
izbutiseră să se sustragă câmpului de reeducare psihologică. Erau 
unii care susțineau că aceştia îi ucideau, torturau şi prădau pe aceia 
care riscau să intre pe domeniul lor, în timp ce alţii, mai rari, 
pretindeau că autostrăzile abandonate şi locurile pustii pe care 
acestea le traversau deveniseră locuri idilice, populate de poeţi și 
agricultori. 

Luna arunca o lumină albă ca laptele, ceţoasă, pe panglica gri a 
şoselei, estompând decorul înconjurător. Sahel reperă o serie de 
moviliţe albe care formau o linie mediană. Merse mai întâi destul 
de încet, apoi acceleră, captiv între panica de a părăsi un univers 
cunoscut, sigur, şi euforia nesiguranței, a aventurii. Datorită vitezei, 
benzile de plastic alb păreau să se unească. 

Avea impresia că se găsește la bordul uneia dintre mașinăriile 
acelea zgomotoase şi urât mirositoare care existaseră înainte de 
închiderea Piacom-ului. 


CAPITOLUL 5 


Era greu să se afirme că Belgacen Attia se trezise. Se putea 
spune mai simplu că se sculase. Cu corpul îndoit, stătu mult timp 
sprijinit de trunchiul unui yucca, lângă care fusese azvârlit; în ceafă 
simţea încă lovitura pe care o primise mai înainte. Nici un gând nu 
i se perinda prin minte. Abia mai trăia. Un sfert de oră se scurse, 
înainte să facă un prim gest: ridică piciorul, bâjbâi o clipă cu el prin 
aer, ca şi cum ar fi căutat un punct de sprijin deasupra solului, apoi 
îl repuse pe pământ. Acest prim efort păru să-l învioreze pe 
Belgacen; ridică celălalt picior, înaintă, făcu câţiva paşi în afara 
boschetului şi deschise ochii. 

La prima vedere, orașul era întunecat, nici o lumină nu se 
strecura prin zidurile oarbe, felinarele gravitaționale erau stinse; în 
depărtare, spre orizontul minuscul care contura cele două rânduri 
mohorâte de clădiri, care tăiau spaţiul în oblic de o parte şi de alta 
a câmpului vizual al lui Belgacen, chiar la capătul acelui coridor 
întunecat, se înălța un luceafăr de dimineaţă local, înconjurat de un 
halou gălbui. Attia se îndreptă spre el, clătinându-se. Urmărea 
instinctiv traseul pe care-l văzuse pe planul electronic şi care se 
imprimase în creierul său. Dezbrăcându-se mecanic de mantou, 
mergea pemând pe dalele întunecate, cu o mişcare nesigură, 
întreruptă de pauze lungi. Această caricatură mohorâtă a 
procuratorului Attia părea animată de o forță invincibilă, lăuntrică 
şi profundă. Părea teleghidat. Un schelet ambulant. Muşchii săi, 
deveniți autonomi, trebuiau să smulgă dintr-o dată întregul corp 
atracției terestre pentru a înainta încă un pas. 

Pe nesimţite, decorul oraşului se schimbă; bulevardul 
tradiţional, încadrat de imobile egale ca înălțime, se bifurca în 

străduţe întortocheate, ce dădeau în piețe sau în jungle. 
Uniformitatea arhitecturală era în mod brutal ruptă de către tumuri, 
clădiri în formă de săgeată sau piramide de toate dimensiunile. 
Acolo, apărea un cartier cu fațade sobre, a căror ordonare era 
întreruptă de apariția unui lac pe marginile căruia se găseau trei 
tumuri octogonale cu ferestrele luminate, care păreau literele unui 
alfabet fantastic. Pe alocuri, o lumină de culoarea chihlimbarului 
emana din sol, scufundând oraşul într-o atmosferă fosforescentă. 
Ceva mai departe, întunericul nu mai era total, surse de lumini 
învolburate confereau un aer ireal tuturor lucrurilor. 

Belgacen nu era îngrijorat deloc din cauza peisajului oraşului; 
mişcarea sa sacadată, ca a unui automat, devenise mai regulată. El 
se plimba acum printr-un vast ansamblu arhitectural, în care se 
înghesuiau construcții în formă de obiecte menajere smălțuite. O 
uriaşă maşină de cusut lucea în penumbră, silueta sa ascunzând 
forma unui ceainic. Toate, chiar şi clădirea-aspirator sau pavilionul 
centrifugii de faguri de miere, aveau o siluetă stilizată. Lumina 
aurie care emana din dale împrăştia sclipiri de cărăbuşi pe suprafața 
obiectelor; sub acea lumină, cratița gigantică părea o carapace de 
broască-ţestoasă trasată cu un model geometric, iar strecurătoarea o 
buburuză monstruoasă. Locuitorul Ligii se angajă în acest amalgam 
mineral, fără să-şi dea seama de frumuseţea supranaturală pe care o 
degaja ansamblul. El se îndreptă spre un storcător de fructe, ale 
cărui contururi curbe păreau elitre de aur, pasul său devenea mai 
sacadat, mai dezlânat, mai ezitant. Genunchii îi tremurau la fiecare 
îndoitură. Forţa prodigioasă care-l animase îşi pierdea eficacitatea, 
ca şi cum şi-ar fi atins deja scopul. 

Un trecător cu o alură paşnică apăru deodată din spatele unui 
toaster gigant. Belgacen se opri brusc, zguduit de un tremur intens, 
care dură mai multe minute, apoi încremeni brusc. Trecătorul, 
văzându-l, se opri la rândul său. Prezenţa unei alte persoane, la 
această oră avansată din noapte, părea să-l emoţioneze puternic. 
Merse spre Attia, care era împietrit, se apropie până la punctul de 
a-l atinge şi-l înconjură. Privirea halucinantă a lui Belgacen era 
ațintită asupra sa, ca şi cum ar fi vrut să-l îndepărteze prin simpla 
putere a ochilor. Necunoscutul îngăimă câteva cuvinte: 

— Ce faceţi aici? Sunteţi bolnav? Veniţi cu mine, vă voi îngriji. 

Aceste cuvinte acționară în linişte ca un detonator. Belgacen îşi 
puse în mişcare membrele cu o extraordinară vivacitate şi se 
năpusti asupra trecătorului, adunându-şi toate forțele în lovitura pe 
care i-o aplică cu putere în ceafă. Omul căzu. Belgacen se aşeză pe 
vine, lângă corpul întins. Se găsea în situația unui adormit care 
descoperă la trezire că unul dintre visele sale s-a materializat. 
Decorul nu avea nimic real în el; sau se găsea în mod neaşteptat 
transportat într-o chiuvetă, după ce suferise o reducere conside- 
rabilă a taliei; dar, în acest caz, ce era acea strălucire subterană care 
lumina obiectele acestea fantastice pe dedesubt? Pentru ce exista o 
uşă în partea de jos a acestui butuc de tranşat carne? Din ce cauză 
toate aceste clădiri fuseseră construite dintr-un material emailat? 

Cerul, de un negru profund, înghiţea vârfurile imobilelor. 

„ La picioarele sale, individul pe care îl doborâse era împopoţonat 
cu un fel de bluză de chirurg. Îi scotoci prin buzunare şi descoperi 
acelaşi gen de obiecte pe care le găsise asupra poliţistului, aparate 
miniaturizate şi diverse cartele. 

Năucit, rămase chircit. Ca Balbuzard tăindu-şi în bucăţi prada pe 
malurile Bahiret el-Bibane-ului. Scoase dintr-un pachet o ţigaretă 
ultraplată, care se aprinse singură, și trase câteva fumuri fără gust. 
Aştepta un semnal misterios care să-l readucă la viață. 

O idee îi veni brusc; fusese lovit de armele neuronice! Durerea 
monstruoasă îi radia prin întreg corpul. Era ca și cum un imens 
maxilar compus din dinţi fini, ca acele, i se înfigeau în coloana 
vertebrală, frângându-i oasele, ciopârțindu-i nervii, măcinându-i 
măduva spinării. Corpul lui, chinuit de această durere, devenise dur 
şi noduros. Frica săpa în el un abis fără fund, care se deschidea în 
interiorul pântecului său, creându-i în întregul organism un fel de 
leşin infinit, leşin căruia îi cedă: Belgacen se prăvăli în sine şi-şi 
pierdu cunoştinţa. 

Un vânt înghețat adia printre clădiri. Aerul, uscat şi pur, avea o 
transparență neobişnuită. Faţa ca de marmură vânătă a lui Belgacen 
arunca o umbră pe solul luminos. 

Avu brusca impresie că, dacă nu se va mişca imediat, corpul i se 
va pietrifica pe vecie. Dorea să alerge, dar membrele sale erau moi, 

ca de cauciuc; se ridică anevoie, se trânti din nou, se redresă şi se 
menţinu într-un echilibru instabil; gesturile sale aveau slăbiciunea 
ezitantă a celor ale unui beţiv. Descrise o traiectorie imprecisă, în 
jurul bazei storcătorului de fructe. Îi era imposibil să neutralizeze 
această durere care-i smulgea măduva din oase, să neutralizeze 
această ameţeală care-l antrena spre interiorul infinit al corpului 
său. Fuga aceasta în zigzag nu-l liniştea. 

Se strădui să gândească şi constată că putea să o facă: armele 
neuronice îl atinseseră, atunci când se credea protejat; de ce chiar 
atunci? Atacul fusese atât de puternic, încât îl doborâse în ciuda 
protecţiei drogurilor ingerate; cât timp rămăsese leşinat? Organismul 
său fusese profund lezat sau nu suferise decât afecțiuni secundare 
care dispăreau rapid? Erau tot atâtea întrebări cărora dorea să le 
găsească un răspuns. 

Accelerând alergarea, reuşi să-şi limpezească gândurile. 
Belgacen parcurse mai mulți kilometri în jurul complexului 
arhitectural de obiecte pentru a-şi regăsi siguranța mentală. Urmări 
un itinerar curbiliniu pentru a nu se îndepărta de locul în care îşi 
recăpătase cunoştinţa: pe undeva, pe acolo, locuia şi omul care 
trimisese mesajul. 

* 

Epuizat, dar eliberat de durere, spionul Ligii se sprijini de unul 
dintre pereții uriași ai unui mixer pentru a-şi recăpăta răsuflarea. În 
mod mecanic, scoase cartelele pe care le subtilizase de la trecător. 
Numele posesorului era trecut pe ele: Léo Deryme, individul pe 
care-l căuta! Se întoarse precipitat în locul în care-l agresase cu 
puțin timp în urmă: corpul său nu mai era acolo. 


CAPITOLUL 6 


Scăldat într-un aerosol uleios, Luis Llapasset privea cu 
amuzament micile cute strălucitoare de pe pielea abdomenului său. 
Ar fi putut să le facă să dispară pentru a părea mai tânăr. Dar nu 
voia asta; mândru de cei şaptezeci de ani ai săi, el dorea să-i 
mărturisească tuturor — mai ales Elsei. Aspectul său exterior nu-l 
preocupa; îşi va grefa organe sintetice noi când va fi cazul, pentru 
a scăpa de îmbătrânirea intemă a corpului, dar ţinea să-şi conserve 
alura puțin mai plină şi craniul golaş. Abia când devenise un pic 
mai rotund, un pic mai putemic, un pic mai buhăit, Llapasset 
izbutise să se impună fără eforturi. Altădată, când era mai plăpând, 
Luis avea nevoie de toată furia, de toată ambiția sa pentru a-şi 
depăşi handicapul taliei şi al tinereții. 

Îi era foarte sete în aerul uscat, aşa cum era, îmbrăcat cu o veche 
robă ponosită. Se îndreptă spre ceea ce numea „biroul său de 
ministru”: era o consolă care ascundea un echipament electronic 
foarte complex. De când obținuse acest birou, avea acces în mod 
direct la terminalul ordinatorului central, de unde păstra legătura cu 
toate serviciile de informaţii, în plus, beneficia de o reţea de 
comunicaţie secretă cu conducătorii celor treizeci de state ale 
Comunităţii. 

Llapasset munci timp de o oră: luă decizii în funcție de infor- 
maţiile pe care le interpreta, puse la punct un anumit număr de 
misiuni cu informatorii săi, îşi verifică minuțios cota de popularitate 
din ultimele sondaje de opinie, se îngrijoră de recrudescenţa 
anumitor delicte din domeniul poluării şi rezolvă câteva probleme 
în suspensie. După care trecu comenzile biroului, pe terminalul 
portabil, şi verifică buna funcţionare a dispozitivului miniaturizat. 

Apoi se îmbrăcă conform normelor de securitate urbană; mai 
întâi, îşi puse protectorul pentru ceafă; pe urmă, îşi aşeză cu grijă 
cotierele şi genunchierele de plastic; la sfârşit, îşi puse casca. Lui 
Luis îi plăcea materia caldă şi moale care adera la craniul său 
pleşuv cu un zgomot de etanșare. El accepta fără reţinere 
reglementările care impuseseră pietonilor portul căştii; făceau un 
tot coerent cu ansamblul de autoprotecţie menit să apere viața 
cetăţenilor Piacom-ului, în ciuda voinţei lor: permis de cățărare, 
permis de zbor, permis de înot, permis de mers, permis de drog, 
permis, permis, permis, pentru toate ocaziile de viaţă ce ieşeau în 
afara normelor... Nimeni nu avea niciodată dreptul de a-şi asuma 
chiar şi cel mai mic risc. Ceea ce însă Luis aprecia mai puțin erau 
toate legile de igienă corporală antipoluare — detesta să se spele. 

După ce îşi fixă centura de protecţie abdominală, îmbrăcă nişte 
veşminte mototolite, un costum de culoare gri, care îi plăcea mult, 
îşi puse un ceas roşu-aprins în buzunarul de la vestă şi cobori spre 
traficul subteran. 

Închizând uşa micului vehicul electric, se gândi că putea să-i 
propună lui Cessieu să suplimenteze acţiunea campaniilor 
promoţionale pentru cabinele de timp încetinit prin acţiunile la 
nivelul informatorilor; nu era legal să folosească funcționarii 
guvernului secret în avantajul unei societăţi private, dar Llapasset 
ştia că directorul Companiei dorea asta şi că se va folosi de ea, 
totuşi, pentru campaniile sale de propagandă. Nu cunoştea nici un 
mijloc de a scăpa de şantajul pe care Cessicu îl exercita asupra lui; 
şi pentru ce s-ar fi împotrivit? Luis era și el un fervent susținător al 
timpului încetinit; să trăieşti şapte zile într-una singură, cine putea 
să propună ceva mai avantajos? Cu siguranță, nu creatorii de vise! 

Ministrul guvernului secret intră în trafic; cum se obişnuia să se 
spună în jargon: circulaţia era densă, dar fluidă; căile subterane 
fuseseră calculate pentru ca cele trei milioane de locuitori din Isle 
Abeau să poată circula simultan. Aprinzând farurile, el lumină două 
fiinţe care se ascunseră cu rapiditate în spatele unui copac. Luis sări 
din maşină şi alergă spre ele, ameninţându-le cu arma. Ele fugiră 
prin galeria care dădea în parcare — două mici siluete care se mişcau 
în zigzag de-a lungul coloanelor de beton. Luis îi urmări pe 

disidenți. Tolerați în zonele rutiere şi în teritoriile deşertice, le era 
interzisă şederea în oraş. Datorită unui panou indicator luminos, 
trase de două ori asupra siluetelor luminate brusc de acesta şi 
nimeri în plin. Llapasset le văzu clătinându-se şi căzând. Nu mai 
erau cetăţeni ai Piacom-ului, îşi pierduseră apartenența la 
civilizaţie; oricine avea dreptul să-i elimine — ei amenințau 
securitatea oraşului. Se apropie de cadavre: erau doi adolescenţi 
slabi. ~ 

Încă o dată, Llapasset se întrebă cum putuseră să pătrundă în Isle 
Abeau fără să fie reperaţi: în trupul fiecărui disident era implantat 
un minuscul emițător care permitea să i se supravegheze mişcările. 
De altfel, aceşti disidenţi erau probabil lipsiţi de buletine 
encefalografice. Dar cum putuseră totuşi să înşele dubla reţea de 
supraveghere, cum evitaseră armele neuronice? 

Să fi fost vorba de adepţi ai oniromanţiei, implicaţi în activităţi 
clandestine? Dacă guvernul secret i-ar fi ascultat pe el şi pe alți 
câţiva, în momentul în care primii susținători ai sectei făcuseră 
adepţi, n-ar mai fi fost nevoie astăzi să urmărească un nou sfânt 
Bartolomeu ai cărui preoți şi adepți plăteau taxe. 

EI, Luis Llapasset, pentru care ateismul era unul dintre 
principalele lucruri cu care se mândrea, ştia că sentimentul religios 
putea să provoace daune grave într-o societate. Observase asta chiar 
la mama sa: fusese toată viața săracă lipită, sacrificându-se pentru 
speranța de a câştiga un improbabil paradis. Paradisul este aici, în 
Piacom! 

Trebuia să se deschidă o anchetă referitoare la cei doi vagabonzi. 
Llapasset programă o seric de informaţii codificate pe terminalul 
miniatural de pe braț. Pentru a-şi recupera maşina, o luă pe o 
scurtătură, o bandă enormă care traversa culoarul de pietoni. Luis 
se aplecă, punându-și mâna pe ciment. Simţi vibraţiile apei din 
conductă, apa Robre-ului, acel mic râu care traversa odinioară Isle 
Abeau. Luis surâse mulțumit: în oraşele Piacom-ului natura 
devenise abstractă, omul construise un mediu înconjurător care i se 
potrivea. Timpul obscurantismului şi al fricii trecuse, în sfârşit. 

Urcă în maşină şi câteva clipe mai târziu ajunse în dreptul 
apartamentului Elsei. 

Luis îşi trecu mâna peste chelie, ezitând înainte de a conecta 
videofonul. Elsa van Leyden îi interzisese să posede o cheie a 
apartamentului ei; pusese, evident, să i se execute o copie, dar nu o 
folosise niciodată. El se anunţa întotdeauna înainte de a intra, dar 
chestia asta îl enerva. Elsa ştia să-i impună anumite constrângeri 
pentru a se răzbuna din cauza contractului care o lega de el. 
Stabilise astfel regulile unui joc foarte complicat, o serie de uzanţe 
pe care trebuia neapărat să le respecte. Astfel, pentru a pătrunde la 
Elsa van Leyden, Luis Llapasset, ministrul guvernului secret şi 
proprietarul prin contract al tinerei femei, trebuia nu numai să o 
anunţe de sosirea lui, ci şi să se curețe, altfel ea i-ar fi refuzat 
accesul. Această obligaţie îl exaspera pe Llapasset, care era murdar 
şi nu o ascundea; dimpotrivă, această persoană extravertită îşi 
folosea statutul social pentru a-şi permite o anumită neglijență în 
ținută; îi plăcea să ofere subalternilor spectacolul unghiilor sale 
neîngrijite, al lenjeriei murdare şi şifonate şi să-i provoace prin 
mirosul său corporal neplăcut, puternic. 

Ținându-şi mâinile încrucişate peste micul pântec, Llapasset se 
apropie de patul Elsei. Ea nu făcuse nici un comentariu de când îi 
deschisese uşa. Tăcută, se dezbrăcase şi se întinsese în pat. Acum, 
îl privea cum se apropia, surâzând amuzată: Luis nu-i displăcea. 
Când îl vedea venind spre ea gol, cu umerii căzuţi, cărnoşi, gambele 
delicate şi picioarele subțiri, se gândea că va face dragoste cu un 
iepure din desenele animate, adică ceea ce visa partea infantilă a 
sexualității sale. Din nefericire, fața micului ministru nu se încadra 
în această imagine idealizată — cu craniul său pleșuv, cu nasul foarte 
turtit şi gura minusculă, prea cărnoasă şi prea roşie, Luis părea mai 
degrabă un carnivor. 

Llapasset se adresa totdeauna Elsei fără a folosi introduceri: 

— Ai deconectat corectorul subiectiv? 

— Bineînţeles că nu, e uşor să-ți dai seama. 

Pentru ce-i pusese această întrebare? Era evident că îi funcționa 
corectorul, în caz contrar încetinitorul de timp ar fi fost influențat. 
Deci? Permanent această timiditate, de care nu Teuşea să se 
debaraseze. Pentru a o compensa, îi ordonă grosolan: 

— Intoarce-te, o să te... 

— Micul meu Luis, nu trebuie să te comporți ca un bădăran, 
doar pentru că ţi-am vândut libertatea prin contract. 

Crezu că e nimerit s-o amenințe, dar, ca de fiecare dată când o 
făcea, avu impresia că din gura sa cuvintele ies fără a face vreun 
zgomot. 

— Uiţi, fără îndoială, că am un dosar despre tine, uiţi că ai 
semnat contractul pentru a evita să fii urmărită pentru folosire 
intensivă de stupefiante. Acest delict este încă pedepsit prin 
reeducare. Ăsta-i motivul pentru care trebuie să mi te supui. 

— Ştiu, Llapasset, dar ceea ce vrei tu nu este să mă condamni, 
ci să mă posezi; deci, poartă-te ca un soț, nu ca un client. 

Într-adevăr, Llapasset prefera în dragoste iluzia proprietăţii; 
simpla vedere a contractului reînnoibil pe care-l semnase cu Elsa îl 
umplea de o bucurie extremă; dar această bucurie era abstractă. Nu 
reușea niciodată să o regăsească cu aceeaşi intensitate în realitate. 
Elsa avea o manieră batjocoritoare de a-l primi, care îl împiedica să 
simtă că o posedă. Aşa că se lăsa în voia orgiilor generozităţii, 
satisfăcându-i cele mai mici capricii. Această Penthouse, în 
întregime dotată cu o instalaţie de timp încetinit, acele sticle izolate 
temporal din locul ferestrelor-ziduri obişnuite costau cât ochii din 
cap. I le oferise fără să crâcnească. Din contră, devenea mai 
morocănos când ea nu-i cerea nimic. Llapasset dorea să o 
înconjoare de bunuri materiale, să-i umple locuința cu obiectele pe 
care i le oferea; aşa, avea impresia că o privează de libertate, că o 
întemniţează. 

Bombăni: 

— Nu te deranja, o voi face eu. 

Se îndreptă spre tabloul de comandă aflat în camera de zi, pentru 
a anula efectele corectorului. Imediat, senzația de trecere a timpului 
se mări de şapte ori; Luis parcurse ultimii metri cu graţia unei 
păsări, planând o clipă în aer, apoi reveni suplu pe sol. Când îşi luă 
zborul, în sfârşit, spre pat, ca un personaj himeric, ieşit dintr-un film 
dat cu încetinitorul, Elsa se întinse cu moleşeală şi gestul pe care-l 
făcu pentru a-şi aşeza braţele şi picioarele dură aproape treizeci de 
secunde, timp suficient ca Llapasset să observe jocul subtil al 
muşchilor în interiorul coapselor şi pe albeaţa tandră a antebraţelor 

ei. Astfel trântită în pat, semăna cu o stea de mare țintuită de 
cearşafuri de pubisul său roz şi blond. Pântecul şi sânii îi fremătau 
imperceptibil. El îşi lipi încet pieptul de al ei şi se frecă lasciv de 
ea; această zonă foarte erogenă îi provoca o erecţie aproape 
instantanee. Niciodată nu reuşea să-şi amâne dorinţa şi să se bucure 
de apropierea actului sexual, trebuia să o posede cât mai repede 
posibil. De aceea se folosea de timpul încetinit ca de un 
subterfugiu, pentru a crea iluzia unei virilități durabile. 

Llapasset o luă pe Elsa cu o frenezie calmă: totul în atitudinea 
lui revela nerăbdarea care-l cuprinsese, dar lentoarea aparentă cu 
care actul avea loc îl scotea din minţi. 

Elsa studia cu calm reacţiile psihologice ale micului mascul care 
o penetra. Îi cunoştea fiecare gest, fiecare expresie, întregul ritual 
amoros. Cu ochii larg deschişi, ea examina mica față cu ochii 
închişi care se răsucea deasupra ei cu aerul unei profunde 
satisfacţii. Câteodată, Elsa se lăsa să ajungă alături de Luis până la 
orgasm. În alte momente, din contră, îi plăcea să rămână aşa, plină 
de dorință, dar lucidă, punându-și întrebări asupra finalităţii acestui 
act derizoriu care motiva atât de puternic ființele vii. 

Actul lor semăna mai degrabă cu un soi de masturbare în doi. 
Elsei îi plăcea să decidă în privinţa plăcerii sau a indiferenţei sale şi 
vedea în această alegere ultimul argument în favoarea propriei 
libertăți. Contractul pe care îl semnase cu Llapasset se datora lenei 
sale native şi nu amenințărilor cu care el îşi însoţise propunerile. 

Cu un oftat uşor, se trânti peste ea. Elsa simţi arsura călduță a 
ejaculaţiei lui şi se înduioşă. Corpul acesta mic părea să toarcă pe 
ea ca un pisoi. Urma un scurt moment în care timpul părea 
suspendat, în care actul părea rupt de ideea de durată. Ea savură 
aceste clipe de fericire cu o emoție intensă. 

Luis se învârti pe o parte şi se întoarse spre Elsa cu o privire 
duşmănoasă. Încerca să nu o lovească. Nici o idee umanitară nu 
motiva această reținere. Simţea doar o frică fizică față de Elsa. Fără 
a spune vreun cuvânt, se ridică, se îmbrăcă, fără a se spăla. El se 
amuza de aparenta încetineală a gesturilor sale. 

— De ce te distrezi? 

— Pentru că te grăbeşti şi nu eşti în stare s-o faci. 

Llapasset, fără a adăuga vreun cuvânt, se îndreptă să pornească 
din nou corectorul subiectiv şi-şi termină pregătirile de plecare cu 
seninătate. 

— Nu uita că vom. ieşi în seara asta. Vreau să fii acolo! 

Femeia îl privi dispărând în spatele ușii glisante. Poate va fi 
ultima oară când îl va vedea. Resimţi o imensă tristeţe. 

Ce să facă acum, ce să facă cu viața, cu corpul, cu timpul său, 
cu acest timp, care se alungea până la infinit, ce să facă? 

Să se întoarcă la creatorii de vise? De fiecare dată când încerca, 
tentativa ei era sortită eșecului; nu cunoscuse niciodată uşurarea pe 
care această religie avea reputația că o aducea. Într-o zi, preotul o 
întrebase dacă abuzase de stupefiante sau dacă petrecuse un timp 
prea îndelungat în cabina de timp încetinit. Elsa îşi părăsea rar 
cuibul, cât despre droguri, fusese într-adevăr odinioară dependentă. 
Un practicant îi explicase pentru ce munca de explorare şi de 
pregătire dura atâta la ea; drogurile şi timpul încetinit acționaseră 
împreună ca inhibitori ai inconştientului. 

— Din cauza anilor în şir de când vă reprimaţi visele, nici 
talentul meu, nici amplificatorul cel mai puternic nu sunt capabile 
să ajungă la straturile dumneavoastră onirice profunde. Trebuie să 
vă dedicați unei munci personale de explorare mentală, înainte să 
încerc să vă materializez fantasmele. Drumul va fi lung! Dar, veniţi, 
veniți aici în fiecare zi, veți regăsi pacea care vă este necesară. 

În urma acestei discuţii, ea se întorsese rar la moschee. Totuşi, 
de când i se suprimase alocarea legală a drogului, în urma procesului, 
suferea că nu mai poate evada psihic din realitate. Ce ani minunaţi 
petrecuse sub influența haşişului sau a opiului după ce-l părăsise pe 
Simon Cessieu! Minunaţi! 

Llapasset îi aducea din când în când câte o doză, niciodată 
suficient pentru a o satisface. Fără îndoială, îi făcea plăcere să i-o 
raţionalizeze. 

Chiar şi lipsită de droguri, perspectiva de a petrece ore 
nenumărate la moschee, să observe visele altora, o deprima. Ceea 
ce voia era să ajungă la propriile închipuiri. Când va reuşi asta, se 
va simți, în sfârşit, realizată. Nu dorea alt remediu pentru 
melancolia sa. Şi timpul era atât de absurd de lung! Se sculă şi 

debranşă încetinitorul temporal. Nici o perturbare în perceperea 
timpului. Elsa ştia doar că trăia acum de şapte ori mai repede şi se 
apropia mai rapid de moarte. l 

Aruncă o privire scurtă în jur, asupra întregului lux, asupra acestui 
rafinament pe care i-l ceruse lui Llapasset, asupra pereților-acvariu 
din camera de zi, a televizorului holografic de înaltă rezoluție, a 
mochetei de muşchi fin, înflorată încântător, a canapelei a cărei 
culoare se schimba în timp, a cabinetelor de artă, a băii, a camerei 
de dans, a tuturor satisfacțiilor care puteau să o facă să evadeze din 
real. Dar această realitate nu corespundea cu realitatea sa interioară. 
Părea mai fadă şi, mai ales, nu semăna deloc cu universul pe care 
Elsa şi-l construise în imaginaţie. 

De mult timp, ea cunoştea un mijloc nedureros de a-şi curma 
frământările. Simon Cessieu o făcuse să-l descopere. 

Evocă fugitiv viaţa lor comună, începută sub auspicii fericite; 
din păcate, aventura li se terminase brusc, stupid, atât de stupid! De 
fiecare dată când se gândea la asta, tristețea o copleşea! De fapt, 
eşecul dragostei lor o făcuse să descopere eşecul propriei existente. 

Procedeul era simplu şi eficace: era suficient să inverseze 
încetinitorul temporal; Cessieu îi arătase că exista un contact secret 
în corpul aparatului care îi permitea să realizeze această inversiune; 
îi explicase apoi vag că aceasta ar fi putut servi într-o bună zi pentru 
explorarea spaţială, dar subiectul păruse să-l plictisească. 

Elsa îşi amintea cu precizie piesele pe care trebuia să le 
demonteze pentru a realiza această inversiune şi hotări să o facă 
imediat. Pentru prima dată în viață, avu impresia că ştie pentru ce 
fusese creată: pentru a apăsa pe acest buton care o va conduce mai 
rapid spre mormânt. Deasupra demagnetizorului, identifică tabloul 
de comandă, luă capacul consolei, apoi demontă un anumit număr 
de componente pentru a ajunge la bobinele foarte complexe ce 
permiteau câmpului temporal să se dilate. Acolo se găsea 
inversorul. ÎI împinse cu degetul, simțind o emoție ciudată. Din 
orgoliu, îşi decisese destinul. Elsa repuse aparatul în funcțiune, 
rebranşă circuitele şi reglă cursorul pe cifra o sută. 

Ținând cont de speranța medie de viață, va dura mai puţin de un 
an, dacă se va strădui să nu iasă deloc din apartament. Îşi luă 

precauţia de a porni corectorul subiectiv pentru a evita să se vadă 
acţionând de o sută de ori mai rapid decât de obicei. Era suficient 
să plaseze cursorul pe cifra şapte, în timpul vizitelor lui Llapasset, 
şi să mărească proporțional câmpul corectorului subiectiv pentru ca 
micul ministru să nu realizeze ce se întâmplă. De fiecare dată când 
dorea să o vadă, şi el se va apropia de moarte. În orice caz, în câteva 
luni îşi va da seama de îmbătrânirea ei. Frumoasa lui jucărie 
începea deja să se defecteze! 


CAPITOLUL 7 


Sahel iscodi zgomotele nopţii: miorlăituri de pisici sălbatice, 
ţipete ale păsărilor de noapte, foşnete de mistreți sau de cerbi în 
tufişuri, iepuri luând-o la sănătoasa. Frunzişul des al pădurii cădea 
în rotocoale negre pe autostradă, delimitându-i cu claritate 
marginile. Tânărul avea impresia că urmăreşte traseul imaginar al 
unei frontiere sau al unor paralele, ceea ce-i provoca o nelinişte 
metafizică: i se părea că terenul aluneca imperceptibil pe hartă. În 
realitate, era doar o graniţă pe care o trecuse, aceea care separa o 
civilizație exemplară de tărâmurile neliniştii. 

De trei ore de când mergea, nu întâlnise decât mici animale 
speriate, nimic de care să se teamă. Un indicator arăta că o staţie 
service se găsea la zece kilometri. Asta îl incită să-şi urmeze 
drumul; în ciuda temerilor sale, dorea să intre în contact cu 
disidențţii. Dorea cu disperare să afle ce gândeau alţi oameni despre 
o societate faţă de care el nu se mai simțea legat. Pe parcursul 
acestei fugi improvizate, se gândise mult la plecarea sa din Piacom, 
mirându-se că se îndoia de o lume căreia îi datora toate momentele 
importante ale existenţei sale. Reflecta: „Toţi locuitorii Piacom-ului 
trăiesc precum crisalidele într-un cocon, fără a deveni niciodată 
larve sau lepidoptere. Dacă cineva vrea să iasă din cocon, trebuie să 
renunțe la drepturile sale de cetățean şi să ia viaţa de la capăt, într-un 
mediu ostil, acela al naturii sălbatice, adică acesta; departe de 
oraşele-cocon, de apartamentele-cocon”. 

Incepu să tremure: asta îi părea ca o smulgere. Sahel îşi duse 
mâinile la casca de securitate şi o scoase de pe cap. Anvelopa moale 
şi caldă vibră câteva clipe încă în palmele sale, apoi se stabiliză. În 
mod simbolic, o aruncă în pădurea deasă. 

Un halou de culori violente, dominat de mov şi roşu, aprindea 
cerul. Strigăte şi acorduri muzicale cu accente nostalgice izvorau 
dintr-un bar uriaş, cu ferestrele sparte. Trei oameni îmbrăcaţi în 
piele discutau în faţa uşii, aşezaţi pe motociclete nucleare. Sahel se 
apropie timid de ei; se simțea complet deposedat de mijloacele de 
exprimare; ca şi cum nu învățase niciodată să vorbească, tuşea 
întruna, încet. Unul dintre bărbaţi se întoarse spre el, fața îi era 
cufundată în întuneric. Sahel privi în jurul lui, podul în ruine care 
traversa autostrada, distribuitorii de combustibil nuclear spintecaţi, 
barul luminat, tot acest univers mitologic căzut în uitare după 
închiderea Piacom-ului. Ce erau, de fapt, aceste fantome care 
încercau să-l recreeze? 

— Salut, spuse bărbatul, ce faci aici? N-ai aerul unui zip. Şi nu 
faci parte nici din banda Sylviei! Totuşi, pe stradă, între Royan şi 
Lyon, nu se găsesc decât Sylvie, zipi şi noi. Vii poate de pe 
autostrada dunelor? 

Sahel decise să spună cu inocență adevărul; de ce s-ar fi temut, 
doar venise în calitate de prieten? 

— Nu, sunt student, merg pe jos pe autostradă până la Isle 
Abeau pentru a-mi da seama de situaţie. 

— Să-ţi dai seama? la uitaţi-vă, Bob, Gunther, la un brav 
cetăţean al Piacom-ului, care vrea să-şi dea seama de situaţie! 

Cele două persoane îşi opriră brusc motocicletele şi coborâră cu 
încetineală. Sahel se crispă. Nu învățase niciodată să se bată şi 
detesta contactele fizice. Imediat fu înconjurat de cei trei bărbaţi, 
care îl priveau în bătaie de joc. 

— Şi ce studiezi tu în Piacom? 

— Agronomia. 

— Aha, eşti un fel de zip de la oraş. 

— Nu ştiu ce e un zip. 

— Sunt tinerii ăia, de colo. 

Cel care se numea, probabil, Bob făcu un gest larg, care 
desemna solul din jur, exprimându-se cu un puternic accent 
german, Gunther adăugă: 

— Aceia care cultivă pentru noi toți produse naturale, ce cresc 
doar pe pământ fertil, adică disidenții. 

Cel care îl văzuse primul pe Sahel ridică mâna şi îi arse o palmă 
zdravănă, care îl dezechilibră, apoi urlă: 

— Hrana nu creşte în apă, cetățene, nici în acele nenorocite 
câmpuri urbane, în care cultivi plantele tale date naibii! 

Bob profită de zăpăceala lui Sahel pentru a-i aplica în trecere o 
lovitură de picior în tibie, în timp ce Gunther îi îngrămădea pumni 
în stomac. O dată căzut, tânărul se chirci, străduindu-se să suporte 
durerea care-i paraliza centrii nervoşi. Toţi trei îi trăgeau lovituri 
îngrozitoare de gheată, înjurându-l. Acest prim contact cu 
agresivitatea îl frapa pe Sahel; crezuse că va înfrunta mult mai 
multe dificultăți, dar își dădu seama că nu se temea de suferinţă. În 
faţa lipsei sale de reacție, motocicliştii se opriră. O mână îl apucă 
de umăr şi-l ridică. 

— Haide, scoală, să-ți vedem mai bine mutra de fraier care vrea 
să-şi dea seama de situaţie! 

Calm, se redresă şi-i privi, clătinându-se. O mişcare greşită: ca 
şi cum fusese înhățat de o batoză de grâu, primi vreo douăzeci de 
palme, una după alta, distribuite cu o regularitate cronometrică şi 
care îl făcură să se învârtă în loc. Căzu din nou. În clipa în care 
leşină, avu impresia că aude o salvă de aplauze. 

Când se trezi, câteva minute mai târziu, sub un jet de apă 
îngheţată, refuză să deschidă ochii. Dacă îi păstra închiși, nu va mai 
fi nevoie să revină în acea lume de coşmar în care intrase. Atât timp 
cât rămânea orb, evenimentele nu-l puteau atinge. Dar venise să-i 
întâlnească pe disidenţi; voia să înțeleagă ce erau aceşti oameni, 
chiar şi cu riscul de a se pune în pericol. Teama de durere era mai 
îngrozitoare decât durerea însăşi. Sfârşit, buimăcit, deschise ochii. 
Gunther, Bob şi celălalt îl aşteptau, înconjurați de o duzină de 
oameni goi, care îl observau cu aviditate. Necunoscutul se apropie 
de el şi-l forță să se aşeze în genunchi. 

— Acum, te vom judeca. Acesta este tribunalul Nocturnilor. Eu 
mă numesc Pleineselve, sunt şeful lor şi judecător suprem. 

Bob veni lângă Sahel, purtând o grămadă de cărți, pe care o 
aşeză în fața lui. 

— Alege, vei fi achitat dacă vei reuşi să dai o justificare unuia 
dintre aceste texte sacre ale Piacom-ului. 

Sahel se întrebă: ce trebuia să facă? Să încerce să fugă în 
pădure? Adversarii săi cunoşteau cele mai ascunse unghere. Pe 
autostradă? Aveau motociclete. Să înfrunte, deci, acest proces 
grotesc? Era curios să afle despre ce-i vorba. Luă prima carte din 
grămadă, un volum enorm, apoi încercă să citească titlul. Ochii i se 
acomodară cu greu, literele erau şterse de vreme: „Tratat despre 
bordurile trotuarelor în oraşele cu mai puţin de zece mii de 
locuitori, din cele treizeci de state ale Pieței Comune” şi, ca 
subtitlu: „Momente din cele o sută douăzeci şi trei de conferinţe de 
„la Haga”. La întâmplare, verifică şi alte cărți şi descoperi de 
asemenea „Legi fererale privind transportul prin vamă al melcilor 
fără cochilie”, „Culegere de decrete despre organizarea comisiilor 
însărcinate cu organizarea comisiilor federale de studii”, 
„Dicţionarul cuvintelor interzise”, „Carta federală de definire a 
apelor poluate”, o întreagă serie de opere de acelaşi fel, ieşite din 
biblioteca gigantică a Congresului de la Bruxelles. Fiecare dintre 
ele conţinea un fragment din legislația Piacom-ului. Ansamblul 
constituia însăşi filozofia, morala sa. Fuseseră elaborate în timpul 
perioadei euforice care urmase primelor frământări ce duseseră la 
crearea Pieței Comune. Cine îşi mai amintea încă de numele acestor 
ziditori necunoscuți? Prevăzuseră totul, studiaseră totul, pentru a 
evita conflictele între cele treizeci de naţiuni. Fabricaseră un Bizanţ 
de legi heteroclite din care se născuse într-o zi Piacom-ul. Sahel 
încercă să explice: 

— Dar nu cunosc toate astea, nu pot să spun nimic despre ele. 

— Refuzi să comentezi textele sacre? 

Pleineselve îl apucase de păr. Tânărul îşi smuci capul pentru a se 
elibera. 

— Vedeţi, refuză! 

Judecătorul suprem al Noctumnilor dădu apoi impresia că se 
reculege, punându-şi mâinile pe ochi. Câteva clipe mai târziu, se 
întoarse spre Gunther şi-i ceru să-i aducă Băutura. Acesta din urmă 
plecă spre bar şi se întoarse rapid cu o sticlă verde, fără etichetă. 
Pleineselve umplu un pahar cu un lichid incolor şi i-l întinse lui 
Sahel. 

— Eşti condamnat să suferi schimbarea totală. Bea acest lichid, 
te va scuti de multe suferinţe. 

Sahel se împotrivi. Nu reacționase, atâta timp cât nu pricepuse 
ce se întâmplă, însă, în faţa morţii, se revolta. Se ridică brusc şi se 
aruncă asupra lui Pleineselve. Lupta fu scurtă și în defavoarea sa. 
Membrii tribunalului îl țineau cu fermitate; ca o muscă prinsă într-o 
pânză de păianjen, încercă să se elibereze. Strânsoarea deveni mai 
puternică. De acum încolo, îşi va accepta soarta fără a se mai 
răzvrăti. Bob îi introduse o lamă de oțel între dinţi, obligându-l să 
deschidă gura, şi-l forță să înghită Băutura, strop cu strop. 

Totul se învolbură, apoi ameţeala se linişti progresiv: efectul 
giratoriu durase vreo zece minute. Sahel se trezi în picioare, în fața 
unei lumini strălucitoare, care emana din bar. Nimic nu se 
schimbase: Bob, Gunther, Pleineselve şi oamenii goi erau aşezaţi în 
cerc în jurul lui şi păreau să aştepte ceva anume. Vru să iasă din 
cerc, dar muşchii nu-l mai ascultau. Căută să-şi umezească buzele 
cu limba, însă aceasta nu mai urma instrucțiunile creierului său. Era 
paralizat. Nici măcar strigătul pe care îl purta în el nu reuşea să 
tâșnească din plămâni. 

Pleineselve se ridică şi se apropie calm de el. Costumul său de 
piele era înconjurat de un roșu-acid, produs de descompunerea 
luminii electrice în amestec cu primele străluciri ale răsăritului. 
Apariţia zorilor sublinia şi mai mult caracterul terifiant al scenei. 

— ÎI vom schimba pe acest om! Nocturni, cu ce să începem? 

Răsună o singură voce prin douăzeci de guri: 

— Cu nasul! 

Pleineselve apucă nasul lui Sahel, îl smulse cu sălbăticie şi îl 
întinse însângerat spre adunare. Apoi îl luă cu delicateţe între 
degete, îl remodelă şi-l lipi la loc pe faţa tânărului. Succesiv, călăul 
Nocturnilor se ocupă de ochii, bărbia, urechile victimei, pentru a le 
modifica fie forma, fie culoarea. După ce termină cu faţa, procedă 
la fel cu corpul şi cu membrele. 

Sahel suferea această tortură fără durere fizică, dar întreaga sa 
fiinţă se revolta împotriva metamorfozei care i se aplica, răcnea de 
oroare în interiorul său, prizonier imobil al propriului corp. 

Pleineselve vociferă: 

— Şi acum, vreţi să facem o femeie? 

— Da, o femeie! urlă tribul. 

Și Sahel îl văzu pe şeful Noctumnilor sculptându-i ún vagin între 
coapse. 

— Acum, îi vom schimba spiritul, vom face din acest sărman 
cetățean un disident. 

Pleineselve întinse o mână şi o înfipse în craniul lui Sahel. 
Acesta din urmă îşi pierdu cunoştinţa. 


CAPITOLUL 8 


Luis se întorcea de la Elsa; se simţea foarte slăbit, organismul îi 
rezista cu greu eforturilor pe care trebuia să le facă pentru a-şi 
demonstra virilitatea. Nu mai putea să amâne grefa de organe. La 
şaptezeci de ani, era un lucru inevitabil. Dar iată, de fiecare dată 
când lua această hotărâre, o problemă politică îl împiedica. Acum 
era vorba de alegerea guvernului secret, care urma să aibă loc peste 
puțin timp. Llapasset trebuia să reziste până atunci, dacă voia să se 
revadă reconfirmat în funcția de ministru al Informaţiilor. 

O clipire luminoasă pe brățara-computer îl avertiză că îl aştepta 
un apel urgent. Trecu apelul pe consolă şi branşă decodorul. O faţă 
apăru pe ecranul rotund, aceea a anchetatorului-şef. 

— Domnule Llapasset, am veşti importante! 

Era vocea electromagnetică a „biroului de ministru”, care 
traducea cuvintele codate. Omul părea într-adevăr îngrijorat. Ce 
dezgustător! Trebuia să reacționeze: 

— Spune-mi pe scurt, nu am timp. 

— Ordinatorul central ne-a semnalat că doi anchetatori au fost 
ucişi în Gara de Est a aerotrenului. Verificau identitatea unui călător 
care se plimba fără carte de credit. 

— Şi-au transmis coordonatele ordinatorului central? 

— N-au avut timp. Îmi închipui că necunoscutul i-a asasinat 
imediat. N-au avut nici măcar răgazul să-i transmită fotografia. 
Probabil nu aveau bănuieli întemeiate. 

— Asta-i tot ce poți să-mi spui? Ce vrei, să te felicit? 

— Am trimis rapid alți doi oameni pe pistă. Străinul venea din 
Alpii de Huez, nu e nici o îndoială în această privință. Dar, de 
acolo, i se pierd urmele. În sfârşit, nu chiar de tot. 

Anchetatorul-şef părea să ezite. 

— Hai, explică-te! zise Llapasset cu o voce seacă. 

— Este... e de neconceput! Nu avem nici o probă a şederii sale 
în vreo staţiune de agrement, nici o urmă în hoteluri, în pensiuni, în 
căsuțele mobilate. Nu avem nici un mod de a-i verifica prezența 
pentru că buletinul encefalografic nu este obligatoriu în afara 
oraşelor de reşedinţă, dar am folosit un câine electronic. Ei bine... 
în sfârşit, suntem aproape siguri că... acest om venea dinspre 
frontieră. Avem bănuieli justificate că a trecut prin Confederaţia 
Helvetică. 

— Dar este imposibil, sistemul de protecţie este infailibil! 

Dacă era adevărat, informaţia nu trebuia să se scurgă cu nici un 
chip! Inviolabilitatea frontierelor Piacom-ului devenise legendară. 
Întreaga securitate interioară a cetăţenilor era fondată pe această 
axiomă. Ministrul turba de furie: preconizase dintotdeauna 
anexarea Elveţiei, dar nu reuşise niciodată să-şi asigure o majoritate 
în sânul Federaţiei care să-l urmeze în acest proiect. La fel se 
întâmplase şi în cazul preoţilor, şi în cazul disidenţilor. Luaţi în 
bloc, membrii guvernelor secrete ale celor treizeci de state erau 
prea laşi. Se temeau că vor distruge echilibrul Piacom-ului, prin 
acceptarea violenţei. Pentru moment, Llapasset trebuia să decidă de 
unul singur. Întrebă: 

— Ce-aţi făcut cu cele două corpuri? 

— V-am aplicat instrucţiunile, le-am făcut dispărute. 

— Şi anchetatorii trimişi în Alpi au revenit din misiune? 

— Da, dar i-am consemnat la post, nimeni în afară de mine nu 
i-a văzut. 

— Foarte bine! Trimite-i urgent în câmpul de reeducare 
psihologică. Şi fără posibilitatea de a scăpa, m-ai înţeles? 

Omul îl privea neîncrezător. Dar atitudinea lui Llapasset nu 
admitea un refuz. 

— Raportează-mi când e gata. Şi şterge toate urmele înregistrărilor 
primare ale anchetei din calculatorul central. Voi anula și eu 
conversaţia noastră. Nu trebuie să rămână nici cel mai neînsemnat 
martor al acestei afaceri. 

Luis întrerupse legătura. Putea să-şi facă un avantaj major din 
această pătrundere a unui spion în Piacom? În cazul în care amicii 

viitoarelor alegeri, această informaţie ar fi putut să-i servească drept 
atu pentru a-i face să se răzgândească. Amenințarea că va da în 
vileag o ştire atât de subversivă — ceea ce nu era greu de realizat 
pentru ministrul responsabil cu acest sector — era suficientă ca să-şi 
convingă confrații să-i asigure investitura. Deci, putea între timp să 
treacă pe la clinică. După grefa totală de organe, va deveni un om 
plesnind de sănătate, gata să se lupte pentru a-şi păstra postul încă 
cincizeci de ani. Şi pentru ce şi-ar limita ambițiile? 

Anchetatorul-şef îl apela din nou. Llapasset schiță un surâs. 

— Da? 

— S-a făcut, domnule. 

— Foarte bine, păstrează legătura, am alte ordine să-ţi dau. 

Luis apăsă pe un buton ascuns. Faţa interlocutorului său dispăru. 
Dezintegratorul hertzian funcţiona bine, păcat că nu avusese ocazia 
de a se servi mai des de el! Dacă ministrul Informaţiilor ar fi putut, 
ar fi curăţat locul, debarasându-se de colaboratorii săi direcţi, şi i-ar 
fi înlocuit cu ansambluri electronice, mai discrete, mai ascultătoare. 
Dar existau controale, altfel ar fi fost o bagatelă pentru un 
responsabil guvernamental de rangul lui să abuzeze de 
prerogativele ce le deținea. O mică abatere de la aceste reguli nu se 
va remarca. Va ascunde moartea acestui om, acuzându-i pe disidenţi 
pentru ea. 

Primul lucru care trebuia făcut acum era să-l aresteze discret pe 
spion şi să-l țină în rezervă, pentru orice eventualitate. Luis 
Llapasset se întinse pe un pat. Apartamentul său era sobru mobilat, 
detesta mobilierul antigravitaţional, preferând vechiul stil. Aşezat 
pe pătura sa de pene, cu spatele pe țesătura de mătase, putea să 
reflecteze în linişte. 

Dar cum să se consacre acestui lucru fără griji? Temperamentul 
îi interzicea. Llapasset nu acționa decât impulsiv. Ar fi dorit să fie 
un mare om politic, să-și devanseze timpul prin speculație. Dar era 
o ființă instinctivă şi uşor iritabilă, care nu putea să se înfrâneze. Fu 
cuprins de furie la gândul că un străin se afla nepedepsit pe 
teritoriul Piacom-ului. 

Ridicându-se brusc, îşi parcurse apartamentul în lung şi lat, 
aruncând priviri supărate asupra colecțiilor sale de sticle de plastic 

şi de reviste pornografice scandinave din secolul XX. Fiecare dintre 
aceste obiecte reprezenta un cadou, o ofrandă. Nu le strângea 
pentru a se sacrifica modei. Le detesta. Luis apucă la întâmplare o 
scrumieră, art-deco, şi o aruncă la pământ cu violență. Se linişti 
văzând-o cum se sparpe. 

Îşi reglă încetinitorul temporal la treapta a douăsprezecea. Avea 
nevoie de timp pentru a se gândi. 

Pe cine să aleagă pentru a-l găsi şi aresta pe necunoscut? Toţi 
angajaţii ministerului erau capabili, anchetatorii, informatorii, cei 
care făceau sondaje de opinie, comisarii poluării, turnătorii, dar 
depindeau prea mult de sistemul informatic pentru ca acțiunea lor 
să rămână secretă. Mecanismul Piacom-ului era bine uns. 
Ministerele Informaţiilor, al Ordinii şi de Interne formau un 
ansamblu complex, ale cărui elemente nu funcționau separat. Dacă 
Luis s-ar fi adresat unuia dintre confrații săi pentru ajutor, acesta s-ar 
fi grăbit să utilizeze informaţia în beneficiul statului. Nu se putea 
pune bază pe separarea teoretică a Piacom-ului în treizeci de state, 
solidaritatea federală nu mai trebuia demonstrată. Tot ceea ce se 
petrecea undeva era imediat cunoscut pretutindeni. Reţeaua de 
legături prin cablu acoperea în totalitate teritoriul. 

Deci? Luis examină ultimele ştiri confidenţiale de la centru 
pentru a verifica dacă străinul nu fusese atins de armele neuronice 
la pătrunderea în Isle Abeau. Pentru a scăpa, ar fi trebuit să aibă 
cunoştinţe în Piacom sau să fi folosit un buletin encefalografic al 
unuia dintre informatori. Marja sa de securitate nu mai putea dura 
mult timp. 

După primele indicii, un om tocmai fusese lovit de armele 
neuronice. Era vorba de străin? Bănuia că da. Erau puțini cetăţenii 
care riscau să iasă fără acte. Armele neuronice îi atacau pe toți aceia 
a căror amprentă encefalografică nu corespundea exact cu cea din 
buletin, chiar şi în cazul în care diferenţa se datora unui început de 
deviaţie fizică pe care o suportau. Dar atacul era ușor. Însă, în cazul 
pe care-l examina, puterea armelor fusese reglată la maximum. O 
soartă rezervată disidenţilor. 

Trebuia să neutralizeze ancheta de la început. Llapasset avea 
privilegiul de a putea acţiona direct pe ordinatorul central. ÎI accesă 
şi îl întrebă: 

— Se cunoaşte identitatea omului care a fost lovit de armele 
neuronice? 

Mașina răspunse imediat, cu acea dicție care caracteriza toate 
vocile artificiale: 

— Nu, la început buletinul pe care-l purta nu corespundea 
amprentei sale encefalografice. Când am declanşat tirul, nu mai 
purta buletinul. 

— E un disident? 

— Nu, nu posedă celulă de control. 

— Ancheta a început? 

— Suntem gata să o facem. 

— Semnalul omului mai este observat încă? 

— Amprenta sa a dispărut la câteva clipe după tir. 

Luis se prefăcu că dă coordonatele străinului, apoi adăugă: 

— Anulează ordinul de căutare, mă voi ocupa personal, e o 
prioritate ministerială. 

Simultan, lansă pe reţea un impuls codat de identificare. 

— Ordin anulat, zise maşina. 

— Şterge incidentul şi de pe înregistrarea primară. 

Llapasset nu avea dreptul să procedeze astfel, fără să facă 
referiri la guvern, la acelaşi gen de manipulări în arhivele 
Informaţiilor. Orice act guvernamental trebuia să rămână în 
memorie. Dar, în cazuri de excepţie, era necesară o anchetă foarte 
aprofundată. 

Se scurseseră două ore, dar locuitorii Piacom-ului trăiseră doar 
zece minute. Micul ministru îşi forțase instalaţia de timp încetinit, 
altfel anchetatorii ar fi plecat deja în căutarea intrusului sau a ceea 
ce mai rămăsese din el. Totuşi, trebuia să se încredințeze, armele 
neuronice nu ucideau, ele distrugeau doar personalitatea. Probabil 
că spionul se ridicase şi plecase. Avea un oarecare răgaz acum, 
după ce ordinatorul central renunţase la misiunea sa de urmărire. 

Luis se ridică cu greutate, ameţit. Cobori spre căile subterane de 
comunicaţie pentru a-și lua mașina. 

Dar abuzase prea mult de încetinitorul temporal, organismul său 
slăbit nu suporta şi, mai ales la ieşirea prea bruscă din apartament, 
schimbarea de ritm psihologic fusese prea mare. Viaţa îl părăsea. Se 


72 ENCLAVA 


târî până la vehicul, reuşi să se aşeze şi începu să-l programeze, 
sperând să-şi recupereze forţele pe traseu. 

Inima sa încetinise; fluxul sangvin îi iriga imperceptibil arterele, 
îi alimenta celulele. Mai percepea lumea prin intermediul 
simţurilor, dar senzațiile pe care le primea de la organele sale 
olfactive şi vizuale, auditive, gustative şi tactile erau filtrate. 
Universul se depărta, creierul nu mai reacţiona la stimuli exteriori, 
corpul îi înțepenea. 

Nu izbuti să iasă din paralizie, până când cineva nu se apropie şi 
smulse uşa. 


CAPITOLUL 9 


Când Sahel îşi recăpătă cunoştinţa, se îndoi că mai exista; 
înainte de a deschide ochii, se gândi: dacă ar fi fost complet 
transformat, cum îi spusese şeful Nocturnilor, nu şi-ar mai fi 
cunoscut identitatea atunci când se trezise. În plus, era sigur că este 
încă Sahel Cessieu; ce importanță avea dacă acești nebuni îi 
modificaseră profilul psihic? Nu-i păsa, fiindcă nu se agrea psihic.. 

Totuşi, dacă aceşti călăi îi schimbaseră cu adevărat personalitatea? 
Fu cuprins de o nevoie puternică de a şti. Emoţia îl sufoca: se va 
mai regăsi vreodată? Era obişnuit cu acest corp şi cu acest spirit, 
care erau şi nu erau ale lui, crescuse cu ele; paradoxul îl făcu să 
surâdă în sinea sa. Cine era acest altul care putea să reflecteze la 
situaţia lui? Poate noul Sahel Cessieu. 

Îşi va mai aminti de el Elsa van Leyden, când va fi un alt el 
însuşi? 

Deschise ochii: Pleineselve îl observa cu neliniște, înconjurat de 
cei doi zbiri şi de cei douăzeci de bărbaţi goi, care-l asistaseră 
adineauri. ÎI întrebă: 

— Cum te simţi? Nu te simţi prea rău? 

Prea ameţit pentru a înţelege, Sahel nu răspunse. 

— Nu te îngrijora, eşti întreg, nu te-ai schimbat, îţi vei reveni 
curând. 

Cuprins de teroare în faţa surâsului bărbatului care îl judecase 
amenințător, Sahel bâlbâi: 

— Lăsaţi-mă să plec, lăsați-mă, vă rog, vreau să plec! 

Pleineselve mărturisi colegilor: 

— Îi e frică, îi dârdâie fundul! Dar e stupid, noi nu-i vrem răul! 
Tu ai participat doar la una dintre creaţiile noastre colective. 

Gunther adăugă: 

— Aceasta demonstrează că te primim de bunăvoie printre ai 
noştri, altfel ai fi mort deja. 

— Şi acum, vrem să-ţi punem câteva întrebări. Mâine, te vom 
însoţi cu toţii până la Isle Abeau pentru a-ți mulțumi în felul acesta 
pentru participare. Dar e posibil ca tu să nu mai fii niciodată tânărul 
student din Piacom, curios să vadă „cum e să fii disident”; șocul 
psihic la care tocmai te-am supus va avea repercusiuni profunde 
asupra personalităţii tale. 

— Na, bea asta, zise Bob, pentru a risipi efectele Băuturii. .. 

Sahel închise instinctiv buzele, apoi, amintindu-și de lama de 
metal introdusă cu forța între dinţii săi, deschise timid gura: Bob îl 
făcu să înghită dintr-o dată zece centilitri dintr-un excelent alcool. 
Gâtul îi luă foc şi incendiul i se propagă de-a lungul venelor. 
Durerile vagi pe care începea să le simtă fură împinse la limita 
extremă a percepţiei. Pleineselve se apropie de el, se aşeză alături, 
îi înconjură umerii cu braţele şi îl forță cu blândeţe să se lase pe 
spate. Sahel nu rezistă — abandonul unei copilării regăsite — şi-şi 
puse capul pe genunchii şefului Nocturnilor. Oftă îndelung, se 
eliberă de neliniște. Ceilalţi îl înconjurară. 

— Mai întâi, ţi-i prezint pe Bob şi pe Gunther, care te-au primit 
într-o manieră puțin mai brutală. Ei sunt creatori liberi, refuză să se 
supună legilor estetice ale Piacom-ului, limitându-se la imitarea 
trecutului; pentru a trăi, ei brăzdează drumurile abandonate și fac 
schimb de mărfuri, ştii, piese rare pentru colecționari, pe care le 
adună din satele părăsite. Ceilalţi sunt zipi: cultivă pământul, ici şi 
colo, în toate regiunile în care guvernul secret nu poate să-i ajungă. 

Acest discurs părea ieşit de pe o bandă magnetică fără sfârşit, 
reluată continuu în mass-media. Ca toţi locuitorii Piacom-ului, 
Sahel, precaut dar imaginativ, visa des la cealalată parte a oglinzii, 
gândindu-se că nu existau cu adevărat feţe ascunse ale realităţii. 
Disidenţii fuseseră inventaţi pentru a face persoanele mari să se 
îngrozească, existenţa lor fiind improbabilă. Asigurările date de 
Pleineselve acţionară asupra lui ca un balsam. 

— La începuturi, după închiderea frontierelor, eram gastrolog; 
anchetatorii m-au întemnițat pentru o afacere veche, o istorie despre 
timp de muncă depăşit. Făcusem mai mult de cincisprezece ore de 

practică medicală într-o singură lună; atentasem astfel la securitatea 
muncii. O şansă, fără de care aş fi încă, probabil, în interiorul 
sistemului. Au vrut să mă trimită la reeducare psihologică, dar am 
reuşit să fug. De atunci, străbat Piacom-ul, predicând emanciparea 
şi revoluţia. Realizez opere colective împreună cu povestitori, 
pictori, cântăreţi, muzicieni, creatori de toate soiurile, pe care îi 
întâlnesc în decursul călătoriilor mele. Vorbesc de lumea pură, de 
civilizaţia sălbatică; improvizez acțiuni pentru a-i distra pe zipi sau 
pentru a-i converti pe cei bătuţi în cap ca tine, care îşi iau într-o zi 
câmpii fără un motiv anume. li adun pe lângă mine pe cei care vor 
să facă parte dintre Nocturni. 

Toată acea furie pe care Sahel o simţea urcând în sine de când 
îşi descoperise dragostea pentru Elsa găsea un sprijin în ura pe care 
aceste ființe libere o purtau civilizaţiei Comunităţii. Încrezător 
deodată, uşurat, îl întrebă pe Pleineselve: 

— Dar adineauri, când aţi procedat la schimbarea mea? 

— Vrei să ştii dacă ai fost cu adevărat schimbat, dacă ai devenit 
unul dintre noi? Poate. Drogul pe care l-am folosit pentru a te 
sugestiona permite eliberarea anumitor instincte profunde; îţi 
provoacă transformarea psihică şi morală pe moment. Astfel, din 
primele ore după ce ai leşinat, ţi-ai materializat în vise o imagine 
interioară şi secretă a ta însuţi care trebuia să iasă la suprafață puţin 
câte puţin. Dacă acum nu-ţi aminteşti nimic, e puțin probabil ca 
subconştientul tău să fie modificat. 

— Mai spune-mi, care sunt Nocturnii de care vorbeşti? 

— Înainte de închiderea frontierelor, era un partid revoluţionar 
care propovăduia abandonul Terrei. Partizanii săi spuneau că 
oamenii ar trebui să se avânte în noaptea spațiului pentru a 
descoperi în explorarea universului sensul existenţei. 

— Ce s-a întâmplat cu ei? 

— Cei care nu au fugit spre țările Ex-comunitare au fost executați 
de către guvernul secret. Eu am decis să continuu lupta. 

— Deci, eşti ultimul dintre Nocturni? 

— Sau primul, dacă reuşesc să ating scopul pe care ei îl urmăreau. 

Pleineselve îşi încrucişase braţele: în picioare, bondoc, cu 
umerii pătraţi, avea un corp care îi demonstra originile ţărăneşti. În 

ciuda aparentului idealism al spuselor sale, şeful Noctumilor era cu 
siguranţă un materialist, decis să-şi atingă scopurile. Nu se găsea 
aici o ciudată contradicţie? Căci, cum să nu-l etichetezi drept 
visător pe cel care-şi închipuia că va trece într-o zi granițele 
inviolabile ale Piacom-ului, pentru a cuceri spaţiul? Această 
înclinaţie spre himere se vădea în expresia binevoitoare a ochilor de 
un albastru-lăptos, aproape incolor, şi în blândeţea mătăsoasă a feţei 
încadrate de păr blond şi scurt. Da, trăsăturile fizionomiei sale 
dezminţeau aspectul aspru al corpului. 

Sahel aruncă o privire spre zipii adunaţi în jurul lui Pleineselve, 
pe care îl sorbeau din ochi; sprijiniți cu spatele de trunchiurile 
gigantice care mărgineau autostrada, ei păreau figurinele din ceară 
ale unor oameni sălbatici, din acelea care se pot vedea în muzeele 
de etnologie, prea goale, prea tăbăcite, prea păroase. Dacă îi 
observai cu atenţie, asemănarea dispărea. Sahel îşi reprimă cu 
violenţă această impresie care se datora influenţei tatălui său, 
tendinței sale bolnăvicioase de a fi suspicios și de a înlocui 
universul real cu unul propriu, inventat. Dar natura era acolo, 
omniprezentă, puternică, plină de viață; mirosurile de seve şi de 
muguri îl agresau; ca şi întinderea acelui tufiş de forsythia, ce-l 
înconjurase cu florile sale ca nişte stele galbene. Da, viața palpita 
de jur împrejur! Ce contrast cu vegetaţia mohorâtă a câmpurilor 
artificiale de care avea el grijă! Aici totul părea însufleţit: un delir 
de vrejuri luând cu asalt buştenii, o nebunie de frunze verzi-albăstrui 
părând nişte nori banali deasupra unui pat luxuriant de flori, o 
multitudine de culori, de forme, o bogăţie nesfârşită... La Royan, 
monotonia perfecțiunii de frunze şi fructe, sinistra regularitate de 
plante ordonate, erau limitate, forțate. Viitorul său se contura acum 
cu claritate, trebuia să părăsească această lume sufocantă. Un destin 
pe care trebuia să şi-l asume. 

Ca şi cum îi urma firul gândurilor, Pleineselve îl întrebă: 

— Eşti student la agronomie, nu-i aşa? Nu ai remarcat de curând 
fenomene ciudate pe câmpurile artificiale? Nu ştiu, o diminuare a 
vegetației, spre exemplu? 

Sahel fu surprins de întrebare. Frunza de căpşun degradată îi 
păru un indiciu prea slab pentru a răspunde afirmativ. ÎI întrebă la 
rândul său asupra sensului acestei întrebări. Şeful Nocturnilor 

răspunse foarte evaziv, bombănind ceva despre încetinitoarele 
temporale şi posibilele lor efecte asupra structurii timpului. În faţa 
unei asemenea reticenţe, Sahel nu insistă, dar promise că-l va 
informa pe Pleineselve dacă va descoperi un semn nou. 

A doua zi, la ora şapte, Gunther îl luă pe Sahel pe motocicleta 
sa. Fură opriți de către o altă bandă de disidenți, aceea a Sylviei Le 
Cloec'h. Această femeie, extraordinar de înaltă, îl supuse unei serii 
de întrebări despre tatăl său şi despre apropiații lui, la care i se păru 
potrivit să răspundă sincer. Apoi, spre seară, Gunther îşi opri 
motocicleta nucleară la câţiva kilometri depărtare de Isle Abeau. 
Un soare proaspăt de primăvară aureola oraşul. 

— De aici, trebuie să mergi pe jos. Poliţia patrulează în zonă şi 
nu ţin deloc să fiu văzut. Nu mai am buletin encefalografic şi nu 
vreau să fiu marcat. 

— Cum marcat? 

— Când prind un disident, îi introduc o mică celulă emițătoare 
în corp. După asta, el nu mai este cu adevărat liber. Pot să-l 
găsească când vor şi să-l repereze chiar şi în stațiunile de vacanţă în 
care folosirea buletinelor nu este obligatorie. 

— Din acest motiv, a râs Pleineselve când i-am jurat că nu vă 
voi denunța? 

— Practic, guvernul secret îi controlează pe toți cetățenii 
Piacom-ului, chiar şi pe disidenţi. Când aceştia din urmă nu sunt în 
lagărul de reeducare psihologică, ei sunt supravegheați în natură. 
Câteodată, când devin periculoşi pentru securitatea statului, dispar 
fără a lăsa vreo urmă. Există un mic dezintegrator în celula 
emițătoare! 

Gunther îşi privi mâna înmănuşată, în tăcere, aşteptând ca 
vorbele sale să producă efectul scontat asupra lui Sahel. Adăugă: 

— Înţelegi acum pentru ce un Noctum nu trebuie să facă nici 
cea mai mică imprudență. Dacă vrea să fie eficace, e necesar să nu 
se facă remarcat. 

Apoi îi arătă intrarea unui culoar de aerisire care comunica cu 
căile subterane de circulație. 

— Pe acolo drumul este sigur, tot pe aici trece şi cea mai mare 
parte a celor care îmi cumpără antichitățile. l 

Simon Cesieu se afla în apartament. În bătaie de joc, înainte de 
a-l înfrunta, Sahel îşi împinse în spate fundul său plat şi alungit; în 
ciuda eforturilor, nu izbutise niciodată să-şi dezvolte nici umerii, 
nici pectoralii, avusese întotdeauna această siluetă fragilă de 
adolescent, încadrată de o claie de păr des şi ondulat. Ce păcat că 
Pleineselve nu distrusese aceste trăsături anoste şi nu-i înlocuise 
ochii albaştri, prea mari, cu alţii mici, negri şi strălucitori, nasul 
insignifiant cu unul agresiv şi, în sfârşit, aerul său de îngeraș 
renascentist cu o mutră acră! Să semene tatălui său, de exemplu, 
care se impunea în fața semenilor prin buzele sale groase, prin 
pielea pătată de pistrui, prin faţa lătăreață şi spatele putemic. Cum 
să te afirmi când oamenii te privesc cu aceeaşi înduioşare amuzată 
cu care tratează copiii? Ce păcat că Nocturnii nu-l transformaseră 
cu adevărat! 

Văzându-l pe Sahel intrând în biroul său, Cessieu fu surprins: de 
câţiva ani, orice contact cu fiul său fusese întrerupt. Nu încercase 
nici măcar să analizeze cauzele acestui lucru, nici să arunce vina 
asupra cuiva pentru asta. Astfel pironit în mijlocul camerei de o 
excesivă austeritate, Sahel avea aerul unui animal privat brusc de 
mediul său ecologic; părea să aibă dificultăți cu respirația. El 
întrebă cu o voce slabă: 

— Ai câteva clipe libere? 

— Da, ia loc. 

Simon afişa expresia lui cea mai conciliantă; chiar dacă se 
aştepta la încă o catastrofă, îşi promisese să-şi păstreze sângele 
rece; dorea să detensioneze total raporturile cu fiul său. 

Sahel refuză invitația şi rămase în picioare în faţa biroului, 
confecţionat dintr-o singură placă groasă de plastic, suspendat 
antigravitațional la şaptezeci de centrimetri deasupra solului. 
Simon întrerupse dictograful şi-şi împinse biroul într-o parte. Se 
instală liniştea. 

— Ai diploma de agronom în buzunar? 

— Din contră, cred că s-a dus dracului. 

Înfruntarea fusese prea scurtă pentru a fi semnificativă. Simon îl 
cântări pe Sahel cu coada ochiului: acesta se transformase într-un 

adversar redutabil, progenitura dorea să provoace o luptă pentru a 
prelua puterea. Simon nu se mai simțea de mult cuprins de 
sentimentul patern; va trebui să joace un rol pentru a-şi disimula 
indiferența. Cea mai mare parte a timpului, căuta să pară în faţa 
fiului său îndrumătorul liberal al conştiinţei unui adolescent în plină 
transformare; se străduia să creadă în personajul său chiar şi când 
era singur. Se temea că altfel va uita într-o bună zi că era tatăl lui 
Sahel. Această atitudine data de la despărțirea lui de Elsa. Ce 
devenise educatorul plin de scrupule care ţinuse să supravegheze zi 
de zi intrarea în viaţă a copilului său? 

— Dusă dracului, cum dusă dracului? Eşti obosit, te-ai plictisit? 

— Nu, nu mai vreau să continuu, toate astea nu folosesc la 
nimic. 

— Cum, la nimic? Tu crezi că a învăța să produci hrană nu 
servește la nimic! Explică-te. 

— Nu să-i hrăneşti pe oameni contează, ci să le explici pentru 
ce mănâncă. 

O scurtă lucire de tristețe umbri privirea lui Simon, în timp ce 
dădea glas unei iritări amuzate: 

— Abureală filozofică, îmi dau seama. 

Această reflecţie îl făcu să spumege de furie pe Sahel. Înaintă 
câţiva paşi de-a lungul camerei, pentru a se calma. 

— Poți să-ţi baţi joc de mine, nu te împiedic, această lume este 
găunoasă ca o scorbură, iar Piacom-ul duhnește a moarte. 

Fără a exagera importanţa celor spuse de fiul său, Cessieu îşi luă 
un răgaz să reflecteze înainte de a răspunde. 

— Ce poţi să reproşezi Piacom-ului? Condiţiile sale de muncă 
excepţionale, nivelul de viață ridicat, realizările tehnice fără număr 
şi siguranța existenței pe care o oferă? Şi nu amintesc ca exemplu 
decât timpul încetinit! Deci, spune-mi, ce nu merge, în opinia ta? 

— Ai dreptate, dar uiţi de informatorii care împuiază capul 
oamenilor cu propaganda lor guvernamentală, de cei care fac 
sondaje de opinie, care raportează totul la medie, de anchetatorii 
care supraveghează cele mai mici gesturi ale cetățenilor, fără a mai 
pune la socoteală comisarii poluării, care impun o igienă și o 
Siguranță exagerate. Piacom-ul reprezintă, într-adevăr, o frumoasă 

performanţă, este primul stat din lume în care este imposibil să te 
sinucizi! 

— Cum poţi să spui asemenea lucruri? Uiţi fără îndoială că este 
în acelaşi timp şi primul stat din lume în care cultura științifică este 
atât de armonioasă, în care muzee, biblioteci, cinemateci, săli de 
conferință permit tuturor să aprecieze arta trecutului! 

Tatăl său căzuse în capcană, Sahel o prevăzuse; căpăta acum 
confirmarea. Odinioară, crezuse că Simon nu fusese înşelat de 
societate şi că se amăgea singur în privința scopurilor pe care 
trebuia să le urmărească. Când înveţi să trăieşti într-un anumit fel, 
e dificil să te dezveţi apoi, şi e şi mai dificil să-l conteşti, Sahel 
înțelegea. Dar ceea ce refuza era incapacitatea de a-şi înlătura 
masca pentru a se examina cu obiectivitate. Chiar şi pentru o 
singură dată, tatăl său ar fi putut să o facă, aşa ca altădată, cu umor. 
Pasiunea care îl anima pe Sahel scăzu brusc; pe un ton disperat, el 
preciză: 

— Asta aperi tu, să trăieşti vegetând, absenţa creativității, 
abolirea cercetării ştiinţifice? Piacom-ul este un frumos muşuroi de 
cârtiță, în care individul este întemnițat în confortul imbecil de care 
vorbeşti. Am devenit dispozitive în care hrana este introdusă printr-un 
capăt şi eliminată prin altul. Dar ce rezultă din această trecere? 
Nimic. Nici o transformare nu se produce cu această captare de 
energie. Nu crezi că ar fi de preferat să laşi cetățenii Comunităţii să 
se exprime liber pentru a inventa arta de astăzi? 

— Nu, şi o ştii prea bine! Toate cercetările întreprinse pe plan 
plastic, muzical şi literar, la sfârşitul secolului XX, au condus la o 
gigantică decadenţă. Toate formele de artă au dat faliment, fiind 
anihilate de revoluţia antiestetică. Creaţia umană şi-a demonstrat 
astăzi limitele, începând cu delirul vizionar al unui Joyce, al unui 
Picasso sau al unui Varese; nu mai este nimic de adăugat! Crede-mă, 
este mai sănătos să-ți petreci viaţa reflectând asupra unui 
Caravaggio sau a unui Rauschenberg decât să încerci să inventezi o 
pictură nouă. 

Lui Sahel îi fu milă de tatăl său: nu era niciodată un lucru bun 
să-i dovedească înfrângerea, chiar dacă ea servea demonstraţiei 
sale. Merse spre spatele încăperii, făcându-şi încălțările vechi, de 

piele, să scârțâie, încălțări furate dintr-un muzeu. După ce ajunse 
aproape de o fereastră falsă, decorată în stil oriental, se întoarse. 

— Cum se poate să decidem într-o zi să oprim evoluţia? Tu eşti 
dovada vie a sclerozei Piacom-ului! Cei ca tine au oprit creația, au 
stricat limba, au făcut legi pentru timpul liber, au distrus 
personalitatea. În numele ordinii şi al echilibrului, aţi condamnat 
populaţia Piacom-ului la somn! De ce nu aţi stabilit şi condiţiile 
meteorologice o dată pentru totdeauna? De ce nu ați interzis 
mutaţiile genetice la viruși? De ce nu aţi produs hrană în pilule şi 
copii în eprubetă? Invenţia timpului încetinit este totuşi un simbol, 
ne vom fosiliza în timp, corpurile noastre vor rămâne imprimate 
pentru totdeauna într-o secundă ctemă, precum amoniţii într-un 
strat de calcar. 

— Nu eşti primul care refuză societatea în care trăieşte, sărmanul 
meu Sahel. Dar te sfătuiesc să nu răspândeşti aceste idei; influența 
mea nu va fi suficientă ca să te scape de reeducarea psihologică. 
Asta dacă nu eşti capabil încă să propui o soluţie viabilă de 
înlocuire a acestei societăți. Distrugi ca toți răzvrătiţii, dar eşti 
incapabil să construieşti. 

— Nu mai doresc nimic pentru Piacom. Ceea ce vreau este să 
plec, să scap de aici, nu pot să mai respir! i 

— Vrei să te alături disidenţilor? Eşti nebun! 

— Nu, vreau doar să ies din Piacom, vreau să trăiesc lângă 
oameni liberi, lângă indivizi, nu lângă mumii! 

Chiar şi numai la această idee lui Simon i se făcea rău. În afara 
Piacom-ului nu se găsea nimic. Niciunde pe restul globului nu se 
găsea nimic care să poată să devină obiectul unui ideal; peste tot 
oamenii se supuneau instinctelor primare. Idealul era Piacom-ul, 
singurul loc în care individul nu se va mai confrunta niciodată cu 
natura oribilă! 

Cessieu era sincer mişcat de atitudinea fiului său. Ghicea intensa 
lui debusolare, ar fi vrut să-l ajute; dar distanţa care-i separa nu 
putea fi umplută prin nici un dialog. Era cel din urmă moment al 
relaţiei lor; dacă nu va reuşi să-l atragă de partea sa pe Sahel, îl va ` 
pierde pentru totdeauna. Nu asta îşi dorise în adâncul sufletului? 
Atât de adânc, încât nici nu îndrăznise să o formuleze? Simon 

Cessieu se simţea obosit, foarte obosit, şi nu reuşi să-şi rețină un 
căscat. 

— Te plictisesc, fără îndoială, comentă Sahel. Singurul lucru 
care te mai interesează este să măreşti beneficiile Companiei. 

Simţind că situaţia se deteriora iremediabil, Simon se decise să-i 
grăbească sfârşitul. 

— În loc să-i critici pe aceia care se devotează binelui public, ai 
face mai bine să munceşti pe brânci pentru a-ţi obține diploma. Sau, 
nu ştiu, să-ţi găseşti o prietenă. Dacă vrei, îți ofer un contract. 

Sahel tresări. Simon îl privea cu o inocenţă prefăcută. Oare ştia 
că dragostea lui pentru Elsa acţionase ca un detonator? 

— Nici măcar asta nu poți să-mi oferi, căci o iubesc pe Elsa. 

— Elsa! Care Elsa? 

— Elsa van Leyden. 

— Eşti nebun, într-adevăr nebun! N-ai nici o șansă cu ea. Este 
incapabilă să iubească pe cineva; nu se iubeşte decât pe ea însăşi. 

Simon dădu din cap, respirând sacadat. Această disperare 
comică sfârşi prin a-l exaspera pe Sahel. 

— Ce ştii tu? Ce drept ai s-o judeci pe Elsa? Ai iubit vreodată? 

— Te iubesc, Sahel, şi am iubit-o pe Elsa. 

— Nu e adevărat! Nu e adevărat! 

Fără a face nici un gest pentru a-l reţine, Simon Cessieu îşi privi 
fiul dispărând în spatele uşii culisante, împărțit între emoția 
profundă pe care această scenă i-o provoca şi uşurarea de a vedea 
că se termină, în sfârşit; căci, dacă ar mai fi durat, directorul 
Companiei timpului încetinit ar fi sfârşit prin a-şi da pe faţă un 
început de suferință. Şi, de când se despărțise de Elsa, jurase că nici 
un sentiment nu-l va mai atinge niciodată. 

Sahel cobori în grabă scările pline de praf, pe care nimeni nu le 
mai folosea, şi ţâşni pe trotuarul gol ca de obicei. Soarele elegant se 
juca de-a v-aţi-ascunselea cu nişte nori drăguți, gri-deschis. Tânărul 
se grăbi spre o mică junglă de conifere şi se aruncă urlând în 
ramurile lor, până când durerea fizică o întrecu pe cea psihică. 


CAPITOLUL 10 


Léo Deryme îl contempla pe omul întins pe pat; avea trăsături 
fine, parcă prea fine, şi, mai ales, un nas subţire, uşor cârn, cu nări 
desenate delicat. „FEleganţa celor două cercuri care formează 
pomeţii este în acord cu arcadele sprâncenelor. Este mult prea 
frumos pentru un locuitor al Piacom-ului. Pentru a ne proteja 
unitatea etnică, nu am lăsat străinii să se amestece. Suntem o rasă 
degenerată.” 

Acest om venea într-adevăr din Ligă? Leo se îndoia încă de asta. 
Totuşi, avea mai multe dovezi sub ochi; veşmintele pe care le purta 
necunoscutul nu puteau în nici un fel să provină din Comunitate şi, 
în plus, acest om nu avea buletin encefalografic. Nu, cu siguranţă, 
fusese trimis ca răspuns la mesajul său, mesajul pe care Leo 
Deryme îl expediase cu multă vreme în urmă. 

Mult timp, atât de mult timp! Acel Léo Deryme care aruncase o 
sticlă în mare nu mai era acelaşi personaj care se găsea astăzi în 
acest apartament. Mai mult de cincisprezece ani îi separau. 

Şi totuşi, în fiecare seară de la acea dată, Leo Deryme, creatorul 
de vise, ieşea pentru a pândi sosirea unui mesager. La început, îşi 
pusese atâtea speranţe în acest apel lansat către restul lumii, încât 
era sigur că va primi un răspuns. Anii trecuseră, el nu renunțase 
încă şi-şi făcea în mod regulat pelerinajul nocturn, ducându-se către 
locul de întâlnire pe care-l fixase în apropiere de storcătorul de 
fructe din piatră. În paralel, evoluase: devenise unul dintre preoții 
noii religii a viselor, temerile sale se amestecaseră cu speranţe. 
Adepții săi se înmulţiseră, peste câțiva ani vor putea să se 
împotrivească împreună guvernului secret, pentru a nărui acest zid 
dement pe care Piacom-ul îl construise pentru a se izola de restul 
lumii, şi pentru a distruge instalaţiile de timp încetinit. 

Sosirea omului Ligii era, deci, incportună. Ea punea în pericol 
religia moscheelor. Dacă anchetatorii sau politicienii erau 
atenţionaţi că un creator de vise proteja un spion al țărilor Ex- 
comunitare, guvernul secret ar fi putut să folosească asta drept 
pretext pentru a interzice religia, a-i persecuta adepții şi a-i exila 
preoții. Riscul era mare: solul Ligii scăpase în mod miraculos de 
anchetatori, dar fusese cu siguranță reperat de rețeaua de 
supraveghere encefalografică. Cum oare supravieţuise atacului 
armelor neuronice? Chiar dacă scăpa teafăr, personalitatea sa era 
probabil atât de profund atinsă, încât Leo nu-l mai credea capabil 
să-şi ducă la bun sfârşit misiunea. 

Atâta vreme cât va fi fără cunoştinţă, omul nu risca nimic. Când 
va ieşi din comă, Léo îl va interoga pentru a cunoaşte gradul 
leziunilor mentale. În cazul în care se dovedea irecuperabil, preotul 
îl va face să dispară; dar, dacă rezistase armelor neuronice, trebuia 
să-l ascundă. Prin intermediul sondorului, comitetul central 
cunoștea ultima sa localizare; cercetările nu vor întârzia când se va 
observa dispariţia lui; era posibil să se scurgă mai multe zile înainte 
ca ele să fie întreprinse, căci oamenii de la Ordine şi Informaţii îşi 
făceau puţine griji faţă de un individ atins de armele neuronice; 
acționau mai rapid, în general, pentru un disident. Când îşi vor da 
seama însă că frontierele Piacom-ului fuseseră violate, vânătoarea 
va fi necruțătoare! 

O uşoară contracție apăru pe obrajii străinului. Deryme îi 
injectase doze masive de reconstituanți nervoși; dacă rezistase 
scurtcircuitului dintre conștient și inconştient pe care armele 
neuronice îl provocau, aceste droguri îi vor accelera restabilirea. 

Când se trezise din knock-out-ul cauzat de străin, Leo îl văzuse 
pe acesta alergând în cerc în jurul clădirilor; trebuise să acționeze 
repede, căci străinul îşi însuşise buletinul său. Se ascunse, şi atacul 
surpriză îi reuşise. 

Fiindcă apartamentul său era supravegheat, Léo Deryme nu 
putea să aştepte răbdător până la trezirea spionului Ligii. Făcea 
parte din acel gen de creatori de vise care erau ţinuţi în mod 
constant sub observaţie. Să-l ducă la moschee? Era o soluţie 
provizorie, dar eficace. Guvernul secret nu mai păzea în mod 

ostentativ bisericile, pentru ca astfel să-i îmbuneze pe adepții 
acestora care votau încă pentru el. 

Să transporte corpul era uşor. Deryme fixă câteva 
compensatoare de gravitație sub subsuoarele şi sub coapsele celui 
adormit; toată lumea poseda asemenea aparate de rezervă, căci, în 
Piacom, nu mai exista mână de lucru pentru a efectua treburile 
murdare de când muncitorii străini fuseseră expulzați. „Cu cât mai 
mulți străini, cu atât mai mult rasism”, fusese sloganul campaniei în 
favoarea acestei măsuri. Îşi echilibră forțele prentru a-şi face corpul 
să stea drept, în picioare, şi, prinzându-l de mijloc, cobori prudent 
spre traficul subteran. La această oră din noapte drumurile erau 
goale; fu o bagatelă să aşeze bărbatul în cel de-al doilea fotoliu al 
vehiculului şi să plece fără ca cineva să-l remarce. 

Lui Deryme îi era scârbă să parcurgă această lume întunecată și 
anonimă a subteranelor. Oamenii păreau să fugă în linişte de cine 
ştie ce nenorocire; în general, el parcurgea acest traseu la suprafață 
şi pe jos. Copacii subteranului defilau ca nişte umbre chinezești în 
lumina de chihlimbar, iluminaţi din timp în timp de sclipirile 
panoului indicator. 

+ 

Era vorba de disperarea, de sentimentul de singurătate cu care 
Deryme îşi trimisese mesajul? Numai în parte. La cinci ani după 
votul izolaţionist, Leo intrase în cel de-al douăzecelea an de 
viaţă. Tocmai îşi obținuse diploma de electronist. O ciudată pasiune 
îl anima, legată de maşini; îi plăcea să studieze mecanismele 
complexe și simţea un fel de beţie să le amelioreze planurile. Fiu al 
unui muncitor-consilier, afişa un cult pentru tatăl său, filozof 
autodidact, care îl crescuse în credinţa scientistă. Tot ceea ce nu era 
marcat de tehnică era fără valoare pentru el. 

Iată pentru ce participase la persecuțiile conservatoare ale anilor 
de nebunie care urmaseră închiderii frontierelor: fuseseră 
dezbrăcaţi poeții pentru a-i masturba, fuseseră mânjite în verde 
picturile conceptuale, fuseseră decoraţi cu cârnăciori scriitorii al 
căror stil părea de neînțeles, fuseseră spălaţi în public cineaştii 
blestemaţi, fuseseră tatuați realizatorii de televiziune de avangardă. 
Orice tentativă de inovaţie fusese în mod sistematic batjocorită de 

către critică, ridiculizată de cântăreții care abundau pe programele 
holovizate ale statului. Din contră, se venera tot ceea ce data de mai 
mult de zece ani. Deryme îşi amintea cu emoție de acea epocă în 
care viața era publică, în care pieţele şi bulevardele tuturor oraşelor 
Comunităţii erau pline de oameni. În acel timp, viitorul Piacom- 
ului părea roz, referendumul izolaționist condusese la crearea unei 
civilizații utopice, un soi de anti-Babel în care toate fiinţele se 
înțelegeau, căci vorbeau aceeaşi limbă şi împărtăşeau aceleaşi 
păreri. 

Rapid, o dată cu instalarea cabinelor -de timp încetinit în 
apartamente, cu apariţia ferestrelor-ziduri, această viaţă publică se 
atenuase, apoi încetase. Trebuia să se evite înainte de toate să se 
piardă minute în afara câmpului încetinitorului temporal. Evoluţia 
fusese rapidă: după numai cinci ani, entuziasmul se stinsese brusc; 
chiar şi aceia care nu aveau mijloacele necesare ca să-şi permită o 
cabină se închideau, zidind ferestrele, pentru a-şi închipui că 
posedă un încetinitor. Indivizii care refuzaseră felul acesta de viață 
se ascundeau pentru a evita informatorii şi pe cei care făceau 
sondaje de opinie, ce doreau cu orice preț să-i convingă. Oraşul 
devenise mut şi orb. 

Cu cât nivelul economic al cetățenilor creştea, cu atât ei 
acumulau tot mai multe bunuri de consum şi, în ciuda înaltei 
fiabilităţi a materialelor, numărul defecţiunilor era tot mai mare. 
Casta reparatorilor se constituise ca stat în stat. Leo Deryme, 
plictisit de rolul solitar din fabrica de componente electronice, se 
recalifică şi deveni reparator. Această meserie îi părea a fi mai în 
armonie cu testamentul spiritual al tatălui său. Spera mai ales să 
restabilească contactul cu ceilalți oameni. 

Pătrunzând în casele cetățenilor datorită meseriei, înțelese 
imediat ce distanță îl separa de aceşti egocentrişti introvertiţi, care 
se închideau în apartamentele-fortăreţe, înconjurați de aparate 
perfecționate. 

Câteva luni mai târziu, euforia lui Deryme lăsase loc 
melancoliei, apoi furiei. Renega acum această ştiinţă care conducea 
cele treizeci de națiuni la falimentul idealului lor umanitar. 

La început, își construise un proiect vag de a-şi exprima ura, dar 
nu descoperise mijlocul de a o face: viaţa publică dispăruse. Era 
imposibil să alertezi un membru al guvernului, nimeni nu-i 
cunoştea, identitatea lor era ascunsă de un cod cifrat. Astfel, 
populația Piacom-ului nu mai vota pentru oameni, ci pentru idei. 
Era imposibil, de asemenea, să stabileşti un program şi să-l supui 
sufragiului universal pentru doi ani de zile, cum făceau toţi cei care 
erau aleşi; ca să reuşească asta, Deryme ar fi trebuit să cunoască un 
anumit număr de elemente cheie, deci, să aibă acces la surse de 
informaţie guvernamentale pentru a propune un plan coerent. 

Deryme era disperat. Dacă nu putea să convingă cetăţenii 
Piacom-ului, trebuia măcar să avertizeze restul lumii de complotul 
care se uneltea împotriva unei părți a omenirii. Când cabinele vor 
echipa toate apartamentele, admițând că se va ajunge să se întindă 
câmpul încetinitoarelor temporale şi asupra uzinelor, a locurilor 
publice, a transportului în comun, Deryme se gândea că se va 
produce un fenomen de nebunie colectivă, care risca să atragă toți 
membrii Piacom-ului într-o letargie echivalentă cu moartea. 

Într-o zi, pe când se găsea într-un centru de recreere, în sudul 
Britaniei, Léo Deryme îşi imagină procedeul sticlei aruncate în 
mare, apoi puse la punct cu grijă textul mesajului şi îl lăsă să 
alunece în apele întunecate ale refluxului. 

x 

Îşi trecu mâna prin părul negru pentru a-și aranja şuviţa care-i 
căzuse pe ochi. La această oră nu se găseau în moschee decât câţiva 
oameni adormiţi, întinşi pe paturile suspendate în spațiu. Deryme îl 
aşeză pe omul din țările Ex-comunitare în aceeaşi poziţie; astfel 
instalat, nu se temea deloc că va mai putea fi identificat; nimeni nu 
îndrăznea să deranjeze o iniţiere într-o biserică a religiei, nici măcar 
un poliţist. 

După drogurile pe care i le administrase, spionul Ligii se va trezi 
peste câteva ore. „Dacă se va trezi”, se gândi el. „Începând de 
acum, trebuie să găsesc o soluţie pentru a-l proteja; dar, înainte de 
toate, trebuie să cunosc sensul exact al misiunii sale.” 

Cu o singură mână, Deryme apucă un alt pat şi-l instală. 
Stabilizatoarele gravitaționale îi permiteau să regleze poziţia 

acestuia în funcţie de cea a visătorului. Apoi își puse casca 
amplificatoare şi se strădui să se destindă. Leo materializă imediat 
o primă imagine în penumbra moscheii: ea reprezenta un ținut 
fierbinte, un deşert pe malul măni. Nisipul alb al dunelor plajei se 
împreuna cu albastrul tandru al apei. Preotul se găsea într-un peisaj 
drag străinului. 

Deci, cu prudenţă, încercă să stabilească comunicarea cu acesta. 
Un soare roşiatic arunca raze strălucitoare, pale de vânt ridicau 
dunele, valurile ţâşneau la peste patru metri. Léo aşteptă ca 
uraganul să se liniştească: dacă dorea să stabilească un contact, 
trebuia să aibă răbdare. 


CAPITOLUL 11 


„Oricât de departe vei ajunge, chiar şi în gaură de şarpe, armele 
neuronice din Piacom tot te vor atinge.” Privind cerul înceţoșat, 
Sahel încercă să-şi imagineze acest formidabil zid de apărare. 
Aceşti nori simbolizau dorința sa de libertate. Cu numai o 
săptămână în urmă, l-ar fi privit în bătaie de joc pe cel care i-ar fi 
destăinuit viitorul lui proiect de a fugi în afara frontierelor 
Comunităţii; sigur, el se credea impulsiv şi pasional, dar se supunea 
cerințelor rațiunii. 

Din fragedă pruncie, orice locuitor al Piacom-ului ştia care va fi 
locul său în societate şi, deşi fusese mai întâi educat de tatăl său, 
Sahel fusese ulterior condiționat ca să devină agronom urban. În 
ciuda acestei formidabile condiţionări, voia totuşi să abandoneze 
totul; decorul său interior se prăbuşise, țâşnise o scânteie, Elsa! Ea 
era adevărata cauză a ceea ce urmase. Sahel realiza că îşi pierduse 
uzul rațiunii, pasiunea îl intoxica; devenise chiar incapabil să 
gândească, să pună la punct un plan eficace pentru a o convinge pe 
Elsa să fugă cu el. Totuşi, el privea această schimbare cu entuziasm, 
fiind sigur că-şi va atinge scopurile, datorită mişcării pe care o va crea. 

Să ajungă în țările Ex-comunitare era singurul proiect demn de 
o pasiune nebună care-i copleşise vechea personalitate. Atâtea 
zvonuri circulau despre Ligă! Un lucru era sigur, aceste popoare nu 
trecuseră prin revoluția industrială şi ştiinţifică și primiseră 
avantajele aduse de noua eră, cu aceeaşi naturaleţe cu care acceptau 
soarele, prezența animalelor, mişcările mării, ritmul sezonier al 
plantelor. Datorită acesteia construiseră o civilizație nouă asupra 
căreia nu apăsa blestemul absurd al maşinii. Acolo, Sahel va regăsi 
alături de Elsa gustul aventurii. 

În vârstă de doar douăzeci de ani, capitalul său de ani virgini era 
intact; nu avea nevoie să trăiască de şapte ori mai repede sau să-şi 
exploreze searbădul univers oniric; dorea 'să inventeze ceva 
complet nou — sau care măcar nu exista în Piacom — o dragoste care 
să nu semene cu legăturile călduţe care îi uneau pe bărbaţii şi pe 
femeile Comunităţii. Elsa va înțelege, Elsa îl va urma, nu va putea 
să reziste la atâta frumuseţe. 

O vioiciune încântătoare îi însoțea paşii; traversă rapid 
esplanada de flori unde era jungla de arbuşti de magnolie, de cireşi 
şi de pruni, care îşi împrăştiară petalele în cascade. 

Sahel se gândise mai întâi să o ducă pe Elsa la Pleineselve, 
pentru a împărtăşi viața zipilor, dar această soluţie nu-l satisfăcea 
pe deplin. Deşi duceau o existență total diferită de aceea a 
orăşenilor, şi aceşti oameni făceau parte din sistem; ei reprezentau 
reversul Piacom-ului, dar aparțineau totuși Comunităţii. Ceea ce 
trebuia făcut era să traverseze frontiera, să treacă dincolo pentru a 
descoperi lumea. Aceste graniţe aveau reputaţia de a fi inviolabile. 
Această reputație nu fusese uzurpată? În copilărie, Sahel văzuse 
baloane antigravitaționale, roz-bombon și verzi — pe care le umpleau 
cu apă pentru a celebra în fiecare an aniversarea Piacom-ului — 
strălucind sub cerul liber sub efectul razelor laser. Şi ploaia 
multicoloră care acoperea trotuarele! Dar acel timp era depășit, 
acum spectacolul era transmis prin intermediul holoviziunii. 

Odinioară, chiar şi păsările mureau la înălțime, luând foc 
deodată în cer, fiind lovite de rețeaua de protecţie frontalieră. 

* 

Dar aceste accidente se răriseră; ele se datorau animalelor care 
veneau din exterior. Aici, ornitologii sedentarizaseră speciile 
migratoare şi condiționaseră răpitoarele care zburau la înălțime să 
vâneze în straturile mai joase ale atmosferei. Nimic nu mai perturba 
ordinea obişnuită. Totuşi, la frontiere, zidul de apărare mai era 
eficace? 

Imaginându-şi imposibile discursuri, Sahel se apropie de 
clădirea în care locuia Elsa, ce se afla lângă vechea Universitate de 
Botanică. Tânărul îşi amintea de timpul când urmărea creşterea 
plantelor pe câmpurile oraşului şi teoriile protopolarizării în 

clădirile construite de Ostermeyer. Era încă prea vulnerabil! În ochi 
îi apăruseră lacrimi. Piacom-ul copilăriei sale, scump cămin, câte 
amintiri dragi îi lăsaseră! Elsa! Elsa! Aceste timpuri au trecut. 

Începu să alerge, fără să fie nevoie însă, spre clădirea camuflată 
care se înălța la trei sute de metri în faţa lui, având o formă cubică. 
Răsuflând cu greu, se opri în faţa uşii de la intrare: această scurtă 
cursă fusese suficientă pentru a risipi melancolia căreia îi cedase 
mai devreme. 

Nici o adiere de vânt, norii păreau acum uniţi într-un bloc gri şi 
compact. Timpul se oprise. Sahel şovăia: se simţea atât de puternic 
ancorat în liniştea străzilor goale, încât crezu că timpul va 
încremeni. Era o iluzie, o simplă iluzie. 

Elanul care îl purtase până aici îi scăzu brusc. Dar imaginea 
Elsei îi readuse forţele. Găsi curajul să folosească cheia cifrată pe 
care şi-o procurase ilegal. Portarul electronic deschise uşa şi Sahel 
pătrunse în interiorul imobilului arhaic, în formă de broască-ţestoasă, 
în care descoperi o scară. Palmierii în ghivece şi mobila existentă 
dădeau holului un aspect deconcertant. Ezită să urce pe scări, 
intrând în ascensor. 

Dintr-o suflare, se găsi la etajul Elsei. Îşi imaginase de o sută de 
ori asta, de o sută de ori repetase diferitele finaluri posibile ale 
acțiunii sale; nici unul dintre ele nu va corespunde probabil 
realităţii. Sahel îşi va depăşi propriile teorii acţionând. Astăzi, el va 
învinge inerția civilizaţiei Piacom-ului. Punând mâna pe unicul 
buton de sticlă care ieşea din zid, tânărul ştia că imaginea sa va fi 
proiectată instantaneu în fața ochilor Elsei. Surâzând strâmb, îşi 
ciufuli părul cu un gest familiar; ținuta sa căpătă deodată pentru el 
o importanţă considerabilă, mai ales picioarele, mâinile şi umerii pe 
care nu ştia cum să le ţină. Încercă să-și compună o atitudine. Dar 
Elsa nu părea să-l vadă, căci nu dădea nici un semn de viață. Vorbi 
în interfon, cu o voce scăzută, în mod bizar răguşită: 

— Domnişoară van Leyden, Elsa, trebuie să te văd, sunt Sahel, 
Sahel Cessieu, am lucruri importante să-ţi mărturisesc. 

Se putea spune ceva mai banal şi mai puțin convingător? Sahel 
nu mai spera nici un răspuns şi, cedând rapid descurajării, se 
pregătea să plece. Ce diferență abominabilă între actul aşa cum şi-l 

închipuise el şi realizarea lui! O modulație sonoră extrem de 
ascuţită îi perforă timpanul, apoi frecvenţa sa se diminuă şi se 
stabiliză la un nivel audibil, ceea ce-i permise să audă sfârşitul 
frazei pe care Elsa o începuse înainte de a-şi fixa instalația de timp 
încetinit la o poziție normală. 

— ...amuză-mă, Sahel, nu mai am nimic de pierdut, intră deci, 
vino şi fă-mă să râd. 

Total descumpănit de această primire, fără a schiţa vreun gest, 
Sahel contemplă uşa care se deschise; trebui ca ea să-l prindă de 
braţ pentru a-l convinge să intre în locul în care, cu numai câteva 
secunde în urmă, dorea cu atâta ardoare să se afle. ÎI instală pe o 
sofa în formă de caracatiţă pe care Luis tocmai i-o oferise — de un 
albastru transparent, ea prelungea efectul zidurilor-acvariu până în 
camera de zi. O lumină caldă şi aurie pătrundea prin fațada clădirii 
şi se amesteca cu cea azurie pe care o împrăştiau sticla şi apa. 
Pentru a-şi găsi o preocupare, Sahel se juca mecanic cu unul dintre 
tentaculele canapelei şi fixa peretele transparent din fața sa, evitând 
să o înfrunte pe Elsa. Se lăsă pătruns de legănarea dulce a algelor 
în interiorul peretelui-acvariu, semănând cu o claie de păr cu 
reflexe roşcate; un peşte plat ca o lamă, cu margini de un roşu ca 
focul, dădu o puternică lovitură de coadă şi se îndepărtă în direcția 
machetei pe care un efect de perspectivă o făcea plauzibilă, 
reprezentând patru scafandri tăind o prăjitură cu cremă. 

Ca marginile unei răni, buzele roşii şi cărnoase ale lui Sahel, 
disproporționate față de restul trăsăturilor atât de fine ale feței, o 
tulburau pe Elsa. Inocenta prospeţime a tânărului o emoționa. După 
separarea de Simon Cessieu, ea avusese atâția amanți, încât 
acumulase experienţa unei curtezane, dar, de când îl cunoscuse pe 
Llapasset, refuzase orice aventură, fiindcă era mai uşor să respecte 
un contract comercial decât un angajament pasional. 

Astăzi, sentimentele sale se schimbaseră. Altădată, febra 
amoroasă pe care i-o provoca lui Sahel la fiecare dintre întâlnirile 
lor o distra. Ea vedea în asta o slăbiciune ereditară; nici chiar 
declaraţia de dragoste de la piscină nu i se păruse că marcase o nouă 
etapă în raporturile lor; mărturisirile tremurătoare ale lui Sahel nu o 
mişcascră. Acum, în urma cărei schimbări a conştiinţei i se 

dezvăluia înclinația către tânărul bărbat? Încercarea de a se sinucide 
prin accelerarea temporală să fi favorizat oare dezvoltarea unei 
părți necunoscute a ei însăşi? 

Sahel nu mişca, se simţea observat de tânăra femeie şi această 
atenţie îi paraliza gesturile. De altfel, ce cuvinte, ce dansuri, ce 
mimică, ce cântece puteau să traducă intensitatea pasiunii care îl 
„anima? Şi chiar dacă ar fi reuşit să exprime ce simţea pentru ea, 
sentimentul său nu ar fi fost transformat de imprecizia formulării? 
Cel puţin, secretul comunicării nu rezida în modificarea datorată 
formulării prin intermediul limbajului şi al gesturilor. 

Să pronunţe cele câteva cuvinte care i se perindau prin minte, să 
vorbească? Se decise, în sfârşit: 

— Am venit să te iau cu mine. 

Elsa se întoarse spre peretele-acvariu şi murmură: 

— Să mă iei? Unde? 

— Departe de aici, Elsa, departe de Piacom, în ţările Ex- 
comunitare! 

Ea se întoarse brusc, îl privi fix, prea emoționată pentru a 
răspunde, şi apucă o şuviţă de păr pe care începu să o răsucească. 

Sahel încercă cu stângăcie să-i explice: 

— Îl urăşti pe Llapasset, Piacom-ul te dezgustă, viața aceasta te 
apasă, ai nevoie de altceva, pot să te ajut. 

— Astea nu sunt sentimentele mele, ci ale tale. 

Sahel alunecă de pe sofa pe gazonul care acoperea solul şi se 
dădu de-a dura printre flori, în joacă. Apoi se opri, se redresă şi, 
privind-o fix, îi răspunse: 

— Sunt şi ale tale, Elsa. Acest decor o demonstrează. Îți plac 
apa, aerul, îți plac câmpul, pădurea, animalele. Ai părăsit vreodată 
oraşul? Nu!... Ei bine, eu am făcut-o, am văzut oameni trăind în 
natură, am văzut arbori, arbori... 

Căuta un adjectiv pentru a defini aceşti arbori, nu-l găsi şi se târî 
până la picioarele Elsei, strigând: 

— ...arbori ca oamenii! 

Femeia surâse, mişcată de nebunia lui tinerească. Nimic nu era 
fals la Sahel şi această spontaneitate o emoţiona. Mai avea încă 
timp să-şi cultive gustul pentru natură? Nu era prea rigidă, prea 

copleşită de compromisurile vieţii sale pentru a putea de acum 
încolo să accepte sinceritatea? De la eşecul său cu Simon Cessieu, 
Elsa nu mai credea în dragoste şi încheiase acel contract cu 
Llapasset tocmai pentru a-şi bate joc de pasiune. Avea vreo şansă 
să reuşească alături de fiu acolo unde eşuase împreună cu tatăl? - 

Dar de ce să nu încerce? De ce să nu-l facă pe Sahel să creadă 
că era de acord, că va fugi cu el? Nimeni nu reuşise să treacă de 
frontierele Piacom-ului. Ce risca dacă se prefăcea că este de acord 
cu acest tânăr nebun? 

— Când plecăm? 

Emoţionat, Sahel o strânse în braţe şi o învârti fără încetare, într-o 
izbucnire de bucurie, lovind pereţii de sticlă, alunecând pe sub 
scaunele aeriene, sărind pe sub mobile până ce, la capătul forţelor, 
se trânti pe sol, acoperind corpul tinerei cu al său. 

Ea îi simțea pieptul apăsându-i sânii în ritmul sacadat al 
răsuflării, în timp ce pântecul lui palpita peste al ei. Se simți 
cuprinsă de căldură. Cât de lipsite de importanţă îi păreau legăturile 
fade şi iubirile senile, orgasmele mentale la care Llapasset îi servea 
doar pentru a le declanşa. Elsa regăsea acea senzualitate brută care 
se naște în urma unei atingeri neînsemnate, acel tremur isteric al 
mușchilor şi al nervilor. Mângâiată, muşcată, linsă de Sahel, care o 
dezbrăca în acelaşi timp, ea se găsi curând goală, copleșită, dornică 
de dragoste. 


CAPITOLUL 12 


„Omul va inventa, în curând, în sfârşit, imobilitatea!” 

Simon se trezise, urlând această frază. Gol în baie, el se observa 
cu detaşarea cu care ar fi studiat un om străin. Nu-i plăceau pielea 
sa pătată de roşeaţă, umerii şi coapsele bovine, masive, mirosul 
subsuoarelor, asemănător celui al aramei oxidate, dar se obişnuise 
cu asta. Singurul element de satisfacţie îl reprezentau ochii de un 
albastru senin care se potrivea cu părul roşu. 

Elsei, totuşi, îi plăcuse această față, pe care o lua des între 
mâinile sale fine; Simon putea să-şi mai imagineze încă apăsarea 
lor dulce asupra obrajilor săi. Pentru ce trebuise ca pasiunea lor să 
se sfârşească în nelinişte şi disperare? Mângâie distrat o floare, care 
tocmai se deschidea, sălbatică, şi o impresie de prospețime i se 
imprimă în palmă. Se împliniseră şapte ani de când se despărțiseră, 
şapte ani de la o mică moarte. 

Mărturisirea lui Sahel îi redeschisese rana. E 

Când o întâlnise pe Elsa, Simon tocmai fusese numit director al 
filialei franceze a Companiei; ca să-şi marcheze debutul în 
televiziune, ea decisese să-l intervieveze. În aceeaşi seară chiar, 
Simon o dusese în apartamentul său, în urma dorinței liber exprimate 
a Elsei. 

Cât era de pasională şi de grațioasă! Adora să o privească, să-şi 
încetinească paşii pentru a o vedea mergând în faţa lui, coborând 
spre căile subterane de circulație sau urcându-se în mașină; îi 
savura chiar şi gesturile cele mai obişnuite. Ah! Ce bucurie 
spontană o cuprinsese când descoperise fabuloasele colecţii pe care 
el începuse să şi le constituie. 

De şapte ani, Simon evitase să se gândească la acea zi şi la cele 
care-i urmaseră. Şi iată că Sahel le readusese la suprafață. 


96 i ENCLAVA 


Elsa se dezbrăcase rapid şi se întinsese pe sofaua aeriană cu o 
grație copilărească. El întârziase înainte de a se întinde alături ca să 
se bucure mai mult timp de imaginea ei; pe măsură ce observa 
curbele neformate ale feselor, sexul său grăsuţ ca o pasăre, sânii ca 
merele, simțea cum i se trezeşte dorința. Datorită acestei tensiuni, 
acestei forţe care îl ameţea, el trăsese concluzia că simte, în sfârşit, 
o dragoste adevărată. 

— Simon, Simon, Simon... 

Îi susura numele, i-l mieuna. Se aruncase pe ea. Încercase apoi 
să o penetreze, fără să reuşească: muşchii vulvei femeii erau atât 
încordaţi, încât el nu putuse — sau nu îndrăznise — să-şi introducă 
membrul. După câteva încercări nereuşite, erecţia sa scăzu. 

Elsa pusese atunci stăpânire pe sexul lui Simon fără vulgaritate, 
cu o pudoare plină de umor, şi se străduise să-l excite prin atingeri 
bucale. Reveniseră în poziţia de a face dragoste, dar Simon se 
lovise de acecaşi barieră de muşchi, impenetrabilă. Se despărţiseră 
cu multă tandrete. 

În timpul lunii care urmase, se văzuseră de câteva ori pe zi şi se 
străduiseră să facă dragoste; încercaseră poziţii originale, decoruri 
noi, baroce sau neobişnuite, înspăimântătoare, prizaseră droguri şi 
consumaseră alcool, fără a-şi atinge scopurile. Simon analizasc 
metabolismul Elsei şi îi dăduse să ingcreze tot soiul de produsc care 
trebuiau să-i ajute corpul să se deschidă, să se relaxeze; încercase şi 
afrodisiace; dar toate se dovedisceră sortite eşecului. Nu se îndoiseră 
nici măcar o dată de pasiunca lor, nu-şi reproşaseră niciodată 
eşecul. Elsa îl iubea pe Simon cu fervoare, Simon o adora pe Elsa. 
Conversaţiile lor, reveriile, atitudinile, comuniunea sufletească pe 
care o simțeau când vizionau împreună un spectacol, plăcerea de a 
căuta vreun obiect vechi constituiau tot atâtea momente 
încântătoare, clipe de fericire, fără încetare reînnoite. 

Câteodată, după încercări epuizante şi nesatisfăcătoare de a face 
dragoste, recurgeau la o masturbație mută; dar nu găseau în asta 
decât un motiv Suplimentar de disperare. 

Într-o zi, Elsa îi propusese să se lase dezvirginată de un alt 
bărbat, un adorator anonim care îi făcea curte de mai multe 
săptămâni. Ea susținuse că insuccesul pe plan sexual provenea din 

emotivitatea lor prea mare. Se implicaseră atât de mult şi unul, şi 
celălalt în actul care trebuia să-i lege, se lăsaseră conduşi de o 
pasiune atât de intensă, încât nu mai reuşeau să ajungă la „orgasm. 
Elsa se contracta pe măsură ce emoția o cuprindea, iar Simon nu 
încerca să o forțeze. O iniţiere cu caracter mecanic va conduce cu 
siguranță la decontractarea ei. Simon acceptă. p 

Se revăzuseră încă o dată după acest pact; nu mai era virgină. În 
aceeaşi seară, după o zi de destăinuiri melancolice, hotărâră să se 
despartă definitiv. Simon nu simţea nici o gelozie faţă de Elsa, nici 
o ranchiună, Elsa nu simţea nici o ruşine, nu, constataseră brusc 
eşecul iremediabil al relaţiei lor. Ajunseseră, în sfârşit, la orgasm, 
iar bucuria lor fusese profundă; ar fi putut să trăiască împreună şi ar 
fi ajuns cu siguranţă la armonie. Dar ar fi vrut ca totul să fie de la 
început perfect, pentru a atinge o dragoste excepțională, şi debutul 
mediocru al relaţiei lor sexuale le tăiase orice chef de a încerca o 
experienţă vulgară, comună. Erau prea orgolioşi, prea mândri de 
sentimentul care-i animase pentru a-şi accepta eşecul. 

Conveniseră printre lacrimi să se despartă. Hohote cărora Simon 
putea să le aprecieze astăzi amara dulceaţă. Îl mai scuturau şi acum 
suspine când îşi aducea aminte. 

* 

Coborând din aerotren, Cessieu aruncă o privire distrată asupra 
gării, săpată într-un enorm cârnat roşu-portocaliu; fără îndoială, 
arta școlii alimentare din München stigmatizase ultimele tresăriri 
ale decadenţei artistice înainte de închiderea frontierelor Piacom- 
ului. Fără excrescențele monstruoase ale construcţiilor policrome, 
cutiile de conserve, cannellonii, puii la rotisor, castraveciorii etc., 
oraşul şi-ar fi arătat frumuseţile sale arhitecturale antice. Vechea 
cetate, asfixiată de cartierele modeme, de clădirile murale, murea în 
tăcere. 

Cobori spre subsolul traficului şi urcă în vehiculul Companiei 
care îl aştepta. 

Fiecare secundă pe care şi-o petrecea în afara apartamentului 
Său era un subiect de nelinişte pentru Cessieu: viaţa sa se scurgea 
de şapte ori mai repede; nimeni nu descoperise un mijloc de a 
adapta timpul încetinit la un element în mişcare; rezultau contracții 
Spaţio-temporale care se împotriveau formal acestei asociaţii. 


98 ENCLAVA 


Din contră, Simon ar fi preferat ca toţi consilierii, inginerii şi el 
însuși să poată să beneficieze de efectul încetinitoarelor temporale 
la locul de muncă. Membrii guvernului secret, susținuți de grupările 
bancare şi de sindicatele patronale, se opuseseră vulgarizării prea 
rapide a imortalității relative. Dacă birourile, câmpurile urbane, 
uzinele, căile subterane de comunicaţie sau locurile de relaxare ar 
fi fost înzestrate cu încetinitoare, pretindeau că s-ar fi abolit orice 
dorință de promovare socială. 

În marea sală de întruniri a Companiei, preşedintele Jungerry 
deschise dezbaterea: 

— Ţin mai întâi să vă previn că nu am avertizat guvernul secret 
de descoperirea noastră. Trebuie ca cei treizeci de directori 
naționali să ia o decizie la scară federală. Compania trebuie să se 
prezinte ca un front unit în fața opiniei Piacom-ului... 

Simon îl recunoscu cu greutate pe preşedinte — absenţa 
interesului față de alții îl făcea să nu rețină figurile — se miră o dată 
în plus văzându-i craniul pleşuv şi lucios ca un ou, ieşind din 
costumul de ceremonie, de un negru satinat; îmbrăcat astfel, părea 
un cămătar într-o cafenea muzicală. 

— Înainte de orice discuţie, trebuie să cunoaştem rezultatele 
muncii. Cum s-a convenit, nu am trimis nici o descriere, nici chiar 
codată, a proiectului „Spaţiul” pe care domnii Tukenen şi Cessieu 
l-au pornit. Vi-l vom prezenta deci. 

Fără să se scoale, Jungerry dezveli un tablou de comandă, foarte 
asemănător altor instalații de timp încetinit. 

— După cum puteţi să constataţi, acest nou generator de dilatare 
temporală nu este cu mult mai mare decât acela al cabinelor 
standard. 

— De încetinire temporală, îl corectă Moppes. 

Simon îl privi fără să surâdă; aceia dintre conducătorii 
Companiei care urmaseră o cale comercială pentru a-şi obține 
posturile afişau o ignoranță ridicolă în privinţa aspectelor ştiinţifice 
ale mărfii pe care o difuzau. Aşa că făcu un comentariu, 
intenționând însă să nu lase sarcasmul să transpară: 

— E într-adevăr vorba de dilatație, Moppes. Generatoarele 
noastre produc secunde, minute, ore mai mari, iată de ce avem 

impresia că le parcurgem mai încet atunci când nu dispunem de un 
corector subiectiv. Facem ca şapte zile să le trăim într-una singură 
dilatată, dar efectul paradoxal al lui Klausen face ca noi să nu 
îmbătrânim decât cât am îmbătrâni în douăzeci şi patru de ore. 

— lar echipa noastră de cercetători a aplicat acest efect şi 
celorlalte dimensiuni, urmă Tukenen. Astfel s-au obținut cabine de 
patru metri pătraţi care pot să furnizeze aproape cinci sute de metri 
pătraţi de spațiu dezvoltat. 

Moppes îl privi pe Tukenen cu un aer şmecher, în spatele 
mezinului proprietarilor unei ţări lipsite de importanţă, se 
întrevedeau înaintaşii săi simpli, din popor. Îmbrăcămintea groasă 
de velur ar fi fost grotescă dacă nu s-ar fi potrivit cu tenul său 
roşiatic. Pe un ton bănuitor, întrebă: 

— Timpul este şi el încetinit în aceste cabine? 

— În proporţii superioare, în acest caz de mai mult de zece ori. 

— Dar de ce nu se extinde această dezvoltare spaţială la mai 
multe hectare ? Din cauza riscului comei temporale? 

— Nu, şi ăsta este unul dintre avantajele dilatării spaţiale, atunci 
când se asociază cu încetinirea temporală: suprimă riscul comei. 
Am putea, teoretic, să producem cabine dezvoltând mai multe mii 
de hectare în care existența să se scurgă atât de lent, încât s-ar putea 
trăi o viaţă pe zi. Dar există o probiemă: Piacom-ul nu poate să 
furnizeze destulă energie pentru a satisface nevoile întregii 
populaţii. Ar trebui, deci, să rezervăm acest nou tip de cabină unei 
minorități, şi asta ar risca să diminueze vânzările. 

Preşedintele Jungerry îi consultă din priviri pe membrii 
adunării; cu o înclinare a capului său chel, aprobă asentimentul 
unanim. Apoi îi ceru lui Tukenen să înceapă demonstraţia. 

— Această parte a tabloului de comandă este destinată dilatatorului 
spaţial; o voi pune în funcţiune. 

O apăsă, dar decorul nu se schimbă, proporțiile camerei 
rămaseră exact aceleaşi. Cessieu îi aruncă o privire complice lui 
Tukenen. Deja câteva comentarii ironice izbucniseră. Tukenen nu 
se descurajă şi spuse la microfon: 

— Paul, Dolly, puteţi veni. 

Printr-o ușiţă de pisică minusculă, amenajată în josul sălii de 
întruniri, un cuplu de mici dimensiuni intră. Bărbatul nu era mai 

mare de douăzeci de centimetri. Tukenen comentă această apariţie 
surprinzătoare: 

— Vi-i prezint pe Paul şi pe Dolly Teacci care au condus 
cercetările; cum puteţi să constataţi, tot ceca ce se găseşte în câmpul 
dilatatorului spaţio-temporal şi-a mărit dimensiunile; doar 
persoanele situate în afara lui pot să aprecieze efectul dilatării 
spaţiale dacă intră în câmp după punerea în funcţiune a aparatului. 

— Dar nu este nici un pericol dacă vii din exterior? întrebă 
Moppes. 

— Nici unul, dacă timpurile sunt acordate, răspunse piticul cu o 
voce firavă. Ca şi în cabinele standard, am prevăzut sisteme de 
securitate care să împiedice orice eroare de manevrare: este 
imposibil să ieşi sau să intri fără să existe un disincronism între 
exterior şi interior. 

Simon se simți cuprins de bucurie văzând cartea preferată a 
copilăriei sale transpusă în realitate, Gulliver şi Lilliput. Ar fi 
preferat să joace rolul liliputanilor și să contemple spectacolul 
impresionant al celor treizeci de giganţi aşezaţi în jurul unei mese 
monumentale. Se înduioşă gândindu-se la trecutul său, dar se simți 
binecuvântat în acelaşi timp de a se fi născut într-o epocă şi mai ales 
într-o ţară, Piacom-ul, în care viziunile cele mai delirante puteau să 
se realizeze. Antrenat într-o scurtă reverie, Simon se văzu 
escaladând sânii unei Else gigantice, tropăind pe pielea sa elastică 
şi caldă, pentru a-i atinge gheaţa roşie a gurii, zăpada dinţilor... 
Vocea preşedintelui Jungerry îl readuse la realitate. Paul şi Dolly 
dispăruseră. 

— Iată, am anulat acum efectul dilatatorului, îi vom urma pe 
domnul şi pe doamna Teacci până la prototipul nostru comercial. 

Cabina, de mici dimensiuni, fusese plasată în holul în care se 
făceau demonstrațiile. Ca şi cabinele de timp încetinit, ea fusese 
dotată cu siniştri pereţi gri. Jungerry deschise uşa şi o pală de aer 
călduţ îi suflă pe față. Simon intră peste el, aproape răsturnându.-l, 
atât de mult dorea să ştie ce se află de cealaltă parte a oglinzii; simţi 
instantaneu un puternic miros de iod. Palmieri fremătau în vânt, pe 
malul unei mări calme şi albastre; decorul reprezenta fără îndoială 
o stațiune balneară de la Marea Baltică. Încălzirea apei de către 
centrale nucleare făcuse din acest loc unul la modă! 


PHILIPPE CURVAL 101 


Dolly Teacci se sprijini de braţul lui Simon; acesta o angajase cu 
zece ani înainte. Prietenia lor nu se dezminţise niciodată. Ea 
comentă decorul: 

— Vezi, mă gândeam că-ţi va face plăcere. Am ales din arhive 
un extras din vechiul film hollywoodian, „Aloha, cântecul insulelor”, 
i-am făcut o copie holografică la scară mică. Şi iat-o dilatată! Ce 
crezi, pare destul de magică? 

Simon îi răspunse printr-o strângere a mâinii, apoi îşi mută 
privirea asupra celor doi copii care se jucau cu un câine, aruncându-i 
un băț. 

— Copiii fac şi ei parte din film ? 

— Nu, sunt copiii noştri. Nisipul este şi el veritabil. 

Paul Teacci vorbea directorilor celorlalte țări: 

— Generatoarele climatice măresc puţin prețul cabinei, dar 
decorul este destul de vandabil. 

— Se poate pătrunde în acest decor ? 

— Sigur, dar este artificial. Pentru baia în mare, ar trebui să i se 
facă acesteia o machetă care să fie dilatată. Cheltuielile ar fi mult 
mai importante. 

Ameţit de cântecul valurilor, de căldura umedă care urca din 
nisipul alb, Simon urmărea hârjonelile copiilor pe plaja greblată de 
curând şi se lăsa pătruns de mirosul de sare încorporat în pictura cu 
tente albastre, aflată de jur împrejurul pereţilor barului „Waputu 
beach”. Pe celălalt țărm, magnoliile, mimozele, pinii se mişcau în 
acelaşi ritm cu straturile de flori albastre şi galbene şi cu peluzele. 
De acum înainte, putea să aleagă peisaje fabuloase în care să-şi 
aşeze colecţiile! ° 

— Paul şi Dolly au muncit din plin, zise Tukenen, n-au schimbat 
nici o iotă din proiectul iniţial, nici măcar în ceea ce priveşte datele 
filozofice ale proiectului, şi au reuşit. 

Preşedintele Jungerry îi făcu un semn lui Paul Teacci. Toată 
lumea ieşi şi decorul îşi reluă aspectul normal, o plajă de patru 
metri pătrați, fără palmieri, fără mare, fără soare. Dolly opri 
generatorul climatic și lumina se stinse, vântul încetă, mirosurile 
dispărură. Nimeni nu spuse nici un cuvânt înainte ca preşedintele să 
deschidă discuţia în sala de întruniri. 

— De când Piacom-ul s-a rupt de restul lumii, toate preţurile 
noastre au fost menținute în mod artificial de către guvernul secret; 
economia celor treizeci de state funcţionează în circuit închis, 
moneda nu se devalorizează, salariile tind să atingă nivelul maxim 
pe economie, sistemele economice sunt cu grijă urmărite. Acest 
nivel de viaţă în creştere constantă riscă să antreneze un consum 
excesiv. Dinamismul societății conduce la crearea unor noi nevoi, 
strict ierarhizate pe plan economic... 

Simon nu mai asculta această repetare obsesivă de banalităţi. 
Convingerile sale se formaseră cu mult timp în urmă, încă de când 
demarase împreună cu Tukenen proiectul „Spaţiul”. Dacă nu vor 
câştiga teren cabinele, creatorii de vise o vor face cu siguranță într-o 
bună zi. Simon ştia că o împotrivire a opiniei publice ar fi putut să 
intervină într-un mod fulgerător, dacă populaţia Piacom-ului n-ar fi 
fost echipată în întregime cu cabine. Şi nu dorea asta! Materialist, 
ateu, se gândea că fericirea umanităţii consta tocmai în această 
analiză dialectică a realității pe care o permitea timpul încetinit. 
Datorită stabilităţii prezentului era posibil să se facă, în sfârşit, un 
Studiu istoric şi sociologic al umanităţii, privită într-un moment al 
evoluţiei sale, moment considerat ca final al unui ciclu al 
civilizaţiei. Pentru prima dată de la începutul umanității, omul 
putea să tragă învățăminte din trecut, înainte de a fi antrenat prea 
devreme în viitorul său. Simon credea că o nouă eră, mai înclinată 
spre reflecţie, ar putea să se deschidă apoi pentru omenire. Trebuia 
să se evite cu orice preț ca o ideologie fondată pe dorinţa de 
emancipare, pe refugiul mistic, pe oniromanţie, să zădărnicească 
toate eforturile întreprinse de la închiderea frontierelor. Noua 
religie trebuia doborâtă. Şi asta devenea “posibil cu ajutorul 
cabinelor de dilatare spaţio-temporală, cu condiţia ca... 

Vocea lui Jungerry, care tăcuse, reluă pe un ton mai puternic: 

— Vom supune acum la vot... 

Fără a-l auzi, Simon cunoştea sensul spuselor lui. Încercă să 
ghicească majoritatea care se desemna, în mâinile care se ridicau 
Moppes, ca şi directorii Companiei pentru Belgia, Luxemburg, 
Danemarca, Germania şi Austria, ratificară propunerea preşedintelui. 
Aşa cum era de aşteptat, propunerea nu a fost în favoarea unei 
măriri a prețurilor noilor prototipuri. 

— Şapte voturi pentru, propun ca opozanţii să se încline în fața 
acestei majorități. 

Simon se sculă. Tukenen se aplecă spre el şi şopti : 

— Hai, vorbeşte, noi te susţinem. 

— Este curios să se vadă, zise Cessieu, cu o voce calmă şi 
ponderată, este curios să se vadă că noţiunea de beneficiu este atât 
de puternic implantată în conştiinţa conducătorilor noștri, încât 
reuşeşte să mascheze propriile lor interese. Uitaţi cu toții, probabil, 
grava criză monctară care a urmat închiderii frontierelor. A trebuit 
să facem extraperi importante din trezoreriile statelor celor mai 
dinamice și să redistribuim aceste capitaluri sub forma unor preţuri 
obligatorii. Asta doriţi? 

— Şi ce soluţie propuneţi? 

— Ştiu că am investit sume enorme în cercetările privind 
dilatatorul spațio-temporal, dar nu este încă timpul să ne umplem 
casieriile. Dacă vom lua o marjă a profitului prea mare, vânzând 
noile cabine al căror preț nu e cu mult superior celui al 
precedentelor, vom deveni în curând atât de bogaţi, încât comisia de 
repartiție va veni imediat să ne viziteze. Guvernul secret nu aşteaptă 
decât o greşeală din partea noastră pentru a pune mâna pe 
Companie. 

— Timpul naţionalizărilor a trecut, zise Moppes, nu mai riscăm 
nimic. 

— Al naționalizărilor, da, dar nu al protectoratului! Amintiți-vă 
ce s-a întâmplat recent cu Compania de Transporturi, cu Sindicatul 
pentru Antipoluare, cu Federația pentru Recreere, fără a mai pune 
la socoteală nenumăratele mici întreprinderi răspândite pe tot 
teritoriul Comunităţii. Sigur! Aceste trusturi sunt încă autonome, 
dar directorii lor sunt cu toții dublaţi de câte un controlor al 
Statului, bugetele le sunt supravegheate până la ultima centimă, 
programele le sunt controversate. La asta vreţi să ajungeţi ? Dacă 
nu, măriți prețurile cabinelor! 

Fără a manifesta nici cel mai mic semn de nervozitate, Jungerry 
replică: 

— Dar dacă vom reduce marja profitului, admițând chiar că vom 
vinde noile cabine la preţurile celor vechi, ne vom tripla într-un an 
Cifra de afaceri a vânzărilor. Rezultatul va fi acelaşi. 

Cessieu se aşteptase la acest răspuns; semănase îndoiala şi acum 
încerca să blufeze: 

— Uitaţi, fără îndoială, că va trebui să deducem investiţiile din 
viitoarele beneficii. Sunt încredințat că vom fi în deficit în primii 
ani. 

Tukenen îl susținu, exagerând în mod voit: 

— Este indispensabil să se procedeze la un studiu comparat, 
înainte de a se trage concluzii. Am dat deja ordine în acest sens 
secţiei ordinator-contabile. Vom avea un răspuns amplu în cursul 
săptămânii următoare. 

În faţa frontului comun pe care îl făceau reprezentanţii țărilor 
din sud, Jungerry cedă teren. De altfel, cu şapte voturi contra şase, 
cota majorităţii absolute nu fusese atinsă. Suspendând şedinţa până 
lunea care urma, el comitea o greşeală tactică de care Cessieu îşi 
dădu seama foarte repede. 

— Vă anunţ că mi s-a oferit din partea guvernului secret şansa 
de a mă înscrie pe lista oficială a UDC-ului, la viitoarele alegeri. 
Astfel, dacă voi fi ales, oricare va fi decizia pe care o vom lua, voi 
apăra interesele noastre. 

Această declaraţie nu înşela pe nimeni. Dacă Jungerry avea 
planuri mai înalte pentru viitorul său decât direcţia generală a 
Companiei, preţul ce trebuia plătit pentru asta rămânea să se decidă. 
Era probabil vorba de Compania timpului încetinit. 


CAPITOLUL 13 


Belgacen Attia stătea în picioare, cu umerii traşi în spate, cu 
muşchii înțepeniți într-un spasm dureros; nările îi erau atât de 
înţepate, încât nasul i se părea o lamă. Era gol şi lac de sudoare în 
arşița zilei. Statuie a suferinţei, nici un sunet nu ieşea de pe buzele 
sale strânse. Se deplasa cu paşi mici spre marea care scânteia după 
dune. 

Deryme aruncă o privire asupra celor câtorva inițiați care se 
odihneau încă la această oră matinală — aceştia nu-l interesau; cât 
despre ceilalți adepţi, era prea devreme ca ei să vină la preoți să-i 
consulte. 

Întreaga artă a lui Léo Deryme şi a apropiaților săi, practicanți 
ai oniromanţiei, rezida în această facultate excepțională de a 
extrage visele din mintea adepților lor, şi de a le vizualiza în spaţiu. 

Imaginea deşertului din apropierea mării — pe unde mergea 
Belgacen Attia — plutea în penumbra moscheii, ca un soi de nor 
destrămat sau ca şi cum ar fi fost proiectat un film în trei 
dimensiuni; suprafaţa acestei proiecţii mentale nu era mai mare de 
doi sau trei metri pătraţi, dar se ghicea universul cu dimensiuni 
infinite în care te integrai dacă reuşeai să pătrunzi acolo. 

Creatorul de vise realiză existența unei perioade onirice active. 
Reglă, deci, amplificatorul la jumătate din puterea sa, reducând 
influxul facultăţii psi în faţa puternicului impact oniric al străinului. 
Nu mai ezită şi, utilizând practici interzise, plonjă în această 
viziune a deşertului născută din inconştientul spionului Ligii. 

O turmă de bărbați, aşezaţi în patru labe, turtiţi, ca şi cum 
fuseseră trecuți printr-o presă, ieşiră dintr-o trapă în formă de 
locomotivă, deschisă deodată în nisip. Belgacen îşi pierdu 

rigiditatea iar trăsăturile lui se destinseră în prezența acestei apariţii 
care-i părea familiară; înaintă spre primul element al turmei şi 
mângâie banda subțire de lână albastră care îi împodobea spatele. 
Acest ciudat specimen uman întoarse spre el ochii rugători, uşor 
umeziţi, şi grohăi primele note ale unui refren australian din anii 
'20-'30. În mod curios, o orchestră invizibilă, formată din 
aproximativ treizeci de muzicieni, îl acompania sonor. Un soi de 
sos gros şi maro începu să curgă din ochii omului plat; un elefant 
ieşi din deşert lingând nişte picături de ketchup. Belgacen îşi retrase 
mâna, ca şi cum firele de păr pe care nu încetase să le mângâie 
deveniseră deodată incandescente. În interiorul unei coline de nisip, 
ascunse de plajă, se deschise o cavemă cu pereţii acoperiţi de 
picturi pe pânză ale unor motive florale, verzi şi violete. Anumite 
părți ale apartamentului care se constituia puţin câte puţin în grotă, 
acum spațioasă, erau neclare; astfel, era imposibil să precizezi dacă 
mobila pusă aproape de fereastra care avea vedere la mare era dulap 
sau bibliotecă; din contră, alte piese de mobilier erau atât de clar 
conturate, încât le-ai fi putut crede desenate de un pictor specializat 
în gravură. Astfel era televizorul din palisandru pe care se zărea un 
film alb-negru despre colonizarea Africii. Puțin după aceea, 
proiecția ieşi de pe ecran şi acoperi progresiv apartamentul, în 
maniera unei pete de cerneală care se întinde pe o sugativă. 
Belgacen îşi pusese uniforma Legiunii Străine, purtată înainte de 
eroul din film, şi se pregătea să ia cu asalt enormul monoclu care se 
zărea la orizont, îndesat la ochii unui crocodil îmblănit. 

Leo Deryme pătrunse în vis deghizat într-un „băiat bun la toate”.. 
Se apropie de Belgacen şi-i puse o mână pe braţ, pentru a-l calma 
şi a-i opri elanul. Attia se întoarse şi-l privi cu mirare, aşa cum se 
face cu un personaj care nu se găseşte la locul său la o recepție. 
Deryme explică: 

— Eu sunt omul care a aruncat sticla în mare; nu merită 
osteneala să ataci astăzi, îți aduc noi ordine. 

Monoclul se transformă în ruletă de cazinou într-un decor 
modern, în stilul unui palat de pe coasta Adriaticii, ale cărui 
ornamente arhitecturale de pe ziduri şi de pe plafoane erau făcute 
din pateu proaspăt, colorat cu tomate şi spanac. 

— Pariez pe o sută de mii de lire sterline că iese roşul şi nu 
negrul, zise Belgacen cu seriozitate. 

— Mă prind. 

Un automat haios lansă bila, pronunţând frazele rituale cu un 
puternic accent metalic. 

— Faceţi-vă vise, focurile sunt murdare, câinele nu umblă gol. 

Şi antrenă ruleta într-o mişcare giroscopică; ea se îngroşă, 
deveni pocal, un pocal de apă tulbure, în care se ghicea silueta 
chircită a unui mic fetus uman. 

— Aţi câştigat, zise Attia. 

Şi îi aşeză un val în căuşul palmei. Imaginea visului se estompă, 
ca şi cum ar fi fost închisă de iris. 

Creatorul de vise nu avu decât timpul să iasă înainte ca ea să 
dispară brusc. Apoi îşi opri amplificatorul şi-şi scoase casca. 
Îndelungata sa experiență în domeniul viselor îi spunea că atinsese 
un punct sensibil al inconştientului străinului şi că raporturile lor 
vor fi favorizate de asta pe viitor. 

Statutul pe care practicienii oniromanţiei îl obținuseră, datorită 
sprijinului anumitor membri ai guvernului secret, puteau să 
vizualizeze visele, dar nu aveau voie să pătrundă în ele în nici un 
caz. Aceste practici erau considerate criminale, căci ele atentau la 
libertatea onirică. 

Leo Derryme verifică faptul că nimeni nu putuse să-l observe. 
Toţi dormeau încă. 

Pe peretele din est, primele raze ale unui soare rece traversară 
ferestrele moscheii decorate cu motive ce imitau marmura. Léo 
aprecia ambianța dulce pe care o crea lumina astfel difuzată de 
ornamentele abstracte ale grilajelor. Marea sală rectangulară a 
templului, împânzită cu paturi în desene stilizate, de culoare violet 
şi verde, scăldată într-o umbră uşoară, aducea o impresie de 
prospeţime şi de reculegere. „Un soi de vegetaţie pitică pietrificată”, 
se obişnuise să spună Deryme. 

Moscheea ar fi putut să primească mii de persoane dacă ar fi fost 
nevoie; se strângeau rar mai mult de câteva sute şi acestea nu 
veneau neapărat pentru a recurge la ajutorul creatorilor de vise. 
Amplificatoarele şi căştile, presărate pe sol în jurul coloanelor albe, 

nu ar fi fost suficiente; nici numărul preoților. Mulţi adepţi veneau 
mai ales pentru a observa visele altora şi a le comenta. 
+ 

„„„Leo Deryme îşi amintea de fiorul premonitoriu care îl 
cuprinsese încă de la prima sa vizită la moschee, de acele frânturi 
de imagini întrevăzute în timpul hoinărelii sale de-a lungul 
coloanelor albe şi al paturilor suspendate. În acea zi, în joacă, 
materializase câteva fragmente de vise, ale celor întâlniți acolo, 
aleși la întâmplare, fără amplificator şi fără cască: un corn cu unt, o 
mănuşă de femeie, câteva tranzistoare. ale unui compensator -de 
gravitație. 

Era un loc de intimitate şi prietenie, se gândise el. Preotul care 
îl primise îl luase la o plimbare pe câmpul din partea de nord-vest 
a moscheii, foarte puţin frecventat dimineața. Convorbirea lor 
fusese decisivă. 

— Este pentru prima dată când veniţi să ne vedeţi, domnule... 

— Deryme, Léo Deryme. 

— Religia vă atrage, domnule Deryme? 

— Nu chiar, prietenii mei mi-au vorbit de moschee, eu am venit 
doar să văd, aşa, ca să-mi dau seama. 

— Aşa! Dar ştiţi că activitățile noastre încă sunt considerate 
semiclandestine? Guvernul secret nu ne mai împiedică să ne 
autoconducem, nici să ne construim temple şi lasă accesul liber 
tuturor celor care vor să intre aici. Totuşi, anchetatorii supraveghează 
permanent acțiunile noastre, informatorii se grăbesc să încerce să 
întoarcă de la religie pe practicanţii care ies de aici... 

În timp ce îl asculta, Léo Deryme îl privea pe creatorul de vise. 
Omul nu avea aerul unui preot, nu avea nici acea viclenie iezuită a 
oricărui tip religios. Spiritul său se înălța. 

De câte ori nu dăduse târcoale altădată în jurul zidurilor 
moscheii, pentru a arunca o privire, prin ornamentele misterioase 
ale unei ferestre, asupra paşnicului abandon al unui visător 
suspendat pe un pat! Îşi amintea cum, trecând prin labirintul de 
protecţie care înconjura în mod obişnuit templele religiei, zărea 
mari inscripții trecute în grabă pe fațadă: „Între aceste ziduri 
domneşte libertatea de a visa”. Aceste timpuri se sfârşiseră, părea 
să mărturisească preotul. 

În jurul lui, câțiva practicieni ai oniromanției, cu căşti şi cu 
mâinile pe amplificatoare, vizualizau visele; puţin mai departe, 
patru adepți, adunaţi în cerc în jurul unei coloane, așezați pe 
cuverturi vărgate, vorbeau între ei cu voce scăzută, observând 
imaginile care se năşteau în penumbră; toate acestea îi evocau 
civilizațiile dispărute ale antichității, când se practica un umanism 
pe care Piacom-ul îl respinsese definitiv ca pe un cancer. Ah! 
Liniştea viselor, şoaptele celor care comentau, al căror ecou părea 
să se îmbine cu conversațiile celorlalți adepţi — ca un murmur de 
ocean izbindu-se de un recif — frânturi de imagini care pluteau în 
umbra albastră, ce pace, ce blândeţe! Pentru prima dată după 
îndepărtata sa copilărie, Leo avea impresia că se găseşte printre 
oameni. ÎI întrebase pe preot: 

— Dar ce înseamnă, cu exactitate, religia? Cum se practică 
oniromanția? Am auzit atâtea despre acest subiect şi aş vrea să 
cunosc realitatea chiar din gura unui creator de vise. 

— Ştiţi, domnule Deryme, noi nu suntem teoreticieni. Anumite 
persoane dintre noi se gândesc că religia n-ar fi existat dacă un 
anumit reparator, într-o zi, n-ar fi meşteşugit, din întâmplare, o 
cască de amplificare. Este un joc de cuvinte, bineînțeles, căci 
preoții nu sunt obligaţi să utilizeze căşti pentru a vizualiza visele, 
acestea doar le potențează facultăţile şi le permit să oficieze mai des 
într-o zi, dar asta înseamnă că religia este o activitate pur ludică, nu 
o necesitate morală sau filozofică. 

— Deci, puterea practicanţilor oniromanției este naturală, toată 
lumea poate să ajungă la ea? 

— Nu chiar. Este vorba, probabil, de o facultate psi, precum 
telepatia sau telekinezia pe care nimeni nu a putut vreodată să le 
susțină cu dovezi ştiinţifice. Noi credem că omul este capabil să-şi 
dezvolte puterile parapsihologice în anumite perioade, ca răspuns la 
anumite forme de stres. E şi asta o formă de oniromanţie. Din 
păcate, nu toate ființele umane sunt dotate cu această facultate. 

— Să fie vorba de un fel de instinct de supraviețuire a incon- 
ştientului? 

— Poate. 

— Dar cum se ajunge să se arate visele, care sunt procesele care 
conduc la această vizualizare? 

— Este o putere înnăscută şi v-aţi manifestat-o adineauri, v-am 
observat. Puteţi să-mi spuneți cum ați procedat? 

Deryme făcu semn că nu. 

— Suntem în acelaşi punct ca şi dumneavoastră, în această 
privință. Teoreticienii au avansat ideea că ar putea fi vorba de o 
acţiune la nivel fotonic, practicianul oniromanţiei înregistrează 
visele prin telepatie şi le proiectează în acelaşi spaţiu, intervenind 
chiar asupra structurii luminii. Dar asta e doar o ipoteză. 

— Totuşi, amplificatoarele, căştile funcţionează bine. 

— Merg, dar nu se poate deduce absolut nimic din funcţionarea 
lor. Vă repet, este o invenţie întâmplătoare. Toată istoria tehnologiei 
noastre este plină de acest gen de întâmplări. Nimeni nu poate să 
spună astăzi care este adevărata natură a electricităţii, nici să 
explice la ce corespund exact înregistrările encefalografice şi, 
totuşi, acestea funcţionează. 

Léo acceptă această explicaţie, însă ceva îl deranja încă. 

— Spuneţi că puterea de a arăta visele a apărut spontan la homo 
sapiens pentru a răspunde la o situație conflictuală; dar nu toată 
lumea dispune de ea, asta nu e nedrept? Nu cred că există aleşi. în 
rasa umană. Deci, trebuie să-i considerăm pe aceia care devin 
practicanți ai oniromanțţiei ca mutanți? 

— Nu sunt mutanți. M-am exprimat greşit. Toată lumea poate să 
vizualizeze visele, dar în moduri diferite. Cea mai mare parte a 
adepților are nevoie de intervenţia preoților pentru a o face; preoţii 
au capacitatea de a proiecta în spaţiu imaginile onirice captate în 
subconştientul altora — pot chiar, teoretic, să pătrundă în ele — dar le 
este imposibil să-şi vizualizeze propriile vise; există, în sfârşit, şi 
inițiații care pot să trăiască în interiorul propriilor lor vise, dar fără 
să le proiecteze. Ei realizează, deci, o dedublare totală a persona- 
lităţilor lor, conştientă şi inconştientă. 

— Dar cum se poate organiza asta, cum pot cele două euri 
antagoniste să coexiste? 

— Trebuie să se creadă, din contră, că această separare este un 
factor de echilibru psihic. Când inițiaţii se trezesc, îşi conservă 
amintirile aventurilor lor onirice cu atâta realism, ca şi cum ar fi 
ieşit dintr-un spectacol holovizual; astfel, o parte a inconştientului 

este pusă în seama conştientului, fără ca să rezulte din asta 
conflicte. Sub influența drogurilor, cei mai antrenați dintre ei ajung 
să-şi dirijeze somnul timp de mai multe zile. Realizează chiar 
simbioze cu alţi iniţiaţi şi comunicare între visele lor. 

Leo evocă o clipă orgiile de fantasme, uraganele onirice, 
coşmarurile fabuloase, închipuirile paradisiace ivite din 
inconştienturi în derivă, cristalizări ale imaginarului în stare brută. 
Dar Fedor Ozip, preotul care îl primise, îi spulberă toate aceste 
iluzii: 

— Nu, pentru dumneavoastră nu, domnule Deryme. Precum 
grafitul şi diamantul sunt două manifestări diferite ale aceluiaşi 
element chimic, puterea practicanţilor oniromanţiei şi aceea a 
iniţiaţilor nu se pot confunda în aceeaşi persoană. Dar avem nevoie 
de bărbaţi ca dumneavoastră. Posedaţi capacităţile înnăscute ale 
preoților, le-aţi manifestat în mod spontan adineauri, la moschee. 
Trebuie să dezvoltăm religia, trebuie să facem din ea activitatea 
spirituală a Piacom-ului. Această lume o să moară, dacă nu vom 
interveni. Trebuie să ne ajutăm! 

— Printre adepţii voştri, sunt şi dintre. aceia care nu pot să-şi 
exteriorizeze visele? Cine sunt ei? 

— La aceştia, facultatea psi nu s-a putut dezvolta din cauze 
diverse, precum conflicte psihologice cu anturajul, psihoze, 
folosirea abuzivă a drogurilor sau a timpului încetinit. 

— Nu vor reuşi niciodată să obțină această putere? 

— Sunt bolnavi, se găsesc şi dintre cei care se pot vindeca. 
Vedeţi, dacă veți deveni unul dintre ai noștri, veți descoperi mari 
satisfacţii. Calea dumneavoastră este solitară, desigur, dar o veți 
îndeplini ajutând adepţii să pătrundă în închipuirile lor. 

Léo Deryme ar fi sperat mai degrabă să devină un iniţiat. Dar 
Fedor Ozip îl avertizase: nu va putea niciodată să se amestece 
printre ei, aura sa era prea puternică, risca să spargă echilibrul fragil 
care se stabilise între armoniile subtile ale vieților lor onirice. 

Dezamăgit, rări vizitele la moschee şi-şi începu meseria de 
reparator plin de elan. În acel timp, Deryme pierduse şi speranța ca 
mesajul său să ajungă într-o zi în țările Ex-comunitare. 
Personalitatea lui: extrovertită, care-l împingea să-și servească 

exemplar concetăţenii, nu găsea nici o plăcere în activitatea 
profesională. Oamenii refuzau orice conversaţie inutilă din teama 
de a nu pierde nici una dintre preţioasele lor secunde. Voiau doar ca 
Deryme să le repare rapid încetinitorul temporal sau să le repună în 
funcţiune vreun alt robot, sau orice altă maşină necesară confortului 
şi distracţiei lor. Se grăbeau apoi să-l gonească pe reparator pentru 
a rămâne în liniştea lor tembelă, între sintetizatorul de hrană, cabina 
timpului încetinit şi partida de şahbal de pe holovizor. 

lată pentru ce, o lună mai târziu, el mergea în compania lui 
Fedor Ozip prin labirintul hipnotic care fusese construit, ca de 
obicei, în jurul moscheii. Leo înainta trăgând după sine piciorul 
stâng, cu un mers dezlânat, aproape lateral, care îi era familiar; 
observa distrat părţi de ziduri decorate cu hieroglife negre, zgâriate, 
care provocau o euforie proprie visului adepților care le descifrau 
când treceau pe lângă ele. Asupra lui nu aveau nici un.efect. 
Mărturisi creatorului de vise: 

— Sunt gata acum; nu mai pot să suport această civilizaţie abo- 
minabilă. Egocentrismul a luat proporții criminale. Am ales moartea 
în ziua în care am decis să închidem frontierele Piacom-ului. Cu 
bibliotecile, filmotecile, colecţiile, apartamentele fortificate, 
cabinele de timp încetinit, oamenii disecă hoitul umanităţii. Această 
lume miroase a hoit. 

— Credeţi-mă, nu așa trebuie văzute lucrurile. Oamenii caută cu 
toții, în cel mai profund ungher al sufletului lor, rațiuni pentru a trăi. 
Timpul încetinit poate să satisfacă spiritele materialiste, pentru care 
moartea este o finalitate pe care o combat prin posesie şi bucurie. 
Religia nu se opune acestui soi de filozofie. Ea propune doar o 
manieră diferită de abordare, printr-o exaltare a vieţii onirice. 

— Dar de ce nu căutaţi să distrugeţi această lume fără speranță? 

Ozip păruse terifiat de această idee. După o scurtă privire 
aruncată în toate părţile labirintului, şopti: 

— Nu acesta este scopul religiei, ea nu încearcă nici măcar să 
consoleze. Aveţi încredere, Deryme, aceia care vin cu astfel de 
propuneri nu găsesc nici un sprijin la noi. Suntem absolut pacifişti, 
vrem doar să le dăm cetăţenilor posibilitatea de a se juca cu visele 
lor. Amintiţi-vă întotdeauna de un lucru: noi nu ne împotrivim nic! 

ideilor Piacom-ului, nici închiderii frontierelor, aducem doar un țel 
superior sistemului. 

În cursul iniţierii sale în oniromanţie, Léo îşi aminti des această 
conversaţie. 

Astfel, religia nu era decât o formă diferită de nevroză. Preoţii 
nu doreau deschiderea către lume a celor treizeci de state ale 
Comunităţii mai mult decât conducătorii Companiei sau membrii 
guvernului secret. În mod paradoxal, asta îl decise pe Deryme să 
devină creator de vise; îşi dăduse seama ce armă subversivă va 
poseda când va ajunge să pătrundă în ierarhia religiei. Datorită 
numărului în continuă creştere al adepților şi simpatizanţilor care se 
repăseau în toate clasele societăţii, perioada de semiclandestinitate 
a religiei nu va dura. Mai târziu, Léo era sigur că va găsi printre 
adepţi oameni care să se revolte împotriva acestei dictaturi a 
imobilităţii, impusă de către o facțiune importantă a populaţiei 
Piacom-ului. 

Asta nu fusese o sarcină ușoară, dar astăzi facțiunea pe care o 
reprezenta Léo Deryme în sânul religiei căpătase o importanță 
politică. 

Trebuia spus însă că o parte a adepților care îl sprijineau își 
susțineau opiniile cu mijloace mai puţin ortodoxe. Datorită 
observării viselor concetăţenilor săi, Deryme căpătase o cunoaştere 
intuitivă a conştientului lor; el ştia să separe imaginile care 
provencau din agresiuni cotidiene de acelea care se datorau 
traumatismelor interiorizate; când întâlnea la un subiect fie o 
tendință de a respinge constrângerile Piacom-ului, fie o ură 
puternică împotriva membrilor guvernului secret, fie dispreț pentru 
timpul încetinit, el intervenea în aceste vise, adăugând diverse 
episoade, toate axate pe teribila singurătate în care se zbăteau 
adepţii. Aceste grefe la nivelul subconştientului nu întârziau să-şi 
arate roadele și produceau un nou partizan. Iniţiaţii scăpau de aceste 
practici, dar Deryme reuşise să-i alăture cauzei sale pe cei mai mulți 
dintre ei, în cursul discuţiilor deschise care precedau totdeauna 


schimburile onirice... 

Soarele, din înaltul cerului, mângâia grilajele, proiectând raze 
subțiri pe plafonul moscheii. Adepții religiei se grăbeau acum; 
ieşeau după o perioadă de muncă noctumă şi căutau un moment de 
evadare, înainte de a se întoarce în plictisitoarea uniformitate şi 
arşiță a apartamentelor lor. Leo Deryme le mărturisise altor preoți 
despre străin, în aşteptarea trezirii lui. l 

Timpul era scurt, trebuia să se gândească repede ca să-i dea o 
identitate veritabilă străinului. După ce se va trezi, falsul buletin de 
care-i făcuse rost nu va înşela decât pentru o clipă calculatorul, căci 
el nu corespundea nici unui traseu encefalografic din memoria sa. 
Asta însemna că nu se va scurge decât un moment înainte ca 
anchetatorii să plece pe urmele spionului Ligii. Peste câteva clipe, 
acesta din urmă va deschide ochii, Leo o ştia, era expert în somn. 
Nu mai dispunea, deci, decât de acest scurt răgaz pentru a asigura 
securitatea străinului. Căci trebuia să-l ajute să-şi îndeplinească 
misiunea și trebuia cu orice preţ ca prezenţa sa în Piacom să rămână 
secretă. Viitorul creatorilor de vise depindea de asta. 

Leo judecase că poziţia sa era destul de sigură în sânul religiei 
pentru a-şi permite să nu-l mai renege pe idealistul care fusese; 
modul său de acţiune se schimbase, dar el rămăsese în linia 
vechiului său spirit de frondă. 

Spionul venit din țările Ex-comunitare îl privea cu ochii săi 
negri, scânteietori, încastraţi în căpruiul-violet al orbitelor, umbră 
epidermică ce se estompa puțin câte puțin spre obraji. Deryme 
aştepta acest moment; puse lectorul encefalografic pe craniul 
celuilalt: iregularitatea traseului şi prezența numeroaselor unde 
theta dezvăluiau suferinţa subiectului, dar nu indicau nici o leziune. 
Totuşi, creatorul de vise ştia ce traumatisme abominabile provocau 
în mod obişnuit armele neuronice! Ele aparțineau feţei întunecate a 
Piacom-ului. 

— Sunteţi omul din mesaj? 

Leo Deryme făcu semn că, într-adevăr, el era acel om; apoi 
începu să-l interogheze pe străin, cât mai precaut posibil: 

— Vorbiţi încet, nu vă obosiţi şi nu ezitaţi să mă întrerupeți dacă 
vă simţiți epuizat. Puteţi să-mi descrieți simptomele pe care le 
resimţiți? 

— Ciudat, am impresia că mi s-a depărtat corpul, că s-a npt 
contactul cu creierul... Da, percep durerea, dar nu sufăr. 

Se exprima cu încetineală, ca şi cum cuvintele proveneau diyalt 
univers, în care trebuia să meargă pentru a le culege. Léo învânjpe 
deget şuviţa care-i atârna pe frunte, apoi o rearanjă. 

— Aţi fost atins de armele neuronice. Ar trebui să fiți nebunsau 
mort. Ridicând bariera dintre conştient şi inconştient, aceste ame 
provoacă un soi de scurtcircuit al sistemului psihosomatic are 
distruge personalitatea. 

— Acolo, afară... au fost inventate droguri protectoare plend 
de la această ipoteză... Oh! Într-o manieră foarte empirică, plend 
de la puţinele informaţii care au venit din Piacom. Par eficar... 
Mi-e somn, foarte somn. 

— Puteţi să dormiţi, nu mai e nici un pericol. 
= — Dacă sunteți într-adevăr acela care mi-ați spus că sunteți mă 
simt în siguranţă. 

Străinul adormi la loc, scoțând un suspin adânc. 

Reconstituanții nervoși pe care îi ingerase necesitau o mobilizare 
completă a organismului pentru a putea acționa. Era, deci, bi că 
dormea. De acum înainte, Leo avea în mâini responsabiliatea 
viitorului străinului; devenise garantul misiunii sale. 

Ce linişte era în moschee! Pentru ce să rişte să iasă din cownul 
pe care şi-l țesuse? Dar simțea nevoia asta; de câtva timp dora să 
părăsească lumea închisă a creatorilor. Aceasta era chiar princizalul 
motiv al deciziei sale. Om de acţiune prin esenţă, el se îndretase 
spre uneltiri mai ascunse din cauza imobilităţii Piacom-ului. Dar 
dorea cu disperare să lupte: prezenţa lui Belgacen îi deschisese 
ochii asupra faptului că vechea sa revoltă era încă vie. Păre; a fi 
unul dintre eroii din „O mie şi una de nopţi”; îşi închisese puerea 
într-o sticlă pe care o aruncase în mare; destinul spărgea astăzi icla. 

Puse patul în care dormea străinul într-un colt întunegt al 
vise deosebit de exaltante. Apoi căută printre fideli, etajați în yațiu 
de la sol până la înălțimea feţei, pe acela pe care îl alesese demult 
timp pentru a-l ajuta pe omul Ligii. 

Era un reparator, meserie care constituia acoperirea ce: mai 
potrivită pentru a circula prin Piacom. Leo ezitase mult timpintre 

un comisar al poluării, un informator, un consilier sau un 
programator — profesiuni care se regăseau la adepţii săi — dar, fără 
îndoială, reparatorii posedau statutul cel mai favorabil, li se 
permitea să circule fără nici un control în cele treizeci de state, fără 
a fi supuşi vreunei planificări. 

Iniţiaţii plutind spre comuniunea onirică, fidelii aşezaţi în jurul 
coloanelor, pândind în penumbră viziunile visătorilor puşi la muncă 
de către practicienii oniromanţiei, frânturi de imagini, bule care se 
destrămau în obscuritate, lăsând în urmă câteva resturi din arsenalul 
heteroclitic al închipuirilor; linişte, preoţi cu căşti, fiecare dintre 
multiplele personaje ale acestei scene era cufundat în umbra caldă 
şi blândă, parțial luminată de razele învolburate de soare care 
pătrundeau prin ferestre. 

În această ambianţă, era dificil să deosebeşti bărbaţii de femei, 
ambele sexe purtau părul lung sau scurt, fără a conta, se machiau 
sau nu, după dorință. Deryme nu-şi schimbase îmbrăcămintea din 
zori, nu-şi găsise timp pentru a se spăla şi risca să atragă atenţia 
vreunui comisar al poluării pentru că aceştia din urmă aveau dreptul 
să intervină chiar şi în moschei. Preotului i se făcu brusc chef să se 
dezbrace de bluza sa albă şi să se stropească cu loțiunea sa preferată 
de lotus şi santal, după un duş bun. Dar nu era momentul. Trebuia 
să-şi continue cercetarea. Străinul era ridicat, cu picioarele 
depărtate, şi se adâncea într-un vis pe care un preot tocmai îl 
vizualiza; părea fascinat de perfecțiunea şi precizia imaginii 
anacronice a unei femei goale conducând o bicicletă. 

— Gustave Saylon, trebuie să vă vorbesc. 

— Când doriţi, părinte, vă aparţin. 

Se retraseră la adăpostul altei coloane. Saylon era îmbrăcat cu 
un combinezon murdar şi şifonat; îl privea pe Deryme cu inocenţă. 

— Timpul de acţiune a sosit. Mesagerul este aici. 

— Şi ce trebuie să fac? 

Reparatorul ridicase vocea; Leo îi făcu semn să vorbească mai 
încet. 

— Cum ştiţi, trebuie să-i dăm identitatea dumneavoastră. Mă 
angajez că voi substitui înregistrarea sa electroencefalografică cu 
accea a dumneavoastră în fişierul central. 

— Dar cât timp va trebui să rămân sub hipnoză? 

— Tot timpul cât va dura misiunea. Mi-e imposibil să vă 
precizez durata acesteia. O săptămână sau poate o lună. Dar asta nu 
va conta pentru dumneavoastră. Nu veţi îmbătrâni. 

— Nu asta mă preocupă, părinte. După ce am depus jurământul 
religiei, m-am căsătorit. Şi tocmai am obţinut un permis pentru a 
avea un copil. 

— Găsiţi orice pretext; spuneţi-i soției că aţi semnat un contract 
pentru a repara un combinat în Finlanda. Este plauzibil, ea va 
accepta, căci creşterea unui copil este foarte scumpă. Veţi fi 
răsplătit bine, voi cere eu religiei răspunderea asta. 

Reparatorul ezita, ar fi vrut să refuze; dar reticenţele sale cedară 
în faţa motivaţiilor mai profunde pe care Deryme le plasase în 
inconştientul său. Léo observa ca într-o carte deschisă pe figura lui 
Gustave Saylon evoluţia conflictului care avea loc în el. Ar fi 
preferat ca omul să accepte liber sacrificiul, cum o făcuse iniţial. 
Din păcate, nu se poate avea încredere în jurăminte, fiecare își 
arogă dreptul de a-şi schimba părerea pentru motivele cele mai 
frivole, ca acela de a face un copil. Deryme avu o tresărire de 
dezgust, această idee îi repugna. 

— Bine, vă voi asculta, pentru religie. 

Un tremur imperceptibil îi scutură întregul corp. 

— Ne vom întâlni în această seară, în cripta inițiaților. 

Preotul îşi privi victima plecând, cu o strângere de inimă. 


CAPITOLUL 14 


Când Luis Llapasset se trezi, primul său reflex fu să verifice 
dacă nu i se aruncaseră instrumentele care făceau din el un om 
puternic. Pentru un membru al guvernului secret, anonimatul era o 
garanție a siguranței, dar, în ciuda acestui lucru, nu putea să-şi 
exercite autoritatea fără o brățară-computer şi fără diversele chei 
electronice care îi permiteau să comunice cu serviciile sale şi să 
acţioneze asupra ordinatoarelor. 

Îşi prinse gura mică între degetul mare şi index, reînnoind acest 
gest până se simţi mai calm. Îl deposedase într-adevăr de tot, chiar 
şi de cască, de genunchiere şi de cotiere, de vestonul gri deschis, 
care aparținuse altădată unui om politic numit Rameneau sau 
Raymaux, care trăise în a patra Republică franceză, şi la care el 
ținea foarte mult. Luis îşi făcuse după el câteva zeci de exemplare 
pentru a nu-i lipsi niciodată. Lenjeria de corp în care rămăsese nu-l 
proteja suficient de frigul înțepător al acestui început de anotimp. 
Scurta comă temporală pe care o suferise nu părea să-l fi afectat 
prea profund, mişcările sale păreau normale; îşi reintegrase fluxul 
spaţio-temporal. Totuşi, corpul îl durea şi nu reuşea, în ciuda 
exerciţiilor de recuperare pe care le făcea, să-şi uşureze încordarea 
muşchilor maxilarului. Cu greu izbutea să-şi deschidă gura, atât îi 
erau de strânse maxilarul şi mandibula. Cunoştea bine aceste 
sechele organice datorate unei încetiniri temporale excesive; de 
obicei, era suficient să înghită câteva pilule pentru a-şi reveni. Dar 
ce putea să facă dezbrăcat? 

Locul era întunecat. Pereţii rectilinii ai subteranului în care se 
găsea păreau făcuți dintr-o materie sticloasă, lucioasă, uşor umedă. 
Afară... acel oval gri, care delimita extremitatea culoarului, era 

într-adevăr exteriorul? Făcu câţiva paşi spre el. Da, şi ziua trebuia 
să înceapă, căci, pe măsură ce se apropia de ieşire, o roşeață 
delicată sublinia orizontul. Sau era asfinţitul? Nu, nuanţa cerului ar 
fi fost mai densă; Llapasset identifică culorile proaspete ale zorilor; 
asta nu se datora unei cunoaşteri profunde a naturii, el o detesta, 
dar, cum se trezea foarte devreme, observa des aceste răsărituri ale 
soarelui triumfător, totuşi înecat în ceaţă, care sunt frecvente în 
regiunea Rh6ne-Alpi. 

— Bună ziua, domnule ministru! Vă plimbaţi un pic? 

Acest salut îl făcu să tresară, nimeni nu trebuia să-i cunoască 
atribuţiile. O persoană blondă, gigantică, cu un aer glumeţ, se găsea 
în fața lui. Reacţionă stupid. | 

— N-aveţi dreptul să-mi cunoaşteţi titlul, vă voi întemniţa 
pentru asta! Şi lăsaţi-mă în pace! 

— Pentru moment, eşti prizonierul meu, Luis Llapasset, şi mă 
vei asculta. După aceea, vom mai vedea. 

Furia lui Luis scăzu imediat şi trecu în plan secund. De când 
fusese numit în cele mai înalte posturi, obținuse capacitatea de a 
disimula această furie permanentă. Se ştia cel mai puternic şi îşi 
camufla violența nativă sub o aparentă impasibilitate. Rămânea 
astfel la alegerea sa momentul în care se va dezlănţui. 

— În regulă, vă ascult, ce vreţi de la mine? 

— Îţi voi spune mai târziu. Pentru moment, trebuie să ne urmezi 
Şi să taci, 

— Pot măcar să ştiu unde suntem? 

— Vino, îți voi arăta. 

Şi extraordinara femeie îl apucă cu un singur braț de mijloc şi-l 
purtă spre ieşirea din subteran. Se zbătu fără convingere, simțind 
chiar o anumită plăcere la acest contact un pic prea dur. Se întâlniră 
cu o mică brunetă slăbuță, cu un bărbat destul de puternic, albit 
prematur, şi cu o fată grăsună. Trioul îl privi fără amabilitate. 

— Ți-i prezint pe Sopraferm, Plastilac şi domnul Mobilă. Ei fac 
parte din banda mea. Sunt descendenții primilor locuitori din Isle 
Abeau, de dinainte de oraşul nou; ei îşi poartă numele de origine ca 
pe nişte drapele. Vezi, dacă n-ai fi Luis Llapasset, membru al 
guvernului secret, ți-ar sări de gât. Sunt sufocați de singurătate, ca 

toată lumea în Piacom, şi ceea ce caută ei înainte de toate este 
comunicarea. Dar să nu li se prezinte amatori ai timpului încetinit 
şi nici gunoaiele alea de creatori de vise, fiindcă riscă să fie omorâţi 
pe loc! 

Extremitatea nasului lui Llapasset se îndoi aproape în unghi 
drept, atât de tare îl distra. Răspunse hohotind: 

— Disidenţi! Hai Lăsaţi-mă, vă promit că nu voi pune să fiți 
urmăriți. 

Tânăra cea uriaşă spuse calm: 

— Aceştia sunt disidenţi. Eu sunt cetățean liber al Piacom-ului. 
Mă numesc Sylvie Le Cloec”h. 

— Din sindicatul artizanilor? 

— Eşti bine informat, micul meu Luis, dar informatorii tăi nu 
ştiu totul. Nici tu — eşti un pic aerian, instalat confortabil în spatele 
anonimatului tău. Când vă veţi trezi cu toții, va fi prea târziu. 

Llapasset se cutremură: dacă Sylvie Le Cloec”h îi spunea atâtea, 
însemna că ea se pândea că el nu va mai revedea Isle Abeau. 
Încercă să tragă de timp. 

— Nu sunteţi primii care vor să întoarcă totul cu susul în jos, dar 
avem mijloacele să vă calmăm. Nu sunt decât câteva mii de 
disidenţi care să atenteze la fericirea Piacom-ului. Şi întreaga populaţie 
ne susține, locuitorilor Piacom-ului le plac individualismul şi 
libertatea lor prea mult pentru a asculta sloganurile voastre debile. 

— A! Vorbim de libertate! Numiţi liberă o socictate aflată în 
mâinile Poliţiei, a Ordinii şi a tuturor zbirilor de la Informaţii? 

Bruneta ţipase puţin cam tare, gândi Llapasset, dar el îi răspunse 
mieros: 

— Nu este decât începutul, domnişoară Sopraferm, această 
supraveghere e necesară pentru a-l face pe om matur şi responsabil 
— şi nu uitaţi că ministerele Ordinii şi al Informaţiilor s-au născut în 
urma unui referendum. Peste câtva timp, nu vom mai avea nevoie 
nici măcar de reeducarea psihologică, toți cetățenii vor putea să se 
conducă ei înşişi, vor putea să-şi aleagă destinul. Dar, în aşteptarea 
acestui lucru, credeţi-mă, nu prin răpirea trecătorilor din subteran 
veţi reuşi să-i convingeti că se înşală. Eu însumi prefer să-mi 

încredinţez visele preoților, mai degrabă decât să ascult balivemnele 
disidenţilor. 

Se priviră toți patru cu compătimire. Lui Llapasset îi fu ruşine 
că fusese surprins în flagrat delict de sinceritate. Ce-l împinsese să 
se explice? De altfel, credea sincer în ceea ce spunea? Nu, puterea 
şi plăcerea absolută a vieţii nu trebuiau să fie rezervate decât celor 
câtorva aleşi, iată motto-ul său. Surâse în sinea sa, această formulă 
cinică nu-l satisfăcea nici ea. Luis suferea din cauza lipsei 
cunoaşterii certitudinilor sale; era incapabil să depăşească stadiul 
de instinct. 

Corpul Sylviei păru să se contopească în rozul intens al aurorei 
— cât de excitantă era aşa, îmbrăcată în tunica sa lungă! Formele i 
se întrevedeau prin țesătura uşoară. Luis nu putu să-şi ascundă 
tulburarea. 

— Eşti încordat, micule om, ai dreptate. Îţi voi arăta corpul meu, 
pentru a vedea dacă n-ai devenit încă zombi... 

Llapasset întoarse furios capul şi privirea i se fixă asupra 
orizontului, fără expresie. Deodată, tresări: soarele, ieşind de după 
coline, inunda în lumină un peisaj stupefiant. 

„Cimitirul nuclear”, şopti el. Un frison îi parcurse şira spinării. 

Cocoţate lângă vârfurile unor vulcani stinși, piramide de mai 
multe sute de metri înălțime se înălțau până le pierdeai din vedere; 
compuse din coşciuguri de cristal îngrămădite, ele scânteiau în 
strălucirea solară. La vest, o barieră de nori nimbaţi de foc îşi 
ascundea vârfurile, din fundul văilor urcau coloane de ceaţă care se 
insinuau în adâncuri. Aşezate între solul de un verde arzător şi 
plafonul de nori, strânşi în rotocoale, evocau coloanele unui templu 
formidabil, dedicat gloriei atomului. 

Luis, fascinat, contempla spectacolul magic al luminii ce se juca 
de-a lungul acestor cristalizări cosmice; admira jocul umbrelor 
alungite pe care răsăritul soarelui le proiecta pe văile înverzite. 
Totuşi, în ciuda tuturor asigurărilor ştiinţifice pe care guvernul 
secret le dăduse populaţiei Piacom-ului, el nu putea să se elibereze 
de un sentiment de neliniște. În spatele acestei fabuloase frumuseți, 
în inima cuburilor de cristal, dormeau deşeurile combustibilului 
care fumizase energia necesară statelor Comunităţii; şi fusese 

necesar mult pentru a alimenta cabinele de timp încetinit. Toate 
precauţiile fuseseră luate pentru a le neutraliza radioactivitatea; 
uraniul, plutoniul, deşeurile primare, active din punct de vedere 
nuclear, erau îngheţate în siguranță pe vârfurile vulcanilor 
Auvergne. Aceste piramide transparente, dedicate civilizaţiei 
electricităţii, erau presărate pe munţi precum nişte ruine extrem de 
rezistente, aproape eterne, pe covoarele de ierburi înflorite. Să fie 
adevărat că nu exista nici un pericol? 
: „Iată singurătatea, adevărata singurătate”, gândi Llapasset; şi 
| simţi, contemplând acest peisaj metafizic, că înflorea ceva foarte 
|! profund îngropat în el: copilul înspăimântat care fusese încă de la 
- naştere. 

Cu vocea sa frumoasă de soprană, Sylvie comentă: 

— Deci, domnule ministru, mai eşti la fel de mulțumit de 
expansiunea timpului încetinit? După părerea ta, ce va deveni 
cimitirul nuclear, când întregul Piacom va fi dotat cu cabine, va 
rade Franţa de pe harta lumii? 

— Ceea ce înşală pe contestatarii de orice fel, incluzând aici şi 
disidenţii, este proasta lor informare şi utilizarea deformată pe care 
i-o dau. Toate lumea ştie că depozitul de deşeuri nucleare a fost 
generos dimensionat pentru a răspunde nevoilor energetice ale 
Piacom-ului. Când va fi plin, peste câteva sute de ani, se va proceda 
la ridicarea celor mai vechi piramide, înghețate, pentru a le înlocui 
cu noi containere de cristal. 

— Nu ai răspuns întrebării mele. Cabinele nu existau când 
cimitirul a fost creat. 

— Nu se va ajunge niciodată la asta. Totul este planificat în 
Piacom. Dacă s-ar produce un dezechilibru între producerea şi 
consumarea de energie, am reduce acordarea permiselor de 
natalitate în viitoarele decenii, ca să diminuăm cifra populaţiei. 

Pentru ce se mai explica? Pentru ce răspundea acestor nenorociți? 
Fără îndoială, pentru a-şi calma neliniştea, pentru a-şi ţine în frâu 
teama, născută în timpul copilăriei sale, când asociaţiile pentru 
protecţia mediului înconjurător făceau marşuri cântând imnuri de 
avertisment de fiecare dată când se dorea construirea unei centrale 
nucleare. Llapasset simţea o oroare fizică față de dezordine; ființa 

speriată, plăpândă, care fusese la sfârşitul secolului XXX nu mai voia 
niciodată să revadă strigătele şi defilările din acea vreme. 

O amenințare tăcută emana din acest peisaj inuman, pendulând 
dureros între lumină şi umbră, în timp ce perspectiva dură şi rece a 
piramidelor se întindea până la infinit. 

— Şi tu crezi că frica moştenită de la Hiroshima poate să fie 
alungată cu uşurinţă de documentarele pe care le difuzaţi pe 
canalele de holoviziune, arătând scene idilice, în care turme de 
ierbivore pasc liniştite pe lângă baza piramidelor de deşeuri, îţi 
închipui, într-adevăr, că asta este suficient ca să liniştească pe toată 
lumea? Crede-mă, noi suntem vigilenţi şi nu vom permite să ne fie 
pustiită plancta. 

— Am scăpat deja de primul val de contestaţii, nu a trecut prea 
mult timp de atunci. Evident, tu nu poți să-ţi aminteşti, erai prea 
tânără. Dar, când cele treizeci de state ale Comunităţii au decis „să 
taie curentul pe viaţă” tuturor manifestanţilor arestați, tonul 
protestelor a scăzut în mod curios. În sfârșit, vedeţi, nici unul dintre 
animalele care sunt arătate nu are cinci picioare, nici unul nu 
seamănă cu un licom. 

Şi descrise cu brațul o vastă mişcare panoramică. Domnul 
Mobilă comentă gestul său, protestând: 

— Nu acest peisaj terifiant l-ați difuzat la holoviziune, acest 
peisaj dezolant şi bulversant, pe care cel din urmă ţăran l-a părăsit 
cu mai bine de o jumătate de secol în urmă, ci unul în întregime 
gândit şi realizat de cineaştii voştri de propagandă! Şi fiecare ştie că 
există mai multe feluri de a interpreta realitatea. 

Lui Luis Llapasset îi venea să fugă, se săturase până peste cap 
de acest dialog inept şi, în plus, îi era frică. Frică de răpirea căreia 
tocmai îi fusese victimă, frică de această panoramă apocaliptică. 
Panica se infiltra în el: pleacă, şterge-o, repede! 

Simţi o mână apăsându-i obrazul, apoi o altă mână pe celălalt 
obraz, ca o amintire tandră şi matemă; Sylvie Le Cloec”h îl forța 
blând să întoarcă faţa. 

— Priveşte mai degrabă aici, Llapasset, şi vei vedea că şi nouă 
ne place poluarea la fel de mult ca şi ție. Pentru noi, ea este 
Sinonimul fericirii. 

Supraferm, Plastilac şi domnul Mobilă se dezbrăcaseră şi 
coborau colina, scoțând ţipete pătrunzătoare. Rapid, ajunseră la 
baza pantei şi se aruncară într-un lac imens, ale cărui ape negre se 
întindeau până departe spre est. 

— Priveşte, domnule ministru, priveşte, s-au întors la nămolul 
primitiv, şi-au reluat viața. Noi predicăm murdăria şi deșeurile, 
dorim întoarcerea la epoca în care omul nu se spăla de patru ori pe 
zi, în care gunoiul acoperea străzile, în care marfa putrezea la soare, 
pe jumătate devorată de muşte. Vezi, aici, suntem în paradis! 

i — Oceanul de mizerie! Nu e posibil. 

— Dar nici tu nu eşti prea curat, nu te speli des, puți. Vei fi de-al 
nostru. 

Ochii verzi, punctaţi cu auriu, ai Sylviei exprimau o pasiune 
ciudată. Llapasset fu cuprins de amețeală: niciodată nu se mai 
găsise în prezența unor fanatici adevăraţi; chiar şi ideea că 
asemenea specimene umane existau îi părea o legendă, vehiculată 
în numele unor interese meschine. Nu, nu cunoscuse niciodată 
vreun individ capabil să se autodepăşească, să meargă până la 
capătul nevrozelor sale; toţi rămâneau profund atașați instinctului 
de supravieţuire. l 

Sylvie îşi scoase cu simplitate tunica; corpul său alb şi ferm, cu 
forme generoase, sânii şi fesele enorme treziră în Luis dorințe 
obscure. 

— Vino, urmează-mă, ne vom îmbăia amândoi în murdărie, hai, 
vino! 

Încercă să reziste tinerei femei care-i surâdea. ÎI trăgea cu o 
mână fermă spre baza colinei. El ţinea ochii aţintiţi spre pubisul ei 
cu păr fin şi auriu, care lăsa să se întrevadă buzele puternice ale 
sexului. Cu picioarele încordate, dădu din cap în semn de negaţie. 
Dar forța Sylviei Le Cloec”h era atât de mare, încât el nu putu să-i 
reziste şi cobori împreună cu ea spre marea de mizerie, gheena 
uriaşă a Piacom-ului. Toate deşeurile nereciclabile ale celor treizeci 
de state erau lichefiate înainte de a fi trimise în această groapă 
monumentală. 

Supraferm şi Plastilac, acoperite cu un strat maro, urât mirositor, 
îl împroşcau pe domnul Mobilă, râzând. Acesta dansa cu frenezie 

în jurul lor, proiectând cu picioarele resturi cleioase. Sylvie smulse 
îmbrăcămintea lui Llapasset dintr-o singură mişcare. El se trezi 
tremurând gol, ținându-şi mâinile strânse între coapse. Fremătând, 
tânăra cea uriaşă declamă pe un ton incantatoriu: 

— Eşti frumos, Luis Llapasset, eşti frumos, vino, să ne întoarcem 
la murdărie, să adorăm împreună poluarea! 

Nu se aştepta ca ea să-l înhaţe cu atâta rapiditate. Fără apărare, 
ajunse întins în noroiul călduţ şi fetid, cu toate cele patru membre 
ţinute de către adoratorii mizeriei. Supraferm sări pe el, plină de un 
lichid vâscos, şi-l îmbrăţişă cu lăcomie. În ciuda ororii situaţiei, nu 
putu să-şi controleze erecţia. Sylvie urlă: 

— Vine printre noi, prieteni, vine în mizerie, țineţi-l, prieteni, îi 
vom da poluarea! 

ÎI încălecă, în timp ce ceilalți trei îl ţineau. Corpul lui Luis era în 
întregime cufundat în mocirlă; simţea noroiul clipocindu-i la baza 
obrajilor, a genunchilor, a sexului şi a pieptului; în fața ochilor se 
rotunjeau fesele somptuoase ale Sylviei Le Cloec'h. Ea îi apucă 
membrul și i-l introduse în întregime în vagin. Luis îşi pierdu 
controlul simțurilor. Plutea în cloacă, corpul său amorțit nu mai 
exista decât la nivelul plăcerii care urca în el, cu o intensitate 
delirantă. Nu mai ştia dacă acest contact cu mocirla, admirabilul 
corp al Sylviei care se îndoia în faţa ochilor lui sau vulva ei activă 
îl făceau să se ridice foarte sus, mai sus decât zburase vreodată. 

Când juisă, izbucni în hohote. 

— Llapasset a intrat în comuniune, Supraferm, Plastilac, 
domnule Mobilă, să i ne alăturăm! 

Şi se dedară la o orgie în mijlocul lacului putred. 

l În acest timp, Llapasset se urcă până la plaja pe care se îngroşase 
o peliculă de deşeuri uscate. Se întinse epuizat. Soarele făcea să 
trosnească cojile de noroi pestilențial pe pielea lui distrusă. Un 
dezgust monstruos declanşă un spasm al tuturor organelor sale 
digestive. Luis avu impresia că va vomita tot ceea ce înghițise 
începând de la naştere, într-o suită interminabilă de sughițuri 
dureroase. 


CAPITOLUL 15 


Trebuia să deschidă ochii: Belgacen ar fi vrut să-şi dea seama în 
| œ capcană căzuse. Dar pleoapele sale refuzau; erau enorme şi 
- păreau umflate de apă. Corpul său era cuprins de tresănri pe care nu 

putea să şi le rețină. Membrele nu mai ascultau de creier? Simţea 
aerul pe piele, deci nu era paralizat. Mişcă un deget de la mână cu 
uşurinţă, apoi un deget al piciorului stâng. Îşi concentră, aşadar, 
întreaga atenție asupra mâinilor care explorau în imediata sa 
apropiere cuvertura din fibre vegetale pe care era întins. Realiză 
rapid că această examinare pe orbecăite era inutilă — la cincizeci de 
centimetri de o parte şi de alta a corpului nu mai întâlnea decât gol 

Auzind o voce umană, Belgacen avu brusc conştiinţa 
elementului sunet, a dimensiunii senzoriale pe care o pierduse. 

— Nu mai riscaţi nimic, aţi devenit un cetățean liber al Piacom- 
ului. 

Răspunse cu dificultate: 

— Cine sunteți? 

— Amintiţi-vă, sunt Leo Deryme, omul din mesaj; v-am vorbit 
deja adineauri. 

Printr-o suită vertiginoasă de asociaţii de idei, memoria lui 
Belgacen se puse în funcțiune. „Creierul îmi aşază picioarele în 
papuci.” Confortul mental resimțit la această idee îi permise să-şi 
deschidă ochii. 

Un personaj slab, cu membrele prea lungi, era aplecat deasupra 
lui. Cum reuşise să-şi îndoaie scheletul pitic? Un soi de nelinişte se 
citea în privirea sa, filtrată printre genele anormal de dese. Faţa sa 
cu trăsături fine, bine proportionate, înconjurată de un păr negru 
care îi cădea în şuviţe grele pe frunte, atrăgea simpatia. „Simpatia 

mea.” Îşi va înlătura şuviţele cu mâna dreaptă. Belgacen îşi închipui 
actul înainte cu câteva sutimi de secundă ca omul să îl 
îndeplinească. Apoi spuse: 

— Sunteţi Leo Deryme, normal. 

Întâlnirea era inevitabilă şi derularea faptelor care conduseseră 
la ea era hotărâtă de multă vreme. Belgacen luptă împotriva 
sentimentului de neputinţă; chiar dacă ar fi ştiut că nu va putea să-şi 
depăşească destinul, Attia tot s-ar fi înscris într-un fel de competiție 
cu fatalitatea. Deja redescoperise una dintre facultăţile sale, 
posibilitatea de a anticipa cu o clipă acţiunile celorlalți. 

Deryme îi explică pe scurt circumstanţele întâlnirii lor şi se 
justifică. . 

— Poate părea absurd să aştepţi un răspuns ipotetic atâta vreme, 
dar eu sunt o persoană conservatoare şi răbdătoare. 

Şi, în fața expresiei extrem de întrebătoare a străinului, făcu un 
scurt portret al Piacom-ului, al timpului încetinit, al religiei, şi 
preciză care era rolul ei în societate; apoi încheie: l 

— Aici, ne aflăm în cripta inițiaților care se găseşte sub 
moschee. Este un loc secret al religiei noastre. Cum să vă explic 
utilitatea ei în puține cuvinte? Vedeți, se întâmplă câteodată ca un 
visător inițiat să nu revină din lumea onirică în care s-a angajat, ca 
el să pătrundă în ceea ce noi numim „supravisul”, adică să nu se 
mai integreze în corpul său. Este o metaforă. Vreau să spun că 
voiajul întreprins de partea conştientă a unui individ în universul 
fantasmelor sale poate să se prelungească, să pătrundă cu adevărat 
în cealaltă realitate, creată de inconştientul său, şi să nu mai poată 
să revină de acolo. Viața sa activă se va efectua numai în plan 
oniric. Câteodată, în cursul şedinţelor de visare în comun, inițiaţii 
simt ceva ca o ruptură şi recunosc în asta semnalul plecării unuia 
dintre ei. Nu cunoaștem cazuri, încă, de oameni care să fi revenit 
din acea lume. 

Belgacen observă vasta criptă rotundă în care se găsea; mici 
alveole de mărimea unui om erau încastrate în zidurile pictate, de o 
culoare albă-albăstruie. Corpurile a vreo zece iniţiaţi se odihneau în 
ele. Trimisul Ligii căuta să înțeleagă ceea ce preotul tocmai îi 
spusese; cuvintele existau în mintea sa, dar însemnau prea puţin 
pentru el. 

— Toţi aceşti iniţiaţi au plecat în supravis, aşteaptă sfârşitul 
eternității. Cu excepţia omului pe care-l vedeţi aici: este Gustave 
Saylon, pe el l-am hipnotizat. Îi veți lua locul în societate, când veţi 
fi gata să vă îndepliniţi misiunea. 

Lui Belgacen i se păru că discerne o anumită nerăbdare în vocea 
lui Leo Deryme. 

— Saylon este reparator. Aveţi cunoştinţe de electronică? 

Belgacen aprobă, fără să dea mai multe explicaţii; până când îl 
va cunoaşte mai bine pe preot, era de preferat ca acesta să nu ştie că 

~ el trăise deja în Piacom şi că fusese reparator. Erau puţine şanse ca 
jį acest creator de vise să fi fost trimis de către guvernul secret, dar 
| ideea nu putea fi respinsă total. 

— Această falsă identitate este necesară pentru a mă proteja de 
arme? 

— În Piacom, este suficient să ai asupra ta un buletin 
encefalografic pentru a putea să pătrunzi în marile oraşe. Îl aveţi 
acum pe cel al lui Saylon şi encefalograma dumneavoastră o 
înlocuieşte pe a lui în memoria ordinatorului de control. Nu mai 
aveţi de ce să vă temeți. 

— Dar Saylon? 

— Cum v-am spus deja. El este sub hipnoză artificială. 
Ordinatorul nu se ocupă de oamenii a căror activitate cerebrală este 
în repaos. 

— El m-a salvat? 

Belgacen înţelegea... apoi nu mai înțelegea. .: 

Deryme, atent să-l lămurească, îi explică: 

— Atâta timp cât aţi fost în afara lui Isle Abeau, nu aţi fost 
controlat; de cum aţi pătruns în oraş, ați pus stăpânire fără să vă daţi 
seama pe buletinul unui anchetator. Ordinatorul trebuie să 
întreprindă o anchetă când există o diferență prea mare între traseul 
cerebral al individului şi acela înscris pe buletin. 

— Atunci am aruncat buletinul și... 

— Șocul armelor neuronice a fost atât de violent, încât v-aţi 
piedut cunoștința. În mod normal, oamenii Ordinii ar fi trebuit să vă 
aştepte. Dacă n-aţi fi devenit nebun, v-ar fi trimis într-un câmp de 
reeducare psihologică. Asta mă nelinişteşte, de fapt. În Piacom, 
oamenii sunt avizi de fapte diverse şi de bârfe. Însă nu a existat nici 

cel mai mic comentariu asupra morții anchetatorilor, nici cea mai 
mică evocare a aventurii dumneavoastră pe programele de 
holoviziune. Cuvântul de ordine este liniştea. 

— Credeţi că guvernul secret a descoperit că vin din ţările Ex- 
comunitare şi ține să nu alerteze populația? 

— Este posibil. Dar nu cred că vă caută, altfel v-ar fi găsit deja; 
şi pe mine, de altfel. 

Toate aceste informaţii pătrunseră de-a valma în creierul lui 
Belgacen Attia; făcea un cfort gigantic pentru a le clasa, dar nu 
reuşea; un soi de baraj cerebral îl împiedica. 

— În orice caz, puteţi, teoretic, să circulaţi în siguranță prin ţara 
noastră, pentru a vă face o imagine clară asupra pericolului pe care 
îl reprezintă timpul încetinit. Dacă acesta este scopul misiunii 
dumneavoastră... 

Cu corpul său, sprijinit de patul în care odihnea Attia, Deryme 
părea că pretinde un răspuns. 

— Misiunea mea se referă la mesajul dumneavoastră, domnule 
Deryme. 

— Dar de ce a trecut atât de mult timp până să veniţi? 

— A trebuit să ne pregătim în mod ştiinţific pentru trecerea 
frontierei, şi asta cu puţine informații. 

— Cincisprezece ani doar pentru asta! 

— Sticla a ajuns la noi recent, de un an sau doi, cred. Acela care 
a descoperit-o nu şi-a dat seama imediat de importanţa ei. Ştiţi, în 
țările Ex-comunitare, locuitorii n-au nici în clin, nici în mânecă cu 
Piacom-ul, care reprezintă doar o pată pe harta lumii, un pământ 
necunoscut, care nu mai interesează pe nimeni. 

— Dar timpul încetinit? 

— Pentru un locuitor al Ligii, durata de viaţă este aceeaşi 
dintotdeauna. Nimeni nu-şi ocoleşte destinul. În cazul ăsta, la ce-ar 
servi să întindem secundele, ele oricum se vor aduna din nou. 

— Şi pentru conducătorii voştri? 

— Prezenţa mea este un răspuns la această întrebare. 

Leo încercă să ghicească gândurile lui Belgacen Attia; 
atitudinea sa severă, gesturile scurte, maiestuoase, vorbirea reținută 
neutralizau toate tentativele de interpretare. 

În timpul acestei scurte şi tăcute cercetări, Belgacen îl observă, 
la rândul său, pe Deryme. Corpul preotului îi dezvăluia originile 
ţărăneşti, asprimea şi dinamismul temperamentului, în timp ce 
fizionomia îi exprima rafinamentul în întregime latin al spiritului; 
ochii săi mari, negri, profunzi, umezi, încadraţi de gene lungi trădau 
un sentimentalism excesiv. 

Simţind că nu va obţine nici o confidenţă din partea celuilalt, 
Deryme îi vorbi despre ceea ce descoperise: 

— În timpul somnului dumneavoastră, am făcut o serie de teste 
| pentru a-mi face o idee despre starea dumneavoastră mentală, 
|| pentru a verifica dacă pereții dintre conştient şi inconştient au 
| rezistat. Trebuie să vă mărturisesc că sunt destul de pesimiste 

concluziile mele; puţine obsesii inconștiente au trecut la nivelul 
bagajului cultural. Personalitatea vă este afectată. Conflicte între 
real şi imaginar, între trăire şi vis, pot să se stabilească la toate 
nivelele. Trebuie neapărat să studiez mijlocul prin care să vă scap 
de aceste implanturi periculoase, înainte să începeți misiunea. 

— Dacă nu veţi putea să pătrundeţi în visele mele, cum să spun, 
ați putea să faceţi reparaţii? 

— Cred că este posibil; vă promit că mă voi apuca de asta 
începând de... 

Belgacen nu-l mai auzea pe Deryme. Decorul criptei se 
modificase pe nesimţite; alveolele în care se odihneau inițiații 
fuseseră acoperite una câte una de tapiserii şi tablouri, pereţii se 
depărtaseră, iar încăperea avea acum dimensiunile unei camere de 
zi. O mochetă climatizată acoperi solul de piatră, în timp ce 
plafonul se mărea, devenea transparent şi lăsa să se vadă cerul pe 
care pluteau nori de ploaie, mari şi albi. 

Cecilia era acolo, aşezată în fotoliul preferat, în fața 
holovizorului. Belgacen putea să-i ghicească burta mare sub 
țesătura întinsă a cămăşii albe. Copilul se va naşte peste câteva 
săptămâni. Copilul său. Discuţia fusese furtunoasă. Cecilia refuzase 
să plece cu el în țările Ex-comunitare. Cecilia! Cecilia! Totul părea 
să se fi spus; îl privea indiferentă, ca şi cum nu mai exista. Îi furase 
copilul. De furie, el dădu un pumn tabloului din şcoala 
hiperrealistă, pe care ea îl cumpărase; reprezenta o motocicletă 
cxtrem de mare. Femeia îi spuse simplu: i 

— Tocmai ai plătit preţul plecării tale. 

Un strigăt enorm îi urcă în gât, o lacrimă uriaşă îi inundă ochii. 
Totul se sfârşise; era neputincios. Pentru a doua oară în viața sa, 
deschise uşa apartamentului şi ieşi fără a o privi. 

Leo Deryme îl cerceta atent. El era responsabil, Attia îl 
recunoştea: acest om îi luase copilul. Se aruncă spre creatorul de 
vise, încercând să-l stranguleze. 


CAPITOLUL 16 


| i Autostrada strălucea sub soarele de primăvară; înconjura un lac 
f aflat într-un crater, apoi se diviza în două părți care se afundau 
"| fiecare într-o pădure deasă. 

Câteva animale mici fugiră la apropierea a cinci persoane; 
fuseseră avertizate de pericol de către umbrele alungite ale 
bipezilor, care tăiau în diagonală plasticul căii rutiere. 

Llapasset se târa, răsuflând din greu, susținut ferm de braţ de 
Sylvie Le Cloec'h; îl drăcuia pe inventatorul acestui plastic 
transparent care nu putrezea şi nu se uza. Plasticul care acoperea 
autostrada; antiderapantul îi smulsese pielea de pe tălpi. Îmbrăcat 
cu dificultate cu resturile lenjeriei sale intime, dârdâia în răcoarea 
zorilor. Din timp în timp, se aşeza comod în mijlocul şoselei, 
strigând injurii la adresa persecutorilor săi, şi refuza să-i urmeze 
mai departe. Sylvie îl lua atunci sub braţ ca pe un pachet; se zbătea 
de formă, apoi se liniştea, neputincios. 

Se scurseseră deja trei zile de când împărțeau viața de grup, 
devorând vânat mic, abia fript, dedându-se la orgii josnice, 
rostogolindu-se în iarbă, dimineaţa, pentru se curăța în rouă. Exista 
în el un mic locşor puternic care îi garanta că era încă Luis 
Llapasset, ministru al guvernului secret al Piacom-ului; dar aproape 
tot timpul lăsa corpului său grija de a-şi asuma cea mai mare parte 
a existenţei, refuzând să se mai gândească la soarta lui. Şi Luis 
descoperi acea ființă de carne şi de sânge pe care o ascunsese 
întotdeauna în el, acel mic animal sălbatic care venise într-o bună 
zi cu mama sa în Piacom, pentru a lucra la europenii cei buni. 
Adaptarea fusese dură şi rapidă; micul Llapasset secretase spontan 
carapacea necesară pentru a supravieţui. De atunci, acea carapace 
nu făcuse decât să se înproaşe. 


PHILIPPE CURVAL 133 


Totuşi, capacităţile sale de adaptare erau intacte; Llapasset îşi 
dăduse rapid seama de asta în cursul sejurului forțat în afara 
mediului său obişnuit; din păcate, trebuise să constate, încă o dată, 
că organismul său era obosit, foarte obosit, că avea nevoie de sânge 
nou, de organe proaspete pentru a-l filtra şi regenera, pentru a da 
tonicitate şi elasticitate muşchilor şi arterelor. Azi, oboseala îl făcea 
să tremure din tot corpul, de câte ori se oprea din mers. 

Nu circumstanţele excepţionale ale aventurii sale îl derutau cel 
mai mult, ci contactul cu natura; mică vietate urbană, Luis detesta 
cu adevărat aceşti arbori, această iarbă, aceste flori care se 
deschideau peste tot primăvara şi-şi răspândeau parfumul scârbos 
în aer; era dificil să simtă afinități cu micii carnasieri, iar acei iepuri 
molatici, acele păsări de hârtie pictată care decorau peisajul cu 
penajul lor înduioşător şi tipetele lor asurzitoare îl dezpustau. „Mai 
e şi o nenorocită de privighetoare care mugeşte ca o vacă”, bombăni 
el, citând una dintre puţinele fraze pe care le reținuse în urma 
rarelor sale lecturi. Ar fi preferat să fi rămas în decorul gigantic al 
cimitirului nuclear sau în marele lac de gunoaie; acolo, cel puţin, 
prezența omului se făcea simțită. Luis Llapasset era făcut să 
trăiască într-un mediu urban; timpurile idilice ale bunilor sălbatici 
Şi ale vieţii naturale aparţineau unui trecut ruşinos. 

Câteva sute de metri după intrarea în pădure, autostrada se 
lărgise şi, printr-o derivație, dăduse într-un luminiş unde se zăreau 
nişte clădiri joase. O stație service. Trupa se instală în fotoliile 
confortabile ale unui bar părăsit. Sylvie ceru domnului Mobilă să 
prepare răcoritoare. Supraferm şi Plastilac dispărură în urma sa. 

Llapasset nu mişca, aştepta, ştiind că era mai bine să asculte 
Până în momentul în care putea să acționeze; era o lege pe care n-o 
mai respectase de când plecase din Africa spre vechiul continent. 
Câţiva indivizi grosolani şi goi, cu un şef împodobit cu pene de 
şoim, intrară, în grupuri mici, în bar şi fură salutaţi de Sylvie. Erau 
zipi, fără îndoială. Când domnul Mobilă se întoarse cu Supraferm 
şi Plastilac, aceştia merseră să ia pahare şi să le distribuic tuturor. 
Domnul Mobilă turnă băutura pe care o preparase. Luis o luă avid 
pe a sa şi înghiți un gât bun; focul îi arse măruntaiele. Scuipă 
lichidul cu grimase puternice şi strâmbături care smulseră hohote 

de râs zipilor. Sylvie se apropie de el şi îi dădu lovituri puternice în 
spinare, până se calmă. 

— Nu aşa se bea vin, micul meu ministru, îți vei nenoroci 
stomacul. Ăsta se degustă, căci este vin bun, fabricat de zipii din 
regiunea cu viță-de-vie sălbatică și arbuşti. 

Llapasset îi privi cu lacrimi în ochi; evocarea acelui alcool din 
fructe acre, cu gust de oțet şi de scoarță de copac, îi dubla repulsia. 
Era prea mult! Luis se gândi că va ceda cât de curând, dacă situaţia 
nu se schimba; forma sa psihică era prea precară pentru a rezista 
mult timp unui asemenea tratament. Sylvie îi aşeză un braţ sub 
i genunchi, celălalt sub subsuoara stângă, apoi îl ridică, se aşeză la 
i locul ei, îl propti între coapsele şi sânii săi, apoi îl alintă ca pe un 

copil, murmurând: 

— Nu te supăra, micul meu Luis, nu te supăra. Suntem prieteni; 
nu-i aşa, Plastilac, suntem prieteni? 

Plastilac se sculă în mijlocul glumelor nesărate ale zipilor care 
umpluseră acum întreaga sală; ea era mai mică decât Sylvie, dar 
mai puternică; un păr roşu, neîngrijit, îi cădea în bucle murdare pe 
umerii pătaţi de roşeaţă; picioarele mari şi albe îi transmiteau o 
asemenea vibraţie a corpului la fiecare pas, încât coapsele şi fesele 
îi tremurau precum piftia; blana ciufulită a sexului îi ilumina 
pântecul. Se apropie de Llapasset, îi descheie partea de jos a 
îmbrăcămintei, făcând astfel să țâşnească micul lui membru în 
erecţie. 

Din cauza contactului dulce dintre corpul Sylviei şi spatele său 
era aşa? Luis ajunse la exasperare; examina acest fenomen cu o 
surpriză neîncrezătoare: după atâtea dăți, cum putea să mai 
reacționeze, cum mai găsea acest sex mecanic forțe pentru a se 
întări, deşi tot restul corpului resimțea o moleşeală apropiată de 
leşin? 

Plastilac îl masturba în fața zipilor care păreau să găsească acest 
spectacol amuzant; se ghemuiau lângă Sylvie şi şopteau încurajări 
obscene. Deodată, ea îl aruncă pe sol şi începu să țipe: 

— Haideţi, prieteni, Luis are nevoie de altceva decât de aceste 
exerciţii de licean, are nevoie de mizerie, are nevoie să se 
înfrăţească cu noi în poluare! 


PHILIPPE CURVAL 135 


Zipii se sculară imediat, bărbaţi şi femei. Llapasset era întins pe 
spate, fără forță; Plastilac se ocupa din nou de sexul lui; două femei 
îi încălecară, în picioare, şi urinară pe cuplu; oamenii le imitară, şi 
Luis, cu un strigăt de voluptate care îi pătrunse până în cele mai 
intime fibre, ajunse la extaz. 

Mirosul cald al urinei! Viaţa sa nu mai ţinea decât de percepţia 
acestui miros. Se agăță de această senzație; va muri, cu siguranță, 
dacă nu o va mai simți. Nişte mâini îl apucară şi îl duseră într-un 
loc întunecat, apoi îl puseră în ceea ce-i părea a fi un pat. Era 
adâncit într-un somn populat de scurte vise neliniştitoare şi stupide, 
care îl trezeau la fiecare minut. Din ultimele dintre ele făcea parte 
şi Sylvie; era aşezată aproape de el, fără să miște, fără să scoată nici 
o vorbă, ca şi cum ar fi fost pietrificată, această viziune era terifiantă 
şi îl constrângea să deschidă ochii. Sylvie era, într-adevăr, lângă el, 
întinsă pe cuvertura roşie, pătată de scrum de țigară şi de cruste 
suspecte; se sprijinea de peretele verde-marin şi îl observa cu răceală. 
Afară, două motociclete nucleare pârâiau încet, sugerându-i lui 
Llapasset ideea unei fugi eroice. Ca şi cum i-ar fi ghicit gândul, 
Sylvie îi spuse cu blândeţe: 

— Dacă doreşti, Luis, peste câteva minute ele te vor duce în Isle 
Abeau. 

În ciuda oboselii sale, bărbatul îşi mobiliză toate forţele; dacă i 
s-ar propune, ar merge, dacă ar merge, ar putea discuta, ar putea 
umbla cu şiretlicuri. Îşi făcu din nou speranţe şi întrebă: 

— Ce trebuie să fac? 

— Îmi placi, Luis; cred că nu ne-am înșelat asupra ta, vei putea 
să ne ajuţi. 

Llapasset aşteptă ca ĉa să vorbească, era rândul său să asculte. 

— Am avut necazuri pe aici; recoltele au fost slabe la sfârşitul 
anului trecut; cereale nu mai sunt, iar legumele sunt rare; cât despre 
fructe, ele s-au terminat încă din iarnă. Nu mai vorbesc de animale; 
o epidemie ne-a ucis şi puţinele pe care le mai aveam. 

Luis se reținu cu greu să nu-şi bată joc de o asemenea afirmaţie; 
ce-avea el de-a face cu mizeria zipilor şi cu disidenţii de toate 
spețele? Aceşti renegaţi erau făcuţi pentru a crăpa! 

— Câţiva dintre noi mai pot încă să meargă în oraş şi să ne 
aducă alimente, dar nu îndeajuns pentru a hrăni cele câteva sute de 

disidenţi care locuiesc în Lyon-Royan. Mijloacele de transport ne 
lipsesc. Deci, iată care-i propunerea mea: te vei descurca pentru a ne 
expedia un cargou cu alimente diverse; în schimb, te vom elibera. 

— Şi dacă refuz ? 

— Vei muri; de plăcere, dar vei muri. 

— Şi cine îți garantează că-mi voi respecta contractul dacă mă 
eliberezi? 

— În privinţa asta..., spuse Sylvie. 

Şi îşi puse mâna pe abdomenul lui Luis care fremătă din cap 

| până în picioare. În timp ce nenorocita asta de femeie îl atingea, cât 
de fade i se păreau îmbrățişările tuturor femeilor pe care le 
cunoscuse! Corpul său era de acum înainte sensibilizat doar de 
camea Sylviei Le Cloec’h; cele trei zile de orgie îi creaseră un 
reflex condiționat, o dependentă faţă de mâinile Sylviei, de sânii, de 
fundul ei. Închise ochii pentru a scăpa de obsesia acestui corp pe 
care îl dorea cu atâta ardoare şi răspunse brutal: 

— Nu accept. 

Ignorând refuzul lui Llapasset, tânăra cea uriaşă urmă: 

— Şi, dacă nu-ţi vei îndeplini promisiunea, te vom vâna şi te 
vom ucide, indiferent unde te vei ascunde. 

— E dificil să ajungi la un ministru al guvernului secret într-un 
oraş al Piacom-ului, mai ales când acesta conduce o rețea de 
anchetatori şi informatori. 

— Te înşeli dacă îți închipui asta, micuţule. Mai întâi, tu nu mai 
eşti un membru secret al guvernului, fiindcă îţi cunoaştem numele; 
apoi, sistemul vostru de represiune este perfect uns în ceea ce-i 
priveşte pe cetăţenii Comunităţii, dar complet ineficace împotriva 
atacurilor din exterior. Te vom urmări şi-n gaură de şarpe, vom 
sacrifica câți oameni va fi nevoie, dar te vom găsi. 

Llapasset nu reuşi să creadă în această amenințare, deşi 
recunoștea că identitatea sa fusese deconspirată şi realiza hotărârea 
disidenţilor de a-l distruge. Ceea ce îi schimbă părerea fură 
cuvintele „atac din exterior” care îi amintiră de scopul pe care dorea 
să-l atingă cu orice preţ, înainte de a fi răpit: să pună mâna pe 
străinul care trecuse frontiera Piacom-ului. Aceste trei zile îl 
făcuseră să uite de elementul-cheie al planului de supraveghere, 

care constituia în acelaşi timp şi baza ambiţioaselor sale proiecte. 
Iată şansa care i se oferea. Deschise ochii şi o privi pe Sylvie cât 
mai rece cu putinţă. 

— În nici un caz nu voi ceda intimidării. Din contră, vă voi face 
o propunere. Vă promit alimente din belşug şi chiar dulapuri dotate 
cu timp încetinit pentru a le conserva; în schimb, am nevoie de un 
serviciu pe care mi-l puteţi face, tu şi prietenii tăi, din Sindicatul 
artizanilor. 

Şi îi mărturisi că era sigur că un bărbat reuşise să treacă frontiera 
Piacom-ului. Sylvie părea fascinată de istorie; Luis avu impresia 
chiar că ea se indigna de această violare, cum trebuia să facă orice 
cetățean al Comunităţii. Sylvie îi deschise ochii. 

— Batem palma, micuţule. Nu cunosc motivele care te împing 
să acţionezi în afara cadrului legal, dar le voi descoperi, te previn. 
Voi descoperi, de asemenea, şi locul prin care a pătruns acest om, 
precum şi modul cum a făcut-o. 

— Nu acţionez decât pentru binele Piacom-ului. Mitul 
inviolabilităţii frontierelor nu trebuie să fie dărâmat. Cea mai mică 
informaţie despre acest subiect într-un jurnal holovizat riscă să 
declanșeze o panică fără precedent. Asta-i motivul pentru care am 
împiedicat răspândirea ştirii, de la început. 

— Pe scurt, ai mai multă încredere în mine decât în ceilalți 
membri ai guvernului secret. 

— Asta-i altă problemă; pentru mine, secretul este o garanţie a 
eficacității şi a rapidităţii. Dacă miniştrii celor treizeci de state s-ar 
fi amestecat în această afacere, am fi pierdut mult timp. Poziţia ta 
periferică este pentru mine o garanţie. Îmi asum riscul de a miza pe 
ea pentru securitatea Piacom-ului. 

Ea izbucni într-un râs blând şi sănătos, foarte dulce, un pic prea 
puternic, care se rezervă de obicei copiilor descoperiţi cu o greşeală 
minoră. 

— Zău, Luis! Ca ministru al Informaţiilor, eşti poate eficace, dar 
ca diplomat nu valorezi nimic. Nu te obosi, voi afla totul. 

Îi privi pătrunzător ochii ca şi cum ar fi vrut să-i smulgă sensul 
exact al gândurilor; în el se luptau păreri contradictorii: îşi regreta 
Şi nu îşi regreta propunerea. Sylvie îl deruta; în faţa ei, îşi pierdea 

strălucirea; acea aură pe care i-o conferea funcţia în guvernul secret 
îl dezavantaja acum. Totuși, Llapasset acţiona mânat de capricii, de 
dorințe momentane. Această atitudine îi reuşise foarte des, 
permițându-i să anticipeze strălucit, acolo unde alții tatonau terenul 
cu precauţie. Cu Sylvie Le Cloec'h se va întâmpla la fel, va şti să 
pareze toate loviturile pe care risca să le primească de la ca. 

Ce făcea să funcționeze Sindicatul artizanilor? Banii, puterea, 
confortul? Nu, atunci viciul, nebunia, o credință politică sau 
religioasă? Luis crezuse la început că grupul adoratorilor poluării 
nu era compus decât din iluminaţi. Dacă nu îşi schimbase părerea 
în privinţa lui Plastilac, lui Supraferm şi a domnului Mobilă, îşi 
dăduse seama rapid că preoteasa lor îi manipula cu abilitate. La fel 
se întâmpla şi cu zipii. Blonda aceea uriaşă ştia cum să manevreze 
un grup de oameni, pentru a-l conduce; Luis era un cunoscător în 
astfel de lucruri. Dar în ce scop făcea asta? Fără îndoială, pentru a 
obține avantaje precise; însă care ? Pentru ce să preferi un mod de 
acţiune ilegal într-o societate în care omniputerea se obține atât de 
uşor sprijinindu-te pe structurile sociale ? În orice caz, se pot atinge 
cele mai înalte vârfuri ale fericirii în interiorul Piacom-ului, şi 
atunci, de ce? Căci, dacă Llapasset credea că ființa umană 
acţionează întotdeauna pe baza unei nesiguranțe, era convins că un 
singur motiv o împingea să acționeze: satisfacerea nevoilor 
elementare. Era, deci, sigur că va descoperi într-o zi ceea ce motiva 
acţiunile Sylviei. 

Luis Llapasset îşi prinse gura între degetul mare şi index, buzele 
îi ţâşniră printre degete, le apăsă de mai multe ori, întinzând 
firicelul subțire de salivă care-i îngroşa mucoasele, apoi declară, 
mimând sinceritatea: 

— Nu vom încheia un pact de lungă durată. Am nevoie de acest 
străin, tu ai nevoie de alimente. Asta-i tot! După ce aceste condiţii 
vor fi îndeplinite, vom fi liberi să ne evităm. Accepți? 

Sylvie încuviință, cât se poate de serios. Apoi discutară mult 
timp termenii acordului. 

Când Luis încălecă motocicleta, cu scaun din piele sintetică 
uzată de fesele aspre ale zipilor, privi pentru ultima oară spre bar 

pentru a vedea dacă Sylvie îi observa plecarea; nici ea, nici altul 
dintre însoțitorii săi de orgie nu erau prezenți. Simţi o uşoară 
dezamăgire. Dar ce importanţă puteau avea cele trei zile de nebunie 
prin comparaţie cu destinul care îl aştepta? Când va avea puterea, 
va putea, va putea... ce va putea? Şi, la amintirea abominabilei şi 
scârboasei copulaţii în marea de mizerie, un nod acru de vomă îi 
ajunse în gură. 

Părul pilotului motocicletei, strâns într-un coc pe ceafă, îi 
ajungea până la mijlocul spatelui, prelungit printr-un soi de toc din 
pene de şoim. Luis surâse răutăcios evocând epoca în care 
autostrăzile erau pline de o puzderie de păsări răpitoare, pândind 
miile de victime masacrate de automobile: arici, şerpi, pisici, 
şoareci. Astăzi, lumea aceea înspăimântătoare era moartă, nu mai 
fiinţa decât în simboluri mitologice, precum ale motociclistului. 
Astfel fusese concepută ecologia, aflată în continuă schimbare. 

Motocicleta nucleară demară brusc, dar în linişte. Llapasset şi 
pilotul său rulau acum cu mai bine de două sute de kilometri la oră, 
fără teamă cu privire la viteza excesivă a motorului. Protejat de un 
strat de plastic, drumul era intact iar disidenții înlăturau cu 
rapiditate trunchiurile de arbori morţi care se întâmpla să cadă de-a 
lungul lui. Tehnologia transporturilor rutiere era perfect pusă la 
punct, de când realizaseră că acestea omorau mai multe persoane 
într-un an decât toate calamităţile naturale la un loc. 

Llapasset nu simţi nici o plăcere când pătrunse în Isle Abeau, 
nici vreun sentiment de uşurare când ajunse în apartament. Ceva se 
modificase în el. Restabili contactul cu exteriorul și ascultă toate 
mesajele care se acumulaseră de trei zile. Printre ele, zilnic se găsea 
şi câte unul din partea lui Simon Cessieu. Ajunge! Directorul 
Companiei îi amintea din nou să scape de cabine. „Când va înceta 
acel blestemat să-l joace cum vroia?” Da, subtilizase identitatea 
unui locuitor al Piacom-ului la închiderea frontierelor. Da, fusese 
Moktar, muncitor străin; de acum înainte era Llapasset, ministrul, şi 
nu putea să permită să mai fie în continuare batjocorit! 

Se ocupă de rezolvarea celor mai urgente dintre probleme. Şi, în 
timp ce făcea asta, avea impresia că se supune unor ritualuri 
absurde. Ce interes mai avea să-şi păstreze situaţia în Piacom dacă 
Sylvie nu-l mai purta spre extaz? 


CAPITOLUL 17 


„Gândurile tinerei generaţii nu se referă decât la dorinţe refulate 
şi la speranţe neformulate; îmbătrânind, când pasiunile se 
temperează şi mareele organice pun stăpânire pe oameni, se ajunge, 
în sfârşit, la înţelegerea sensului divin al păcii şi al repaosului, al 
morţii şi al imobilității. Cu cât înaintez în vârstă, cu atât mai mult 
mă felicit de a fi înțeles înaintea oricui că era necesar ca poporul 
nostru să se oprească la un timp determinat al evoluţiei sale, să pună 
punct dezvoltării absurde a civilizaţiei. Homo sapiens a atins vârsta 
la care să-şi facă un bilanţ al activităţilor, pentru a-şi da mai bine 
seama de realitate, altfel imaginaţia l-ar conduce spre o sinucidere 
colectivă”, gândea Simon Cessieu, mângâind cu o mână fierul de 
călcat model 2500012, fabricat în anul 1971, de Philips. Curbele 
obiectului metalic, cu grijă întreţinute, îi străluceau sub degete; 
depanatorul căruia el îi încredinţase cea din urmă achiziţie îl reglase 
perfect. 

Simon adusese prima cabină spaţio-temporală produsă de 
Companie şi o instalase în camera sa de zi. Paralelipipedul de metal, 
acoperit cu un singur strat de vopsea gri-mat pentru a împiedica 
oxidarea, apăsa asupra mochetei climatice pe care o deforma cu 
câţiva centimetri. Semăna cu un cufăr mare de fier. Simon nu se 
putea decide să pătrundă în ea şi stătea în picioare la cinci metri de 
intrare, tinând fierul de călcat cu mâna stângă. Această cabină 
experimentală putea să dezvolte o sută de metri pătrați. Încetinitorul 
de timp al apartamentului era în mod excepțional reglat într-o aşa 
manieră, încât funcţionarea sa să se sincronizeze cu aceea a cabinei. 
Se apropie de comanda expandorului spațio-temporal şi-l programă 
cu mâna liberă: metalul era destul de rece. 

Deschise uşa şi intră într-o imensă cameră albă, inundată de 
lumină; iluminarea cu fosforescență controlată nu producea nici o 
umbră. Masa de călcat pe care o instalase suferise efectul de 
expandare, măsurând acum douăzeci de metri în lungime. Faţa de 
masă care o acoperea se mărise în aceleaşi proporții şi era atât de 
albă, încât pereţii se distingeau cu greutate. Era o simfonie de tonuri 
de alb. Simon cuplă fierul de călcat şi îl depuse pe fața de masă, se 
cățără pe masă cu ajutorul unei mici scări, ridică fierul care deja îşi 
lăsase amprenta pe țesătură — un firicel de abur evadă; se odihni, 
puse fierul la loc, îngenunche pe fața de masă şi împinse aparatul 
de-a lungul ei, creând o dâră mai luminoasă şi mai întinsă. Apoi 
continuă operația, până când întreaga suprafaţă fu la fel. Decuplă 
aparatul, îl făcu să alunece la pământ, susținându-l de fir, apoi se 
întinse cu voluptate pe tăblie. Corpul său gol aprecia răcoarea 
încântătoare a feţei de masă călcate, se aşeză apoi pe burtă şi se târi 
pentru a se delecta şi mai mult; ajuns la capăt, oftă uşurat şi se 
întoarse pe spate. Precum un copil căruia i-a fost refuzată mult timp 
o jucărie, se bucura din plin de posesia ei. 

Era calm, calm şi euforic şi se gândea: „Cum pot unii să prefere 
seducţiile facile ale visului, ale reflecţiei asupra realității? 
Practicienii oniromanţiei nu pot să aducă nimic comparabil acestei 
apropieri ludice de esența lucrurilor pe care eu am întreprins-o; 
aceşti nebuni sunt incapabili să audă dorinţele secrete ale umanității 
care vrea să ajungă la cunoştinţa globală a universului. Practicând 
explorarea fantasmelor, religia moscheelor îşi antrenează adepţii 
într-o călătorie vertiginoasă spre angoasa primitivă. Cabinele mele 
de expandare spaţio-temporală oferă, din contră, puterea de a recrea 
un univers întreg într-un loc restrâns, ele dau libertatea de a 
concepe un cosmos finit care poate fi refăcut la infinit.” 

„Cu timpul încetinit, am ajuns deja să mărim durata existenţei 
noastre, cu spațiul temporal dilatat, vom putea s-o mărim şi mai 
mult, până în punctul de a trăi într-un etern prezent. Vom putea să 
dezvoltăm volumul locuințelor noastre până la dimensiunile unui 
univers. Iar organismul nu va avea de suferit. Voi lărgi extrem de 
mult câmpul cercetărilor mele, voi putea să-mi sporesc colecţiile. 
Într-o bună zi, în acest apartament, voi reuşi să reunesc câte o 


PHILIPPE CURVAL 143 


mostră din toate obiectele, toate cărțile, toate tablourile, toate 
statuile, toate cântecele pe care omul le-a produs de când a învăţat 
să gândească; voi crea muzeul definitiv al civilizaţiilor şi voi putea 
să înțeleg atunci, probabil, cine suntem şi pentru ce trăim.” 

Calculând ce putere energetică i-ar trebui pentru a multiplica de 
mai multe mii de ori suprafața propriului apartament, Simon îşi 
făcu o imagine fabuloasă asupra acelor hectare expandate în care va 
închide într-o zi colecţia sa. Din acel moment, fiecare secundă a 
existenţei sale va dura o zi. Totul va fi atunci permis. Din fortăreața 
sa incomensurabilă, ar putea să comande o armată de cercetători pe 
întreg teritoriul Piacom-ului. Va putea chiar să-i trimită mai 
“departe, dincolo de frontiere, căci era singurul care cunoştea 
mijlocul de a le trece. În acelaşi timp, va dirija filiala franceză a 
Companiei, asta necesitându-i doar o infimă parte a timpului său. 
Însă, în primul rând, îşi va consacra totalitatea celorlalte clipe ca să 
elucideze problema interferențelor dintre realitate şi creaţie, să 
cunoască exact rolul aparenţelor. 

„Omul a pus stăpânire pe materie pentru simpla sa plăcere, sau 
pentru a o adapta nevoilor, sau, în sfârşit, pentru a o transforma? Ce 
se ascunde în spatele acestui joc milenar? De pildă, fierul de călcat 
cu un profil aerodinamic inutil, cu o masă calculată arbitrar pentru 
a conserva şi difuza căldura, satisfăcea şi o altă necesitate decât 
călcatul? Talpa lui de oțel, uzată şi lucioasă din cauza frecării 
repetate de țesături de cele mai diverse tipuri, mânerul deformat din 
cauza modului de a-l ţine al menajerei, ce joc divin ascund?” 

Simon Cessieu plecă în căutarea semnului suprem ascuns în 
meandrele actului creativ. Ființa umană, creând acest misterios 
decor al oraşelor, al imobilelor, al caselor, al palatelor, al gărilor, al 
străzilor, dezvăluise în mod inocent semnificația realității. Dar 
elaborarea prea lentă a acestor construcţii şi banalitatea lor datorată 
unei folosiri zilnice i-au ascuns urmele. Trebuia să le găsească 
acum semnul în aceste fragmente disparate, fragmentele unui 
puzzle la scară planetară. Simon Cessieu avea mai multe mii de 
vieți pentru a căuta şi mai multe mii de hectare pentru a rearanja 
piesele. 

Dar nu va reuşi singur, o ştia; şi nu erau calculatoarele cele care 
puteau să-l ajute, făceau şi ele parte din puzzle. Cu descoperirea 

spaţiului expandat, el oferea tuturor locuitorilor Piacom-ului şansa 
de a-l ajuta în sarcina sa. Trebuia să echipeze oraşe întregi cu 
expandoare spaţio-temporale ca să lărgească şantierul la 
dimensiunile căutării sale. Ora de temporizare se sfârşise. Când 
Simon începuse studiul noului prototip împreună cu Tukenen, 
avusese în vedere un scop precis, şi anume că nu va ceda la 
imperative politice vetuste. Credea că astăzi are puterea să o facă. 
Dacă adunarea generală a directorilor Companiei l-ar urma în 
proiectul său de democratizare a cabinelor, spaţiul expandat ar fi 
repede introdus peste tot. 

Masa pe care o comandase finsese pregătită în sintetizator. 
Simon luă tava şi o duse spre cabină. Închise uşa şi decuplă 
corectorul subiectiv. 

Prima gură de măr în pateu gras îl surprinse; se obişnuise să 
comande sintetizatorului feluri de mâncare ciudate pe care le 
descoperea în vechi cărți de bucate; de această dată, combinaţia 
culinară dintre aciditatea fructului, chiar şi temperată prin gătire, şi 
grăsimea pateului, exagerată de căldura cuptorului, îl puse în 
încurcătură. Gustul bucatelor ajungea greu la creierul său prin 
intermediul papilelor gustative; dar mirosul ajunsese mai repede; 
când cele două senzaţii se alăturară, Simon înţelese că defazajul 
temporal ce se datora amplificării duratei îl înşelase; pentru a 
degusta mâncarea, era necesar ca cele două senzaţii să se suprapună 
instantaneu. Incidentul era atât de rar, încât îl amuză; de obicei, 
faptul de a mânca fără corector subiectiv mărea calitatea şi 
intensitatea gustului, care se etala în timp. Dar, în acest caz — 
cabinele de expandare spaţio-temporală umflaseră secundele de 
mai mult de şapte ori — Simon dăduse naştere, poate, unei noi reguli 
de aur a gastronomiei meta-cronice. 

Îşi prelungi călătoria pe tărâmul artei culinare, savurând calcan 
cu ciuperci, însoțit de un vin alb reconstituit din 1993, cu o aromă 
prestigioasă. 

„În degustarea vinurilor, cabinele sunt cele mai bune, cântecul 
alcoolului, al eterului şi al sucurilor strălucesc aici într-un arpegiu 
fantastic.” Simon închise ochii şi se întinse pe fața de masă proaspăt 
călcată cu o înghiţitură de vin în gură. Gastronomia îi tempera des 
neliniştea, dar astăzi ea nu era suficientă. 


PHILIPPE CURVAL 145 

Cum să admită ca un copil căruia îi consacrase toată tandreţea, 
toată atenția sa până la treisprezece ani, să poată să pună în discuţie 
aceşti ani de o afecţiune extraordinară? De la cearta lor, Simon nu 
reuşea să ia o decizie cu privire la fiul său şi, totuşi, trebuia să îi 
aplice o pedeapsă. Nu putea să lase această revoltă să izbucnească 
în cadrul Piacom-ului, explozia pe care o va declanşa risca să-l 
rănească pe Sahel. Dovedea ea eşecul educaţiei pe care i-o dăduse? 
Nu! Şi Simon nu putea să admită că faptul de a-şi abandona fiul 
după atâţia ani de grijă şi afecțiune era cauza unei rupturi între el şi 
Sahel. Din contră, el se gândea că îi făcuse un serviciu plasându-l 
într-un mediu universitar. 

Bineînţeles, la mijloc era şi Elsa! O logică absurdă făcuse ca 
tatăl şi fiul să iubească aceeaşi femeie. Era oare natural ca Sahel, 
format zi de zi de tatăl său, să simtă o pasiune pentru Elsa care 
'simboliza în mintea lui o dragoste adâncă pentru Simon? Exemplul 
nu se întâlnea frecvent. Sahel ştiuse de legătura lor şi vrusese să se 
răzbune prin asta? Nu era posibil, relaţiile sale cu tânăra femeie 
fuseseră atât de secrete... 

Câteodată, Simon nu-i mai purta pică fiului său că batjocorise 
ultima şi cea mai frumoasă amintire a vieţii sale amoroase, 
judecând această greşeală drept trecătoare, inerentă adolescenţei. 

Apoi, gelozia sa apărea la fel de des cum dispărea. Simon îşi 
închipuia pericolul pe care l-ar fi reprezentat Sahel dacă reuşea să 
ducă la bun sfârşit tentativa sa de a ajunge în ţările Ex-comunitare. 
Trebuia să se opună cu orice preţ ca un cetăţean al Piacom-ului să 
reuşească asta. Inviolabilitatea frontierelor era o dogmă esenţială. 
Ea garanta formidabilul proiect pe care Simon Cessieu îl pusese la 
punct, acel Simon Cessieu care nu se refăcuse niciodată după 
separarca sa voluntară de Elsa. 

Se aşeză pe marginea mesei de călcat, legănându-şi picioarele în 
gol, şi examină cu un aer de îndoială cele două bucăţi de carne care 
îi atârnau de o parte şi de alta a taliei, apoi decorul alb care îl 
înconjura. Cu o expresie ciudată, sări pe sol. 

Simon se aşeză în fața videofonului şi îl apelă pe Llapasset pe 
linia sa privată. Micul ministru avea un aer uşor şifonat. 

-— Aici Luis Llapasset, vă rog să activaţi imaginea, dacă nu, 
întrerup, zise el pe un ton iritat. 


146 ENCLAVA 


— Bineînţeles, dragul meu Moktar, bineînţeles, spuse Simon. 

— Tăceţi! Conversaţiile mele private sunt şi ele înregistrate, şi 
este al dracului de greu să le şterg după aceea din circuitul primar. 

— În orice caz, va trebui să o faceţi pentru că această discuție 
este ultraconfidenţială. 

— Bine, în cazul ăsta aşteptaţi o secundă, voi trece pe o altă 
reţea. 

Llapasset comută legătura. Înainte de toate, el avea aceleaşi idei 
cu Cessieu în privința viitorului Piacom-ului, erau legaţi unul de 
altul printr-un anumit număr de manevre clandestine care îi făceau 
complici. Evident, dacă ar fi putut, l-ar fi ucis discret. Din păcate, 
un ministru al Informaţiilor poate să interogheze, să îndoctrineze, 
să persecute un cetăţean, dar nu poate să-l sechestreze, să-l 
tortureze sau să-l ucidă, exceptând cazul, bineînțeles, în care era 
vorba de unul dintre agenţii săi sau de un locuitor lipsit de 
importanţă. Simon Cessieu nu reprezenta nici unul dintre aceste 
cazuri, el era directorul Companiei. 

— lată despre ce e vorba, mă întorc de la München. Proiectul 
„Spaţiul”, despre care v-am vorbit, a reuşit. Vă invit să încercaţi la 

` mine primul prototip care tocmai a sosit. Fiţi, deci, sigur că nu voi 
încerca să vă divulg secretul, este mult prea prețios pentru mine. 
Ştiţi că eu contez mult pe sprijinul dumneavoastră pentru a lansa 
cabinele de spaţiu expandat cât mai repede posibil. 

— Aş prefera să aştept viitoarele alegeri, poziţia mea ar fi mai 
sigură. Și, de altfel, intenţionez să suport cât de curând o grefă de 
organe, voi fi, deci, indisponibil în următoarele săptămâni. Dar veți 
putea să contaţi pe mine imediat după aceea. 

Simon nu era dezamăgit, această dată îi convenea, primele 
cabine comerciale nu vor fi gata mai înainte. Pe un ton dulceag 
adăugă: 

— Până atunci, aş dori să-mi faceţi un mic serviciu. Sau, mai 
degrabă, să vă faceţi un mic serviciu. E vorba de fiul meu, Sahel. 

— Aa? 

— Mă gândesc că este necesar să fie trimis la reeducare 
psihologică. 

Asta Llapasset o putea face, era suficient să emită un raport fals 
pe care să-l transmită ministrului Ordinii. 

— De ce doriţi ca să-mi asum acest risc? 

— Pentru că o iubeşte pe Elsa van Leyden. 

Luis se miră de reacţiile pe care i le cauzară această veste. Cu 
trei zile în urmă, ar fi fost distrus. Ca să păstreze aparențele, spuse: 

— Acest mic nemernic n-are dreptul! ÎI voi... 

— Este exact ceea ce voiam să aud din gura dumneavoastră, 
scumpul meu Llapasset, trebuie să vă protejați contractul. 

— Voi face ce m-aţi rugat, de îndată, fiţi sigur. 

Llapasset nu avu timpul necesar pentru a vedea expresia de 
seninătate care se aşternuse pe fața lui Cessieu. Acesta din urmă 
închisese. 


CAPITOLUL 18 


De cât timp carnea sa pătrunsese precum nişte rădăcini în âceea 
a Elsei? Sahel n-ar fi putut s-o spună. Dormea sau doar închisese 
ochii? Îi observa faţa pentru a descoperi cea mai mică clipire a 
pleoapelor. Dar era ca o mască de ceară. Ce creatură evocă, astfel 
abandonată, cu părul strâns, încâlcit sub ceafă de zbaterea corpului, 
în timpul nopții? Sahel se adânci în evocarea copilăriei sale pentru 
a căuta amintirea acestei frunți ferme şi bombate, marcată printr-o 
uşoară adâncitură liniară în centru, care se aprofunda între 
sprâncene. Să fi dorit să dezvăluie ceva acest nas minuscul, cu o 
curbă fină? Nu se potrivea cu trăsăturile riguroase ale Elsei, chiar 
pielea era mai mătăsoasă decât pe restul feței. 

Într-adevăr, Sahel o cunoştea mai bine pe acea Elsă, pe care o 
dezvăluia nasul ştrengăresc, pe acea Elsă cu care făcuse dragoste în 
cursul mai multor nopți; dar nu o cunoştea pe aceea care se 
ascundea în spatele fizionomiei severe pe care i-o imprimase 
somnul. O zărise după ce se trezise. Descoperise o străină. Cine era 
această tânără femeie a cărei expresie trăda intransigenţa şi 
rigoarea? Nu exista decât în cursul orelor de somn, plină de un 
mister pe care prezența nopţii o dezvăluia, şi nu avea nici o 
existență proprie, fiind satisfăcută doar să-i obsedeze visele şi să se 
materializeze în ele? Sahel îşi smulse de pe sânul Elsei mâna ce 
imita tropismul genetic al unei cochilii, se desprinse apoi cu totul 
de tânăra femeie și alunecă de pe sofa pe mocheta groasă de spumă. 
Prinse între degetele de la picioare câteva flori, crescute din ziua 
precedentă, şi se jucă o clipă cu caliciile lor. Pentru ce încercase să 
introducă în amintirile copilăriei o evocare a feței nocturne a Elsei? 
Amintirile sale fuseseră modificate de lunile de dragoste, de anii de 

dezmăţ, de secolele de pasiune pe care le trăise până în punctul de 
a găsi în acestea din urmă echivalenţe cu trecutul? Căuta cumva să 
regăsească trăsăturile mamei sale în cele ale Elsei? Ale mamei pe 
care n-o cunoscuse niciodată? Absenţă, cuvântul îl făcuse să 
naufragieze în acea lume de îndoială şi tristeţe pe care o construise 
odinioară în jurul mamei sale necunoscute. 

O părere de albastru mânjea solzii zidurilor-ferestre. Se crăpa de 
ziuă. Noaptea se împrăștia rapid şi licoarea aurie a soarelui 
pătrundea până în acvariul în care un mare peşte-evantai îşi 
desfăcuse coada multicoloră. Sahel se afundă pe tărâmul 
imaginaţiei în spatele peretelui de sticlă şi se întemniţă acolo ca o 
stridie; căutase imperios un mijloc pentru a rezolva această 
problemă încercând să se confunde cu decorul acvatic. leşi mental 
din apă şi, deconectat în cursul acestui avatar imaginar, se reîntinse 
lângă Elsa. 

Ziua relaxase faţa tinerei femei, îndulcindu-i masca; nu mai 
rămăsese nici urmă din acea austeritate pe care lui Sahel i se păruse 
că o zăreşte. Cu dosul mâinii, el îi mângâie puful blond al braţului. 
Pace. Aerul părea să fi căpătat o consistență nouă, care exagera 
dimensiunile lucrurilor: decorul devenise un univers, ca şi pereții- 
acvariu, marea, mocheta de mușchi, ţesăturile. Era locul şi timpul 
când eroina poveştii din care făcea şi el parte trebuia să se 
trezească. Sahel nu putea să mai aştepte; dorea să se umple din nou 
de realitatea Elsei. Tânăra deschise ochii şi îi surâse, supunându-se 
brusc apelului său mut. Cât era de dulce şi de surâzătoare, şi cât de 
uşor alunga expresia ei surâzătoare halucinaţiile zorilor! Elsa 
reprezenta ziua. Îşi desfăcu braţele şi se întinse îndelung; pântecul 
său adorabil se bomba deasupra pubisului roz. Ea văzu dorinţa în 
ochii lui Sahel şi îşi puse rapid degetul pe buzele tânărului într-un 
gest de exorcism. Îi surâse la rândul său, încreţindu-şi nasul. Norul 
cârlionţat al părului era nimbat de soare. Ea se întinse pe pieptul 
plat pe care muşchii pectorali păreau desenaţi în relief de un pictor 
nepriceput. 

În timpul acestor patru zile, Elsa îi vorbise mult despre ea, ca şi 
cum ar fi vrut să se despoaie de personalitate prin fâşii de 
mărturisiri, ca să se regăsească mai goală în fața amantului său, mai 
adevărată. Dar ştia că acest joc nu o angaja, era superficial ca şi 

contractul care o lega de Llapasset. Haltă improbabilă şi de scurtă 
durată. Amintirea eşecului său cu Simon Cessieu nu se estompa 
niciodată. Ea avea conştiinţa că bate câmpii de mult timp şi se 
delecta chiar cu această hoinăreală; faptul de a aborda un țărm nou, 
sub influența gândurilor favorabile, nu-i împiedica curenţii 
memoriei să o antreneze spre moarte. 

Totuşi, când se sculă, după ce făcuseră dragoste, Elsa avu 
impresia trecătoare de a-şi regăsi prospeţimea sentimentelor celor 
şaptesprezece ani ai săi, zorile unei iubiri cu parfum de flori; totul 
mirosea frumos în jurul ei: lumina, apa pereţilor-acvariu, trupul 
cald al lui Sahel, părul lui; dar această blândă emoție se risipea 
rapid din clipa în care se conştientiza pe sine însăşi şi făcea loc unei 
melancolii nedefinite, fierbinte şi tandră, comparabilă celei pe care 
trebuie s-o fi resimţit un bolnav în momentul vindecării temporare. 
Atunci, ea nu suporta nici să acționeze, nici să vorbească, ceea ce-l 
ținea pe Sahel într-o stare de aşteptare greu de suportat. 

— Vrei să mănânci ceva? 

Elsa făcu o figură pe care el o interpretă ca pe o afirmaţie. Sahel 
se sculă cu încetineală şi merse spre sala de mese, încercând să se 
convingă că trăia de şapte ori mai încet decât cei care nu posedau 
timp încetinit; căută proba prin comparaţia dintre lumina exterioară 
şi cea din interiorul locuinţei: nimic nu le deosebea în esenţă. 
Pentru ce ar fi crezut în puterea cabinelor? lată că trecuse deja o 
lună de timp încetinit pe care-l trăise alături de Elsa, fără a reuşi să 
o convingă să-l urmeze în fuga sa în afara granițelor Piacom-ului; 
cra ca şi cum avusese la dispoziţie patru zile în timp real şi dăduse 
greş. Jocul pe care încerca să-l facă ajunsese oare în impas? 

Ridică vocea ca să răzbată până la sofaua pe care se odihnea 
Elsa; prin asta avea impresia că-şi afirmă şi propria voință: 

— Când plecăm? Trebuie să luăm o decizie, şi asta rapid, 
Llapasset nu ne va mai lăsa singuri prea mult timp. 

Elsa se chirci pe pat şi bombăni: 

— Taci, Sahel! Mă împiedici să dorm. 

— Scoală-te, e timpul. Mi-ai zis că ministrul tău vine de câteva 
ori pe săptămână. E de mirare că nu a venit încă. Nu ţin să-l 
întâlnesc. 

— Ți-e frică de Llapasset? 

— Nu-i asta... Mi-e pur şi simplu scârbă de situaţiile groteşti. 
De altfel, problema nu se pune aşa, şi o ştii prea bine. Trebuie să ne 
alăturăm disidenţilor. Apoi putem să trecem frontiera. 

— O, nu, insişti cu nebunia asta! Eşti încă acel puşti vagabond, 
de care îmi vorbea tatăl tău. 

Amintirea relaţiilor cu Simon, pe care mărturisirea Elsei i le 
trezea, îl bulversă. Ar fi vrut atât de mult să uite... 

— Te rog, Elsa, nu mai vorbi de Simon, nu mai îmi vorbi de asta 
niciodată. 

— Scuză-mă, Sahel, nu voiam... Dar nu am chef să plec, nu 
imediat. 

— De ce? Ce te reţine în Piacom, apartamentul, contractul, 
siguranţa? 

— Nu, nu, nu-i vorba de asta... 

— Atunci, e vorba de raţiuni filozofice. Te gândeşti, fără 
îndoială, că am atins vârsta de aur, nu? Vârsta de aur, la dracu”, da! 
Gândeşte-te, Elsa, priveşte în jurul tău, această lume este goală, este 
o lume moartă. Putrezeșşti în interiorul unui vast cimitir. Speranța 
este de cealaltă parte a frontierelor! 

Elsa nu răspunse. Nu mai vroia să răspundă, să vorbească. 
Întregul său corp refuza visceral această plecare, întreaga sa 
personalitate se ridica împotriva propunerii lui Sahel. Simon 
Cessieu îi şlefuise spiritul, era convinsă că Piacom-ul era o utopie 
realizată; doar că ea, Elsa van Leyden, nu reuşea să se integreze, 
pentru că, pentru că... 

Încă o dată, se închisese în sine! Sahel simțea greutatea acestei 
tăceri. Ca şi în zilele precedente, eforturile sale fură sortite eşecului. 
De câte ori încerca să reia conversaţia, cuvintele fugeau, ideile se 
deformau, şi ajungea să se îndoiască de realitatea lor. Va reuşi să o 
înțeleagă pe Elsa, să o forțeze să accepte? Câteodată credea că ea e 
pe punctul să cedeze, apoi, printr-o neașteptată revenire, atunci 
Când era sigur că a convins-o, că tocmai spusese da, 
consimțământul său lua un sens diferit şi se transforma în refuz. 
Prin ce artificiu semantic realiza asta, prin ce ciudată ocolire a 
percepției asupra realului? 

Astăzi, Sahel se hotărâse să termine cu aceste incertitudini. Credea 
că Elsa îl iubeşte, era sigur că şi el o iubea, aşa că o va lua cu sine, 
fără a-i păsa de protestele ei, cu forța, dacă era necesar. Pregătind 
nişte pâine prăjită cu peşte cu struguri şi un cocteil de legume, 
introduse câteva picături dintr-un somnifer puternic, pe care, de 
altfel, ea îl folosea destul de des. Gândindu-se cu nerăbdare la 
aventură, încercă să pară cât mai natural. Prelungindu-şi şederea în 
i acest apartament, cedând plăcerii vagi a raporturilor erotice cu Elsa, 
| se complăcea în universul imaginar pe care locuitorii Piacom-ului 


ştiau atât de bine să-l construiască. 
+ 


| i 
| i Îmbrăcaţi cu costume sobre, din fire metalice, doi oameni se 
| găseau de o parte şi de alta a canapelei pe care se odihnea tânăra. 
pa Poliţişti! Priveau corpul gol al Elsei cu subînțeles. Aceasta din urmă 
| părea indiferentă. Sahel se aruncă urlând asupra celui mai apropiat 
dintre ei, pentru a-i arunca în cap farfuria din mână. Apoi se 
îndreptă grăbit spre celălalt şi încercă să-l stranguleze. Polițistul nu 
se zbătu şi leșină la prima apăsare a degetelor lui. Tânărul se crezu 
învingător şi se ridică răsuflând din greu pentru a vedea dacă primul 
bărbat îşi revenise. Acesta fu momentul pe care îl alese celălali, 
care se retrăsese prudent, pentru a-şi scoate arma şi a trage în Sahel. 
Elsa privea fără să tremure cum amantul ei cădea la pământ, 
înțepenit într-o poziţie grotescă. Se părea că aşteptase dintotdeauna 
această clipă, ca pe o eliberare. Simţind în capul pieptului un spasm 
îngrozitor, care se întindea progresiv asupra stomacului, sexului, 
plămânilor, privea răpirea lui Sahel ca pe un eveniment. firesc, rod 
al destinului ei. Sentimentul înfrângerii sale era în acord cu scena 
atroce pe care o trăia acum: cei doi poliţişti îl îndesau pe tânăr într-un 
sac elastic dintr-un material fin, care se mula pe formele trupului 
său, fixau compensatoare gravitaționale sub pereţii de satin ai 
sacului, ridicând pachetul la un metru deasupra solului şi-l 
împingeau nepăsători spre ieşirea apartamentului, fără a se întoarce 
nici măcar pentru a vedea cum reacționa Elsa, atât de siguri păreau 
de complicitatea ei. | 
Femeia îi privi îndepărtându-se pe culoar, conştientă de 
incapacitatea sa de a se emoţiona. Llapasset îi observase probabil, 

îi pândise în timpul acestor patru zile, pregătindu-şi planul, iar 
acum acţiona cu mijloacele unui ministru din guvernul secret. Va 
apărea fără întârziere pentru a gusta răzbunarea. Elsa îl cunoştea 
prea bine pentru a crede că ar putea să simtă vreo plăcere oarecare, 
atunci când îşi va fi recuperat bunul. Din contră, ştia că plăcerea îi 
era provocată de revanşa la toate umilinţele pe care le suportase din 
partea ei. 

Când închise uşa apartamentului, tristețea pe care o resimți îi 
induse un soi de plăcere confuză. 


CAPITOLUL 19 


Nici una dintre mobilele şi nici obiectele care-l înconjurau nu-i 
erau familiare; totuşi, Sahel putea să identifice patul vechi pe care 
era întins, mocheta de lână de pe sol, armele din Evul Mediu de pe 
pereţi. Decorul camerei ar fi putut să-i amintească de acela al unui 
castel-fortăreaţă din secolul al XV-lea, dacă elemente anacronice nu 
ar fi fost introduse ici şi colo: pereţi din plastic alb, un televizor 
bidimensional... Poliţiştii dispăruseră. Sahel se ridică şi-şi verifică 
starea organismului: îşi simțea muşchii duri şi țepeni. I se 
administrase cu siguranță un drog pentru a neutraliza efectele 
şocului termic provocat de pistolul laser. Se simţea un pic amețit, 
greoi, şi resimțea vagi dureri la extremitatea mâinilor, a picioarelor, 
în creştetul capului. Se culcă la loc. 

În ce închisoare ciudată fusese aruncat? Piacom-ul îi impunea 
din nou un mediu artificial. Televizorul se aprinse brusc. O vedere 
panoramică în alb şi negru, arătând un fel de oraş de dimensiuni 
uriaşe, apăru pe ecran, în timp ce vocea impersonală a unui 
comentator explica: 

„Sunteţi într-un lagăr de reeducare psihologică. Acesta nu 
reprezintă o formă de represiune socială. Acest lagăr nu seamănă 
celui pe care îl dezvăluiau sistemele penitenciare în vigoare înainte 
de închiderea frontierelor Piacom-ului. Aici, nu veţi fi supuși nici 
unei obligaţii, nici unei pedepse. Un zid invizibil vă izolează de 
teritoriul Comunităţii; vă sfătuim să nu încercaţi să-l treceţi, dacă 
doriţi să evitați leziuni organice mai grave sau mai puţin grave în 
funcţie de încăpățânarea de care veţi da dovadă. Acest zid a fost 
conceput pentru a vă păzi; el vă protejează de ceea ce ați putea 
suferi din partea cetăţenilor Piacom-ului, informaţi de faptul că ați 

depăşit normele de securitate psihologică. În afară de aceste 
restricţii, sunteţi în întregime liber. Guvernul secret vă pofteşte 
chiar să profitați la maximum de libertate şi să vă bucurați de toate 
drepturile reglementate de cele treizeci de state. În lagărul de 
reeeducare psihologică, veţi găsi droguri, alcool, ţigări; prostituţia 
este şi ea autorizată; nici chiar crima nu este urmărită. Nu mai este 
obligatoriu să purtaţi îmbrăcăminte de protecţie, cască, protectorul 
cervical, genunchiere, cotiere, pe care securitatea cetăţenilor le 
impun în Piacom. În fiecare dimineață, veți primi o sumă de bani 
pe care aveți dreptul s-o. cheltuiţi. În sfârşit, contrar tuturor 
convențiilor uzuale, în limitele lagărului, arta, literatura, ştiinţa, 
politica pot fi practicate în mod liber.” 

Printr-o mişcare vertiginoasă, camera de luat vederi se apropie 
de oraş şi pătrunse pe una dintre străzile cele mai animate. 

„Baruri, restaurante, magazine de toate soiurile vă stau la 
dispoziţie, cinematografe, teatre, centre de creaţie artistică vă 
propun o gamă largă de activități. Vă vor fi necesare, căci în acest 
paradis al libertăţii pe care vi-l oferim este foarte dificil să găseşti 
un loc de muncă.” 

Apoi, alunecând de-a lungul oraşului, obiectivul descoperi o 
clădire mare şi albă, situată în centrul unui lac secat. Vocea reluă: 

„Aici se găseşte spitalul lagărului unde veţi găsi cele mai alese 
îngrijiri, vă vor fi făcute grefe de organe, remodelaj estetic, 
echilibrare psihosomatică, dacă va fi cazul. Nu ezitaţi să veniţi dacă 
sunteți rănit sau bolnav. Un serviciu de urgență vă va ridica dacă nu 
veţi fi capabil să vă deplasaţi. Tot aici va trebui să mergeţi când vă 
veţi simţi apt să vă întoarceţi în Piacom. Şi, nu uitaţi, un cetăţean al 
Comunităţii trebuie să se simtă fericit că trăieşte fără nici o 
restricție.” 

Televizorul se stinse. Sahel rămăsese perplex. Crezuse că 
descoperă amenințări obscure în spatele acestei prezentări 
seducătoare. Cui datora încarcerarea? Elsei, lui Llapasset, 
controlorului encefalografic, tatălui său? Optă pentru acesta din 
urmă, fără nici o dovadă, doar fiindcă avea nevoie de un 
responsabil pentru a-i hrăni ura şi pentru că Simon era cel mai bun 
pentru a juca acest rol. 

O pierduse definitiv pe Elsa? Această ipoteză se născu deodată 
în mintea sa şi se dezvoltă cu rapiditatea unui acid care ataca un 
metal. Se strădui să creadă că tânăra era, pur şi simplu, adormită în 
spatele acelui perete de plastic alb care separa camera în două; erau 
doar câțiva paşi de făcut; se ridică fascinat de propria sugestie, se 
plimbă pe lângă perete şi i se păru că o zăreşte pe Elsa, vlăguită, 
domică; nu, era inutil să se agăţe de o himeră, nu o va mai revedea. 
Rămase în picioare, în mijlocul camerei. Simţi o imensă furie, o 
imensă durere, o imensă sfârşeală. Sahel, turbat, încetă să mai 
respire, de teama că va muri aici. 

Cum reuşi să-şi recapete suflul, merse cu paşi mici spre pat, se 
aa la loc şi rămase aşa timp de mai multe ore, scuturat de hohote 

i, imaginându-şi planuri absurde de evadare din lagăr, de 
tëvanşi şi de fugă în afara frontierelor. Dar de fiecare dată, în cursul 
acestor semivisuri, Elsa refuza să plece cu el; era intoxicată de 
Piacom şi nu dorea să renunţe la obiceiurile sale. 

Apoi, pe măsură ce efectul medicamentului ce-i fusese injectat 
se disipa, Sahel îşi regăsi încrederea, disperarea i se transformă în 
dorinţă de răzbunare. Se sculă. 

Pentru prima dată de când era în această cameră, o examină cu 
atenţie: nu avea toaletă, bucătărie, zidul alb care separa camera în 
două părea pus acolo fără nici o rațiune — fusese destinată probabil 
pentru a adăposti şi un alt prizonier. O uşă, o fereastră prin care 
pătrundea o zi închisă, murdară. Se îndreptă cu un pas nesigur spre 
lumină, regretând deja căldura vechiului său pat şi atingerea aspră 
a cuverturii pe piele. Fereastra dădea spre o stradă. Se întâmplă un 
lucru de neconceput cu o clipă mai înainte, un pieton trecu 
aruncând priviri furişe la fiecare colț, la fiecare uşă, reluându-şi 
apoi mersul, până dispăru pe o stradă laterală. Hârtii murdare, 
excremente, rămăşiţe de toate soiurile acopereau pavajul distrus. O 
burniţă subțire aburi cerul şi oraşul, amintindu-i lui Sahel de 
scurtele incursiuni pe care le făcuse în zonele necontrolate climatic. 

Lagărul de receducare psihologică voia să reprezinte o imagine 
a trecutului, fără igienă, fără reciclări, fără siguranţă. O maşină 
veche, dotată cu motor cu explozie, pătrunse pe stradă, lăsând în 
urmă un nor de fum albăstrui, şi se îndepărtă zăngănind ferestrele. 

Era o lume fără control sonor şi, probabil, şi fără comisari ai 
poluării care să protejeze mediul înconjurător. Totul părea artificial 
şi neverosimil! Şi, cu siguranţă, nu se prea potrivea cu realitatea 
istorică. O asemenea lume n-ar fi putut să existe, oamenii ar fi pierit 
cu toţii. Scopul urmărit era să facă micii asociaţi şi pe toţi cei care 
deviaseră de la normele psihologice să creadă că o lume civilizată 
care nu semăna Piacom-ului nu era viabilă. Libertatea este numai o 
iluzie inventată pentru cei care sunt incapabili să se integreze în 
viaţa socială, şi disciplina civică consimțită este condiţia esenţială 
pentru a trăi în utopie, iată ce voia să demonstreze acest lagăr. Chiar 
dacă era construită ca o caricatură de societate, Sahel va demonstra 
că se va putea trăi aici. Nu mai rămase mult timp în acea cameră 
pentru a se lamenta. Îşi şterse lacrimile care îi curgeau încă din 
ochi, luă teancul de bilete de bancă şi schiță gestul de a le aşeza în 
buzunarul combinezonului. Dar nu avea combinezon, era gol. Pe un 
scaun, aşezate în ordine, se aflau un slip maro, nişte pantaloni, o 
vestă şi un pulovăr, toate gri, iar pe pământ o pereche de botine și 
şosete gri. Un compleu sport clasic? Se îmbrăcă rapid, cu o anume 
satisfacţie; gustul pentru această modă nostalgică îi fusese transmis 
de tatăl său. Sahel introduse biletele de bancă în buzunarul interior, 
unde găsi un obiect pe care îl scoase: o armă laser. 

Întorcându-se spre draperii, apăsă pe trăgaci: o uriaşă aureolă 
maronie apăru. Arma fusese reglată pe minim; Sahel căută reostatul 
de intensitate; nu avea, arma era destul de inofensivă, ca aceea care 
îl lovise în apartamentul Elisei. O puse în buzunarul stâng, apoi luă 
de pe perete un pumnal pe care îl băgă la centură şi un box pe care 
îl introduse în celălalt buzunar. Dacă trebuia să se bată, nu va refuza 
lupta. 

„De câteva minute, avea impresia că se schimbase în mod 
profund: blândeţea şi reținerea obişnuite, insuflate de tatăl său, 
cedau sub presiunea noilor forțe; ura care urca în el dinamita toate 
condiționările anterioare. 

Două motive suplimentare de agresivitate se adăugară acestei 
stări noi: lui Sahel îi era foame şi voia să urineze. Apăsă pe clanţa 
uşii şi o deschise fără dificultate. Afară se întindea un culoar 
împuţit, asemănător celor care populau romanele „călduţe” alc 

secolului XX, pe care tatăl său i le dăduse să le citească. Pentru ce 
scriitorii Piacom-ului îşi petreceau timpul imitând aceste fosile 
învechite? 

O scară sordidă urma în mod natural acel culoar împuțit. 
Coborând, Sahel se opri pe fiecare palier pentru a ciuli urechea pe 
la uşi; dacă ar auzi vreun zgomot, ar bate pentru a cere lămuriri 
suplimentare în privinţa lagărului de reeducare psihologică. La al 
treilea şi la al doilea etaj, nimeni; dar la primul, cum îşi puse 
obrazul pe uşa de lemn, o voce feminină îl invită să intre. 

- Împinse uşa şi descoperi un budoar mare, îmbrăcat în catifea, 
mobilierul era din cochilii irizate sau din abanos; peste tot, pe 
şemineu, pe mobile, pe etajere şi chiar pe sol erau aşezate bibelouri, 
sculpturi de femei sau de animale, în bronz, lămpi cu abajururi de 
neînchipuit, obiecte din fildeş, tablouri înrămate cu aur și argint, 
vaze cu forme extrem de ciudate. Într-un alcov îmbrăcat în lemn de 
piersic, se odihnea o femeie, tolănită pe nişte perne groase, albastre. 
Era îmbrăcată cu un capot de dantelă neagră, care lăsa să i se 
întrevadă pielea albă. Această imagine se vroia a fi ispititoare. Se 
apropie de ea; mirosul cărnii ei îl dezgustă puţin, poate din cauza 
parfumului oxidat. Această femeie avea aerul vulgar al unei prostituate. 
Înţelegea acum, perfecțiunea reconstituirii îl mişca; stereotipul 
făcea apel la surse profunde pe care tânărul le cunoștea prin tradiție, 
la motivații sexuale uitate. Gura mare, rujată cu roşu-sângeriu, 
unghiile lăcuite îi provocau o anumită repulsie. Vocea ei răgușită îi 
pătrunse până în stomac: 

— Vino, lupul meu, nu cost scump. 

Nu avea mai mult de treizeci de ani, dar machiajul o îmbătrânea 
cu încă zece. Încercă să-i explice motivul vizitei: 

— Sunt vecinul dumneavoastră de la patru, de-abia am ajuns în 
lagăr, aş fi vrut să-mi dați câteva informații. 

— Intră și te aşază acolo, eşti drăguţ. 

Îşi trase picioarele sub ea şi se dădu puţin pe spate, pentru a-i 
face loc pe pat. Sahel se așeză cu reticență. Femeia îi trecu o mână 
pe după gât și îl forță să-şi aşeze capul pe sânii ei. Îi simți carnea, 
un pic moale, cedând sub obrazul său cald. 

— Povesteşte-mi, ce-ai făcut de te-au trimis în lagăr? 

Încercă să se redreseze pentru a răspunde, dar ea îl ţinu cu 
putere, apăsându-i cu mâna pieptul. Simţi deodată o înţepătură. Se 
petrecu rapid; nu îşi pierdu cunoștința, dar corpul său paraliză brusc. 
Ea se sculă şi îl întinse pe pat. Apoi îl buzunări cu pricepere şi 
scoase dezgustată pumnul de bilete de bancă. Apucându-l de picioare, 
îl trase spre pământ; căzu brutal, fără însă ca vreo durere să 
însoţească şocul; îşi simţi scheletul vibrând. ÎI trase până la uşă, pe 
care o deschise, şi îl împinse cu piciorul pe palier, recomandându-i: 

— Încearcă să fii mai precaut data viitoare, şi mulțumeşte-mi 
pentru prima ta lecţie, aş fi putut să fiu mai vacă. Aici suntem liberi, 
ca într-o junglă, cel mai puternic rezistă. 

Trânti ușa. Sahel rămase mai multe ore fără a putea să se mişte. 
Apoi efectul drogului se atenuă progresiv; îşi mişcă mai întâi tălpile 
şi gambele, apoi izbuti să se scoale, ajutându-se de braţe, de mâini, 
de spate. O durere fulgerătoare îi traversă coloana vertebrală, efect 
întârziat al şocului pe care îl suportase adineauri, căzând din pat. 
Atinse cu prudenţă coccisul, osul care îi sfârşea coloana vertebrală: 
suferință. Făcu câţiva paşi, şoldurile şi coapsele îi erau încă 
anchilozate. 

Sahel verifică dacă târfa îi lăsase armele: arma laser îi străluci în 
mână. Trebuia să-şi recupereze urgent biletele de bancă! Înaintă 
încet spre ușă, o bucată de parchet scârțâi; Sahel nu avu decât 
timpul să se dezmeticească — o rafală de gloanţe îi trecu pe deasupra 
capului. Un miros de pudră ieşi din perforaţii. Femeia strigă: 

— Te-am prevenit, la cea mai mică tentativă pe care-o vei face 
pentru a intra, te voi ucide. Nu ai auzit, probabil, niciodată 
vorbindu-se de armele cu proiectile? Te asigur că fac încă treabă 
bună. Şi nu te îngrijora pentru mine, am video-ul pentru a mă 
informa de identitatea vizitatorilor mei. 

Sahel mormăi că va pleca. Ea adăugă: 

— Îţi voi da un sfat, gratis. Aminteşte-ţi bine numele şi numărul 
străzii unde locuieşti, aici locurile sunt scumpe. 

Pe aceste fraze profetice, el cobori scările până la parter, luându-și 
precauțiile necesare pentru a nu i se declanșa o criză de rinichi. 

Discul palid al soarelui se ivea dintre peticele gri ale norilor, 
umiditatea îi irita pielea, un miros pestilențial urca dinspre 

gunoaiele şi excrementele care acopereau strada. Străduindu-se să 
nu alunece pe pavajul vâscos, Sahel se îndreptă spre piaţa pe care o 
reperase la dreapta sa; abia o distingea prin lumina roz reflectată de 
pietre. Un individ ieşit de pe o străduță urină în faţa tânărului şi îşi 
urmă drumul fără a-şi închide şlițul. Cicatrice recente îi desfigurau 
figura, ochiul drept îi atâma în afara orbitei. Se ghida palpând 
pereţii, dezechilibrându-se din cauza resturilor de ţiglă căzute de pe 
acoperişuri. Lui Sahel i se făcu milă de el şi se apropie pentru a-l 
întreba dacă putea să-l ajute. Imediat ce ajunse în vecinătatea 
| orbului, acesta îl apucă de braţ, strângându-l ca într-un cleşte, şi îl 
forţă să îngenuncheze: 

— Fiindcă eşti aici, îmi vei face laba. 

„| Şi îi arătă sexul murdar care atârna în afara pantalonilor. Sahel 
| nu se împotrivi şi nu răspunse; încercă să-şi tempereze durerea 
j | provocată de fractura probabilă a coccisului; apoi îşi încordă 
| muşchii spatelui şi aplică o puternică lovitură de cap între 
pi | picioarele adversarului. Acesta se îndoi şi îşi slăbi strânsoarea. 

Sahel profită de asta pentru a se elibera şi o luă la fugă în față, beat 
| de suferinţă şi furie, beat de dezgust. Bărbatul nu îl urmărea, așa că 
i | | încetini alergarea. Din precauţie, îşi trecu boxul în mâna stângă şi 
|" verifică dacă pumnalul ieşea uşor din teacă; de-abia apoi privi locul 
în care ajunsese. Era pustiu. Sfere antigravitaționale răspândite în 
spațiu proiectau o lumină oarbă de un roşu-acid, luminând o rețea 
de tunele întunecate care plecau în cele patru colţuri ale esplanadei, 
în fapt, străzi acoperite. 

Trebuia să se angajeze pe unul dintre aceste periculoase capete 
de lume? Îi era foame, după calculele sale trecuseră trei zile de când 
nu mâncase; şi barba nu mai fusese rasă probabil tot de atunci. În 
colţul drept al locului, un indicator verde, care se învârtea sub 
| influenţa unui vânt artificial, arăta amplasarea restaurantului 
| i „Potenta de aur”. Un miros de mâncare carbonizată ieşea de acolo. 
| Asta însă nu-l opri pe Sahel; golul dezagreabil care i se formase în 
Ea stomac avea nevoie să fie umplut, altfel va leşina. Împinse uşa de 
sticlă a intrării. 

Sala rectangulară avea acel aer confidenţial al barurilor 
americane pe care le văzuse reconstituite într-un muzeu; o muzică 

tehnicii acustice, aşezate în colţuri. Aceste acorduri instrumentale 
semănau celor pe care le difuzau „robinetele de muzică” aflate în 
toate apartamentele Piacom-ului. 

Cu un gest anacronic, ospătarul aşeză o cârpă pe masă şi pe 
scaun, invitându-l pe Sahel să ia loc; fără a pronunţa un cuvânt, îi 
întinse un meniu. Ceilalţi cinci clienţi tăcuseră la sosirea tânărului. 
Sahel consultă discret meniul, avea impresia că îndeplineşte un rit 
barbar. Trecuse mult timp, foarte mult timp, de când ultimele 
restaurante cu servire manuală îşi închiseseră porțile; asta se 
petrecuse chiar înainte de închiderea frontierelor; existau încă, în 
apropierea locurilor de muncă, autoservice-uri de distribuitoare 
sintetice; dar ele nu mai aveau nimic în comun cu acest bistrou. 
Această călătonie în trecut îl emoţiona mai mult decât ar fi vrut; 
revolta sa îl atrăgea mai degrabă spre viitor, însă avea sentimentul 
că face un pelerinaj dorit de tatăl său, pelerinaj în memoria celor 
mai frumoase zile. ` | 

Alese un grătar, o salată biologică, brânză şi un compot de 
mandarine. Masa îi făcu bine; se moleşi datorită berii care-i fusese 
servită din oficiu. 

Când ajunse la desert, îndrăzni să-l cheme pe proprietar. Clienţii 
îşi reluaseră conversaţia cu voce scăzută. Patronul puternic, cu un 
gât bovin, ridicol înfăşurat cu un fular albastru, se îndreptă spre 
Sahel. 

— Sunt nou aici, şopti acesta din urmă, şi locul mi se pare 
periculos. Aş avea nevoie de câteva informaţii pentru a mă descurca 
mai bine; voi plăti, se poate? 

— Nu sunt lucruri care pot fi spuse, micuţule, tipi ca tine se 
găsesc la orice colț de stradă. Aşteaptă un minut, mă întorc! 

Se întoarse şi alergă spre uşă pentru a o închide cu zăvorul de 
fier, spunând: 

— Trece banda Noctumilor, prefer să nu intre aici. 

Sahel sări de pe scaun. 

— Noctumii, îi cunosc! Pleineselve va putea să mă ajute! Dar 
lăsați-mă să trec, ce faceţi? Vreau să ies! 

Patronul îl prinse de reverul vestonului şi îl obligă să se aşeze. 

— Pentru moment, micuţule, termini de mâncat în linişte, apoi 
plăteşti şi pleci. Nu te las să ieşi acum, ţi-am spus că Nocturnii sunt 
periculoși. Uşa va rămâne închisă atâta timp cât vor fi prin 
împrejurimi. Mi-e prea frică să pierd un client. 

Şi izbucni în râs, zguduindu-şi pântecul rotund care îi întindea 
bluza în carouri. 

Sahel nu insistă; nu avea bani şi nu ţinea să-l indispună pe 
proprietarul căruia dorea să-i ceară credit. În Piacom, nimănui nu i 
s-ar fi întâmplat asta; dacă i-ar fi fost descoperit contul bancar, 
anchetatorii l-ar fi găsit în aceeaşi zi şi poliţiştii i-ar fi dublat zilele 
de muncă până când s-ar fi rambursat datoria; asta n-ar fi durat mai 
mult de o lună, existau încă prea mulţi şomeri în Comunitate. Când 
se trezea fără vreo leţcaie, cetățeanul nădăjduia într-un miracol care 
să-l salveze de lagărul de reeducare psihologică. Dar aici care era 
sistemul de represiune? O societate şi mai rea? După ce își puse 
stomacul la cale, se lăsă cuprins de euforia pe care i-o procura berea 
puternic alcoolizată. ÎI va regăsi pe Pleineselve mai târziu. Dar cum 
de se lăsase prins acest om liber? 

Patronul tocmai trăsese zăvorul de fier pentru a lăsa un client să 
intre. Acesta din urmă, un omuleț îmbrăcat într-o uniformă de 
muncă plină de praf, purta în braţe corpul unei femei leşinate. Sahel 
se sculă ca să-l ajute, dar omul îl trânti la loc cu o lovitură de picior 
în tibie. 

— Stai liniştit, nenorocitule! 

Izbucnind într-un râs de nestăvilit, proprietarul contemplă 
ultimele spasme care îi agitau pântecul, înainte de a adăuga acest 
comentariu: 

— Ar fi păcat să iroseşti o marfă atât de frumoasă. Hai, dă-mi-o, 
o voi pune în vitrină, ca să atragă clienți. 

Luă femeia în braţe, după care îi desfăcu corsajul pentru a-i 
palpa sânii. 

— E foarte moale. 

— Şi la fel de proaspătă. 

— Hai, ajută-mă! 

Cei doi bărbaţi o dezbrăcară pe tânăra care nu reacționa. Sahel 
îi observa cu neliniște; nu îndrăznea încă să formuleze bănuiala 
care i se înfiripase în minte. Când corpul fu gol, patronul îl ridică ŞI 

îl agăţă de bărbie de un stâlp în apropierea intrării. Ca într-un 
coşmar spuse, surâzând: 

— În trei zile, va fi tocmai bună. Bătrâne, îţi închipui ce marfă 
vor fi sânii ei împănaţi cu andive! 

Jar străinul cel mic replică: 

— Tocmai ieşeam de la mine când am văzut vagabonzii 
ocupându-se de ea. O violaseră un pic, după ce o drogaseră. Am 
aşteptat şi am cules marfa. Deci, cât îmi dai pe ea? 

Se lansară într-o discuţie furtunoasă. 

Sahel se forță să nu vomite. Prefera să nu-l întrebe pe patron 
care era originea fripturii pe care tocmai o depustase. Era momentul 
să iasă, cât timp se ciondăneau pentru câteva bilete. Zăvorul de fier 
rămăsese deschis. Dintr-un singur elan, se îndreptă grăbit spre uşă, 
o împinse cu brutalitate şi o luă la sănătoasa drept în față, fără a da 
atenţie durerii care îi săgeta spatele. 

Alese la întâmplare una dintre străzile acoperite care dădeau 
spre piață; simțindu-se la capătul puterilor, se ascunse după o uşă. 
Nici un zgomot din partea urmăritorilor. Aruncă o privire afară şi 
zări, la capătul căii descoperite, conturul roşu al pieței. Prostituata 
îi spusese: „Nu-ţi uita adresa” Nu trebuia să uite, camera sa era 
singurul refugiu de care dispunea, iar lagărul de reeducare psihologică 
părea un adevărat labirint. Deci, va aştepta aici ca să se lase noaptea 
şi va pleca nestingherit la adăpostul întunericului. 

Un obiect mic, dur şi rece, îl împunse în ceafă. 

— Întoarce-te şi înaintează până când îţi voi spune să te opreşti. 

Cu o mişcare bruscă, Sahel vru să-l surprindă pe cel care îl 
amenința, dar nu întâlni pe nimeni; adversarul său prevăzuse 
manevra şi se găsea din nou în spatele lui. O lovitură în ceafă îl 
arse; fără îndoială, flash-ul unei arme laser reglată la minimum. 

— Un simplu avertisment: nu căuta să scapi, sunt mai rapid 
decât tine şi am avantajul armei. De altfel, nu-ţi vreau răul; am doar 
nevoie de tine timp de câteva zile pentru o mică experiență. 

Vocea metalică a necunoscutului se îndulcise. Sahel optă pentru 
Supunere provizorie până când va fi în măsură să se opună duşma- 
nului. Asta nu se va întâmpla prea repede, căci, cu o mână grăbită 
omul îl deposedă de pumnal şi de box, dar neglijă arma laser. 

Handicapat din cauza fracturii de coccis, Sahel urcă cu greutate 
cele cinci etaje care îl conduseră într-un soi de curte interioară, de 
inspirație spaniolă, ovală, încadrată. de stâlpi grei, dintr-o gresie 
întunecată, care susțineau o galerie circulară, ce adăpostea o 
vegetaţie superbă. Cu un gest al armei, necunoscutul îl dirijă spre o 
intrare mascată de o cortină de arbori cu frunze negre şi uleioase. 
Traversară un coridor, apoi pătrunseră într-o seră uriaşă, catedrală 
de verdeață pe care crepusculul sângeriu al oraşului săpa umbre 
îndoielnice. Bărbatul îl invită să se aşeze într-un salon, amplasat 
lângă nişte flori extravagante, cu petale mari, de un mov ireal, 
încadrând o bijuterie de stamine. 

Sahel se aşeză cu precauţie. 

— Voi reveni peste câteva clipe. Să fii cuminte, altfel vei 
regreta. 

Se auziră zgomote de paşi, apoi linişte. Pentru prima dată după 
ce îşi părăsise camera, dispunea de timpul necesar ca să se 
gândească la el însuşi. Cu o mână ezitantă, exploră locul în care 
arma îl arsese — vestonul era găurit. Prin deschiderea de grosimea 
degetului mare, îşi atinse pielea cu mâna, apoi şi-o retrase; nu 
sângera, era doar puţin zgâriată. Atacul fusese bine gândit, o 
lovitură de armă laser reglată la intensitate slabă; fasciculul avusese 
o grosime mică. Nu simţea încă durerea, dar mâine rana îl va afecta 
cu siguranță. Va fi făcut oale şi ulcele în acest lagăr al terorii? Sahel 
nu avusese încă timpul să reacționeze, evenimentele se scurseseră 
prea repede pentru un novice ca el. Totuşi, nu toţi locuitorii 
lagărului de reeducare muriseră; exista, deci, o posibilitate de a se 
apăra pentru a supravieţui, sau de a ataca pentru a preveni pericolul. 
Se pregăti să-l primească pe necunoscut; băgă mâna în buzunarul 
interior pentru a scoate de acolo arma; de-abia o duse afară că o 
rază țâşni dintre stâlpi şi îi înnegri pielea. Scoase un strigăt de 
suferință sau de dezamăgire. Aruncă arma laser la pământ. S-o 
ridice? Era periculos. Se reţinu să nu plângă de furie. 

Sahel, pentru a se calma, exploră cu privirea solul acoperit de 
frunze. Surprins, constată că o formă vegetală, un bulgăre de spumă 
pe care îl remarcase adincaori pentru culoarea sa insolită se 
deplasase cu câţiva metri. Acum înainta spre el, lăsând o dâră 
argintie în spate; avea câteva flori în centru aidoma celor de pe 

mocheta Elsei, dar caliciile lor semănau cu ochii cu multe fațete ai 
unei muşte. Planta îl privea. În jurul ei, vreo douăzeci de creaturi 
apărute prin înmulțire spontană se agitau în penumbră. 


CAPITOLUL 20 


De fiecare dată când revenea în Isle Abeau, trecând gardul de 
tisă care delimita oraşul în apropierea vechii intersecţii a 
autostrăzii, Sylvie Le Cloec'h avea impresia că îşi schimbă blana, 
căpătând o alta care nu-i plăcea. Gardul se transformase de mult 
timp într-o pădure densă şi neagră, în care forme primitive de arbori 
tunşi se recunoşteau încă în desiş; această cortină întunecată marca 
ruptura dintre Sylvie, cea liberă, care predica poluarea şi se deda la 
ceremonii de adorare a mizeriei cu prietenii săi, zipii şi disidenții, 
şi Sylvie, persoana civilizată, susținătoare a disidenților. 

Ea urmă cărarea dreaptă, creată de acei cetăţeni ai Piacom-ului 
care aveau rău de natură, inadaptații, câinii, pisicile, rozătoarele şi 
călătorii clandestini. Drumul se întortochea de-a lungul 
trunchiurilor catifelate de tisă şi pătrundea adânc în groapa 
provocată de explozia deliberată a intersecţiei — într-un holocaust 
auto — urcând în zigzag spre esplanada întunecată, în care îşi 
dăduseră duhul cele mai mărginaşe clădiri din Isle Abeau. Sylvie 
ieşi la marginea lizierei de arbori; un vânt răcoros bătea la nivelul 
solului, cărând frunzele uscate, căzute în timpul iernii. Făcu câţiva 
paşi pe esplanadă, se întoarse şi contemplă pădurea sculptată. Ochii 
i se luminară. Dincolo de ea, se întindea autostrada, simbolul 
libertăţii. Domnul Mobilă o însoțise cu motocicleta până acolo; îi 
promisese că va reveni în fiecare zi, la aceeaşi oră, în acelaşi loc, 
până când se vor reîntâlni. Misiunea pe care o acceptase risca, 
totuşi, să dureze mult timp. Îi spusese domnului Mobilă: 

— E inutil, treci doar săptămânal, îţi voi lăsa un mesaj. 

— E imposibil, Sylvie, te aşteaptă toți cu mare nerăbdare! 

Era adevărat, întreaga sa bandă, zipi, misiţi, contrabandişti, fanatici 
de toate spețele, afiliaţi ai unor secte diferite, aşteptau încheierea 
misiunii Sylviei; fără ea, ar fi fost pierduţi. Avu o ultimă îndoială. 

— Crezi c-ar fi trebuit să negociez mai strâns cu Llapasset şi să 
cer alimentele imediat, în schimbul eliberării sale? 

— Nu, ai făcut bine. În orice caz, suntem complici, iar el va fi 
legat de noi pentru multă vreme. 

— Dacă ar şti cât de precară este situația noastră, n-ar fi dat doi 
bani pe noi. 

Situaţia era într-adevăr gravă! Culturile şi animalele nu fuseseră 
distruse din cauza vreunei secete sau a unei epidemii, cauzele erau 
mai misterioase, iar efectele mai tragice! O ciudată retardare părea 
să fi afectat semănăturile şi animalele; semințele germinau 
primăvara, dar o mare parte a legumelor, cerealelor şi fructelor nu 
atingeau maturitatea la mijlocul verii; florile, promisiuni ale 
viitoarelor recolte, nu voiau să înflorească decât la sfârşitul 
anotimpului şi gerurile lunilor octombrie şi noiembrie ucideau 
fructele crude, putrezeau rădăcinile şi bulbii, uscau seminţele. Era 
nevoie acum de mai mulţi ani pentru a îngriji un vițel sau un miel 
până a-l face bun de tăiat, timpul de gestație se lungea la infinit. 
Bineînţeles, rămâneau plantele sălbatice care nu păreau să fi fost 
atinse de această boală unică. Dar, într-o economie atât de fragilă 
precum cea a disidenţilor, cel mai mic incident se transforma în 
catastrofă. 

— Ascultă, Sylvie, nu vrem să intrăm în gura lupului, să facem 
precum Pleineselve şi Nocturnii care au ajuns în lagărul de 
reeeducare psihologică; nu vom suporta! 

— Ai dreptate, sunt nebuni. 

Domnul Mobilă încercă s-o convingă pe Sylvie cu argumentele 
pe care ea le utilizase cu câteva săptămâni înainte, când organizase 
răpirea lui Llapasset. Asta se întâmplase a doua zi după întâlnirea 
sa cu Sahel Cessieu. Fiul directorului Companiei îi dăduse, inocent, 
numele secret al unui membru al guvernului. 

— Bine, aşteaptă-mă în fiecare zi, voi face tot ce voi putea. 

— Vom aduce ofrande poluării pentru ca misiunea ta să 
reuşească. 

„Sărmanii disidenţi, sărmanii zipi!” Mergea acum, nu fără o 
anumită melancolie, pe dalele de plastic albastru, nuanţă care se 
decolora de la albastru intens la bleu, pe măsură ce ea se apropia de 
primele clădiri oarbe. În spatele pereţilor, în spatele acestor ferestre 
acoperite, se ascundea străinul. Evident, teritoriul căutării sale cra 
mai larg. Llapasset îi indicase locul în care bărbatul fusese lovit de 
armele neuronice. Dar trecuse mai mult de o săptămână, ar fi putut 
să fugă oriunde. Se gândi: „Un nebun, în Piacom, nu va fi greu să-l 
reperez. S-ar putea să nu mai fie decât un cadavru.”. 

i Lumina soarelui de primăvară se juca cu norii pe fațadele 
clădirii, subliniind albul intens al unghiului vertiginos al turnului în 
care Sylvie trebuia să pătrundă. Aruncă o ultimă privire spre pata 
verde pe care o formau tufele de tisă privite de la această distanţă, 
l apoi asupra esplanadei goale. Pe cât era această lume de 
! plictisitoare, pe atât era de curată şi de sterilă! În Llapasset găsise 
probabil un sprijin neaşteptat. Dacă ar fi ştiut să-l cultive, ar fi putut 
să-şi facă din el un aliat secret în campania de sprijinire a mizeriei, 
fără de care piacomii ar fi fost pierduţi pe veci. Ca şi animalele, 
omul trebuie să-şi marcheze teritoriul cu ajutorul propriilor 
excremente. Este o lege pe care nu poţi să o încalci dacă vrei să-ţi 
asiguri supraviețuirea! Sylvie era ferm convinsă de acest adevăr; 
din copilăria în care mâncase pământ, până în adolescenţa în care 
se dedase la coprofagie împreună cu colegii de şcoală, când 
învățase importanţa vieţii anale, vaginale şi falice în raporturile 
umane, ea ştiuse să descopere mizeria şi deşeul în decorul absolut 
igienic al Piacom-ului. Importanţa acestei revelații o incitase mai 
întâi să creeze o sectă de adoratori ai poluării; azi era timpul să 
revină. 

Specializându-se în repararea şi fabricarea de obiecte vechi, 
tânăra fată descoperise un substitut al dorinței sale mistice de a se 
apropia de putrefacție; în contactul cu materia şi cu mărturiile unei 
epoci în care omul nu-şi negase originile, ea simţise o anumită 
uşurare. 

Totuşi, asta nu-i fusese suficient. În timpul liber, evadase din 
Isle Abeau pentru a vedea acea lume uitată, în care omul făcuse 
primii paşi: natura. Întâlnirea sa cu Pleineselve fusese determinantă 

în acest sens. La şaptesprezece ani, Sylvie descoperise manifestarea 
supremă a poluării, sexul. Se iubiseră cu pasiune, dar imprevizibilul 
şef al Nocturnilor nu dorise s-o urmeze în delirul ei față de mizerie, 
pici în gustul pentru degradare. Se despărţiseră. 

„Revoluţia e aproape”, se gândea Sylvie, intrând într-o autoservire 
dintr-un turn de lucru. Văzuse semnele prevestitoare în întâlnirea cu 
Sahel Cessieu, în pactul cu Llapasset, în acea boală care cuprinsese 
brusc natura, şi chiar în faptul că Pleineselve renunțase. 

Îşi comandă un dejun uriaş, care ieşi rapid din sintetizator, şi îl 
degustă în mijlocul sălii aproape goale. Sylvie servea întotdeauna 
mese pantagruelice; nu-i era teamă că se va îngrăşa, din contră, îi 
plăcea să-şi vadă şi să-şi simtă corpul umflându-se; avea carnea tare 
şi plină, masculii se întreceau pentru a o poseda. 

O jumătate de oră mai târziu, cobori spre traficul subteran, 
salută în trecere câţiva muncitori care tocmai îşi îndepliniseră 
munca săptămânală în uzinele turnului şi chemă un vehicul care îşi 
căuta loc în parcare. Renunţă la casca de protecţie, anulă toate 
comenzile de protecţie ale maşinii şi o programă ca s-o conducă la 
depozitul de obiecte. 

Cotrobăind printr-unul dintre munţii de lucruri uzate, descoperi 
un prim indiciu: un buletin encefalografic abandonat. 


CAPITOLUL 21 


Lui Belgacen îi plăcea atmosfera moscheii;, se simţea în largul 
său în acest imens cadrilater în care domnea o lumină difuză. 
Umbre proiectate de coloane, perdele de fum provocate de vasele 
de răşină, de care se agățau raze de lumină filtrate de grilaje. Vedea 
în această alternanță aproape geometrică, de întuneric şi lumină, 
desenul unui labirint abstract, a cărui formă se schimba pe măsură 
ce soarele se deplasa în jurul edificiului. Câteodată se aşeza pentru 
a observa visele unui adept; în alte momente, stătea ore întregi 
întins în pat, trăgând în piept mirosul înțepător al răşinei şi lăsându-se 
purtat de somnul, bogat în vise, pe care i-l inducea. Această viață 
de linişte şi indolenţă îi permitea să-și imagineze acele momente 
mai profunde în care preotul îl îngrijea. 

Căci Belgacen nu se refăcuse complet după şocul cauzat de 
armele neuronice; traumatisme grave îi perturbau înţelegerea 
asupra lumii şi îl făceau inapt să înfrunte Piacom-ul. Oricare altul 
decât Belgacen, care, dotat cu un ascuţit simț al fatalității, se 
pregătise să fie răbdător, nu s-ar fi resemnat atât de uşor cu această 
situaţie; dar el ştia că nu va putea să-şi ducă la bun sfârşit misiunea 
dacă nu va fi în deplinătatea facultăților mentale. 

De mai multe ori, comportamentul său aberant atrăsese atenția 
unora dintre numeroşii anchetatori care supravegheau moscheea la 
orele de maximă afluență. Intervenţia lui Léo Deryme reuşise să 
evite dezastrul; totuşi, acesta nu era întotdeauna prezent şi un 
incident grav rămânea posibil. 

Bucăţi mari de realitate fuseseră şterse din mintea trimisului Ligii 
datorită scurtcircuitului dintre conştient şi inconştient, căruia-i 

căzuse victimă, şi fuseseră înlocuite cu un nou decor mental, ivit 
din universul refulărilor şi al stresului. 

— Belgacen, spune-mi, o vezi pe acea tânără femeie, acolo, în 
colţ, la adăpostul coloanei? 

— Perfect. 

— Ce face? 

— Îşi hrăneşte copilul... 

— Cum îl hrăneşte? 

— La sân, îi dă sânul pentru a-l alăpta. 

— Ce concluzie tragi? 

Belgacen se învineți. După ce îşi recăpătase cunoştinţa, afirmase 
de mai multe ori că mama sa îl hrănise pe nas. 

— Îți dai seama acum pentru ce te tratez prin oniroterapie? 
Trebuie să repar această mare dezordine mentală care te face 
infirm. 

— Cât timp va mai dura? 

— Totul depinde de capacitatea ta de a-ţi vizualiza visele. Am 
făcut deja câteva încercări, când erai inconştient. Sunt speranțe. 

— Omul este un cufăr încuiat în care se află filmul vieţii sale. 
Cine are dreptul să-l deschidă? 

— Eu, declară Deryme, căci sunt un element determinant al 
destinului tău, acel element care-ţi va permite să-ți duci la bun 
sfârșit misiunea. 

Belgacen acceptă, şi practicianul oniromanţiei se puse imediat 
pe lucru, alegând orele nocturne pentru a evita ca vreun străin să-şi 
dea seama că se deda la practici interzise. 

+ 

Attia plutea pe un vapor de hârtie galben, pe o mare de sânge; 
vasul avea forma unei bărci cu mai multe etaje; era compus dintr-o 
infinitate de sertare făcute din foi de ziare, care redau principalele 
etape ale vieții sale. Belgacen vorbea unei femei despre un copil 
care-i aparținea şi pe care l-ar fi vândut. Pentru a-şi demonstra 
afirmațiile, plecă să caute sertarul în care era consemnată amintirea 
acestei crime. Îl găsi după lungi căutări, întrerupte de episoade 
baroce în care intervencau tot soiul de personaje confuze. Dar, 

deschizându-l, descoperi că acesta era umplut cu un mâl roşu şi 
putrezit; îl aruncă în mare. Femeia izbucni în râs. Belgacen era 
neliniștit: era vorba de un vis în care nu putea să-şi regăsească fiul. 
Asta nu era iluzie, ci chiar realitatea. 

Deci, făcu vaporul să dispară şi imaginea onirică a moscheii se 
suprapuse peste cea adevărată; puţin câte puțin, ea invadă întregul 
spaţiu şi o înlocui. Deryme observă această transformare cu 
nelinişte: moscheea imaginară a lui Belgacen, reconstituire 
minuțioasă, în care fiecare detaliu, personaj, element de arhitectură 
reproducea fidel realitatea, înghiţise acum tot. Această imagine din 
vis avea o asemenea intensitate, încât părea să întreacă realitatea. 

Era extrem de periculos! Deja, în zori, un tânăr adept se 
apropiase imprudent în timp ce Belgacen materializa un peisaj cu 
zăpadă într-un episod oniric; novicele fusese luat în mod brutal de 
o pală de vânt, înainte ca Leo Deryme să fi avut timp să intervină. 
Imediat, peisajul dispăruse. Omul era pierdut, fără îndoială mort de 
frig, în adâncurile inconştientului lui Attia. Fragmente ale 
fantasmelor se interferau cu viaţa sa conștientă, dar, în schimb, ca 
şi cum boala mentală provocată de armele neuronice se.supunea 
unor principii fizice de echilibru, bucăţi de realitate se închistau în 
vis. 

Acum, practicianul oniromanției pătrunse rapid în închipuirea 
lui Belgacen sub forma unui personaj pe care acesta îl evoca 
frecvent, fără îndoială un şef al armatei secrete a Ligii. Îi spuse pe 
un ton ferm: 

— Te înşeli, Attia, ai inventat această moschee pentru a te 
sustrage misiunii tale. Pe barcă vei descoperi secretul pe care-l 
cauţi, femeia îl deţine. 

Aceasta păru să aibă influență asupra lui Belgacen; şterse 
decorul moscheii care reapăru în realitate. Arca cu sertare se desenă 
din nou, dar forma îi era profund modificată. De fapt, nici nu mai 
era acelaşi vapor din visul precedent, dar, ca în anumite închipuiri, 
dădea impresia că seamănă. Léo Deryme înţelese că era vorba de 
peisajul anterior, exprimat în cu totul alt mod de către străin. De 
altfel, imediat apăru şi femeia, dar acum părul său îşi schimbase 
culoarea. Belgacen Attia se îndreptă grăbit spre ea, o imobiliză şi-i 

legă braţele cu ajutorul unor tentacule de caracatiță; apoi începu s-o 
tortureze; pentru a o face să mărturisească unde ascunsese copilul. 
Îi presa cu furie jumătăţi de ananas pe sâni; lichidul fermenta 
curgând pe pântecul ei, unde se năşteau embrioni verzui, care-i 
perforau pielea; această ecloziune îi smulgea strigăte de durere. 

Preotul se retrase din vis; o duzină de adepţi se strânsese în jurul 
patului în care se odihnea Belgacen; părură să nu observe 
întoarcerea lui Deryme. Practicianul oniromanţiei se gândi că 
tocmai comisese prima sa eroare: nu putea fi sigur de tăcerea 
tuturor acestor oameni. Îşi decuplă casca şi stinse amplificatorul. 
Proiecţia imaginii onirice dispăru. Creatorul de vise încercă apoi să 
convingă adepții religiei că trebuise să intervină în mod 
excepţional, altfel subiectul risca să se piardă în supravis. 

* 

— Cum vezi, vizualizându-ţi visele şi modificându-le cursul, 
pot să extirp acea parte a realului care s-a infiltrat în ele. De fiecare 
dată când elimin un fragment de realitate, se produce un vid în 
inconştientul tău, în care se reinserează exact bucata care ţi-a fost 
expulzată de armele neuronice. Ar trebui un biochimist mai 
competent decât mine pentru a-ți explica fenomenele care se 
produc la nivelul celulelor tale cerebrale şi, chiar şi el, mă îndoiesc 
că ar putea să-ți dea toate informaţiile dorite. Activitatea spontană 
a neuronilor în timpul viselor este un domeniu încă foarte puţin 
cunoscut. Sunt sigur de eficacitatea intervenţiei mele; peste câtva 
timp, îţi vei regăsi integral personalitatea. 

Leo Deryme îşi apucă cu mâna şuvița lungă şi neagră care îi 
atârna pe frunte şi o puse la locul ei; profitase de o perioadă de calm 
în moschee pentru a vorbi liber cu trimisul Ligii. 

— Simt efectiv cum peisajul meu mental se curăță, răspunse 
Belgacen. Reuşesc chiar să reperez în mod spontan frânturile de 
realitate în subconştientul meu şi să le ejectez printr-un simplu efort 
de voință. 

Preotul făcu câţiva paşi într-o parte şi se aşeză în apropierea unei 
coloane, fixându-l pe celălalt cu un aer plin de neîncredere. La 
căderea serii, descoperise cadavrul înghețat al adeptului luat dc pala 
de vânt a visului şi faptul că o parte a unui alt vis fusese adusă în 

real. Era momentul să-l lase, în sfârşit, pe omul Ligii prin oraş? 
Înainte de toate, trebuia să cunoască scopul exact al misiunii sale. 
Atacă: 

— Ascultă-mă, Attia, nu mai este momentul să umblăm cu 
mănuşi, timpul ne presează. Te-am făcut să dispari când te-am 
descoperit în depozitul de obiecte şi ţi-am mărturisit că, din punct 
de vedere politic, nu mai eşti util. Dacă te-am păzit, dacă te-am 
ajutat, asta sc datorează fidelității față de trecut. Dar, azi, risc din ce 
în ce mai mult reţinându-te aici, adepții te-au reperat şi... 

Lăsă fraza în suspensie. Belgacen avea impresia că-şi 
recunoaște unul dintre compatrioți în acest preot, a cărui privire 
întunecată se zărea printre nişte gene lungi. Soarele lumină deodată 
moscheea, pătrunzând printre arabescurile ferestrei şi proiectând o 
dantelă strălucitoare în penumbră. Deryme se sculă brusc, ca şi cum 
aştepta acest semnal, îl apucă de braţ pe Belgacen şi-l trase spre 
cripta iniţiaților. 

— Vino, vom fi mai liniștiți acolo jos, aceia care au plecat în 
Supravis nu ne vor trăda conversaţia. 

Belgacen nu se putu împiedica să tremure zărind fața durdulie a 
lui Gustave Saylon, ieşind din mormânt. O parte a viitorului său se 
odihnea în acest om. Pentru prima dată de când trecuse frontierele 
Piacom-ului, avu certitudinea că viața sa se scurgea din nou în 
hotarele trasate de destin. Avea puterea să acţioneze, după un ciudat 
moment de acalmie. Se sprijini de zidul rece, aşteptând ca preotul 
să-l întrebe. Deryme îşi puse indexul şi degetul mare al mâinii 
drepte în colțul extern al pleoapelor, apoi le aduse încet spre nas. 
Acest gest păru să-l ușureze foarte mult, şi îl repetă de mai multe 
ori. 

— Nu caut să te enervez inutil, nici să te emoţionez. Cred doar 
că este timpul să actionezi. 

Îşi luă un timp de reflecţie, închise ochii şi lăsă să-i scape un 
oftat uşor. 

— Dar, înainte de a te lăsa în libertate, vreau să ştiu pentru ce ai 
venit. 

— Pentru că Piacom-ul pune întreaga planetă în pericol! 

— Cum e posibil? 

— Informaţiile conţinute în mesajul dumneavoastră erau destul 
de imprecise; totuşi, stabilind o serie de ipoteze şi procedând la 
simularea lor pe calculator, experţii noştri au putut să deducă un 
anumit număr de efecte ale implantării sistematice a timpului 
încetinit în apartamentele celor din Piacom. După calculele 
efectuate, s-a stabilit că, dacă un procentaj destul de scăzut al 
teritoriului celor treizeci de state ar fi supus unor forțe de dilatare 
temporală, întreaga Terra ar fi antrenată în afara continuum-ului 
temporal. Am venit aici pentru a măsura importanţa pericolului, ca 
să se ia decizii în consecinţă. 

— Ce decizii? 

Deryme îl înfrunta pe față, nu se mulțumea cu un răspuns 
evaziv. Belgacen ar fi putut să-l mintă cu abilitate, dar, dacă preotul 
şi-ar fi dat seama, ar fi fost capabil să se debaraseze de un spion 
incomod, manipulându-i visele. 

Attia răspunse sincer: 

— Dacă pragul critic este departe de a fi atins, ne vom mulțumi 
să punem piedici în distribuirea cabinelor de timp încetinit şi să 
sabotăm dilatatoarele temporale în fabricaţie. Am demonstrat că 
frontierele Piacom-ului nu sunt de netrecut; şi alții ca mine vor 
putea să mă urmeze şi să găsească aliați în teren. Sunt însărcinat cu 
organizarea acestei filiere. 

— Vei primi ajutorul religiei, cel puţin a părții pe care o 
reprezint. Şi noi dorim deschiderea frontierelor pentru a regăsi 
adevăratul sens al relaţiilor umane. Fanaticii timpului încetinit 
caută, în mod obscur, ultima paralizie a corpurilor şi a gândurilor lor. 
Nu putem să permitem acest suicid. Te previn, totuşi, că misiunea 
voastră nu va fi uşoară. Să nu crezi că revelarea amenințării care 
apasă asupra Piacom-ului vă va ajuta să găsiţi alți aliaţi. 

Leo Deryme tăcu, părând să reflecteze, şi puse o altă întrebare 
la care Belgacen se aştepta: 

— Dar dacă pericolul este deja prea mare, ce veţi face? 

— Război! Cunoaştem toate pericolele pe care le comportă 
această soluţie; sistemul de apărare a Piacom-ului este cu siguranță 
redutabil. Vom arunca toate forțele în bătălie. Nu putem aştepta o 
moarte înfricoşătoare fără a reacţiona. 

Lumina criptei oscila imperceptibil. Pereţii albi se colorară mai 
întâi în albastru, apoi în galben. Deryme explică: 

— Ne închipuim că iniţiații aflați în supravis îşi manifestă astfel 
contactul cu realitatea. Aceste variații de intensitate şi culoare ale 
luminii sunt probabil mesaje indescifrabile. 

— Şi Saylon? 

— Nu, Saylon doarme, pur și simplu. 

— Şuaţi că am fost, ca şi el, reparator, înainte de închiderea 
frontierelor? 

În faţa aerului stupefiat al preotului, îi povesti pe scurt cine 
fusese. 

Creatorul de vise făcu un tur al criptei cu pasul său obişnuit, apoi 
reveni spre Belgacen şi îi strânse energic mâna. Părea foarte 
emoționat. 

= — Îmi place mult de tine, Attia, şi mi-aş da viaţa ca să reuşeşti. 
Te-am protejat, ţi-am dat atuurile pentru a conduce la bun sfârşit 
misiunea; din păcate, prin asta m-am ars. Consecințele practicilor 
interzise nu sunt prea cunoscute. Am abuzat în ultimul timp de ele 
şi mă simt..., nu ştiu cum să-ți spun, nu m-aş mai opri să plonjez în 
visele altora, e ca un drog. 

Văzând focul care ardea în ochii preotului, Belgacen nu mai avu 
nici o îndoială că se angajase pe un drum lung şi dificil. 


CAPITOLUL 22 


Voia să-l regăsească pe Sahel. Avea nevoie de el. Bâjbâi în jurul 
ei, deşi ştia că trupul tânărului nu se găsea acolo. Nimic! Își trecu 
mâinile peste corp pentru a-şi linişti dorința de a atinge, de a 
mângâia, de a simţi căldura, suplețea pielii; îşi prinse sânii în palme 
şi îi strânse. Era tristă. Se ghemui ca un fetus şi rămase așa mai bine 
de un sfert de oră, fără să se mişte, străduindu-se să nu se gândească 
la nimic. Reuşi să se refugieze în unica senzaţie a propriilor mâini 
apăsându-i pieptul; exista doar în presiunea acelor degete pe carnea 
fierbinte. Fierbinte? Unde era căldura, unde era frigul? Carne? Mai 
degrabă materie, precum unghiile, părul sau mucoasele. Degete, 
sâni, care era diferența? Atomii se construiau în acelaşi vârtej de 
energie care anima spaţiul camerei, al sofalei, al pereţilor-acvariu. 
Elsa nu era diferită de restul universului. Asta era totul: moarte. 
Elsa putea să moară când vroia: era suficient să se identifice cu 
lumea. 

Dar Elsa nu vroia încă să moară, vroia mai întâi să-l regăsească 
pe Sahel. Cu el, ea va arunca întreaga sa viaţă trecută, dintr-o dată, 
şi pe Simon, şi pe Llapasset, pentru a se întoarce la prospețimea 
inițială. Toate motivele pentru care se împotrivea plecării din 
Piacom i se părură deodată lipsite de sens. Urlă: 

— Vreau să plec cu tine, Sahel! 

Pereţi de umbre galbene, apă, întunecimi albastre, flori 
tremurânde de ceramică şi coral pe sol. Elsa se îndreptă, apoi se lăsă 
să alunece de pe sofa pe mochetă, pentru a se învârti cu frenezie pe 
verdeața moale a mușchiului. Corpul său se acoperi de culorile 
petalelor zdrobite. Se opri şi se întinse pe spate, cu mâinile şi 
braţele depărtate. Pe pântecul său rotund palpita o venă albastră. 

Trebuia să-l vadă pe Llapasset pentru a-i cere să-l elibereze pe 
Sahel; avea puterea să o facă. Pentru prima dată de când îl părăsise 
pe Simon Cessieu, Elsa simțea nevoia să acţioneze. Sări în primele 
veşminte pe care le găsi: o tunică întunecată de velur. 

Pe sol se găsea tava cu masa pe care Sahel o pregătise, pâine cu 
icre şi cu struguri. Îi era foame. Paharul cu cocteil de fructe era pe 
jumătate vărsat. Bău ceea ce rămăsese. Asta îi făcu bine, avu 
impresia că a reluat contactul cu viața. Acum Elsa avea un motiv de 
a exista: să-l elibereze pe Sahel. Făcând-o, ea nu se opunea dorinţei 
sale fundamentale de a dispărea, ci doar o amâna; când îl va regăsi 
pe tânăr, dorinţa de a-l însoți în afara frontierelor o va părăsi, la fel 
de uşor cum apăruse. Dacă măcar ar reuşi să-şi salveze un pic din 
viață, să-şi păstreze un pic din tinereţe! Llapasset ar asculta-o. 

Cobori pe o stradă largă, pe care bătea un vânt uşor. Un trecător 
intră grăbit într-o gură de acces la căile subterane de comunicaţie. 
O singurătate deplină! Te gândeai că oraşul întreg era abandonat 
capriciilor calculate ale unui climat artificial, că străzile, pieţele 
erau şi ele goale, la fel de îngrozitor de goale ca această stradă. 
Totuşi, în galeriile cubice, lipsite de ferestre, oamenii trăiau ca 
larvele, milioane de oameni invizibili, mişcându-se în reluare, 
oamenii care nu apăreau niciodată la suprafață; îşi reconstituiau 
trecutul ca pe un joc de puzzle; cu elementele disparate ale 
amintirilor naufragiate în mâini, îşi drămuiau timpul. Pentru un 
viitor mai îndelungat! Doar câţiva ani să se supună timpului 
încetinit care dispărea puţin câte puțin în încercarea sa obsedantă de 
a se reface! Elsa înțelegea acum de ce legătura ei cu Simon Cessieu 
fusese un eşec: vampirul timpului le absorbise viitorul, viitorul lor, 
îl îngheţase într-un etern prezent. O dată satisfăcut, îl abandonase 
ca pe un obiect oarecare al colecţiei sale. Îi reveniră în minte 
imaginile asalturilor epuizante şi inutile, faţa lui Simon îndurerată, 
aplecată asupra ei. Pentru ce se iubiseră cu atâta pasiune? 

Apartamentul lui Llapasset nu era departe; se decise să meargă 
pe jos, pentru a respira mai bine aerul proaspăt şi energizant pe carc 
îl distilau norii mici şi gri, pe un cer albastru-violet. Era mulțumită 
că există? Nu, era mulțumită că merge, târându-şi picioarele pe 
betonul colorat. Îşi vedea unghiile roz ițindu-se prin încălțămintea 
transparentă. Corpul său trăia sub forma unei entități constituite din 

muşchi, nervi şi artere, care nu mai era Elsa van Leyden. Identitatea 
sa nu se profila decât vag. 

Un om se apropie: brunet, cu umeri largi, purta un impermeabil 
ciudat, cu marginile petrecute, gălbui, legat de talie printr-o centură 
de piele. Va îndrăzni s-o abordeze? Fără îndoială că mergea cu un 
pas hotărât în direcţia sa. De cât timp nu mai ieşise la suprafaţă? 
Viaţa ei cu Simon, apoi cu Llapasset, o rupsese de realitate. Când 
necunoscutul ajunse la trei paşi, i se adresă: 

— Bună ziua, doamnă. Arătaţi-mi, vă rog, cartea de igienă, 
documentele de curăţenie rezidenţială, certificatul de muncă, 
carnetul de alcool şi pe cel de droguri. Nu uitaţi licența acustică a 
apartamentului. 

Sub efectul unei terori organice, Elsa gemu: 

— Dar nu am nimic asupra mea, toate actele sunt acasă. 

— Vom merge, deci, să venficăm la domiciliul dumneavoastră. 

Comisarul poluării o apucă şi o trase în sens contrar celui în care 
vroia să meargă. Îşi scutură braţul, încercând să scape din strânsoare, 
dar el o strânse şi mai puternic, provocându-i durere. Înnebunită, 
căută un argument decisiv care să-i permită să pună punct acestui 
incident ridicol: 

— Am fost deja controlată săptămâna trecută, toate actele mele 
sunt în regulă! 

Omul o privi atent. 

— Vă cred, doamnă, dar sunt obligat să-mi urmez ancheta, sunt 
atâția infractori... Până în prezent, n-am întâlnit pe nimeni care să 
fie în perfect acord cu legea, aceasta este atât de subtilă şi de 
diversă! 

Această ameninţare voalată nu o făcu nici măcar să reacționeze. 
Elsa începea să simtă somnolenţa provocată de restul de cocteil de 
legume pe care îl înghiţise şi în care Sahel pusese un hipnotic 
puternic. Îşi pierdu echilibrul. Comisarul o susţinu. Apoi Elsa îşi 
pierdu cunoştinţa. EI îi ridică pleoapele pentru a vedea dacă simula 
leşinul sau dacă nu cumva consumase vreun drog. O luă în braţe şi 
o ridică. 

Omul locuia la câţiva metri mai încolo. Revenca acasă după ce-şi 
îndeplinise norma de muncă săptămânală. Văzând-o pe tânăra 

femeie, nu putuse rezista plăcerii de a o controla, deşi ştia că risca 
să-şi depăşească timpul legal. Era atât de frumoasă, cu pleoapele 
sale atât de delicat curbate! Își puse buzele peste ele, simțind 
rotundul ochilor sub pielea delicată. „O ai, poți s-o păstrezi, 
Jérôme!” Vorbise cu voce tare, aşa că privi în jurul lui pentru a 
verifica dacă îl observase cineva. Nu, nimeni. O ridică pe Elsa pe 
umăr şi merse spre casă. 

Răsuflând cu greu, deschise uşa. Un miros închis, de obiecte 
vechi, îl cuprinse; nu reuşise să alunge acest miros în ciuda 
distilatoarelor de ozon pe care şi le instalase. Aruncă o privire 
grăbită asupra salonului din lemn şi piele, curăţat cu aerosoli. Unde 
să o pună pe tânăra femeie? Într-un fotoliu în stil spaţial, care era 
singurul obiect de lux din apartament. Aruncă cele câteva pachete 
de hârtie igienică, aşezate pe scaun. Astăzi, acestea nu mai foloseau 
decât colecționarilor. Întorcându-se, zări cabina de timp încetinit. 
Culoarea gri-metalizat a acesteia îl indispunea. Dar oamenii 
Companiei îl sfătuiseră să nu o vopsească, diñ rațiuni tehnice. Încă 
un șiretlic pentru a-i condiţiona pe locuitori? Se decise să aştepte 
trezirea tinerei femei. Închise uşa etanşă şi programă cabina. 

În cei patru metri pătraţi, reunise toate elementele necesare 
confortului său. „Dacă aş branşa holovizorul? Da, da, holovizorul.” 
Răsuci butonul telecomenzii automate, se aşeză pe o pernă 
antigravitațională şi comandă un meniu banal sintetizatorului. 
„Sintetizator, sintetizator, un nume cam pretenţios pentru acest 
aparat incapabil să fabrice chiar şi cea mai neînsemnată friptură! 
Un simplu robot perfecţionat care se hrăneşte cu conserve, pentru a 
mă hrăni apoi pe mine.” Jérôme ar fi preferat pilulele. Aşa ar fi 
renunțat la tot acest talmeş-balmeş sofisticat care îl lăsa la bunul-plac 
al depanatorilor, care țineau sub papuc fără milă societatea! Trecu 
un deget peste o etajeră şi constată cu amărăciune că se depusese un 
strat de praf. „Antipraful dracului... este încă defect”. Şi depanatorul 
pe care îl chemase se dovedise incapabil să-l repare, pretinzând că 
înlocuirea pieselor defecte costa mai scump decât cumpărarea unui 
aparat nou. „De această dată, îl voi ameninţa cu o anchetă serioasă 
asupra aplicării legilor antipoluării în munca sa şi nu va mai putea 
să trateze la fel de uşor problema! Uleiurile, spre exemplu. Ştiu că 

sunt oameni din branşă care utilizează deşeuri în care procentul de 
produse nocive este foarte ridicat. ÎI voi presa; amenzile penale sunt 
destul de mari pentru a-l face să reflecteze.” 

Jérôme înghiţi o gură de cârnăcior însoțit de mult sos. Se simţi 
antrenat de emisiunea de pe holovizor: în spaţiul strâmt al cabinei, 
serialul despre muncitorii din Vietnam în timpul ocupaţiei 
americane îl deprima. 

În program urmară informaţiile: era şi un reportaj despre 
obiectele recuperate dintr-un oraş abandonat. Nişte actori politici 
expuneau programul guvernului secret. Apoi veniră flash-uri 
despre cele mai semnificative fapte diverse: crime, furturi, violuri, 
delicte de poluare, abuzuri de droguri. În sfârşit, anchetatori, 
interviuri, comentarii, propagandă. 

Tânăra se trezise probabil. Bărbatul se ridică, opri încetinitorul 
şi deschise uşa cabinei. 

Elsa stătea trântită în fotoliul suspendat. ÎI privi cum apăru brusc 
din cutie, fără să înțeleagă. Apoi scoase un strigăt uşor şi sări de pe 
scaun, refugiindu-se într-un colț şi încovrigându-se. Jérôme se 
delecta cu teroarea imprimată pe faţa ei. 

Totuşi, femeia îndrăzni să-l înfrunte, făcându-și curaj, din 
dorinţa de a-l salva pe Sahel. 

— N-aveţi dreptul să mă rețineţi aici, nici un cap de acuzare nu 
există împotriva mea! 

— Credeţi? Şi faptul că vă plimbaţi fără acte nu este unul? 

— Am buletinul encefalografic, ar trebui să vă fie suficient. 

— Asta ajunge calculatorului central, nu mie. 

— În orice caz, nu aveţi dreptul să aduceţi oamenii acasă pentru 
a-i interoga. Toate actele agenţilor de informaţie trebuie să fie 
publice. 

Omul o privi cu un aer surprins. 

— Cum de ştii asta? 

— De la Lla... 

Se abţinu să pronunţe numele ministrului din guvernul secret. 
Omul se apropie şi întinse o mână pentru a o apuca de bărbie. Stătea 
în picioare, bine înfipt în sol. Elsa se aruncă asupra lui, cu capul 
înainte, pentru a-l lovi în testicule. Bărbatul se retrase. 

— Jérôme a prevăzut lovitura, Jérôme e şiret! 

Brusc, trăsăturile comisarului poluării se descompuseră; faţa i se 
schimonosi şi începu să plângă ca un copil; apoi îşi deschise 
impermeabilul. Era gol şi demn de milă; declară cu naivitate: 

— Nimeni nu a vrut să se culce cu Jérôme, nimeni nu a vrut, 
Jérôme este singur, Jérôme este atât de singur. Nimeni... 

Şi izbucni în hohote de plâns. Elsa ascultă timp de o clipă 
această tristă litanie. Dar dereglarea emotivă a lui Jérôme cu greu 
reuşea să o impresioneze; tot ceea ce simţea era un soi de milă 
pentru acest exemplar, un adevărat prototip al Piacom-ului. Ea se 
îndreptă lent spre ieșire. 

— Nu plecaţi, nu plecați încă, vă rog, sunteți atât t de frumoasă, 
vreau să vă ofer ceva, ceva foarte rar! 

Elsa încremeni, aşteptând lovitura în spate; rămase aşa câteva 
secunde; comisarul poluării scotoci într-o grămadă de fotografii. 
Scoase o carte poştală şi o întinse tinerei femei. 

— Uite, aşa arăta Isle Abeau înainte. 

Fotografia decolorată reprezenta intrarea într-un oraş provincial. 
În prim-plan, doi oameni cultivau o grădină de legume, unul 
îmbrăcat într-o cămaşă de polo roşie, plantând un puiet de păr într-o 
groapă pe care o făcuse cu o cazma, celălalt, într-o bluză bleu-gn, 
cu o caschetă albă şi pantaloni de dril albastru, se sprijinea de coada 
unui plug și îşi privea însoţitorul. În capătul grădinii, de o parte şi 
de alta a unei şosele, se găseau două case cu acoperișuri de ţiglă, 
roşii. Un prun creştea în grădina care o mărpinea pe cea din dreapta, 
iar o viță-de-vie se cățărase pe zidul celei din stânga. O pancartă de 
email alb indica „Isle Abeau” cu litere albastru-marin. O maşină 
ieşea din orăşel. În depărtare, într-un loc plantat cu castani, o statuie 
de bronz reprezenta o fetiţă cu o baghetă de pâine, iar un cântar 
public era încă vizibil. Nu mai funcționa, probabil, de mult timp; 
platoul de fier destinat cântăririi fusese înlocuit de un panou mare 
făcut dintr-un placaj, acum plin de insecte. În ceea ce priveşte husa, 
era acoperită de afişe sfâşiate. 

Mâinile Elsei tremurau uşor: ce semnifica acest peisaj? Ce 
făceau oamenii? Pentru ce aveau casele această formă? Şi ce era 
acel obiect din centrul fotografiei? Putea cineva să trăiască într-un 
loc atât de golaş, atât de periculos? Sau trecutul nu exista decât în 
imaginația oamenilor viitorului? Jerâme repeta: 

— Aşa arăta Isle Abeau, înainte! Am şi alte fotografii, o 
grămadă de fotografii, vreţi să le vedeți? 

Ea nu se întoarse, era timpul să plece. Bărbatul îşi va reveni în 
curând şi va reîncepe coşmarul. Profitând de un moment în care 
scotocea prin amintirile sale iluzorii, trecu dintr-un salt de uşa 
apartamentului şi sări în ascensor. Comisarul poluării nu o urmări. 
„Nenorocitul!” Elsa nu putea să se împiedice să compare gestul 
disperat al lui Jérôme cu tentativa lui Sahel de a părăsi Piacom-ul. 
Cei doi aspirau la regăsirea unui contact uman, la spargerea acestui 
zid de tăcere care îi sufoca. Unul se refugia în trecutul care nu mai 
avea nici o şansă de a reînvia, celălalt spera să găsească în Ligă 
continuitatea acestui trecut şi un viitor mai puțin tensionat. Pentru 
ea, era deja prea târziu, se resemnase în privinţa morţii. 

Deodată, înţelese: nu pe Llapasset trebuia ea să-l vadă, ci pe 
Simon. 

Cessieu era acasă. Îi spuse cu simplitate: 

— Te aşteptam. 

Traversând prima sală de expoziţie, remarcă, stupefiată, că toate 
obiectele erau miniaturizate şi înghesuite unele în altele. O 
extraordinară îngrămădire de aparate electronice menajere pentru 
liliputani. Simon o invită să intre într-o anticameră minusculă, 
acționă nişte manete ale unui panou de comandă care îl evoca pe cel 
al încetinitorului temporal şi o rugă să iasă din nou. Fiecare obiect 
îşi reluase dimensiunile normale, dar salonul era acum uriaş. 

Elsa nu era deloc mirată: dacă îşi înţelegea într-adevăr natura 
aspirațiilor, Simon trebuia într-o zi să evadeze din real. Aborda 
acum un tărâm din care era dificil să se întoarcă, acela al 
fantasmelor. Ce s-ar fi întâmplat dacă nu s-ar fi despărțit după ce se 
întâlniseră şi se iubiseră? Ar fi ajuns la acelaşi eşec: Simon în 
cădere liberă spre nebunie, Elsa, sinucisă? 

— Ai venit, fără îndoială, ca să-mi ceri să acționez în favoarea 
lui Sahel. Nu miza pe asta, din cauza mea a fost trimis în lagărul de 
reeducare. 

— Ştii că.. 

— Mi-a zis. Dar nu gelozia a stat la baza deciziei mele. În nici 
un caz. Sahel devenise un pericol pentru Piacom. 

— Pretinzi, fără îndoială, ca prizonierii să nu ştie că există şi 
altceva în afara închisorii? 

Se aşezaseră în sala de mese transformată în lac de munte, pe 
malul albit de brumă, față în față, în fotolii în stil european a căror 
bogată omamentație contrasta cu sobrietatea peisajului. O briză 
răcoroasă adia dinspre munți. Apa lacului era pură, transparentă, 
imobilă, ca un cer întors pe dos. 

Ce putea să mai spună? În timp ce Elsa se ridica pentru a se 
apropia de plaja pe care susura un izvor fantomatic şi se apleca 
pentru a constata cu un surâs amar că acea apă nu uda, Simon se 
lansă într-un monolog despre viitorul Piacom-ului după descoperirea 
spaţiului expandat. 

Elsa privea mişcarea buzelor sale groase: erau la fel de 
seducătoare. Momentul dragostei lor fusese atât de amețitor, atât de 
îmbătător, încât Elsa păstra în sine amintirea unicei zile importante 
din viaţa sa, aceea pentru care fusese probabil creată. Nu retrăia 
acest extaz astăzi, nu mai îndrăgea nici măcar ecoul lui, a cărui 
intensitate se diminuase cu trecerea timpului. 

— Spune-mi, Simon, cum poți să explici o acțiune atât. de 
respingătoare? 

Încetă brusc discursul și o privi ca şi cum tocmai îi descoperise 
prezenţa. Avea ochii împăienjeniţi. Apoi, ca şi cum fiecare cuvânt 
pe care îl rostea îi era smuls cu cleştele, mărturisi: 

— Nu aş fi făcut-o dacă Sahel era într-adevăr fiul meu... 

Sylvie Le Cloec”h învârti între degete buletinul encefalografic 
pe care îl găsise. Llapasset îi dăduse în acelaşi timp cu inelul de 
identificare al anchetatorilor o brăţară-calculator care-i permitea să 
intre în legătură cu ordinatorul central de informaţii al ministerului; 
evident, un mare număr de fişiere îi erau interzise, în particular 
acelea care se refereau la disidenţi. Ea extrăsese, totuşi, informații 
referitoare la posesorul buletinului: omul era angajat al ministerului 
de Informaţii, dar nu mai exista, ordinatorul îi pierduse urma. 
Llapasset ascunsese, fără îndoială, afacerea. 

Urcă în fugă scările care duceau la apartamentul său pentru a-și 
epuiza preaplinul forței fizice. De cinci zile, Sylvie vizita sistematic 
clădirile reperate în imediata vecinătate a locului în care 
descoperise buletinul. Era singura sa şansă de a descoperi un 
indiciu. Peste tot, rezultatele fuseseră negative, fie că oamenilor le 
era frică de vizita unui anchetator, fie că se temeau că vreun fals 
artizan venea să le propună obiecte neştampilate de guvern, care 
proveneau din locuri interzise. Nu putuse să smulgă nici o 
mărturisire utilă. Câteodată, Sylvie avea impresia că oamenii îi 
ascundeau ceva. Aceste bănuieli nu erau însă decât produsul. 
imaginaţiei sale. Dovada: ultima persoană pe care o vizitase, o 
femeie mică de statură, îndrăgostită de câinele său până în punctul 
de a-i oferi un adăpost echipat cu timp încetinit, îi vorbise pe un ton 
confidenţial despre un centru Comercial din apropiere, în care se 
petreceau lucruri ciudate. Trebuia să-l vadă. 

Pătrunzând pe strada largă, mărginită de clădiri cu ziduri- 
ferestre, Sylvie fu surprinsă de mirosul puternic pe care-l degajau 

primele picături ale unei ploi artificiale ce cădea deasupra micilor 
jungle: o binecuvântare pentru pământ. 

Omul pe care-l căuta nu era departe, era sigură. Trăia în tufişuri, 
poate chiar în aceste hăţişuri sau poate într-un apartament gol sau 
în centrul comercial. Această anchetă îi plăcea. Sylvie se simţea ca 
o sălbăticiune pe urmele prăzii. Găsea o plăcere ciudată să pătrundă 
în interioarele liniştite ale cetăţenilor Comunităţii. Îi neliniştea, 
prezenţa ei îi făcea să se simtă stânjeniți. Sorbea cu desfătare 
mirosul acru al micilor picături de sudoare, care îi făceau simțită 
prezenţa. „Toţi aceşti oameni nu sunt încă fosile. Atâta timp cât mai 
percep animalul din ființa umană, nu este totul pierdut”, se gândea 
ea. Sylvie le Cloec'h spera că era încă posibil să se întoarcă la 
vremuri mai sălbatice. 

Cu cât se apropia de centrul comercial, cu atât mai mult se 
gândea că informaţia se va dovedi interesantă. Locul părea ideal 
pentru ca cineva să se ascundă acolo fără teamă. Mai era puţin. Din 
fericire, populaţia era destul de dezinteresată de lumea exterioară ca 
să nu fi înlocuit toate scările oraşului prin tuburi antigravitaționale. 
Înainte de a pătrunde în centru prin ușa cu aer cald, femeia îşi apăsă 
cu mâinile coapsele. Asta o tonifica. 

Imediat lângă intrare, pe dreapta, se găsea un snack. Cumpără 
două prepelițe în foietaj, împănate, pe care le devoră rapid, apoi 
înghiți un pahar de apă rece şi câteva dulciuri; îşi introduse cartea 
de credit în fanta rezervată acestui scop. Acest dejun frugal îi 
readuse .buna dispoziție. Era puţină lume în centru, vreo mie de 
persoane pe cele câteva hectare de suprafață comercială. Cea mai 
slabă concentraţie de clienți se găsea în raionul alimentar, utilat cu 
dulapuri de timp încetinit. Sectorul de îmbrăcăminte era mai 
animat, dar mulțimea se concentra mai ales la electronice şi mobilă. 

De fiecare dată când intra, ceea ce o impresiona cel mai mult pe 
Sylvie era liniştea care domnea în giganticul magazin, o linişte 
apăsătoare, teribilă, care o făcea să simtă nevoia să urle, căci 
strigătele, ca şi zgomotele mecanice sau pălăvrăgeala mulțimii, 
erau absorbite fonic. Liniştea în locurile publice era una dintre 
legile fundamentale ale antipoluării. În ciuda disconfortului cauzat 
de această absenţă a zgomotului — pentru Sylvie, natura se afirma 

sonor, la fel de mult ca prin mizerie — se îndreptă spre primul 
supraveghetor pe care îl zări. Picioarele sale, de pe mocheta 
climatică, îi păreau aflate la o distanţă nesfârşită faţă de cap. Se 
deplasa fără zgomot. 

Sylvie îşi prezentă inelul de identificare: omul o privi cu 
înţelegere, apoi îi întinse aparatul de emisie-recepție. Ea mormăi în 
receptor: 

— N-aţi remarcat vreun individ care căuta să se ascundă aici? 
Nu am semnalmentele lui, dar trebuie să fie uşor de reperat. Mai 
-~ întâi, apare în fiecare zi; nu e un lucru obişnuit ca un client să fie 
un adăpost sigur pentru a dormi... După părerea dumneavoastră, 
care ar fi cel mai bun loc pentru a se ascunde aici? 

Îşi puse la ureche receptorul, iar supraveghetorul zise, 
bâlbâindu-se: 

— Nu ştiu, domnule, nu mi-a dat niciodată prin cap. Nu s-a 
comis nici un furt în timpul orelor mele de muncă, nici cel mai 
neînsemnat scandal sexual, nici cel mai mic act de vandalism sau 
de poluare. 

Sylvie turba de furie de fiecare dată când i se spunea „domnule”. 
Dar nu putea să schimbe nimic, era o decizie a guvernului secret: 
orice persoană avea dreptul la același grad de respect în timpul 
serviciului. 

— Nu asta v-am întrebat. 

— Din acest punct de vedere, nu vă pot ajuta. Tura mea începe 
astăzi şi se termină mâine. Ca pentru toţi supraveghetorii, durează 
două zile pe săptămână. Mă îndoiesc ca vreunul dintre noi să fi 
remarcat persoana clandestină de care m-aţi întrebat. 

O sonerie scoase în căşti un sunet ascuţit şi prelung. Sylvie lăsă 
în jos mâna şi liniştea se instală din nou. Şi toate aceste fiinţe care 
se deplasau fără zgomot, ca nişte fantome! Supraveghetorul se 
întoarse instantaneu: în spatele lui, un bărbat înțepenise într-o 
atitudine de extremă surpriză, ţinând în mâini un pachet de țigări. 
Supraveghetorul se îndreptă grăbit spre el, îi smulse pachetul, îl 
aşeză într-un raft şi apăsă cu mâna pe un disc încorporat în zid: 
soneria se opri. 

Sylvie se apropie de ei. ÎI interogă din priviri pe supraveghetor. 

— Acest cumpărător a depăşit doza lunară de tutun. Nu vă 
îngrijoraţi, domnule, voi anunţa asta. 

— Nu faceţi nimic pentru moment, trebuie mai întâi să-l 
interoghez. Există vreun loc în care să putem vorbi fără căşti? 

Cu inima îndoită, supraveghetorul îi conduse pe Sylvie şi pe 
clientul surprins în flagrant delict într-o cabină de sunet. Aşteptă un 
moment în faţa uşii, bâiguind câteva fraze confuze, prin care îşi 
exprima dorinţa de a asista la discuţie. Sylvie aşteptă cu răbdare ca 
omul să se intimideze şi-l goni. După ce plecă, ea deconectă 
instalația de ascultare care transmitea toate conversațiile spre 
minister. 

— Arată-mi actele! 

Omul privea cu mirare creatura uriaşă, care îl interoga. Părul ei 
blond, roşeaţa pielii, sănătatea pe care o emana, toate acestea îl 
stupefiau. Întinse timid cartea de credit şi buletinul pe care le 
scosese dintr-un veșmânt de piele ce-i ţinea loc de vestă. Ea îl privi 
câteva clipe, înainte a lua cele două bucăţi de film, învelite în sticlă, 
pentru a-l intimida, dar şi pentru că-i făcea plăcere să-l urmărească 
pe acest omuleţ, ale cărui piele, păr şi veşminte aveau toate aceeaşi 
culoare bej. Era atât de diafan, atât de delicat, cu o faţă atât de 
anonimă, de banală, cu ochii atât de lipsiţi de expresie, încât păreau 
aproape transparenţi. Se confunda cu plasticul din care erau făcuți 
pereţii cabinei de sunet. Era omul invizibil! 

ÎI teroriza pentru a-l confrunta un pic cu realitatea, pentru a-l 
murdări. Sylvie era obsedată de nevoia de a da un sânge nou 
oamenilor, împingându-i în mocirla din care ieşiseră. Câteodată, se 
credea investită cu această misiune de către un zeu tutelar, a cărui 
existență o proba prin spermă, urină, sudoare, excremente şi toate 
secrețiile naturale ale fiinţelor vii. Se gândea că acest zeu crease 
universul pentru a se hrăni din prelingerea materiei şi simţea o 
plăcere infinită să recolteze defecațiile cosmice. Această credință 
nu se baza pe nici un fundament precis; Sylvie nu construia din asta 
nici o filozofie şi nu căuta să răspândească teoria. Era o certitudine 
intimă care-i permitea să intre în comuniune cu zeul de fiecare dată 
când şansa i se oferea. Ea găsea în gestul rugător al clientului care-i 


PHILIPPE CURVAL __. 189 


întindea actele ocazia de a-i perturba metabolismul, de a-i mări 
nivelul secreţiilor, de a-i reda dintr-o singură lovitură toate 
caracteristicile fiinţelor umane, aducând prin asta un omagiu zeului 
său inventat. 

— Aşa, deci, sunteţi un drogat! 

— Nu, nu este adevărat, este o eroare a maşinilor de control... 

— Imposibil, dacă verificatoarele au semnalat un abuz în 
consumul dumneavoastră lunar de tabac, asta se datorează faptului 
că au citit pe cartea de credit. 

Sylvie: îşi 'redresă bustul, făcând să-i sară sânii superbi sub 
puloverul de angora. Constată că buletinul şi cartea de credit nu 
purtau acelaşi nume. Omul îşi dădu seama că ea observase. 

— Sunt dezolată, domnule Wolf... Va trebui să întreprind o 
anchetă complicată, domnule Lee... 

Mâinile lui Wolf-Lee tremurau. Sylvie putea să ghicească 
picăturile de sudoare care-i străluceau la subsuori, imperceptibila 
peliculă de umiditate dintre omoplați, abundența salivei pe care o 
trădau desele înghițiri. 

— Relaxaţi-vă, domnule Wolf-Lee, desfaceţi-vă haina, aşezați-vă 
bine pe scaun, conversaţia noastră va fi ceva mai lungă. 

Wolf-Lee se chirci în scaun. Sylvie îl apucă cu o mână de bărbie 
şi îi dădu câteva palme uşoare, cu cealaltă mână. 

— Hai, spune, dacă nu, te voi face să suferi. 

Omul privea îngrozit mâna Sylviei suspendată la câțiva 
centimetri de obrazul său, mână cu degete, în mod curios, fine şi 
delicate, mână proporționată, elegantă, dar enormă, aproape la fel 
de mare precum capul său, mână sănătoasă şi plină de viață. 

— Ai tot timpul, explică-mi tot, de la început. 

— Trebuie să mă iertați, domnule comisar. Iată, eu lucrez la 
cutiile de proteine. Este o muncă dură, ştiţi, carnea se face greu fără 
prezență umană. Deci, asistența noastră permanentă este indispen- 
sabilă. Ni se întâmplă să facem cotele de timp de lucru ale mai 
multor săptămâni, una după alta, pentru a realiza astfel timpul în 
Care un bou de sinteză ajunge la maturitate. Perioadele de odihnă 
Sunt în consecință. Durează prea mult şi mă plictisesc. Bineînţeles, 
mai există şi religia. Sunt unul dintre adepţi, dar visul nu-mi ceste 

suficient, simt nevoia să mă droghez. Deci, mă înțep, fumez, beau 
până la saturație, pentru a uita, pentru a uita timpul. Dar rațiile 
legale sunt insuficiente; mi se întâmplă câteodată să cumpăr de la 
traficanţi; sunt scumpe. Sunt luni în care nu pot să-mi ofer aceste 
mici suplimente, şi atunci fur o carte de credit, dar nu mă pot folosi 
de ea decât o singură dată. 

Wolf-Lee îşi debitase mărturisirile rapid, bâlbâindu-se. Sylvie îl 
apucă de ceafă. 

— Ştiţi că e foarte grav ceea ce-mi spuneți, domnule Wolf- 
Lee... 

— Wolf, mă numesc Wolf! 

— Domnule Wolf, mă văd obligată să vă trimit în lagărul de 
reeducare psihologică. 

Omul izbucni în lacrimi. Ea primi aceste lacrimi cu tot atâta 
plăcere cu care ar fi avut un orgasm. Simți cum îi zvâcnea sângele 
prin craniu, de-a lungul părului tuns scurt, ca şi impresia de schelet 
fierbinte. El îi spuse hohotind: 

— Dacă mă lăsaţi liber, pot să vă furnizez în schimb o 
informaţie importantă. Se află un străin în Piacom, l-am văzut la 
moscheea lui Deryme. 

— Cum puteţi să afirmaţi că este străin? Nu mai există nici unul 
în Piacom, au fost cu toţii alungaţi, iar frontierele sunt inviolabile. 
Nimeni nu poate să le treacă. 

— l-am observat visele timp de mai multe săptămâni; m-au 
fascinat. Nimeni nu visează astfel în Piacom; nimeni nu poate să 
inventeze o lume care să semene atât de mult cu cea a ţărilor Ex- 
comunitare, fără să fi trăit acolo. Şi, în plus, am surprins 
oniropracticianul pe punctul de a se deda la practici interzise. 

Când ciudata ființă, semivegetală, semianimală, se găsi atât de 
aproape de el, încât păru să-l amenințe, Sahel se ridică şi-i aplică o 
puternică lovitură de picior. Sfera se descompuse într-un nor de 
praf, ale cărui particule păreau independente. Urmând trasee 
complicate, ele se regrupară la intrarea în grădina-apartament 
pentru a produce o entitate complet diferită de prima, o plantă 
cățărătoare obişnuită, care se lipi de pereții încăperii. Din înaltul 
balconului susținut de stâlpi, lui Sahel i se păru că aude un râs 
feminin. Privi spre peretele gros de frunze şi flori, care îmbrăca 
balconul. Avu impresia că zăreşte o uşoară tremurare a frunzelor, 
dar nu putea afirma cu certitudine acest lucru. 

Bănuiala îl înnegură deodată; se gândi la Elsa. Melancolie. 
Totuşi, ştia că nu trebuie să se lase copleşit de acest sentiment, că 
situația era periculoasă, că trebuia să se pregătească să o înfrunte. 
Din melancolic deveni trist. Elsa, Elsa, cum putuse să o uite atât de 
repede? Coşmarul pe care-l trăia de la sosirea în lagăr acționase 
precum o gumă de şters asupra memoriei sale. Aşa se întâmpla cu 
totul? Se puteau şterge din viaţa sa fiinţele cele mai dragi, amintirile 
cele mai profunde, când trebuia să se adapteze circumstanțelor? 
Sahel îşi construise existenţa, la început, în jurul imaginii adorate a 
tatălui său; acum, după ce-i contestase autoritatea, se dezorganiza 
universul, iar Piacom-ul se dezintegra. Îi era teamă. Ce se 
întâmplase cu inconștienţa sa, cu trecutul său fără griji? Se găseau 
în spatele decorului iluzoriu al lagărului de reeducare? 

O pânză de păianjen îi atingea fața. Sahel încercă să o 
îndepărteze. Nu reuşi să facă nici cel mai mic gest, căci un fir 
Invizibil îl întemniţa. 


FR E E E E E 


192 ENCLAVA 


— Nu te îngrijora, nu rişti nimic, vreau doar să te folosesc 
pentru o experiență nepericuloasă. O zi sau două doar, şi vei fi liber. 
Mă gândeam chiar să-ţi dau câteva sfaturi pentru a supraviețui în 
lagăr, dacă vei colabora cu mine. 

Necunoscutul apăru în fața lui Sahel, îmbrăcat cu o pelerină 
care-i ascundea corpul micuţ. Capul său enorm, disproporționat, 
revela în schimb semnele nanismului. Pleoapele superioare cădeau 
greu asupra ochilor bulbucaţi, conferind privirii o ciudată fixitate, 
care accentua şi mai mult aspectul de ceară al pielii sale. 

În fața acestei măşti de carnaval, pe Sahel îl cuprinse un 
nestăvilit chef de a râde. Nu reuşi să se abţină şi izbucni într-o suită 
de hohote aproape dureroase, care degenerară în horcăituri. Fiecare 
spasm de ilaritate îi provoca un nou acces de râs nebun, care se 
sfârşea în tuse dureroasă. Puțin lipsi ca să se sufoce. Izbucni în 
lacrimi, hohoti, se strâmbă. Încercă să se potolească. Contracţia 
gâtului, a coastelor făcea acest efort greu de susținut. Cu cât se 
străduia mai mult, cu atât durerea creştea, cu atât antrena alte valuri 
de râs nebun, care păreau că nu vor să se oprească până la epuizarea 
totală. Necunoscutul îl urmărea cu calm, încercând să-şi mascheze 
printr-un surâs ticul spasmodic care îi deforma obrazul stâng. Râsul 
lui Sahel se sfârşi în convulsii, în tremurături, în strigăte care-l 
scuturau în întregime. Căută să oprească aceste ultime tresăriri, 
respirând adânc. Se linişti şi se trânti într-un fotoliu. Braţul îi era 
imobilizat de către fir. Simţea nevoia să se lase în continuare 
cuprins; de veselia aceasta nebună, dar nu mai avea puteri să o facă. 

Cu un gest al capului, piticul chemă creatura care se ascundea în 
frunzele balconului. Ea coborî pe scară: era o tânără foarte brunetă, 
grațioasă, parcă puțin cam slabă, îmbrăcată cu un sari simplu, care 
sublinia întunecimea unui sân bine făcut. Întreaga oboseală a lui” 
Sahel se risipi brusc. Îl fascina mersul suplu al picioarelor ei mici 
şi nervoase, mişcarea lor plăcută pe treptele de fier. Apariţia fetei 
cra misterioasă şi încântătoare. Voia să-i vadă chipul, dar tânăra 
întorcea capul la fiecare treaptă, ascuzându-şi fața în flacăra neagră 
a părului. 

Piticul o opri înainte să atingă solul şi o făcu să-şi schimbe 
direcţia, astfel încât ajunse cu spatele la Sahel. Cu un gest grațios, 

îşi strânse părul cu o şuviţă dintr-o parte, descoperindu-şi gâtul 
lung, mai palid decât restul pielii, cuprins de vibrații întunecate. 
Sahel îi admiră talia suplă, fesele înaite, coapsele delicate. Celălalt 
se aşeză în faţa ei, făcu o reverență grotescă şi declară: 

— Iat-o pe Glycine, nu este o fată precum celelalte, ea nu există 
cu adevărat! 

Aşteptă ca aceste cuvinte să-şi facă efectul de surpriză pe care 
miza. Tânărul nu manifestă nici un semn de mirare. 

— Te înşeli rămânând indiferent. Dar cred că nu va dura prea 
mult. Permite-mi să mă prezint: Enrico Ferenczi, artist în biologie. 
Această tânără este ultima mea creaţie, rodul unor îndelungi 
căutări. Vei putea să-ţi dai seama de realitatea afirmațiilor mele. 

Bătu din palme şi fata se desfăcu precum fiinţa pe care Sahel o 
văzuse mai înainte. Ea curse asemenea unei statui de nisip, se 
diviză într-o infinitate de granule, la limita vizibilității, care se 
răspândiră pe solul serei, se aruncară în valuri asupra straturilor 
groase de plante şi dispărură. 

— Vezi, Glycine nu mai este. Sau, mai degrabă, ea s-a 
fragmentat şi s-a materializat sub o altă formă în apartamentul meu. 

Sahel se simţi cuprins de amețeală. După ce pătrunsese în lagărul 
de reeducare psihologică, lumea se scufundase în incoerenţă, 
fundamentele societăţii se dărâmaseră. De accastă dată, însăşi 
sensul aparenţelor era pus în discuţie. Piticul se apropie de el; 
tânărul observa cu o oarecare teamă artera care i se zbătea pe 
tâmplă. Dacă acest nebun murea, cum va mai ajunge el în lumea 
reală? Nu fusese suficient de cutezător ca să-şi înfrunte tatăl, să 
sfideze legile Piacom-ului? Nu pierduse el totul, pierzând-o pe 
Elsa? Decise să se combine cu omul de la care venea singura sa 
şansă de supravieţuire. Pe tonul cel mai umil posibil, întrebă: 

— Vrei să-mi explici acest miracol, Ferenczi? 

— Maestre Ferenczi, revendic acest titlu, era nobil altădată. Se 
dădea tuturor artiştilor de geniu! 

Încetă să vorbească, îl fixă pe Sahel cu ochii săi de cameleon, îşi 
trosni o dată sau de două ori articulațiile şi reluă discursul: 

— Nu merită să-ți fie teamă, tinere, ai încăput pe mâini bune. Ai 
răbdare, îţi voi explica. De altfel, pentru a reuşi experienţa pe care 
0 voi întreprinde cu tine, trebuie să-ți explic. 

— Poţi să mă eliberezi? întrebă Sahel. 

— Mai târziu, e necesar să fii astfel legat în timpul demonstraţiei 
mele. Voi slăbi un pic firul. 

Omuleţul se aşeză în fotoliul din faţa lui Sahel și închise 
pleoapele. Câteva secunde mai târziu, tânărul putea să-şi mişte 
membrele. 

— Vezi, începu piticul, am părăsit Piacom-ul de aproape 
cincisprezece ani. Sau, mai degrabă, m-au trimis în lagăr pentru a 
neutraliza încercările mele în arta biologică. Am făcut greşeala să 
optez pentru noutate şi să propun opere care nu imitau trecutul. 
Înaintea mea, nu existase nici un creator în biologie, cu excepția 
celor din filmele de groază şi din romanele foileton. Am revendicat 
această filiație, căci, ca şi ei, vreau să fiu un produs pur al 
imaginaţiei, să am puterile iluziei. 

Se opri o clipă pentru a reflecta. Această declaraţie părea să-l 
mişte. Urmă: 

— Mi-a fost dificil la venirea în lagăr. Ţi-ai putut da seama că 
aici nu este totul roz. Însă, pe vremea când am venit eu, cei mai 
rezistenți nu trăiau decât câțiva ani. Cei sălbatici se omorau între ei, 
iar cei care supravieţuiau îşi regăseau rapid simţul civic pentru a'se 
reîntoarce în Piacom. Poţi să mă crezi, în acel timp trebuia să fii un 
vulpoi printre marii carnivori, dacă voiai să supravieţuieşti, sau o 
oaie, pentru a putea reveni în Piacom. Am decis, totuși, să rămân 
aici şi, datorită unei idei fixe, să-mi urmez cercetările. 

Ferenczi îşi îndreptă capul spre becurile de unde cădea o lumină 
verde-albastră, ca şi cum îşi căuta inspiraţia în plantele cățărătoare 
ce luaseră cu asalt balustradele. 

— Am ajuns aici după ani de luptă dificilă. Am început prin a 
reuni în jurul meu pictori, sculptori, artişti în electronică, fizicieni, 
chimişti, biologi, scenariști, pentru a constitui un ordin clandestin şi 
a ne opune anarhiei sălbatice care domnea în lagăr. Am organizat 
comandouri de apărare, care interveneau de fiecare dată când vreunul 
dintre membrii organizaţiei noastre era amenințat. După ani de luptă 
înverşunată — nu mulți dintre noi au reuşit să treacă de faza asta — 
am obținut un status quo: bandele criminale ne cruțau, noi le lăsam 
câmp liber pentru a ucide, a schingiui şi a-i prăda pe cei nou-sosiţi. 

în afara celor care aparţineau unor discipline care ne interesau. Este 
un ordin moral contestabil, dar aici se justifică. Începând din acel 
moment, toţi creatorii şi-au putut relua munca... 

— Glycine, murmură Sahel. 

— Să nu o luăm aşa de repede, te rog. În realitate, la început, 
eram expert în parazitologie. Am avut astfel posibilitatea să studiez 
o mică insectă amazoniană, ale cărei calități mimetice de grup îmi 
atrăseseră atenţia. Pentru a scăpa de duşmanul lor tradiţional, un 
lemurian care se hrăneşte exclusiv cu insecte, ele se adunau pentru 
a imita anumite forme vegetale. Câteodată, era nevoie de un milion 
de indivizi pentru a forma un simulacru a cărui talie nu depăşea un 
centimetru pătrat, căci ele sunt extrem de mici. Învelişul lor 
multicromatic le permite, în maniera unei matrice de imprimerie, la 
care combinația punctelor creează nuanţa, să realizeze orice 
culoare, orice efect al materiei. 

Din tonul uşor emfatic pe care-l luase Ferenczi, Sahel înţelese că 
urma să abordeze aspectul cel mai fantastic al demonstraţiei sale. 

— Plecând de la aceste insecte, mi-am elaborat proiectul. Acum 
ştiu că se bazase pe o ipoteză delirantă. Dar răbdarea, încăpățânarea 
şi mai ales... geniul mi-au permis să reuşesc. Membrii clanului 
nostru de creatori aveau destui sprijinitori secreți în exteriorul 
lagărului. Puterea lor ocultă se dezvoltase până la punctul de a avea 
o influență politică pe lângă opozanţii guvernului secret. Datorită 
acestora, mi-am procurat primele specimene de insecte necesare 
realizării operelor mele biologice. Ele se păseau într-un loc uitat de 
lume. 

Piticul fu cuprins de o inspiraţie bruscă. 

— În raport cu munca pe care am depus-o pentru a-mi educa 
colaboratorii liliputani, cele douăsprezece munci ale lui Hercule mi 
se par derizorii. Aceste insecte, pe care le-am descoperit şi pe care 
le-am denumit „pulvus mutabilis”, au posibilitatea de a se 
reproduce într-un ritm foarte rapid şi de a transmite caracterele 
achiziționate, dacă sunt îndeplinite anumite condiții. Supunându-le 
unui ciclu ecologic artificial, le-am constrâns mai întâi să creeze 
pentru a se apăra alte forme decât cele vegetale, pe care erau 
obişnuite să le imite. Le-am plasat în această seră, în care am 

reconstituit aproximativ decorul şi climatul junglei amazoniene şi 
am jucat rolul de prădător. A fost suficient să capturez doar 
Simulacrele pe care le produceau insectele pentru ca, în câteva 
generaţii, o familie de „pulvus” să reuşească să imite o frunză de 
eucalipt. Procesul a continuat. Mi-au trebuit ani de muncă intensă 
pentru a accelera şi ameliora această facultate de mimetism. Anul 
trecut, am atins, în fine, scopul pe care-l urmăream. De acum 
înainte, aceste „pulvus mutabilis” au devenit capabile să reproducă 
și forma dorită de mine, până la cel mai mic detaliu. Am reuşit Chiar 
| să comunic cu ele sau, mai degrabă, am stabilit o simbioză între noi. 
'| Acest loc a devenit cosmosul lor şi m-au ales ca zeu. 
în Ferenczi descrise cu braţul un cerc în spaţiu. Se opri câteva 
E clipe, cufundat într-un vis megalomanic. 
l — Nu există nici un artist în lume, nici un savant care să fi ajuns 
T la acest rezultat. Creația Glycinei a marcat punctul culminant al 
experienței mele. Am obligat mai întâi insectele să imite ființe vii: 
oi, manguste, leneși, feline. Realizează simulacre din ce în ce mai 
ii mari, din ce în ce mai perfecționate, până când ating vârful regnului 
| animal, omul. Mi-am sfârşit opera făcându-le să imite o tânără. De 
fapt, crezusem că am terminat, dar îmi depăşisem scopurile. Foarte 
l rapid, mi-am dat seama că iluzoria creatură, formată de insectele 
1 microscopice, dispunea de o gândire proprie cu mult superioară 
celei aşteptate. Modelul pe care l-am ales pentru a fi copiat de 
„pulvus mutabilis” fusese violat şi stors. Cetăţenii Piacom-ului de 
tipul său nu rezistă prea mult timp în lagăr. Cei care nu se supun 
$ imediat legilor Comunității, cerând integrarea, mor aproape 
întotdeauna în mod violent. Această sărmană femeie, pe care clanul 
o culesese, era pe punctul de a muri. Am observat-o cu atenție, nu 
avea mijloacele fizice şi intelectuale de a se apăra. Însă noua 
Glycine este capabilă de asta. Insectele mele au reprodus-o până în 
cele mai mărunte detalii. Toți indivizii care o compun, de mărimea 
unei molecule, pot să reproducă până la perfecțiune fiecare celulă a 
ființei umane. Totuşi, de când „există” — insist asupra acestui 
termen, deşi modelul iniţial a dispărut — mi se pare că Glycine a 
evoluat, că i s-a modificat comportamentul. Cred că insectele au 
depăşit originalul, că, pentru a-mi plăcea, şi-au schimbat un anumit 

număr de caracteristici iniţiale, în funcţie de gusturile mele. Astăzi 
reuşesc cu greu să le fac să se separe, preferă să rămână în grup, sub 
forma tinerei, decât ca entităţi separate. Observ zi după zi 
progresele intelectuale şi fizice ale noii Glycine. Aceste insecte au 
suferit un fel de mutație colectivă sub îndrumarea mea. Iată pentru 
ce aş vrea să-mi definitivez opera. Trebuie să dau un Adam acestei 
noi Eve. Din acest motiv te-am făcut prizonier, îmi vei servi drept 
model şi drept momeală. X 

Formulând această concluzie, omulețul îl urmărea pe Sahel cu 
multă atenţie. Prea stupefiat de ceea ce aflase, tânărul nu reacţiona. 

— Înţelege-mă bine! Dacă doresc, nu trebuie să fac decât un 
gest ca să te predau micilor „pulvus”. Dar aş vrea să-ţi dai singur 
consimțământul. Mai întâi, îmi pari ideal pentru Glycine, din punct 
de vedere estetic şi intelectual. Apoi, mă gândesc că este 
indispensabil să serveşti drept educator simulacrului pe care 
insectele îl vor crea. Asta va permite menţinerea unei coeziuni 
ulterioare a ansamblului, perfecţionarea lui în funcţie de propriile 
tale motivații, în sfârşit, de a crea supraomul visat de către om 
dintotdeauna. Accepţi? Nu e vorba de a te priva de posesia 
propriului corp, ci, din contră, de a-l multiplica. 

Toate convingerile intime ale lui Sahel, în principal certitudinea 
supremaţiei omului în univers, care îi fusese impusă de tatăl său, se 
opuneau participării lui la o astfel de acțiune. În mod bizar, se auzi 
exprimând o opinie contrară: 

— Sunt de acord, cu condiţia ca să mă ajutaţi apoi să plec din 
lagăr. Pot să vă mărturisesc, maestre Ferenczi, că m-aş fi oferit 
voluntar pentru această experienţă, chiar dacă n-aş fi fost constrâns. 
Este necesar un detonator pentru a face Piacom-ul să sară în aer. 
Cine ştie dacă nu l-ai descoperit dumneata! Creaturi în 
perfecționare perpetuă, practic nemuritoare! 

Pronunțând aceste cuvinte, Sahel se simţi cuprins de o 
formidabilă bucurie. Avea şi el partea lui de responsabilitate în 
procesul de creaţie pe care îl va întreprinde piticul. Pentru prima 
dată în viaţă, decidea. 

— Într-adevăr, am lansat o sfidare naturii, declară Ferenczi. 
Creând acest prim cuplu artificial, am fabricat mutanții etemi. Cine 
va putea să ucidă o ființă la care fiecare moleculă se reproduce prin 


L-a 


198 ENCLAVA 


partenogeneză, cine ar putea să distrugă o fiinţă proteiformă şi 
disociabilă? Îmbătrânirea şi degenerarea nu pot să-mi atingă 
creaturile, ele pot să-şi reînnoiască permanent celulele cerebrale. 
Glycine mă surprinde deja prin vivacitatea inteligenței sale. Fiecare 
dintre particulele care o compun este în simbioză cu altele. 
Schimburile de informaţie dintre membre, viscere şi creier, dintre 
organele senzitive şi creier se fac la viteze fantastice. Acumularea 
de cunoştinţe este fără limită Fabricând acest viitor cuplu, asociez 
două forme de gândire umană complementare, dau noii entităţi 
făcute din „pulvus mutabilis” posibilitatea de a concepe un univers 
masculin-feminin, unde fiecare element va fi în acelaşi timp 
autonom şi complementar, independent şi indivizibil. 

Ferenczi tăcu. Prin fanta strâmtă a pleoapelor i se filtra strălucirea 
albastră a privirii. Murmură visător: 

— Regret doar că fiinţa umană nu a reuşit să ajungă singură aici, 
pe căi genetice. Absurditatea religiilor noastre ne-a închis pe căile 
strâmte ale unei morale primitive. Cât despre mine, sunt prea bătrân 
pentru a fi obiectul experienţei. 

Se apropie de Sahel şi puse mâna pe plasa de păianjen care îl 
imobiliza: aceasta se transformă în praf. Apoi o chemă pe Glycine 
şi tânăra ieşi din jungla-apartament câteva secunde mai târziu. 
Goală, frumoasă ca um crin negru, veni cu un pas uşor lângă Sahel. 
Mirosul ei, un pic răşinos, nu era uman. Tânărul o privea cu 
intensitate, căutând alte mici diferenţe care să-i reveleze caracterul 
neuman. Nu remarcă nimic. Dar nu putea să nu se gândească la 
faptul că această creatură era făcută dintr-o multitudine de insecte. 
Putea chiar să-şi imagineze un roi. 

În mod normal, ar fi trebuit să se simtă atras de această nimfă 
încântătoare, în acelaşi timp minionă şi bine făcută. Simţea însă o 
silă imensă la atingerea ei. Şi nu imaginea Elsei, amintirea încă 
fierbinte a dragostei lui, îi provoca acest dezgust. Repulsia lui nu 
avea decât un caracter senzorial. Când Glycine se îndepărtă, simţi 
cum acest sentiment dispare, fiind înlocuit de o anume plăcere la 
vederea femeii. Dori să-i pună întrebări, pentru a cunoaşte sunetul 
vocii sale, sunetul misterului. O timiditate de netrecut îl împiedica. 
Ferenczi întrerupse această confruntare mută. 

— Trebuie să te dezbraci. Te voi lăsa în compania Glycinei, în 
timpul celor două zile necesare reproducţiei. E preferabil să nu mă 
amestec în crearea noii ființe. Acum, las inițiativa insectelor. Un 
ucenic vrăjitor trebuie să elibereze rezultatele experienţei sale dacă 
nu vrea să piară din cauza lor. 

Glycine se apropie din nou de Sahel şi-i desfăcu nasturii vestei. 
În ciuda proastei dispoziţii, el se lăsă dezbrăcat şi, când se trezi gol, 
constată că sexul său era în erecție. Ferenczi comentă: 

— Înţelegi de ce nu vreau să mă ataşez de Glycine. Pentru. 
moment, este îndrăgostită de mine, mă idolatrizează. Dar în viitor? 
Ea nu a moştenit principiile biologice ale umanității, ea le-a copiat. 
Această nouă Evă nu e dotată cu o senzualitate spontană, imită doar 
dorința. Când face dragoste cu mine, îşi aduce omagiu zeului. Și ce 
va face când îşi va descoperi perechea? Mă va mai adora? Zeii mor 
repede când ard în focurile pasiunii. 

Ca la teatru, Ferenczi dispăru într-o parte a grădinii după ce 
spuse ultimele cuvinte. 

Sahel se văzu silit să constate că nu visa, că lumina nocturnă, 
plantele junglei-apartament, din care o parte erau animate nejustificat 
de nici o adiere, solul cu parchet galben, mobilele, balconul, tot 
acest decor ireal nu avea nimic fals şi că personajul feminin care îl 
locuia nu era ieșit din imaginaţia sa. 

Glycine părea să răspundă dorinţei pe care el o manifesta cu 
atâta simplitate, oferindu-i cele două braţe întinse, braţe fine şi 
suple, liane întunecate. Muşchii jucau sub pielea de mătase. 
Apropiindu-se, îi simţi din nou mirosul, cu emoție. De această dată, 
aroma de răşină nu-l mai deranja. Sahel se miră de rapiditatea cu 
care se obişnuise. Constatase des că un neg plin de păr pe obrazul 
unui bătrân, un coş pe o frunte, urme suspecte pe o epidermă, care 
inspirau la început oroare, nu constituiau apoi nici un obstacol în 
calea afecțiunii sale, ci, din contră, simţea câteodată un soi de 
voluptate în contact cu aceste imperfecțiuni fizice. 

Parfumului de rășină i se adăuga un miros acid, pe care nu putea 
să-l identifice. Acum găsea mirosul agreabil, excitant. Glycine avea 
pântecul plat, sânii ascuțiți şi depărtați. Şi fața ei! Descoperi brusc 
că nu o examinase încă. Cum inventase buze atât de roșii şi atât de 

Era ridicol, acest lucru era ridicol! Îi semăna atât de puţin, 
precum o sperietoare unui om. Sahel nu mai avea nici măcar forța 
de a vorbi pentru a-şi exprima furia. Zombi-ul trecu prin faţa unei 
oglinzi. Un joc de reflexii de-a lungul serei trimise o imagine într-o 
altă oglindă, aflată în fața lui Sahel. Printr-o întâmplare neobișnuită, 
cele două imagini se suprapuseră perfect. Tânărul, surprins, 
întoarse brusc capul spre stânga pentru a scăpa din capcana pe care 
i-o întindeau oglinzile. Reflectarea sa avea acum două capete şi 
buzele unuia dintre ele atingeau obrazul Glycinei. Sahel vru să o 
sărute pe tânără, dar nu întâlni decât aerul. 

Înţelese acum cât de mult îşi detesta aspectul fizic, căci experiența 
maestrului Ferenczi reuşise perfect: dublura sa îi semăna leit. 


CAPITOLUL 25 


Cu un jet savant dirijat de arma sa cu plasmă, Sylvie modifică 
uşor contururile unei false maşini de spălat asemănătoare cu cea pe 
care trebuia să o livreze în aceeaşi seară. Contemplă obiectul: ştiuse 
să dea o notă originală, cu un iz demodat, pieselor dezasamblate de 
fabricaţie industrială pe care le primise din uzină. Toate acestea 
doar pentru a oferi colecționarilor iluzia că posedă o piesă 
autentică, atunci când ci nu aveau mijloacele să-şi ofere piese 
originale din Isle Abeau sau să se adreseze traficanţilor. 

Abilitatea în a mânui pensula, ciocanul, arma cu plasmă, 
cleştele, era prima cauză a reputației sale. Autoritatea sa naturală, 
generozitatea şi acel gen de furie revoluţionară pe care ştia să o 
confere chiar şi celor mai mărunte cuvinte, celor mai neînsemnate 
acte, o făceau liderul artizanilor. 

Sculându-se, se întinse mult timp, pentru a-şi pune în mişcare 
muşchii braţelor şi ai spatelui. Îi plăcea să-şi trosnească 
articulațiile, să-şi contracteze bicepşii sub piele pentru a vedea 
țâşnind, ridicându-se, nodul acela de fibre striate care nu i se ghicea 
sub carnea grasă. Sylvie făcu turul apartamentului pentru a găsi 
bolul cu fructe uscate din care ciugulea de obicei în timpul lucrului. 
Cât detesta acest loc! Îngrămădise aici fără încetare mobile şi 
obiecte pentru ca să nu locuiască niciodată în acelaşi spațiu. În 
Zadar, nu se simţea în largul său, era ca şi cum ar fi fost îmbrăcată 
într-un veşmânt al cărui material i-ar fi displăcut şi care ar fi fost 
Prost croit. Deschise uşa dulapului de timp încetinit. Bolul se afla 
acolo. 

Muşcă dintr-o prună. 

Datorită tenacității sale şi, în mare parte, hazardului, descoperise 
vizuina străinului; chiar îl zărise în came şi oase în moschee. Un 
i preot se apropiase de ea în momentul în care era decisă să ajungă 
i lângă străin pentru a-l atinge, ca pe un talisman. Un om venit din 
i afara frontierelor! 

i — Aţi venit să vă inițiați în religie? 

— Nu, din simplă curiozitate. 

— Nu aveți dreptul să anchetați aici — v-am văzut brățara- 
| computer — templele religiei sunt protejate; sunt rezervate adepților. 

— Şi dacă aş vrea să devin unul dintre ei? 

— Atunci, ar trebui să veniți aici cu umilință, şi nu... în misiune. 
Aş avea apoi nevoie să port o discuție îndelungată cu 
dumneavoastră, pentru a vedea dacă pot să vă vizualizez visele. 

Sylvie avu un moment de repulsie, se simțea inaptă să joace 
acest gen de comedie; creatorii de vise o dezgustau! 

Soneria luminoasă a uşii de la intrare făcu pereții atelierului să 
scânteieze. Era Raoul Grés; îi deschise. 

— Salut, Sylvie, sunt încântat să te văd. 

Nu putu să-şi rețină o privire de admirație pentru frumusețea 
colosală a Sylviei. Ea surâse, satisfăcută. 

— Ia loc! Să te servesc cu ceva? 

— Nu, cu nimic, am cam abuzat de droguri ieri-seară, la 

reuniune. 
| — Atunci, ce e nou? Aţi obținut rezultate în campania noastră 
de propagandă? 
5 — Nu, merge rău. Ştii, ideea pe care ai propus-o, de a susţine un 
mesaj politic cu ajutorul partizanilor, era proastă. 
| — Dar trebuie să atacăm. Este momentul, dacă vrem să bulversăm 


viitoarele alegeri, nu-i nici o altă posibilitate pentru a înlătura 
guvernul secret! 

— De acord, dar cetăţenii ne primesc foarte prost. Când vrem să 
le vorbim şi de altceva în afară de colecţii, ne aruncă afară pe uşă. 
Nu-i nimic de făcut, nu putem să luptăm împotriva influenţei 
informatorilor; tot ceea ce-i interesează este dacă preţul cabinelor 
va scădea, o dată cu lansarea noilor modele de către Companie... 

— Despre ce vorbeşti? Nu am avut timp să aflu noutăţile. 

— Da, este un expandor spaţio-temporal, l-am văzut la ultimul 
jurnal de informaţii holovizat. Cu ajutorul lui poţi să-ţi 
îngrămădeşti un muzeu întreg într-un apartament. Şi apoi, nu mai 
este limitat de pericolul comei; cu acest aparat se poate trăi de zece, 
o sută de ori mai încet! 

— Ce stupid! Şi toți aceşti imbecili care nu văd că Piacom-ul 
este deja pe punctul de a pieri, măcinat de un rău misterios. Evident, 
ei nici nu ştiu ce e natura, chiar şi plantele lor de apartament sunt 
artificiale! 

— Ai dreptate, dar nu au vrut să ne asculte mesagerii când li s-a 
vorbit de asta... 

Sylvie nu-şi analiza niciodată sentimentele, ea avea un cult al 
empiricului, o religie a instinctului care-i interzicea să-şi cenzureze 
impulsurile. Această forță brută o adusese în fruntea Sindicatului 
artizanilor, tot ea o împinsese să creeze secta adoratorilor poluării. 
Ceea ce ea dorea cu disperare era să distrugă apatia cetăţenilor 
Comunităţii. Sylvie cea care adora mizeria, care proteja zipii şi era 
capul artizanilor, era un exponent al celor care contestau Piacom-ul, 
în întregul său. 

Până în prezent, o luase mai pe departe, ştiind că loviturile sale 
fie făceau prea puțin rău, fie nu-şi nimereau ținta. De această dată, 
credea că deţine mijlocul de a face să explodeze totul, cu ajutorul 
spionului Ligii. După ce Llapasset îi livra alimentele, nici nu se 
gândea să i-l mai dea pe străin. Raoul era un om în care se putea 
avea încredere. Nu cunoştea toatele aspectele activităților ei, dar, 
dacă i-ar vorbi despre ele, ar înțelege. 

— Ascultă, Raoul, am nevoie de un seviciu urgent. Îşi cer, acum, 
să ai încredere în mine, îţi voi explica mai târziu. lată despre ce e 
vorba: e un om la moschee, îţi dau semnalmentele lui precise; 
trebuie să-l supraveghezi douăzeci şi patru de ore din douăzeci şi 
Patru, am nevoie să cunosc şi cea mai mică dintre mişcările sale. 
Poţi să-ți părăseşti pentru câteva zile locul de muncă? 

— Dar.. 

— Eşti unul dintre puţinii care pot să o facă. Eşti un adept al 
religiei! 

— Dar comenzile mele, munca mea, şi apoi nu am autorizaţie de 

— Îți voi procura una, iar colegii îţi vor face munca. 
Raoul acceptă. Două zile mai târziu, Sylvie afla că spionul Ligii 
părăsise moscheea. 


CAPITOLUL 26 


Peste o jumătate de oră, se va lumina de dimineaţă. Leo Deryme 
îşi dădea seama de asta după umiditatea şi răcoarea care scăldau 
acum moscheea. Trecuse de mijlocul primăverii, dar timpul ploilor 
scurte, al norilor de argint gonind pe cerul de azur, al rafalelor şi al 
acalmiilor repetate, era în toi. Ce-l apucase să se preocupe, tocmai 
astăzi, de vreme? — se întreba preotul. Se scurseseră ani întregi în 
care trăise într-un permanent balans între apartamentul său, căile 
subterane de comunicaţie şi templu, fără a remarca anotimpurile. 
De când îl salvase pe Belgacen, îşi abandonase până şi plimbările 
nocturne. Ce pierduse oare, lăsându-l să plece pentru a-şi îndeplini 
misiunea? 

Avu brusc impresia că ar fi murit peste o clipă dacă un 
eveniment oarecare nu i-ar fi întrerupt firul gândurilor, spărgând 
vălul de disperare care îl cuprinsese. Toate raţionamentele îl 
conduceau la ideea suicidului; dar nimic nu se întâmplă. 

Deryme ştia că, primindu-l pe străin, ajutându-l să se 
restabilească, facilitându-i deplasările în Isle Abeau, el îşi elibera 
conştiinţa de toate eșecurile pe care le suferise, se debarasa puţin 
Câte puţin de responsabilități şi-şi raporta toate speranţele la 
acțiunile pe care Belgacen urma să le întreprindă. 

Simultan, crea în sine un gol redutabil. Acest ideal, care se 
formase în el în cursul atâtor ani după ce îşi trimisese mesajul, 
crezuse că îl va realiza devenind preot al religie: şi creând o mişcare 
de eliberare în sânul acesteia. Dar ce făcuse cu adevărat? O 
transformase până în punctul de a elabora o mistică; de acum 
înainte, era incapabil să o apere. Trimisul Ligii venise pentru a lua 
asupra sa soarta Piacom-ului, iar Deryme renunțase la misiunca lui. 

| În acelaşi timp, admitea că n-ar fi avut niciodată curajul să şi-o 
! asume; propria laşitate îi apărea acum într-o manieră alarmantă. 

| Bineînţeles, era încă timp ca să recupereze anii pierduţi, să-l 
i urmeze pe Attia pas cu pas, să-l ajute în misiune şi, în paralel, să 
înceapă o acţiune puternică pentru a înlătura guvernul secret. Dar 
! cine l-ar urma? Un pumn de iluminaţi? Acţiunea sa în favoarea 
deschiderii Piacom-ului spre lume câștigase simpatizanți, audiența 
| i se mărise, totuşi ora acţiunii nu venise încă. 

Deci, la ce va servi tentativa sa de sinucidere? Străinul avea alte 
atuuri pentru a reuşi să salveze planeta, precum şi un întreg popor 
pentru a-l susţine. 

Un hohot de plâns îi sfâşie pieptul. 

Niciodată moscheea nu i se mai păruse atât de pustie, după 
sosirea străinului, ca acum. Pentru ce, ieri-seară, îi revelase cu atâta 
brutalitate adevărul lui Belgacen? 

i — Am găsit urmele femeii cu care ai trăit odinioară, Cecilia. 
Al Este moartă. 

— Şi fiul meu? 

— Ştim că a fost adoptat de către directorul Companiei timpului 
încetinit, Simon Cessieu. 

— Trebuie să-l văd, imediat! 
| — Aşteaptă câteva zile, am fost avertizați de sursa noastră că 
doreşte un depanator cu normă întreagă. Nu vei pierde prea mult 
timp, acum eşti gata, poți să ieşi fără teamă. 

Belgacen se aplecase uşor în față, în semn de încuviinţare, cu 
sr acea rigiditate a întregului bust care îl caracteriza. 

Tocmai plecase, cu câteva clipe în urmă. Aşa cum Leo 
observase mai devreme, se crăpa de ziuă şi soarele lumina parțial 
platformele abandonate în spaţiu, păsări rectangulare plutind în 
întunericul moscheii. 

De cât timp nu mai văzuse el marea? Din ziua în care lansase 
mesajul. Astăzi, imaginea onirică a mării îi ajungea, o prefera chiar 
celei reale, i se părea mai bogată, mai subtilă, mai umană, mare 
reinventată, tradusă, mai puțin minerală, mai puţin anonimă. In 
visele adepților, ea devenise creaţie. Se găsea în ea din toate câte 
puţin, din univers, din oameni, din societate. Deryme nu mai reușea 

să perceapă toate acestea în realitate, înțelegerea sa asupra lumii 
înconjurătoare era de acum înainte transpusă prin vis, prin visele 
altora. De mai multe ori în cursul vieţii, ca şi în acest moment, 
avusese impresia că se pierdea, că era în derivă, că aluneca încet- 
încet într-o altă dimensiune a aparențelor, dar nu se îngrijorase 
niciodată, ştiind că acel colac de salvare de care îşi agățase toate 
speranţele, adică sticla ce conţinea mesajul, îi va ţine capul în afara 
viselor. Se spărsese însă acum de stâncile memoriei sale şi se 
împrăştia plutind. 

Zgomotul unor paşi pe sol, ușor, aerian, îi atrase atenţia. Încercă 
să discearnă cine mergea astfel în penumbră. Lumina tremurândă a 
soarelui se anina de mişcarea fluidă a părului fetei. Leo Deryme 
aşteptă, căutând să ghicească cine era adeptul care putea să viziteze 
moschcea la această oră. Cei care o puteau face erau în număr 
restrâns, iar el îi cunoștea aproape pe toţi. Săgeţile ordonate ale 
luminii o loveau pe necunoscută printre coloane. Acest gât grațios, 
acest nas minuscul, această frunte bombată nu-i aminteau de 
nimeni. Când se găsi în apropierea lui, reuşi s-o observe pe îndelete. 
I se păru vag că o mai văzuse. 

Practicantul oniromanției trebuia să-i vorbească, să o întrebe 
cine o trimisese, dacă venise de la un alt templu sau, în sfârşit, dacă 
era novice şi dorea să se convertească. Se mulțumi să spună: 

— Nu sunt liber în acest moment. 

Tânăra nu se sperie de această primire, părea decisă să se facă 
ascultată. 

— Am mai venit deja să vă văd, părinte, şi mi-aţi spus că abuzul 
de droguri riscă să prelungească durata inițierii mele. Astăzi nu mai 
contează, am tot timpul care-mi trebuie! 

Această atitudine îi plăcu lui Deryme şi, apoi, văzu în aceasta 
ocazia de a se sustrage disperării. 

— Când aţi venit pentru ultima oară, domnişoară... 

— Van Leyden. Elsa van Leyden. Să fie trei sau patru ani. 

— Aţi continuat să vă drogați? 

— Nu, n-am mai depăşit niciodată doza legală. 

O întrebă îndelung despre antecedentele sale, despre ce droguri 
utilizase, cât timp se drogase şi cum suportase abstinenta. 

— Nu suport abstinenţa, n-am suportat-o niciodată, îmi lipsesc 
drogurile, încă de la naştere simt asta! Am nevoie de ceva în plus 
față de viaţă, înţelegeţi? Un supliment de realitate, trebuie să mi-l 
daţi. Puteţi să-mi promiteţi? 

În faţa acestei angoase pe care şi el o resimțea fizic, căci o 
prelungea atât de ciudat pe a sa, preotul hotărî că trebuia să o 
calmeze rapid pe tânara femeie. Avea procedee ca să o facă, 
procedee eficace, dar nu le putea folosi şi asupra lui. O rugă să se 
întindă pe un pat suspendat, iar el se aşeză pe o bancă ce făcea 
înconjurul coloanelor şi plasă patul exact la nivelul ochilor săi. 
Pieptul Elsei van Leyden îi ridica periodic catifeaua tunicii, într-un 
ritm precipitat. Léo Deryme aşteptă cu răbdare până când femeia îşi 
regăsi suflul normal. Apoi îi spuse, pur şi simplu: 

— Acum, nu-mi ascundeţi nimic, nici cel mai mic fapt, nici cel 
mai mărunt incident. Povestiţi-mi viața dumneavoastră în întregime, 
pentru a o cunoaşte ca pe o carte. Vă voi ajuta să vă eliberaţi de 
anxietate... 

Şi se gândi că în acelaşi timp şi el, la rândul său, se va elibera de 
a lui. 


CAPITOLUL 27 


Soarele îi ardea fruntea, :nasul, obrajii; îi ardea şi gâtul, şi 
pieptul, însă avea o senzaţie foarte clară a schimbării temperaturii 
de la talie în jos; umbra îi cufunda brusc corpul în răcoare, ca şi 
cum se afundase în pământ începând de la şolduri; bazinul, 
ochii: prin ferestre pătrundea un val de lumină aurie, care-l iradia 
până la jumătatea corpului; delicioasă căldură. Dar un nor care 
înainta va acoperi în curând astrul; cu o zecime de secundă înainte 
ca această extrem de plăcută senzaţie să se sfârșească, îşi imagină 
frigul pătrunzându-i carnea şi se pregăti să-l întâmpine. 

Ce se întâmplase? Pentru ce se găsea acolo, pe jos, în jungla- 
apartament? Se ridică şi inspectă împrejurimile. La zece metri 
depărtare de el, aşezate în fotoliile salonului, trei persoane îl 
priveau: maestrul Ferenczi, Glycine şi... el însuși. 

Îşi trecu mâinile rapid peste fată, îşi scuipă în palme şi-şi întinse 
saliva pe bărbie şi pe pleoape. Erau lipicioase. Nu încăpea îndoială 
că exista. 

Sahel se ridică cu precauţie, temându-se ca fantoma care-i stătea 
în faţă să nu dispară, înainte de a izbuti să o examineze. Contururile 
sale erau clare, precise, extremitățile nu se estompau ca într-un vis, 
în momentul în care te trezeşti. Pentru a vedea cum va reacționa 
celălalt, strigă: 

— Sahel! 

Dublul său tresări imperceptibil. Sahel pomi spre grup. Pe 
măsură ce înainta, îşi dădea seama că nu se mai deplasase niciodată 
în acest mod, că mersul său nu-i era familiar, sau, mai de grabă, că 
nu era obişnuit să meargă pe două picioare, că nu mai fusese 

niciodată înainte om. Totu-i părea ciudat în această manieră de a se 
mişca în echilibru instabil, unghiul de vedere, presiunea picioarelor 
pe sol, balansarea braţelor, extraordinara complexitate a jocului 
muscular. Dublul său se ridicase şi el şi venea în întâmpinarea lui, 
întinzându-i braţele, ca şi cum voia să ghideze primii paşi ai unui 
nou-născut. De fapt, Sahel, după paşii iniţiali, îşi pierduse 
siguranța, se clătina, se poticnea ca şi cum uitase mersul; în sfârşit, 
tremurând periculos în spaţiu, se opri; alter-ego-ul său îl reținu în 
momentul în care era pe punctul de a cădea. El era celălalt sau era 
el? În ciuda extraordinarei asemănări, una dintre cele două copii nu 
era umană. 

Susţinut de reflectarea sa, ajunse la fotoliu şi se aşeză. Dar faptul 
de a fi aşezat nu-i calmă ameţeala, aşa cum sperase. Ameţeală? Mai 
degrabă dezechilibru, instabilitate; toate moleculele corpului său 
căutau să se separe, să-şi regăsească autonomia. De altfel, pentru ce 
să menţină această entitate? Ar fi preferat să devină un milion de 
indivizi separați în locul unuia singur. Sahel începu să-şi desfacă 
indexul care căzu în praf. 

Ferenczi, omulețul, se sculă brusc şi urlă. Un ordin de neînțeles, 
dar la care Sahel fusese condiţionat să reacționeze. Ceva îl 
împiedica să-şi continue operaţia de dezasamblare. Şi degetul i se 
formă la loc, la fel de uşor cum se dizolvase. Glycine veni spre el. 
Cât era de drăguță! Avu certitudinea că va muri dacă şi ea se va 
desface aşa cum dorise el s-o facă. Nu! Trebuia să se stabilizeze sub 
această formă absurdă, pentru a deveni într-o zi completarea 
Glycinei. Ea era subiectul lui, verbul lui, compuneau împreună 
fraza misterioasă care fusese spusă la începutul lumii. Bruneta se 
aplecă spre el. Erau din aceeaşi esenţă; făcuți unul pentru altul, ca 
fluxul şi refluxul, ca arborele şi pământul, ca ploaia şi izvorul. 
Glycine îi vorbea; ce spunea? Era un schimb de idei chiar la nivelul 
structurii celulare, deversa în el o savoare încântătoare. 

Atunci Sahel înțelese că era imaginea acelui om aşezat în 
fotoliul alăturat şi care îl privea cu atâta nelinişte. Această nelinişte 
corespundea fricii de a-şi vedea dublul sau dorinței de a 
supravieţui? Nici un indiciu nu-i permitea să-şi dea seama de 
răspunsul exact. 

Glycine îl calma, îl dezmierda, îl învăţa să devină o ființă 
umană, îl îndoctrina. Totuşi, realiză că cedase adineauri unui reflex 
primitiv, lipsit de sens; de fapt, sub impulsul lui Ferenczi, „pulvus 
mutabilis”, împins de un instinct de supraviețuire foarte elaborat, 
atinsese un stadiu superior în ierarhia creaturilor, accesase la 
gândire; din insectă capabilă să reacționeze în grup la anumiţi 
stimuli, devenise un mamifer biped cu un organism mai complex şi 
percepuse noţiunea de individualitate; avea de acum înainte 
posibilitatea de a reflecta asupra condiţiei sale de ființă vie. Exista 
în asta un avantaj? Nu valora mai mult să colcăie, în stare larvară, 
în sânul humusului, decât să încerce să înțeleagă cosmosul? În orice 
caz, Glycine reuşise pentru moment să-l convingă să-şi asume 
starea în care se găsea. Într-o clipă fulgerătoare de anticipație, avu 
certitudinea că va depăşi într-o zi stadiul de uman şi că va evolua 
împreună cu Glycine până la a deveni un fabulos mutant, fruct al 
unirii contra naturii a omului şi a insectei. 

Dar era deja o altă ființă sau era încă Sahel? 

Îşi privi dublul care îl observa mai departe cu tot atâta interes şi 
încercă să-l abordeze mental. În aceeaşi manieră în care Glycine se 
contopise cu gândirea sa, realiză o osmoză totală între el şi celălalt 
Sahel. Sahel era Sahel şi Sahel era el, iar amândoi erau asemănători 
şi diferiţi, se completau şi se atrăgeau atât de puternic, încât 
trebuiau să fuzioneze într-o singură ființă. Cine îi va reţine? 
Ferenczi? Glycine? Sau ei înşişi? Nici unul dintre protagoniști nu 
voia să verifice exactitatea ipotezei. Deci, spiritele lor se detaşară 
unul de altul, rămânând totuşi legate printr-un puternic curent de 
percepții şi de schimburi. Pentru prima dată de când Sahel şi Sahel 
existau în acelaşi timp, se întrebară: erau gemeni? Erau fraţi? Nu, 
reprezentau un alt lucru, imposibil de definit, o creatură cu două 
capete, dublă și indivizibilă, o ființă paradoxală. 

— Glycine va fi cea care ne va uni şi care ne va separa, spuse 
Sahel Cessieu. 

Tânăra fată pătrunse cu spatele în dublul lui Sahel; Janus 
hermafrodit, ea veni apoi pentru a se cuibări alături de adevăratul 
Sahel, aşa cum era, unită cu dublul lui, cu care stătea spate în spate, 
şi-l sărută cu cele două guri. El, Narcis copleşit şi revoltat, percepu 

acest sărut ca pe o probă de foc. Acest debut al dragostei în trei ar 
fi putut să se prelungească, dacă Ferenczi nu i s-ar fi opus violent. 

— Destul, Glycine, dacă vei continua să tensionezi situaţia, te 
voi face să dispari! 

Suplă ca o liană, ea se desfăcu de dublul lui Sahel şi se aşeză 
într-un fotoliu, contemplând în extaz grupul format din cei trei 
bărbaţi, aşezaţi în picioare, în centrul apartamentului-junglă. Îşi 
îndepărtă de pe faţă claia grea de păr negru care îi ascundea ochii. 
Apoi îşi trecu prin el degetele, depărtate ca dinții unui pieptene, şi-şi 
ridică bretonul la nivelul sprâncenelor. Surâse satisfăcută. Pe 
jumătate supusă, pe jumătate provocatoare, îşi sfidă maestrul. 

— Fă-mă să dispar! 

Omuleţul, furios, sări la ea și o pălmui. Glycine îl lăsă şi întinse 
şi celălalt obraz. Ferenczi vru să o lovească din nou, dar îşi opri 
gestul la jumătate, îşi contemplă mâna şi începu să râdă încet, 
scoțând o serie de mici şuierături, în colțul buzelor. 

— Am căzut încă o dată în capcană! Această vrăjitoare m-a 
subjugat. Sunt din păcate un zeu prea mic, pentru a-mi suporta 
creaţiile. Trebuie fie să scap de ele, fie să plec eu! 

Se calmă puţin câte puţin, apoi se apropie de autenticul Sahel, 
uşor de recunoscut după firul de oţel care îi înconjura gâtul, și 
murmură pe tonul unei confidente: 

— Dacă vreți, pot să-i distrug, nu sunt încă legaţi într-o manieră 
omogenă... 

Ca şi Ferenczi, Sahel îşi dădea seama de pericolul pe care îl 
k înfrunta dacă rămânea în compania unor ființe atât de misterioase, 
: dar fascinația pe care o exercitau asupra lui era mai puternică decât 
frica. Răspunse: 

Í: — Nu, prefer să-mi asum riscul, vreau să ştiu ce poate deveni un 
mutant făcut după mine. 

— Atunci, asumă-ți singur viitorul, du-te cu Glycine şi cu dublul 
tău, plecați imediat, nu vreau să vă mai văd! 

Tonul său urcase progresiv până la paroxismul furiei. Glycine, 
care îl privea stupefiată, se îndreptă grăbită spre el şi se lipi lasciv 
de corpul lui, înconjurându-l cu braţele, cu şalele, şi fesele încordate 
într-un spasm, apoi îl mângâie. O respinse. Ea gemu: 

— Ferenczi, stăpânul meu, te iubesc, nu vreau să te părăsesc! 
Abandonează-i pe ei, rămâi cu mine, sunt servitoarea ta, nu mă voi 
mai revolta, te voi asculta, nu te iubesc decât pe tine! 

Omuleţul, clătinându-se, a respinse. Glycine se aruncă la 
pământ şi îşi încovrigă corpul gol, ca un mic animal speriat, în jurul 
picioarelor lui. Izbucnise în plâns. El o privi mult timp, cu ochii săi 
ciudaţi, de cameleon; apoi îşi eliberă cu blândeţe picioarele şi plecă 
şchiopătând spre ieşire cu un pas clătinat, ezitant, ca şi cum era 
reținut de o forță invizibilă. Murmură că va reveni după plecarea 
lor. Sahel îşi auzi dublul gândind: 

— De-abia m-am născut şi tata m-a şi abandonat, făcând din 
mine prima insectă orfană. 

Şi recunoscu, în această constatare lipsită de importanţă, sensul 
atât de particular al umorului pe care îl moștenise de la Simon 
Cessieu. Dacă va trăi mai mult timp alături de această copie fidelă 
a lui însuşi, poate va reuşi, în sfârşit, să se cunoască. 

Glycine, în acelaşi loc, plângea, scuturată de sughiţuri 
dureroase. Niciodată Sahel nu simțise o asemenea atracţie fizică 
pentru o femeie. Nici amintirea Elsei nu reuşea să tempereze în el 
dorința faţă de Glycine. Mâinile îi erau însetate de ea, era aerul pe 
care îl respira, o simțea ca pe o prelungire a cărnii sale, ca pe o 
completare indispensabilă a sexului său. Cum să reziste acelei 
dorinţe arzătoare care îl sufoca de cum o vedea? Şi, când nu o 
privea, o simţea, o ghicea; ea era tremurul său, încordarea, delirul. 

Celălalt Sahel pătrunse în memoria lui; ştia acum ce experiență 
insolită făcuse profesorul Ferenczi, artist în biologie. Dar din 
trecutul său de „„pulvus mutabilis”, din acea identitate originală, 
celălalt Sahel nu mai regăsea nimic; amintirile confundate a 
miliarde de indivizi provocau un soi de ceață? Nu, nu exista bruia), 
era doar Sahel, cu gândurile, obişnuinţele, ticurile sale, şi, în plus, 
cu conştiinţa de a fi cineva cu totul special şi, mai ales, că va deveni 
Cineva şi mai deosebit. Deci, pentru a-şi decripta personalitatea, 
trebuia să-şi caute amintiri în viitor? În vreo cută temporală? Sau 
memoria sa va fi curbată? Trebuia, pur şi simplu, să se 
mulțumească cu o certitudine: începând de acum, fiecare secundă il 
Va separa, îl va diferenţia de Sahel cel primitiv. Era necesar să 

conştientizeze asta şi să-l cunoască până-n străfunduri pe cel care 
fusese la naştere. 

Celălalt Sahel ştia, de asemenea, că ființa pe care o reproducea 
va încerca în mod inconştient să corecteze defectele care puteau să 
apară în copie, să rectifice eventualele schimbări, pentru ca să fie 
permanent conformă cu originalul. Voia din toată inima să-şi 
cucerească independenţa fără a-l leza, fără ură, fără pasiune, doar 
pentru a supravieţui; dar nu e loc în univers pentru două ființe 
aproape identice. Astfel, prins între dragostea pentru prodigiosul 
său tată şi dorinţa de a se dezvolta, umbra vie a lui Sahel visa. 

Glycine, încă întinsă pe sol, se lăsa în voia suferinţei. Voia să-şi 
epuizeze lacrimile, pentru a nu mai plânge niciodată. Plecarea lui 
Ferenczi fusese o smulgere, mai degrabă, căci, de fapt, ea o dorise, 
ea o provocase. Trebuia să-și părăsească creatorul, fiindcă altfel ar 
fi devenit sclava lui. 

Omuleţul îi arătase câte dintre facultățile ei erau superioare celor 
ale unor fiinţe umane; contrar omului, ea putea să acționeze asupra 
organismului său, să-l modifice după cum voia. Sângele ei, celulele 
cerebrale, nervii, metabolismul nu erau decât iluzii; era suficient, de 
exemplu, un simplu efort de voință pentru a transforma una dintre 
globulele sale albe într-o hematie, pentru a-şi schimba culoarea 
ochilor sau a-şi modifica structura genetică. Nimic nu era stabil în 
ea, totul era imitație, iar Glycine deţinea puterea supranaturală de a 
modifica această iluzie! 

Tot ceea ce-i displăcuse în modelul original, mediocritatea, 
indecizia, absenţa curajului, teama, pesimismul, le ştersese, chiar şi 
din memoria lui Ferenczi. Progresiv, o crease pe aceea în care 
vechea Glycine ar fi putut spera să se transforme. Cu ajutorul 
acestei noi personalități pe care o datora în mare parte 
improvizaţiilor artistului în biologie, ea se ameliorase, modificând 
anumite erori de amănunt care apăruseră. Mai întâi, dorind înainte 
de toate să-i placă creatorului său, îşi rafinase sexualitatea, 
conferindu-i o spontaneitate şi o vivacitate noi; apoi se 
înfrumuseţase pentru a se face mai atrăgătoare, făcându-şi textura 
piclii mai mătăsoasă, până când devenise atât de fină, încât privirea 
nu se putea abţine să nu o mângâie, retuşându-şi talia pentru a-şi 

dezvolta curbura feselor, alungindu-şi coapsele pentru a-i da un 
plus de înălțime alurii, modelându-şi sânii pentru a le da volumul şi 
forma ideale, mărindu-şi şi colorându-și părul pentru ca podoaba lui 
să-i îmbrăţişeze faţa, în sfârşit sculptându-şi trăsăturile pentru a le 
apropia de perfecțiune. 

Când află, în urma mărturisirii lui Ferenczi, că atinsese pragul 
frumuseţii absolute, începu să-şi dezvolte inteligența. Artistul în 
biologie o ajută cu sfaturile sale. 

Pe măsură ce progresa în operaţia sa de regenerare interioară, 
Glycine simţea că se apropie de un punct pe care nu voia să-l 
depășească, în care noţiunea de perfectibilitate i s-ar fi părut o 
greşeală, în care risca să acorde realei sale superiorități intelectuale 
şi fizice o importanţă care să-i ascundă defectele. De fapt, se temea 
să atingă acel stadiu în care omul se crede zeu şi refuză autocritica, 
împrumutând din perfecțiunea sa chiar şi certitudinea că nimic nu 
poate să-l depăşească. Glycine se dorea permanent diferită, 
permanent plină de viaţă, permanent în aşteptarea ineditului; ea 
refuza să se accepte ca simplă fiinţă umană, căci cunoştea prea bine 
limitele superioare ale omului, nedepăşite de milenii, şi se 
considera ca un stadiu de trecere între homo sapiens şi mutantul de 
mâine. 

Chiar şi în acest moment, ea nu mai era în întregime umană, 
trebuia să aibă grijă de indivizii care o constituiau şi care formau o 
entitate în continuă mişcare, în perpetuă devenire. Acceptaseră sub 
efectul stimulilor artificiali să se contopească într-o singură ființă, 
cu formă şi gândire umane; dar Glycine îşi rezerva dreptul de a 
evolua şi de a se elibera de constrângerile impuse de creator. Nu 
putea'să-i dezamăgească. 

Sahel acţionase ca un declanșator. Încă înainte de sosirea sa, ura 
şi pasiunea Glycinei pentru omuleţ căpătaseră proporții considerabile; 
aceste sentimente luaseră o întorsătură paroxistică în timpul 
experienței de duplicare a lui Sahel. În adâncul organismului său, 
bucurându-se de douăzeci de vulve deschise odată, Glycine 
începuse să perceapă noțiunea de multiplicitate, realizase întinderea 
posibilităţilor care i se ofereau, sesizase ideea de infinit. Aceasta 
ântrenase un proces de respingere față de creator, care culminase cu 
Cpisodul de astăzi. 

Acum, după ce ultima lacrimă cursese, Glycine se eliberase de 

orice tutelă, devenise liberă, independentă; era, de asemenea, 

responsabilă de soarta a mai multor miliarde de indivizi. 

Sahel o ajută să se ridice. Ea deschise ochii pentru a se uita la el, 
apoi îi îndreptă spre celălalt Sahel: pe care dintre cei doi trebuia să-l 
aleagă? Să-l respingă pe om sau pe dublul său? Glycine era 
încântată că va alege, viaţa începea. 


CAPITOLUL 28 


Pereţii camerei de convalescenţă, la început de un roşu aprins, 
deveniră roşu închis, apoi violet şi, în fine, pământiu. Llapasset 
privea cu indiferență cum se schimba însăşi esența luminii; toate 
aceste precauţii erau luate pentru a asigura recuperarea 
convalescentului în cel mai deplin confort, în sânul unui mediu 
psihosomatic protejat; toate acestea îi păreau lipsite de importanță. 
Ceea ce-l îngrijora era de a şti dacă grefa completă de organe, pe 
care o suportase, reuşise, dacă ficatul, splina, rinichii, vezica 
biliară, plămânii, inima, testiculele sale, toate bioartificiale, îşi 
intraseră efectiv în rol. Ignorând voluntar tehnicile medicale 
moderne şi progresele în materie de sinteză organică, Luis ținea 
cont, mai ales, de rezultatele bune obținute pe plan statistic. Totuşi, 
relativa sa încredere în intervenția chirurgicală lăsase loc puțin câte 
puţin neliniştii; destul de des se trezea tresărind din mijlocul unui 
coşmar. Inima bătea să-i spargă pieptul. Llapasset şi-l apăsă cu 
micile sale mâini albe, ca şi cum ar fi vrut să neutralizeze orice 
fenomen de respingere a noilor organe. 

În realitate, se îndoia că operaţia se va solda cu un eşec din 
cauza grabei sale; căci bodogănise infirmierele pentru a le împinge 
să-l treacă în sala de cicatrizare rapidă. Însă, dacă acest tratament 
era fără pericol pentru cel care suferise o extirpare de apendice sau 
de amigdale sau orice altă intervenţie banală, el era complet 
nerecomandat în cazul unei grefe viscerale totale. Se observaseră 
des defectări imprevizibile ale organelor grefate supuse accelerării 
temporale în sala de cicatrizare rapidă Llapasset nu putuse să 
aştepte, în ciuda pericolului; voia să fie pe picioarele sale în ziua 
votului, să ştie dacă Sylvie Le Cloec”h îl găsise pe spion; toate 

planurile sale depindeau de asta. În timpul spitalizării, ministrul 
Informaţiilor îşi descoperise noi ambiţii: datorită ostaticului 
excepţional de care va dispune în curând şi al sprijinului pe care se 
aştepta să-l obțină prin Sylvie pe lângă o anumită categorie a 
populaţiei, ostilă guvernului secret, spera să câştige într-o zi 
preşedinţia federaţiei franceze a Piacom-ului. Şi intenţiile sale nu se 
opreau aici! Niciodată nimeni nu jucase această carte, să-i atragă pe 
răzvrătiți! 

Llapasset nu vedea decât un singur obstacol serios în calea 
proiectelor sale: Simon Cessieu. Prin publicarea informaţiei 
referitoare la statutul său real de muncitor străin, directorul 
Companiei putea să-l distrugă. Dar pentru ce-ar fi făcut-o? Dacă 
Luis favoriza expansiunea noilor cabine de expandare spațio- 
temporală, Cessieu nu va vorbi. De altfel, nu-i făcuse de curând un 
serviciu apreciabil trimițându-i fiul în lagărul de reeducare 
psihologică? Nu, nu trebuia să-şi facă griji în privinţa lui. 
Bineînţeles, dacă va găsi un mijloc de a-l neutraliza pe Cessieu fără 
a risca nimic, va acționa. Llapasset va fi de acum înainte pregătit 
pentru orice eventualitate. 

Această inimă, aceste organe noi îi transformau perspectivele de 
viitor. Viitor pe care-l datora Sylviei. Din cauza ei se decisese subit 
să suporte grefa totală pe care o amâna continuu de mult timp. 
Perioada pe care o petrecuse la zipi şi la disidenţii adoratori ai 
mizeriei îl schimbase profund şi se redescoperise pe sine însuşi. 
Luis Llapasset nu era făcut pentru această lume toropită şi 
plictisitoare, el voia să trăiască în nebunie, în pasiune, în crimă şi-n 
orgie. Își alocase un nou rol în universul paşnic al Piacom-ului, sc 
vedea ca pe un Caligula în umbră, ca pe un Nero secret, ca pe un 
Borgia misterios. 

Zidurile lăsau încă să treacă o lumină slabă. Luis se ridică, 
clătinându-se puţin. Îşi frecă maşinal cele câteva fire de păr de pe 
piept; erau încă albe; peste câteva săptămâni, un nou flux hormonal 
le va da un aspect mai tineresc. Costumul său gri deschis se găsea 
în dulap. Apăsă pe dispozitivul luminos de închidere; o bucată de 
perete se retrase. Pipăi țesătura în întuneric, era uscată şi mătăsoasă; 
apoi îşi îmbrăcă lenjeria intimă, îşi puse protezele de protecţie, își 
luă vesta şi pantalonii. La sfârşit, îşi puse casca; de obicei, acest 

gest simplu cu care îşi sfârşea pregătirea era suficient ca să-i redea 
încrederea în sine. Căci, încă din copilărie, se simțea permanent 
vulnerabil. Infirmierele îl avertizaseră că nu trebuia să părăsească 
clinica decât peste două-trei zile, dacă voia să asigure o cicatrizare 
optimă a grefelor şi o neutralizare completă a fenomenului de 
respingere. Risca enorm dacă se grăbea. Integrarea organelor noi, în 
bune condiţii, necesita o cură de reeducare psihologică. Doar prin 
teste, exerciţii, o reechilibrare prin chimioterapie, se putea asigura 
securitatea postoperatorie a grefei. Dar Luis nu putea să aştepte. 
leşi în secret. 

Era doar o iluzie? Llapasset avea impresia că noile sale organe 
erau prost cusute, că aderau imperfect la corpul său, că viscerele i 
se deplasau în interior. Era ca şi cum un măcelar nebun i-ar fi smuls 
în întregime pielea, l-ar fi eviscerat şi dezosat, pentru ca apoi un 
ucenic chirurg să-l fi cârpăcit sumar, astfel încât toate bucăţile nu 
mai reuşeau să reconstituie perfect ansamblul. Surâse. Nu avea nici 
un motiv de teamă! Nu era primul membru al guvernului secret care 
se folosea de o asemenea procedură şi nu cunoștea oameni care să 
fi murit din asta. 

Punându-și brățara-computer în jurul braţului, Luis avu impresia 
că simte cum bate pulsul Piacom-ului: cu ajutorul ei, putea să ştie 
instantaneu câți consilieri declanşaseră o grevă a foamei în onoarea 
aniversării lui Bakunin, să cunoască importanța mişcării „Noul 
creştin” în funcţie de cifra de vânzare a cuminecăturii de 
contrabandă şi a drogurilor de pomană; putea să se informeze 
asupra numărului de texte literare clandestine publicate, ca şi 
asupra celui al disidenţilor prinşi; pe scurt, putea să aibă o viziune 
globală a tuturor delictelor, crimelor, încălcărilor legii poluării şi a 
regulilor de securitate, să cunoască cea mai neînsemnată acţiune de 
propagandă întreprinsă pe teritoriul Piacom-ului, să afle cum varia 
opinia cetățenilor în funcţie de ultima emisiune holovizată. Această 
brăţară-computer era un cordon ombilical, era instrumentul puterii. 

Clinica nu se găsea departe de casa lui. Va merge pe jos. De 
unde îi venise această idee? De obicei, detesta şi cea mai mică 
deplasare la suprafață. Se vedea în asta influența Sylviei? Nu, era 
imposibil. Avusese impresia spontană că un kilometru de mers pe 
jos va reda organismului său aplombul obişnuit; această impresie 

corespundea reînnoirii fizice şi psihice la care se aştepta după grefă. 
Luis se angajă pe tubul de coborâre; nu întâlni pe nimeni; această 
senzaţie de singurătate îl deprimă; ar fi vrut să surâdă cuiva. Ce 
popor de cârtiţe! 

Bulevardul Insurgenţilor se întindea la infinit, traversând Isle 
Abeau dintr-un capăt în altul, riguros rectiliniu. Perspectivă 
subliniată şi de mărimea progresiv descrescătoare a carourilor roşii 
şi gri care-i consolidau povâmişul. Clădirile cu ziduri-ferestre, care 
îl flancau de o parte şi de alta, şi scurtele faleze consolidate cu 
cochilii măcinate prinse în beton, îi prelungeau efectul spațial. Pe 
banda dreaptă a cerului, delimitată de acest soi de culoar inversat, 
treceau câțiva nori roşii şi portocalii, fumuri colorate, care se lansau 
cu ocazia perioadei electorale. Luis Llapasset rămase în 
contemplarea alunecărilor lente, cu o anumită satisfacție: aceşti 
nori artificiali nu simbolizau oare, un pic, noul său destin? 
Reconfortat, îşi umflă plămânii pentru a vedea dacă se va simţi rău 
şi expiră sacadat aerul; funcționau bine; îşi puse mâna pe piept, 
inima-i bătea regulat Atunci, se înşelase în privința aceasta, 
sănătatea sa era perfectă 

Cuprins de bucurie, alerpă câţiva metri; muşchii îi funcționau 
bine; şoldurile nu-l mai dureau; era uşor, uşor. Se opri, ascultându-și 
corpul: sângele-i bătea în urechi; acest sânge fierbinte, plin de viaţă, 
roşu, irigându-i venele şi arterele, provenea dintr-o perfuzie totală. 
Întregul său sistem circulator fusese regenerat prin tratamente 
antiateromatice şi antiarterosclerotice. Ce-l împiedica de acum 
înainte să mai trăiască încă o sută de ani? Era speranţa de viață 
limită pe care o promiteau necrologiştii. Evident, capitalul său de 
celule cerebrale se împuţina, dar memoria sa nu va avea lacune 
datorită vastei reţele informatice de care dispunea. Va şti să-și 
conserve cea mai mare parte a forțelor pentru a înlătura toate 
obstacolele puse în calea plăcerilor şi supraviețuirii sale. Pentru ce 
aşteptase atât de mult timp înainte de a-şi achiziționa această nouă 
tinereţe? Cc eonservatorism absurd îl împinsese să se complacă în 
corpul său îmbătrânit, ca într-o vestă învechită? Îşi trecu mâna peste 
creştetul capului: un puf fin începuse să-i crească. Amintindu-şi de 
vechiul Llapasset, îşi promise să se radă ca să-şi conserve imaginea. 

Avusese, oare, numai impresia că un cuplu se aplecase brusc pe 
fereastra normală a acelei clădiri? Era o iluzie! Nu, totuşi, chiar 
observase doi nătăfleţi ale căror siluete se profilau acum cu claritate 
pe fațada albă. Llapasset le făcu semn, dar ei nu mișcară. Erau 
figurine de ceară? Îi strigă cu o voce puternică, ce sparse liniştea. 
Se întoarseră în direcţia sa şi îl priviră cu stupoare. Ca personajele 
unui orologiu uriaş al unei catedrale, închiseră ferestrele cu gesturi 
'sacadate şi dispărură. 

Acest reflex îi provocă un val de tristeţe; ar fi vrut să comunice 
cu alţii, ca pe vremea când se simţea bine să se aşeze pe terasa unei 
cafenele, la Lyon, cu câţiva prieteni, pentru a vedea oamenii cum 
trec şi a le comenta mersul sau înfăţişarea. Moda era, în mod 
particular, erotică în acel timp. Veşmintele femeilor se opreau la 
talie şi era plăcut să trăiască pe stradă; ultimele modele de maşini 
nucleare erau şi mai silențioase decât precedentele. O melancolie 
absurdă îl acapara. Piacom-ul nu mai era acel univers sălbatic şi 
ostil în care suferise atâta! Culorile reveriei sale se schimbară; 
cafeneaua în care băuse cu acei prieteni deveni o bombă sordidă din 
cartierele mărginaşe, în care se refugiau cei asemenea lui, 
muncitori, paria ai societății, văzu câteva scaune aşezate în jurul 
unei mese cu jocuri de noroc şi zări, de asemenea, o bandă de 
fanatici care veniseră să tragă o chelfăneală zdravănă străinilor! Şi 
Llapasset înţelese că amintirile sale trecuseră spre perioada de 
nebunie a Piacom-ului. Crezuse pentru o clipă în propria 
propagandă debitată informatonilor săi. 

Se apropia de apartamentul său, aşa că alungă gândurile 
supărătoare. Deschise uşa. Datorită unei stupide dorinţe de a face 
economie, decuplase mocheta climatică: aerul mirosea îngrozitor. 
Reactivă energia, branşă timpul încetinit, se lungi în apropierea 
consolei şi apelă calculatorul central. 

În locul murmurului confuz al ansamblurilor electronice pe care 
se obişnuise să le audă înainte de a cere ordinatorului vreo 
informaţie precisă, Luis auzi o voce impersonală care îi spuse: 

— Guvernul secret a demisionat în ajunul campaniei electorale, 
funcțiile dumneavoastră de ministru al Informaţiilor şi al 
Propagandei sunt suspendate momentan. 

Era vreo greşeală? Îşi reînnoi apelul de mai multe ori şi obținu 
acelaşi răspuns. Fără a se ridica, căută să ajungă la primul-ministru 
pe videofonul privat. Dar, şi acolo, tentativa sa se soldă cu un eşec: 
superiorul direct al lui Llapasset îşi luase concediu în aşteptarea 
rezultatelor votului. Făcu recurs la instanța supremă, la comisia 
interfederală de securitate, dar fu avizat că fuseseră promulgate noi 
| legi înainte de alegeri; de acum înainte, toate posturile guvernului 
i secret erau considerate ca vacante până când sufragiul popular va 
i decide aleşii cu o nouă majoritate. Acest răspuns îl lăsă perplex. 
Avea, totuşi, un mijloc foarte simplu de a şti dacă era victima unei 
reglări de conturi interne, în partid, sau dacă, într-adevăr, se luaseră 
măsuri demagogice recente, pentru a se ancora mai bine ideea de 
libertate a votului absolut de conştiinţa cetăţenilor Comunităţii. Era 
suficient să consulte listele electorale secrete şi să vadă dacă 
numele său figura la -sfârşitul programului UAC (Uniunea de 
Apărare a Cetăţeanului). Văzu numele de Luis Liapasset pierdut în 
masa anonimă a celor trei sute douăzeci de mii de aderenți ai 
partidului, dar asta nu-l linişti. În Piacom, se vota pentru un 
program şi nu pentru oameni. Membrii UAC îi desemnau apoi pe 
aleşii lor prin cooptare. Toţi indivizii acestei liste se puteau, 
teoretic, schimba între ei. Şi Luis nu asistase la ultimele deliberări 
ale partidului, de la Roma. 
Pentru a-şi calma neliniştea, se ridică cu un gest prea bine 
| cunoscut, instinctiv. Reflectă, puse mai întâi cele două picioare pe 
pământ, cu tălpile bine fixate, după care urmă înaintarea corpului în 
spaţiu, cu cele două braţe balansându-se, unu, doi, şi apoi sus! Luis 
se săturase de acest organism nou, care-i răspundea atât de bine 
solicitărilor. Lovi cu picioarele, neglijent, mobila, apoi, cu un dos 
i. de mână, debarasă o etajeră de bibelouri şi se opri, în sfârşit, în fața 
| holovizorului căruia îi dădu drumul. Biroul electoral central din Isle 
Abeau i se materializă în faţa ochilor şi vocea unui actor politic 
dezvoltă cu pasiune argumentele partidului său. Pentru ce să nu 
voteze de îndată? Luis îşi introduse buletinul în fanta aparatului său 
receptor, întrerupând brusc vorbăna actorului. 
Chiar acel moment îl alesese şi Sylvie Le Cloec'h pentru a-l 
apela. El se întoarse, alergă spre videofon: faţa uriaşei tinere sê 

profila pe ecran. Luis resimți un şoc emotiv atât de violent, încât 
intră într-o criză de tahicardie. 

Afundat într-un fel de ceață mentală, o auzi povestind cum îl 
descoperise pe spion. Maşinal, o întrebă: 

— Unde este în acest moment? 

— La Simon Cessieu. 

— Directorul Companiei? 

lată că Simon era cel care acționa. Luis exultă. Poate că va găsi 
în asta un mijloc de a redresa situaţia. 

"Timp de câteva secunde, fu rupt de realitate. Sylvie era încă pe 
ecranul mobil, cu ochi care aveau o strălucire cafeniu-aurie. Unde 
se găsea? Resimţi o dorință imperativă de a o vedea; şi nu doar 
pentru a-i smulge toate informaţiile pe care le deţinea. Imaginile 
fulgerătoare ale dragostei lor îi reînviară în memorie. O întrebă pe 
un ton tremurător: 

— Poţi să vii aici, de îndată, trebuie să ne punem la punct planul. 

Ea îl luă în zeflemea: 

— Coci asta de multă vreme, micuţule! Nu te îngrijora, voi veni. 
Peste câteva clipe voi fi acolo. Avem încă multe lucruri de rezolvat, 
noi doi! 

Se regăsi, scuturat de scurte frisoane, în faţa cercului gri al 
ecranului stins. Îşi apăsă buzele cu degetele mâinii drepte, le 
frământă cu febrilitate, dându-le o culoare de cireaşă. Un tic îi 
mișca pleoapele, iar o formidabilă presiune îl apăsa la baza 
plămânilor, asfixiindu-l. | 

Luis se redresă, se sculă din nou, alergând în toate direcţiile 
pentru a aranja ceva din abominabila dezordine care domnea în 
camera de zi, apoi se opri brusc. Ce copil era! Și Sylvie care detesta 
ordinea şi curăţenia! Ce-l apucase, de se preocupa de ceea ce-i 
plăcea sau nu-i plăcea femeii? Trebuia să-i impună voinţa lui. Să o 
dorească pe Sylvie, să o iubească, însemna să se condamne la 
slăbiciune. Atunci, ar trebui să o supună aşa cum făcuse cu Elsa? 
Nu, voia o Sylvie plină de viață, o Sylvie sălbatică, nu o legumă. 

În timpul acestui du-te-vino din ultimele minute, el trecu fără să-şi 
dea seama prin fața unei oglinzi, fără a da atenţie reflexiei sale. 
Facu câţiva paşi, se opri, se întoarse şi îşi contemplă imaginea, în 

picioare. Llapasset îşi umflă pieptul; acum nu mai era aşa urât, 
Acest corp, un pic mai îndesat, cu puţină burtă, uşor adus de spate, 
îşi va regăsi în curând o altă înfăţişare, un mers mai semeţ, o alură 
mai tinerească. Pentru ce să nu o seducă pe Sylvie-cu personalitatea 
lui? 

* 

Şocul prin care trecu Llapasset când deschise uşa fu teribil. De 
la despărțirea lor, nu se simţise în apele sale. Se îndrăgostise 
nebuneşte de preoteasa mizeriei. Ea stătea în fața lui, îmbrăcată cu 
o rochie simplă roşie, cu picioarele goale, în sandale din piele 
veritabilă, cu părul ridicat într-un coc strâns cu ajutorul unor 
piepteni de lemn. Era mai masivă decât îşi amintea, aproape de 
două ori mai mare decât el, cămoasă, puternică. Resimţi aceeaşi 
| teamă pe care o încercase când îl răpise. Cu siguranţă, ar trebui să 
o ucidă, acum, după ce-i făcuse serviciul pe care-l aștepta de la ea. 

Sylvie izbucni într-un râs puternic văzându-l, îl luă de mijloc şi-l 
duse ca pe un fleac până la un paţ, în care îl azvârli ca pe o pernă. 
Pernă căreia îi bătea obrajii şi-i frământa abdomenul; apoi îl 
inspectă şi concluzionă cu o strâmbătură: 

— Eşti încă un pic prea moale, dar în două săptămâni vei fi un 
bărbat tânăr, domnule ministru! 

Luis acceptă jocul, pe jumătate din complezență, pe jumătate din 
teamă. Trebuia să o constrângă prin şiretenie. Avea timp, de şapte 
ori mai mult timp decât strămoşii săi. 

Furia, emoția, şiretenia, exasperarea, calculul, toate le citea 
Sylvie ca într-o carte deschisă pe fața lui Llapasset. La fel şi pofta, 
diplomaţia, dorința de a ucide şi aceea de a se contopi cu ea. 
Luându-l pe micul ministru şi dându-l pe mâna adoratorilor 
poluării, aproape că făcuse din el sclavul său. Nu mai rămânea 
| decât să-şi termine opera, să-l condiționeze să n-o dorească decât pe 
ea. 


O strălucire unică emana dintr-o mulțime de mici lămpi vechi, 
răspândite de-a lungul camerei; lămpi cu tungsten, abajururi 
rococo, care emiteau o lumină gălbuie şi murdară. Mai mult decât 
orice alte semne distinctive ale personajului, acest gust pentru 0 
calitate desuetă a luminii revela vârsta lui Llapasset. Era încă un om 

al secolului XX. Îi simţea sudoarea primitivă. Ea încercă un soi de 
respect pentru această ființă care traversase timpul; purta în el 
ezeci de ani de amintiri de neînlocuit. 

În picioare, în faţa lui, îşi desfăcu lent rochia roşie. Tânăra 
observă erecţia instantanee a lui Llapasset, evidentă sub pantaloni; 
ea savura în această clipă omagiul natural care îi era adus. 

Se dezbrăcă şi se aşeză pe spate. Luis simți în mod obscur 
dorinţa de a scânci. Corpul Sylviei se mişca încet. Un corp fabulos, 
pe care Llapasset îl admira, un munte de carne lăptoasă; sânii ei 
pluteau la mare înălțime, ca doi nori vaporoşi, şi tot acolo, în azurul 
galben al camerei, se afla şi părul său, ca o pădure sacră în care se 
jucau umbre misterioase. Cât era de frumoasă aşa! In curând va 
plonja în inima acestei Himalaya. 

Sylvie se balansa încet, foarte încet, se legăna, îl legăna pentru 
a întârzia cât mai mult posibil un eveniment excepțional. 

Îşi atinseră mucoasele. Acum, Sylvie masa penisul lui Luis cu 
buzele vaginului ei. Realiza adevărate acorduri carnale extraordinare, 
vibraţie continuă a corpurilor lor încordate de plăcere. Llapasset ar 
fi vrut să-şi țină ochii deschişi pentru a se bucura de spectacolul 
acestui maldăr de carne, vulcan fabulos din care țâşnise afară un 
crater, iar el plonjase în lava acestuia. Dar nu reuşea, cuprins de 
beţia plăcerii. 

Ea juca rolul unui val, ridicându-se şi căzând pe stânca încordată 
a partenerului său, se împingea, se retrăgea, revenind energică şi 
uşoară, apoi brusc se împovăra, lingându-l cu spuma sa. Un vânt de 
dragoste fierbinte, venind de pe un țărm necunoscut — să fi fost 
răsuflarea lui? — o împingea spre larg, ea se replia în tăvăluguri 
strânse, apoi se umfla și pleca din nou putemică, pentru a ajunge pe 
nisipul secret al țărmului său. Cât era de arzătoare pielea lui! Doar 
ei existau în această mişcare de care erau cuprinși, în această 
tensiune care-i arunca unul spre altul; îşi abandonaseră orice 
individualism, orice personalitate, pentru a se contopi în dragoste. 
Erau chiar energia care-i purta, forța care-i manipula, erau iubirea 
însăşi. 

În timpul unei sutimi de secundă, Luis descoperi brusc că 
existau încă; dar, atunci când se văzu bine înfipt în Sylvie, într-o 

mişcare febrilă, imaginea pe care o zări îi fu suficientă pentru a se 
distanţa față de act. Reînchise ochii pentru a uita şi-şi urmă efortul 
amoros, atingând din nou extazul. Dar asta nu dură, se trezi câteva 
clipe mai târziu; perioada sa de luciditate se eterniză. Cum putuse 
să revină din această călătorie? Mai ales că nu reușise să-şi atingă 
finalul, iar sperma încă îi umplea rezervorul. Incercă să se piardă 
din nou, să se înece în plăcerea pe care o simțea penetrând-o pe 
Sylvie, atârnată deasupra lui, plină de o fericire monstruoasă, ca un 
monument viu, înălțat în cinstea plăcerii. Se vedea sub ea, mașina 
ideală, ideal ritmată, perforând-o, ştiind de acum înainte că era doar 
o maşină. 

Luă decizia de a o întoarce pe Sylvie pe pat pentru a intra mai 
bine în ea, şi se sculă imperceptibil; ea înţelese intenţia lui şi se lăsă 
pe spate. O însoţi în mişcare, fără a se despărți. Acum el atârna în 
valea ei. 

Umbre difuze înecau pajiştile pântecului său, în care se găsea, 
obscur, abisul buricului. Soarele unei lămpi proiecta o lumină 
alternativă pe colina genunchiului său drept. Îi lumina carnea. 
îi Cuprins de dorință, Luis plecă cu o mișcare energică în cucerirea 

pământului promis. El era cavalerul, ea era comoara. El era furtuna 
furioasă care însoțea .cavalcada, ea era legenda care perpetua 
călătoria. 
i; Luis nu-şi dădea seama că făcea deja de două ore dragoste cu 
i] Sylvie. 
Din orgasm în orgasm, ea traversase multe ţinuturi, multe 
anotimpuri, multe mări; cunoscuse furtuni şi adieri, rafale şi brize, 
era vasul cu calele pline care se apropia de port. Fu cuprinsă de 
“oboseală. O oboseală imensă. Luis o antrena mai departe într-o 
| mişcare regulată. Trebuia să se oprească: dacă mai continua, ar fi 
; înnebunit-o; şi nu acesta era scopul pe care-l urmărea. Micul om era 
periculos, foarte periculos. Trebuia să preia inițiativa. Sylvie se 
dădu într-o parte şi se despărți de Llapasset. El îşi urma mişcarea 
absurdă de păpuşă mecanică agitându-se în gol. Îi înhăță membrul 
cu gura. 
În momentul în care ajunse la orgasm, urlând de plăcere, el nu 
percepu primul semnal de alarmă al organismului: tic-tac-ul slăbit 

al inimii. Plăcerea nu-i detensionă sexul, din contră, îi dublă 
tensiunea musculară, o făcu aproape dureroasă. O reluă pe Sylvie şi 
această durere, amplificată de mişcarea pe care o impunea tinerei 
femei, pentru a se epuiza, îi antrenă o nouă amplificare a erecției. 
Avea impresia că nu mai este decât o minusculă prelungire a 
sexului său, o excrescență inutilă, ineptă, apărută la extremitatea 
unei creaturi demente, preocupată exclusiv de penetrarea unei 
vulve. 

Organele sale, supuse unui efort intens, de aproape trei ore, nu 
mai rezistară sarcinii suplimentare care le era cerută. Îşi reluară 
autonomia. În timpul săptămânii de cicatrizare accelerată, ele 
acumulaseră un anumit număr de informaţii la nivel molecular 
pentru a se integra în ansamblul biologic în care fuseseră 
implantate, informaţii pe care le inhibaseră pentru a se conforma 
impulsurilor nervoase pe care le primeau acum. Fiecare organ 
grefat, pentru a se încorpora în trupul lui Luis, fără a suferi 
fenomene de respingere, fusese supus mai întâi unui regim chimic 
particular, urmat de o cicatrizare temporară specializată, în raport 
cu funcţiile şi ritmul său. Dacă creierul iniţial permisese 
organizarea şi reglarea ansamblului, tot el era singurul capabil, 
datorită noţiunii subiective a timpului, să coordoneze durata, să 
supună inima, plămânii, ficatul unui ritm unic. Această armonie 
organică artificială, care devenea naturală după un anumit interval 
de acomodare, era încă foarte precară la Llapasset . 

Deodată, ritmul inimii sale încetini până la extrem, în timp ce 
plămânii i se ambalară; ficatul secretă toxine periculoase şi valuri 
de serotonină îi întrerupseră echilibrul hormonal. Sângele său, 
hrănit în exces cu oxigen, reușea cu greu să ajungă până la celule, 
din cauza slăbiciunii inimii, jeturi de adrenalină şi histamină 
Provocară în el efecte alergice absolut atroce, afluxul de hormoni îi 
perturbă metabolismul, spasme îngrozitoare îl scuturară. 

Llapasset nu avu timpul să-și dea seama că trecea brusc din 
Starea de echilibru în cea de incoerență organică, creierul său nu 
înregistră imediat informaţiile referitoare la acest dezechilibru. Sub 
efectul diferitelor otrăvuri secretate de ficat, înainte de a înţelege ce 
! se întâmpla, Luis era deja total schizofrenic. 

De-abia când i se schimbă înfăţişarea, Sylvie zări transformarea 
lui Llapasset. Ca un rinocer întărâtat, el lovea cu membrul său până 
în măruntaie, cu furie şi o grabă isterice. Cuprinsă de oroare, ca îl 
privi pe micul om şi încercă să comunice cu el; bărbatul o fixa cu 
ochi roşii, ieşiţi din orbite. Ciudate spasme îi deformau obrajii, 
pieptul şi brațele, gura i se strâmba îngrozitor, descoperindu-i dinţii, 
ca şi cum partea de jos a feţei fusese tăiată cu maşina de ras, bube 
enorme şi pete bolnave de roşeaţă îi acopereau pielea din care 
răsăriseră fire de păr şi puf verzui, crescându-i spontan pe toate 

părțile trupului său. 

Ea voia să scape de acest animal monstruos, se zbătea, îşi 
încorda muşchii, lovea cu pumnul, dar nu reuşea; Llapasset se 
agățase putemic de ea, ca o tarantulă, îi înfipsese în came unghiile 
ascuţite, pătrunsese în ea prin sex şi o lovea fără încetare. Sylvie îşi 
strânse coapsele, sperând să-i tempereze agitația, celălalt se folosea 
de o forță supranaturală pentru a o împiedica; încercă să-l 
stranguleze, dar gâtul său devenise atât de dur, încât i se păru că-şi 
rupe degetele în el; îl lovea cu pumnii şi picioarele, dar el nu părea 
să simtă. Încercă să se retragă, alunecând în afara patului, dar sexul 
lui era atât de umflat, încât nu reuşi să scape. Deversă în ea jeturi 
de spermă, în valuri continue, care o ardeau ca uleiul încins. 

Când el îşi apropie gura pentru a-i prinde sânul, ea începu să 
urle; cu o singură muşcătură îi smulse sfârcul, chiar de la bază, 
făcând sângele să țâşnească. Femeia avu prezenţa de spirit să-şi 
el pună brațul în calea unei noi muşcături; o răni profund; dar nu avu 
ii timpul să pareze lovitura pe care i-o dădu între coapse; cu o forță 
d irezistibilă, introduse între ele mâna, până la pubis, îi îndepărtă 
i labiile, şi-şi puse degetele în jurul propriului membru. Apoi, ca şi 

când ar fi vrut să pătrundă până în centrul pântecului ei, îşi puse şi 
cealaltă mână, şi împinse cu şi mai multă brutalitate. Astfel sfâşiată, 
nu avu forța să reacționeze, Muşchii lui căpătară o forță 
impresionantă şi cu o singură mişcare a braţelor o despică pe Sylvie 
în două, până la anus, şi reveni înapoi fără să icnească. Luis mun 
câteva secunde mai târziu, cu o ultimă tresărire. 

Sylvie se retrase şi se apropie de zid. Micul cadavru €r2 
încovrigat. ÎI privi cum semăna cu un crustaceu bizar; apoi faţa lui 
se destinse. Câteva picături de sânge îi pătau minuscula gură roşie: 

Va muri şi ea, la rândul ei, viaţa i se scurgea prin sexul sfâşiat, 
prin sânul rupt: o ştia; se scălda în propriul sânge. Sylvie se gândi: 
„Voi trece o nouă frontieră”. 

` Léo Deryme îşi trecu mâna prin păr pentru a-şi îndepărta o 
şuviţă care-i cădea pe ochi; însoţi acest gest cu unul de aruncare a 
capului pe spate. Elsa dormea alungită pe un pat. Preotul urmărea 
cu atenție mişcarea regulată a pieptului ei, sub veşmântul subțire de 
j novice cu care o îmbrăcase. 
. Acum, o cunoştea în întregime, îi cunoştea toate raporturile cu 
Simon Cessieu, cu Luis Llapasset şi cu Sahel, întreaga viaţă, 
problemele cu drogurile, copilăria. Cu siguranță, existau şi lacune 
în povestea acestei existenţe, dar esenţialul îl ştia; Leo va găsi şi 
sensul lucrurilor pe care nu le ştia despre Elsa, vizualizându-i 
visele; curând, va cunoaşte totul. De când Belgacen plecase, el se 
consacrase cu pasiune tinerei femei. 

Curbele frunţii şi ale pleoapelor Elsei, de o formă prea bombată, 
erau subliniate de lumina unui soare crepuscular care pătrundea 
prin grilaje; astfel, în asfințit, fața sa părea o mască mortuară; pielea 
ca de ceară strălucea; iluzia se disipa datorită strălucirii uşoare a 
di genelor blonde, care se zbăteau în somn. Era frumoasă Elsa van 
fi Leyden! Îi repetă numele pentru a-l înțelege. Era ciudat că vechea 

prietenă a lui Simon Cessieu venise să-l vadă chiar în ziua în care 

Attia se dusese la directorul Companiei. Era ca şi cum se permutau 

| piesele unui puzzle; ultimele dintre ele vor reuşi poate să deslu- 

şească imaginea? Îşi va da seama, în sfârşit, de sensul acestor lucruri? 

Era posibil ca un drogat să devină adept al religiei, dacă se 

abținea să ia această otravă în timpul unei anumite perioade. Părea 

cazul Elsei, o sondase. Era gata să îmbrățişeze religia. Va încerca să 

vizualizeze visele tinerei, pentru a vedea dacă ele erau în acord cu 
misterioasele puteri pe care avusese impresia că le ghiceşte în ea. 

Cu mâna dreaptă, apucă un amplificator şi-l trase în apropiere. 
Apoi îşi puse o cască. Aparatul de metal călit în foc lucea în 
penumbră. Léo observă cu atenţie ledurile presărate pe suprafața 
lui; analiză arpegiile luminoase pe care le constituiau; cu un gest 
profesionist, modelă o primă serie de impulsuri, trecându-şi 
degetele peste viziuni. Nici un rezultat. Supraveghind reacțiile 
pacientei sale şi modificările de culoare, stabili un al doilea 
program pe care-l formulă. Nici acum nici o reacţie. Cât era de 
calmă! 

Practicianul oniromanţiei testă progresiv receptivitatea Elsei şi 
se opri la pragul tolerat de obicei de către adepţi. Într-adevăr, drogul 
lăsase totuşi urme; tânăra rezista simulărilor de primul grad. Pândi 
cel mai mic semnal telepatic al inconştientului, pentru a-i materializa 
visul în spaţiu. Fără efect. Viaţa onirică a tinerei era închisă. 
Trebuia să recurgă la impulsuri mai puternice? Să folosească la 
nevoie practici interzise? Dacă ea nu-şi lăsa văzute visele, trebuia 
să pătrundă în ele prin efracție? Cu Belgacen Attia experiența 
reuşise destul de bine, dar cu Elsa? Nu era prea fragilă? 

Leo se aşeză pe bancul circular care înconjura o coloană; o pală 
de aer parfumat îi sensibiliză plăcut nările. Un mare număr de 
adepţi practicau riturile religiei pe toată întinderea moscheii; visele 
pluteau în spațiu, observate şi comentate de alți adepți. Simţi intens 
religiozitatea acestei clipe. Lumina aurie, dulce, a atmosferei, 
reflectată de fumul răşinilor care scălda templul, crea o ambianță 
magică. Peste câteva minute, soarele va apune. Luminozitatea se va 
schimba brusc; preotul cunoştea bine acest fenomen particular al 
orientării est-vest a moscheii. Aşteptând ca fenomenul să se 
producă, îşi luă o pauză, căutând în adâncul lui forțe suplimentare 
pentru a dobori barajul psihologic care-l împiedica să o supună pe 
tânără unei acţiuni mai puternice a amplificatorului. 

Deodată, umbra invadă spaţiul şi decorul se transformă. 

În ora care urmă, moscheea se goli de trei sferturi dintre 
vizitatori. Preotul aştepta cu răbdare. Stinsese luminile din jurul lui 
ca să îndepărteze nedoriţii. Silueta neclară a Elsei, încă adormită pe 
pat, atrăgea fără tăgadă privirile. Leo trebuise să parlamenteze cu 
anumiți adepţi pentru a-i convinge că nu va proceda la o primă 

experiență onirică asupra tinerei femei în cursul serii; unii erau 
avizi de aceste iniţieri. De fapt, ce aştepta pentru a o forța pe Elsa? 
Simţea o adevărată panică la ideea de a abuza de amplificator, 
antrenând-o într-o călătorie din care risca să nu mai revină. Sau, 
chiar, să se piardă amândoi în vis. Căci Leo dedusese, din analiza 
cazului Elsei, că ciudate legături psihice îl legau indisolubil de ea. 
Aceasta se datora unei legi psihice: ea era polul negativ, el cel 
pozitiv, în timp ce apropierea lor va echivala poate cu formarea unei 
entități noi, determinată de tropismul particular al inconştienturilor 
lor. = 

Şi totuşi, pentru un scafandru al visului, ce aventură formidabilă 
putea fi să plonjeze în sânul unui univers neexplorat! Ea se 
comporta ca un catalizator de vise, putea să absoarbă închipuirile 
altora şi să şi le însuşească. Surâse: din vis în vis, nu va putea oare 
să viziteze inconştientul colectiv? „Şi acest moment, când se va 
petrece?” Sărmanul său umor îl înfiora. Ştia că va ceda tentaţiei. 
Această moleşeală pe care o resimțea acum o dovedea. 

Preotul puse stăpânire pe amplificator şi îl fixă la prapul 
superior al toleranţei. Imaginea care hălăduia prin mintea Elsei 
apăru. Totul era negru şi dur. Cu o săritură fantastică, Leo Deryme 
trecu spaţiul care separa realitatea de vis. 

Nu mai putea să dea înapoi. Era poate prizonierul unei perioade 
de pauză între două faze de viaţă onirică? Unde se găsea? Putea să-şi 
| vadă corpul trântit pe sol şi pe cel al femeii alungit pe pat, putea 
l i chiar să zărească o parte a moscheii, însă totul era filtrat prin blocul 
a de materie poroasă şi întunecată în care era prins. Atinsese O 

dimensiune necunoscută, creată de inconştientul uman? O ţară de 

fantasme, născută din această forță formidabilă pe care o eliberase? 

i: Sau, trecând de iluzie, atinsese acel paradis pierdut pe care religiile 

îl evocau de la începutul lumii? Îi veni să râdă. Cum să râdă? Nu 
mai avea corp, nu mai avea buze, nu mai exista. Totuşi, gândea. 

Brusc, înțelese: Elsa era o parte a supravisului. Ea pătrunsese în 

acel tărâm al nimănui al vieţii onirice, ajunsese în acea stare de 

neînțeles a ființei, în care realitatea şi visul se confundă. 

Instantaneu, viziunea criptei inițiaţilor se concretiză în spaţiu. Léo 

reuşise să proiecteze o bucată de realitate în acest univers bizar pe 

care-l tranzita, univers mat, gol şi negru. În fiecare dintre alveolele 
criptei, un om se odihnea, cufundat în propriile-i închipuiri. El 
examinase aceste creaturi palide, cu camea dură precum granitul, 

ntru a încerca să le descopere secretul. Medical, erau în comă, 
comă dublată de un fenomen de încordare a întregului corp. Din 
punct de vedere civil, erau morţi. Oniric, erau liberi. Niciodată, nici 
un preot nu reuşise să pătrundă în visele lor. Şi totuşi, ei visau. 
Exista o ipoteză, cum că aceşti inițiați, captând forțele declanşate 
prin intermediul amplificatoarelor, ermetizau spaţiul din jurul lor, 
izolând astfel un loc fizic în care dezvoltau un univers suprapus 
inconştientului lor. Suprapus? Leo Deryme putea astăzi să pătrundă 
în marginile lui. Astfel, viaţa onirică a ființelor umane era probabil 
legată de capacitatea de a pătrunde într-o lume paralelă, în care 
toate legile fundamentale erau modificate, lume în care logica nu 
mai era valabilă, în care fantasmele ţineau loc de realitate. Şi 
adepţii plecați în supravis erau aceia care reuşeau să treacă de 
cealaltă parte a ultimei frontiere, aceea care-l separa acum pe 
Deryme de universul material. 

Omul era, deci, o ființă dublă, ale cărei rădăcini conştiente 
pătrundeau în sânul unui univers fizic perfect structurat, perfect 
coerent, dar ale cărui părți subconştiente dădeau naştere unui al 
să trăieşti în aceste condiții, cu un picior în groapă şi cu celălalt în 
spaţiul infinit al aparenţelor? Cum să împiedici apariția stărilor 
nevrotice, când ființa umană revenea dintr-un loc în care era 
stăpână iluzia? 

Preotul optă pentru marea trecere; toate mijloacele îi erau oferite 
pentru a face saltul; nu era decât o problemă de voinţă. Încă o dată, 
îşi concentră toate forţele şi perforă spaţiul dur şi negru care-l izola 
de imperiul fantasmelor. 

Elsa îl aştepta dincolo. Nu era tocmai Elsa. Corpul său nu-i mai 
semăna: fruntea îi era mai puţin bombată, prin ochii albaştri îi 
treceau străluciri electrice, părul gri-blond îi cădea până la picioare, 
gâtul îi era mai puţin lung şi mai puțin fragil, spatele mai dezvoltat, 
şoldurile mai pline, sânii mai rotunzi şi pântecul mai plat. Era o 
Elsa transformată după o imagine ideală a ei însăşi. O Elsa 

înfrumuseţată conform viziunii intime pe care el o avea despre ea. 
Sau conform viziunii altcuiva. Cum îi va părea Léo? 

În jurul lor, decorul se schimba cu o rapiditate extravagantă, 
Avea o evoluţie imprevizibilă. Îşi vizualizau ei alternativ, reciproc, 
visele? Deodată, totul se stabiliză: o pădure în apropierea mării, 
mirosul tămăduitor al pinilor, puternica senzaţie telurică a nisipului 
înfierbântat... Îi aminteau lui Deryme clipa şi locul în care aruncase 
sticla în mare. lar Elsei una dintre călătoriile pe care le făcuse cu 
Simon, în timpul legăturii lor. Această lume de aparenţe, domeniu 
al iluziei şi al fantasmelor, să fie şi cel al falselor amintiri? 

Elsa se apropie de Leo şi spuse: 

— Nu mai vreau să revăd asta, trebuie să-mi şterg memoria, 
trebuie să-mi şterg me... trebuie să-mi şterg... să şterg... şterg... 

Cuvintele vizualizate se spărgeau în jurul ei, preotul le apuca, le 
aduna în bule, le înghițea şi repetă: 

— ...şterg... să şterg... trebuie să-mi şterg... trebuie să-mi şterg 
me... trebuie să-mi şterg memoria. 

El creă un mic nor roşu şi verde, care se aşeză deasupra câtorva 
metri pătrați dintr-un parchet din lemn de lămâi, alunecă pe 
deasupra, apoi se autodistruse explodând, detunătura fiind însoțită 
de un zgomot ridicol. Elsa zise atunci: 

— După asta, vom putea să ne facem că existăm. 

El repetă: 

— Că existăm, că existăm, apoi noi ne vom face că vom fi. 
|] — Şi dacă, pentru moment, doar unul dintre noi se va preface? 
îi Ne vom împiedica fără vorbe să ne evocăm amintirile. Ar fi mai 

uşor să uităm. Eu mă eliberez de amintiri, tu mă eliberezi de 
amintiri, noi ne reconstituim. 

Să se transforme în unul singur, era simplu! Leo pătrunse în 
corpul Elsei, pe la spate, şi se adaptă dimensiunilor tinerei femei. 
Ea râdea în hohote. Când se sfârşi, Eael se privi: un sex masculin și 
sâni, o suprapunere total inestetică! Ce să păstrăm? se întreba Eael. Ea 
prefera sexul, lui i-ar fi plăcut sânii, Eael hotări să le îndepărteze pe 
amândouă. Creatură androgină, asexuată, netedă ca o marmură. 
Eael se mângâie: pielea era mătăsoasă. Şi părul atât de lung, care îi 
atingea delicios fesele! Onanism. 

De acum înainte, Eael avea puterea să modifice universul după 
dorinţa sa, mai mult chiar, să-l recreeze. Era suficient să preleveze 
un fragment de timp sau de spaţiu din continuum, să-l plaseze pe 
moment în imperiul fantasmelor pentru a-l transforma în întregime. 
Eael se gândea că în acest fel îşi va uita progresiv viaţa pe Terra, 
ştergând vechea realitate sau metamorfozând-o. 

— Cu ce să începem? întrebă Eael. 

— Cu Simon mai întâi, răspunse Elea. 

+ 

Apartamentul lui Cessieu suferise transformări profunde. 
Directorul Companiei timpului încetinit îl echipase cu un puternic 
expandor spațio-temporal, care cuprindea întreaga sa suprafață. 
Acum, ansamblul de camere, de dormitoare, de săli de zi, de 
birouri, cuprindea mai multe mii de hectare şi timpul se scurgea aici 
într-un raport de un an interior la o zi exterioară. 

Aşezat în 'spatele biroului său de plastic galben, suspendat în 
spaţiu, Simon aştepta venirea depanatorului pe care-l chemase. 
Complexitatea noilor instalații necesita prezența cotidiană a unui 
membru al acestei bresle, el spera că cel care îi va fi trimis era un 
tehnician priceput. Din lipsă de ocupaţie, împinse mobila 
antigravitațională până la plafon, la câteva zeci de metri înălțime, şi 
o urmă. Se îmbrăcase cu un costum din 1935, din tweed, pantaloni 
de golf şi vestă de sport. Nu era nerăbdător; îşi reprima 
sentimentele, zilele sale nu se mai numărau, întinderea colecţiilor 
sale nu mai avea limită... 

* 

Belgacen Attia, cu gâtul rigid, cu umerii traşi în spate, părea să 
alunece pe mocheta climatică. După acea oribilă perioadă de 
imobilitate, la care îl constrânseseră armele neuronice, simțea o 
extraordinară plăcere să acţioneze, chiar şi numai să meargă. Îşi 
atinsese, în sfârşit scopul, să-l întâlnească pe acela care îi înfiase 
fiul; hazardul vrusese ca acesta să fie în acelaşi timp şi unul dintre 
Principalii responsabili ai pericolului care ameninţa planeta, o dată 
Cu extensia timpului încetinit. 

Totuşi, trimisul Ligii ştia că el nu mai era ființa puternică şi 
lucidă care reuşise periculoasa trecere a frontierei. Traumatismul 

suferit îl amputase de o parte a puterilor excepţionale pe care le 
posedase. De premoniţie, spre exemplu. Simţul visceral al fatalități; 
luase o întorsătură nouă: el considera acum că nu mai făcea nimic 
din propria sa iniţiativă, ci doar se prezenta la punctele de 
intersecţie logică a liniilor forţei destinului; Belgacen nu mai cra 
decât un pion împins de hazard pe tabla de şah a Piacom-ului şi a 
Ligii pentru a conduce adversarul la mat. Acest apartament cu 
' dimensiuni gigantice era locul ideal pentru a se decide soarta 
acestei fabuloase partide de şah. 
+ 

...În lumina albăstruie care cădea de la mai multe zeci de metri 
înălțime, în crepusculul fantastic, difuzat de enorme becuri cu 
formă lunară, fixate de plafon, Simon, pierdut în această 
luminozitate, îl recunoscu pe omul minuscul care înainta spre el: 
tatăl lui Sahel. Cu douăzeci de ani în urmă, îi văzuse holograma în 
mâinile Ceciliei; Belgacen Attia abia dacă se schimbase: trăsăturile 
sale fine, nasul subțire şi scurt, pomeţii înalți, ochii de un negru 
tăciune, totul, până la atitudinea sa rigidă, permitea identificarea 

„instantanee. Simon se temuse atât de mult că va vedea apărând la 
fiul său adoptiv semnele acestei eredităţi, încât nu putea să se înșele 
în această privinţă. 

Spionul Ligii terminase de parcurs jumătatea de kilometru de 
mochetă care-l separa de Simon Cessieu. Ridică fața spre biroul de 
plastic galben, suspendat în apropierea tavanului camerei. 

Pe această scenă imensă, decorată cu o înghesuire absurdă de 
obiecte menajere, aranjate regulat în vitrinele care tapisau pereții, 
cei doi protagonişti erau acum faţă în față. 

Eael îşi dădu seama de importanţa acestei întâlniri: era vorba de 
soarta memoriei sale, era vorba de soarta Terrei. 

În momentul în care Simon începuse să-şi pună întrebarea cum 
de reuşise un locuitor al Ligii să treacă frontierele Piacom-ului, îi și 
veni răspunsul furnizat de Eael. La rândul său, Belgacen Attia fu 
avertizat că adversarul său îl recunoscuse. Datorită acestei no! 
entități, născută în dimensiunea fantasmelor, ei cunoscură totul unul 
despre altul: Belgacen află cum îi crescuse Cessieu fiul, la C° 
dusese această educaţie, află pentru ce Sahel fusese trimis în lagărul 

de reeducare psihologică şi ce însemna un astfel de lagăr. 
Informaţia sa se întinse şi asupra cauzelor reale ale existenţei 
acestui apartament colosal: nebunia maniacă ce-l cuprinsese pe 
proprietarul lui, ca să-l ridice la rang de muzeu imaginar al 
memoriei Piacom-ului. Simon Cessieu fusese informat asupra 
motivelor sosirii lui Attia în perimetrul comunităţii, asupra 
metodelor pe care le folosise pentru a pătrunde aici, asupra crudului 
atac al armelor neuronice pe care-l suportase şi a manierei în care 
scăpase de sechelele psihotice provocate de scurtcircuitul dintre 
conştient şi inconştient. 

“ Imobili, Simon şi Belgacen se observau; primul voia să-şi 
urmeze experienţa de dilatare spaţio-temporală până la consecinţele 
sale ultime; cel de-al doilea trebuia să apere planeta de distorsiunea 
periculoasă din continuum, pe care această experiență amenința să 
o producă. 

Eael se distra văzând aspectul derizoriu al acestei confruntări: 
cei doi oameni păreau atât de minusculi în raport cu scara peisajului 
apartamentului, iar dimensiunile conflictului lor — atât de infime! 
Biroul de plastic galben, pe care stătea cocoțat Simon, nu părea mai 
mare decât o aripă de muscă, în comparaţie cu acest decor, iar 
Belgacen, drept, rigid, cu ochii ridicaţi spre plafonul-cer pe care 
străluceau lustrele-lună, îl sfida pe acest zeu de jucărie şi avea talia 
excrementelor aceleiaşi muşte. Dar Eael dorea, de asemenea, să 
cunoască finalul acestui conflict: partea de Elsa voia să ştie până 
unde mergea nebunia lui Simon pe care despărțirea lor o provocase, 
cea de Leo dorea să afle dacă sticla pe care o aruncase în acea zi în 
mare va duce la salvarea lumii. 

Belgacen Attia avea mijloacele să suprime efectul încetinitorului 
Spațio-temporal generalizat, cu care se urmărea dotarea Piacom-ului; 
în urma simulărilor realizate de tehnicienii Ligii, se ajunsese la 
concluzia că era suficient să introduci un generator de câmp într-un 
singur dilatator, pentru ca să se producă o distorsiune a efectului 
Spaţio-temporal, apoi o reacţie în lanț urmărind să restabilească 
echilibrul continuum-ului. Nu-i era necesară decât o săptămână, 
unui depanator calificat precum Belgacen, ca să realizeze un 
generator. Dar această reacţie putea avea un efect secundar grav: 

risca să-i omoare pe toți cetăţenii Piacom-ului care s-ar fi găsit în 
cabine, în momentul în care efectul de distorsiune s-ar fi produs. 

Eael simțea că era pe punctul de a se divide; centrii săi de interes 
deveniseră deodată prea divergenţi, ca să se mai mențină 
stabilitatea entității. Leo Deryme şi Elsa van Leyden îşi reluaseră 
fiecare personalitatea. 

Introducând un fragment de realitate în imperiul aparențelor, era 
ca şi cum Eael crease o falie între straturile de conştient şi 
inconştient; Elsa şi Leo se adunară, îşi consolidară unirea, reflectară 
cu o viteză prodigioasă pentru a descoperi o soluţie. Care fu găsită 
rapid. 

Preotul dorea ca Belgacen să salveze Piacom-ul, Elsa voia ca 
Simon să-şi urmeze experiența nebunească. Trebuia în acelaşi timp 
să apere Liga şi Piacom-ul. Doar din acest motiv îşi abandonaseră 
corpurile terestre, îşi conservau echilibrul, se mențineau într-un 
univers paralel, în care propriile vise îi antrenaseră. 

Eael dispunea de forțe considerabile în sânul acelui cosmos 
extraordinar în care se stabilise. Reuşi să desprindă spaţiul din jurul 
apartamentului lui Simon şi să-l antreneze în afara continuum-ului. 
Când acest minuscul fragment de realitate fu inserat în lumea 
închisă a fantasmelor lui, Eael îl prelucră, îl fasonă şi când simţi că 
opera căpătase caracteristicile proiectului său-lor, trimise apartamentul, 
pe Simon și pe Belgacen, acolo de unde veniseră. 

Acest ansamblu modificat se comportă precum o bombă. Într-o 
deflagraţie silenţioasă, zidurile apartamentului se întoarseră asupra 
lor însele şi înglobară întregul Piacom, urmând traseul frontierelor 
sale inviolabile. Simon Cessieu, dilatat la infinit de acest fenomen 
de inversiune spaţială, forma cerul; devenise zeul omnipotent al 
celor treizeci de state ale Comunităţii, aşezat de acum înainte în 
camerele apartamentului său. Redus la aceste dimensiuni, Piacom-ul 
nu mai ameninţa securitatea Terrei. Compania de timp încetinit 
putea să doteze toţi cetățenii cu expandoare fără a putea să mai 
atingă siguranța Ligii. Acestă minusculă modificare de timp şi 
spaţiu nu mai risca să antreneze o distorsiune şi în continuum. 

Pentru Belgacen totul se transformă deodată, ca şi cum puterea 
electrică a lustrelor-lună, comandate de un reostat, fusese adusă l2 

o valoare apropiată de zero. Nu mai rămăsese decât o lumină 
extrem de slabă, în care se cufundase întregul apartament. Omul 
Ligii se obişnui progresiv cu ea. Distinse diferențe imperceptibile 
în continuitatea plafonului-cer, diferenţe care se intensificau până la 
a releva importante contraste de culori, ca şi cum cerul era făcut 
dintr-o țesătură vărpată cu verde, roşu şi gri, dispuse geometric, 
aliniate regulat, unele după altele. Dimensiunile lor descreşteau 
până la orizont, urmând legile perspectivei. Spionul Ligii înțelese 
că revedea mirajul apărut încă de la sosirea sa în Comunitate. Era 
din nou încastrat în prezent. Lunga sa convalescenţă în compania 
lui Leo Deryme, creatorul de vise, îi părea aproape un episod 
inventat. Redevenise, în sfârşit, el însuşi. 

Dar pentru ce acest cer vărgat? Eael îl lămuri; ceea ce Belgacen 
vedea, se datora ţesăturii costumului lui Simon, alungit până la 
dimensiunile Piacom-ului-apartament. 

Eael, eliberată, privi în jurul ei-lui. Imperiul fantasmelor îi 
aparţinea. În primul vis pe care-l creă, un şarpe cu aburi, mare 
amator de picioruşe de broască, se plimba prin restaurante pentru a 
se hrăni. Eael trebuia să-l transporte la bordul unui vapor care 
naviga pe asfalt. Se îmbarcă și un vânt puternic, de culoare albastră, 
îi umflă pânzele. 

+ 

La miezul nopții, unul dintre preoţii moscheii începuse să se 
îngrijoreze de soarta lui Deryme. ÎI găsi, strâns lipit de Elsa van 
Leyden, cu spatele lângă pântecul ei, înfăşuraţi, cu membrele 
întărite. Corpurile tensionate aveau consistenţa pietrei. Îi transportă 
în cripta iniţiaților. 

Sahel şi Sahel făcură câţivă metri pe strada pavată, de o parte şi 
de alta a Glycinei. Plecau în căutarea lui Pleineselve şi a 
Nocturnilor. O burniţă îi biciuia pe faţă. Glycine, care refuzase 
orice îmbrăcăminte, nu părea să sufere din cauza acestei ploi 
îngheţate care o lovea în rafale. Cei doi Sahel se îmbrăcaseră cu 
câte un pardesiu şi parodiau, prin atitudinea lor, nişte gangsteri ai 
secolului trecut, pe care Sahel cel original îi admirase atâta pe 
ecranul cinematecii tatălui său. În secolul XX, mesagerii morţii nu 
mai erau de esență religioasă, ci de origine financiară. 

Intrările, pridvoarele, uşile, coloanele, balcoanele erau înecate 
într-o lumină gri-albăstruie care emana din nori şi conferea o 
calitate particulară pietrei; basoreliefurile anumitor fațade păreau să 
distileze propria lor lumină; acea coloană era mai luminoasă decât 
o sculptură, acea balustradă mai întunecată decât o arcadă, în 
funcţie de materialul din care fuseseră tăiate şi care reflecta culorile 
spectrului solar, în maniere diferite. Casele îşi exprimau astfel 
sufletul secret, în lumina indecisă a zilei. 

Sahel avusese tendința de a se lăsa fascinat de frumusețea 
acestui spectacol încremenit; dublul său îl antrena spre aventură, 
mergând acum uşor în fața trioului. Dintre cele două imagini ale lui 
însuşi între care Sahel ezitase în adolescenţă, originalul o alesese pe 
cea mai conservatoare, iar replica sa o preferase pe cea mai 
revoluţionară. O voce cu accent răguşit îi făcu să tresară pe toți trei. 

— Frumoasa, prietenii, şi orice sacrificiu pentru dragoste! 

Se întoarseră prompt. În faţa lor, un grup de oameni, ieşit dintr-un 
coşmar medieval: şchiopi, chiori, ciungi, ponosiţi, îmbrăcați în 
haine cu paiete, înarmaţi. Sahel primi mesajul de a rămâne în urmă 

pentru a se proteja. Dublul său şi Glycine se năpustiră spre mica 
bandă. Sahel se aşeză pe pământ, pentru a simţi mirosul de nămol 
al pavajului. Luase deja distanță faşă de ideea acțiunii, pentru a 
cântări mai întâi lumea prin simţuri, în orice circumstanță; ridică 
apoi capul. Altercaţia a fost scurtă: străinii, văzându-se atacați, îşi 
descărcară armele fără efect. Glycine şi celălalt Sahel nu trebuiră 
decât să-şi modifice structura moleculară a trupului pentru a lăsa 
razele laser să treacă fără a-i răni. Făcură la fel şi în lupta corp la 
corp: pumnii inamicilor îi traversau fără a-i atinge, în timp ce ei 
loveau cu toate forţele, cu pumnii deveniți extrem de grei şi de 
compacți. Glycine şi celălalt îşi decuplaseră puterea de atac, 
dezvoltând instantaneu fibra striată a muşchilor. Câteva minute mai 
târziu, cei cinci agresori, doborâţi, zăceau pe pământ. În privirea 
şefului se zărea o lumină de neîncredere. Glycine, graţioasă, se 
aplecă spre el. Vagabondul o întrebă: 

— Dacă vreți să mă luaţi în banda voastră, accept, într-o 
săptămână vom controla întregul lagăr de reeducare. 

Glycine îi mângâie fruntea, îl sărută pe gură. Sahel strigă: 

— Glycine! 

Ea se întoarse, mirată. Pentru ce acest gest de gelozie? Nu 
insistase el destul asupra libertății fiecăruia? Reacţia acestei 
creaturi era logică şi îi justifica perfect comportamentul: superioară 
omului, accepta să recompenseze un adversar învins. Vagabondul 
se ridică şi se debarasă, rând pe rând, de toate protezele care făceau 
din el un lepros. Celălalt Sahel îl întrebă cum se numeşte, iar el îi 
răspunse: 

— Valerio Brussotti, şi iată banda mea, Mizerabilii, sau ceea ce 
a mai rămas din ea. Înainte de venirea lui Pleinselve şi a 
Nocturnilor, domneam pe o parte a acestui lagăr. Ne-au învins de 
mai multe ori. Nici nu ştiu măcar cu ce scop; aceşti cretini nu 
profită de victorie, violând sau prădând, se comportă ca nişte 
justiţiari, aici! În această mizerie de lagăr, este incredibil! Și dac-ar 
fi fost măcar cetăţeni veritabili ai Piacom-ului, dar disidenții, zipii, 
Care... 
` Brussotti n-avu timpul necesar să-şi termine fraza, celălalt Sahel 
îi trimisese un fascicul laser de intensitate minimă. Vagabondul se 

chirci de durere. O grimasă de dezgust deformă buzele groase ale 
celuilalt Sahel; ochii săi exprimau o furie intensă. 

Sahel îl privea perplex: se vedea acţionând aşa cum îşi imaginase 
că ar face-o atunci când se aflase în situații asemănătoare. Dar 
educaţia constrângătoare pe care o primise în Piacom îl împiedicase 
să acţioneze. Societatea îl forțase să respecte regulile ei, chiar dacă 
acestea îl revoltau; se satisfăcea din micile compensaţii în natură pe 
care i le oferea în schimbul neutralității. Deşi detesta acea 
adunătură rasistă, animată de un spirit demn de dispreț şi în 
întregime mobilizată de impulsuri abjecte, fusese totuşi incapabil să 
corecteze spiritul uman. 

Celălalt Sahel îl ridică pe Brussotti, trăgându-l de pielea 
spatelui. 

— Condu-ne la Pleineselve! 

Străinul se împotrivi. 

— E periculos, vă previn, Nocturnii au luat în posesie cartierul 
de mlaştini, un oraş lacustru ridicat în mâlul unei vechi mlaștini, în 
apropierea spitalului. Cu această ploaie, nici nu se mai poate 
recunoaşte drumul. Şi sunt locuri mişcătoare, în care e uşor să dai 
de dracu’! 

— Înaintează, spuse celălalt Sahel. 

Acesta din urmă îl împinse pe Brussotti cu ţeava armei, în timp 
ce Sahel şi Glycine stăteau în ariergardă. Tânărul pusese braţul în 
jurul taliei Glycinei şi îşi aşezase mâna pe şoldul ei: la fiecare pas, 
simţea sub palmă mișcarea cărnii alunecând pe osul iliac, îl 
reconforta să o simtă atât de umană. 

Turna cu găleata şi veșmintele lui Sahel se îmbibaseră de apă. 
Acum i se lipeau de coapse. Starea lui de spirit se resimțea de pe 
urma acestui disconfort; mai întâi, fu mâhnit, apoi realiză cum i se 
infiltrează în suflet o disperare profundă, atât de profundă, încât 
crezu că va izbucni în lacrimi. Mintea Glycinei îl mângâie blând şi 
îl calmă, cu mici atingeri. Din moment ce ea îl cunoştea pe dublul 
Sahel, celulă cu celulă, ştia exact care erau procesele chimice care 
îi însoțeau tristețea precum şi cele care îi aduceau bucuria, ce 
mişcare a neuronilor îi determina angoasa şi ce îi provoca euforia. 
Cu delicateţe, îi modifică sentimentele. Uşurat, Sahel se întoarse 
spre ea şi îi zise cu un aer de reproş: 

„— N-ar fi trebuit, Glycine; deja, celălalt Sahel îndeplineşte în 
locul meu actele de bravură şi tu mă împiedici să sufăr. Ce-mi mai 
rămâne? 

— Nu te îngrijora, am fost creaţi pentru a te iubi şi a te proteja, 
lasă-ne să o facem. 

Din toate puterile, refuză această soluţie; dar Glycine se opuse 
revoltei sale, îl calmă cu tandreţe. Se lăsă răsfățat, căci ea îl 
pregătise pentru asta. 

Mica bandă trebui să respingă câteva atacuri fără importanţă, 
înainte de a ajunge la mlaştină. În centrul unui vast lac negru ca 
tăciunele, punctat de tufe de trestie, se găseau două insule. După 
Brussotti, cea din stânga adăpostea un spital, cealaltă bârlogul lui 
Pleineselve. Pe malurile dărăpănate, patru pisici tărcate cu maro şi 
gri se jucau de-a hoţii şi vardiştii. Vagabondul trasă o linie mai clară 
pe lacul sumbru. 

— Ruta asfaltată urmează acest traseu. Putem să o vedem de 
unde suntem acum, dar când vom fi pe teren nu vom mai avea nici 
un punct de reper. Trebuie să aşteptăm sfârşitul ploii, la două zile 
după mlaştina va fi uscată şi va fi uşor de traversat. 

— Nici nu se pune problema, spuse celălalt Sahel. Hai! 

Brussotti se arcui pentru a rezista loviturii; faţa sa roşiatică se 
făcu violetă în urma efortului. Ochii i se dădură peste cap şi căzu ca 
fulgerat. Sahel îşi privi dublul cu severitate. 

— Pentru ce l-ai ucis? N-aveai dreptul! 

— Nu l-am ucis, ajunsese la capătul propriilor puteri; i-am lăsat 
refuzul, pur şi simplu, să se exprime. Acest om a murit în deplină 
libertate. 

Glycine îşi aplecă silueta grațioasă asupra vagabondului. Îi 
închise ochii. Brussotti păru să se liniștească, trăsăturile contractate 
de durere ale feţei se destinseră. Ea surâse. 

Sahel şi celălalt Sahel, urmaţi de tânăra femeie, coborâră spre 
mlaştină. O pisică veni să adulmece cadavrul. 

— Îmi voi micşora greutatea moleculară şi voi deschide drumul; 
cum voi simţi solul cedând sub paşi, vă voi avertiza. Glycine va 
face același lucru mergând pe cealaltă parte a drumului. Sahel, tu 
vei sta între noi. 

Încă o dată, tânărul se simți deposedat de liberul arbitru şi redus 
la rolul unui figurant. Dar ce să facă altceva? N-avea facultăţile 
fantastice ale celor două creaturi mutante. Se resemnă şi merse în 
urma lor. 

Nişte pale bruşte de vânt provocară unduirea suprafeței lacului; 
rafale de ploaie fină, căzând pe apă, îi stârniră valuri întunecate. Pe 
Brussotti îl aruncaseră la marginea lacului. Nu se mai vedea nici o 
urmă a drumului asfaltat. Tăvălugun grele, maro-albastre, formau 
pe cer suprafețe amenințătoare, iar pe câmpiile de nori care le 
separau, mai strălucitoare şi nimbate în roz, treceau ciudate: şiruri 
de forme schimbătoare. Străluciri trasau semne enigmatice. Cu 
ajutorul vântului, mirosul de mâl le ajunse la nas.“Păsări negre, cu 
cioc lung şi fin, trecură razant peste valurile mici; lumina era atât 
de neagră, încât zborul li se confunda uneori cu apele întunecate. 
Sahel avea ochii pironiți asupra Glycinei care, delicată şi goală, 
înainta cu o mişcare suplă spre o tufă de trestii. El se distanțase. 
Deodată, piciorul îi alunecă în afara drumului şi fu înhățat de mâl. 
De-abia avu timpul să reacționeze, când simți braţele tinerei 
ridicându-l de subsuori şi trăgându-l pe solul ferm. Îi zdrobi pieptul 
cu al său; simți inima Glycinei prin haină, bătând calm, şi zgomotul 
surd, înnebunit, al propriei inimi. Rămase astfel lipit de ea, până 
când ritmurile lor cardiace se confundară. 

— Nu mă mai părăsi, şopti ea. 

Anxietatea vocii sale îi dezminţea calmul aparent. Simula teama 
pentru a-l face pe Sahel să se simtă bine sau simţea cu adevărat 
acest sentiment? Ea adăupă: 

— Te iubesc. 

Şi puse în aceste cuvinte atâta emoție, atâta tandrete, încât el nu 
se mai îndoi de sinceritatea femeii. 

Celălalt Sahel se oprise în mijlocul vântului şi al ploii şi-i observa. 
Cum îşi reluară drumul, el întoarse capul şi-şi continuă explorarea. 

O jumătate de oră mai târziu, ajunseră în cartierul general al lui 
Pleineselve, din mlaştină. Mai degrabă decât o insulă, era un 
ansamblu de stâlpi metalici haşurând spaţiul, ce susțineau 0 
platformă de câteva hectare. O mulțime de cupole de plastic 
multicolor erau răspândite pe ea. Locul părea abandonat. O scară 

strălucitoare se înălța până la platformă. Celălalt Sahel, apoi 
Glycine, urmată de Sahel, se angajară pe ea fără ca cineva să se 
opună. Paradoxal, la înălțime, mirosul mâlului era mai puternic 
decât la suprafaţa lacului. Era chiar ameţitor. Aşezaţi în triunghi, 
erau gata să respingă orice atac. Celălalt Sahel era în vârful acestei 
formaţii, Glycine şi Sahel îl urmau. Pentru a deruta un eventual 
adversar, avansau de parcă ar fi descris paşii unui balet ciudat. 

Sahel simţi cum îl invadează deznădejdea. Ce spera să rezolve 
în urma întâlnirii cu Pleineselve? Simpatia pe care o simţise față de 
acesta, încă de la prima lor întâlnire, justifica dorința puternică de 
a-l vedea? Putea să spere la un ajutor, la o susținere în acest mediu 
terifiant care era lagărul de reeducare psihologică? Ce-ar fi putut 
să-i aducă în plus, faţă de creaturile mutante, un disident şi banda 
sa? Dacă erau incapabili să iasă de aici, erau ca şi el condamnați la 
detenţie. 

Cuprinsă de un impuls brusc, Glycine pătrunse într-una dintre 
cupole. Îşi adaptă corpul la structura moleculară a peretelui şi îl 
traversă la fel de uşor ca pe o perdea de ceață. Câteva minute mai 
târziu, ieşi pe uşă, urmată de Pleineselve. 

Mare ca un taur, înfipt pe cele două picioare musculoase, şeful 
Nocturnilor surâdea larg, înaintând cu mâna întinsă spre Sahel, care 
făcuse un pas să-l întâmpine; paltonul său larg, ornamentat în roşu 
şi negru, flutura în vânt. Fără a pronunța vreun cuvânt, îl îmbrățişă 
şi îl invită să intre în dom, împreună cu prietenii săi. 

Pe craniul ras al lui Pleineselve creştea un puf des ca o perie. 
Aşezaţi pe bancul circular care înconjura jumătate din cameră, cei 
trei bărbaţi și tânăra se observau între ei. Stânjenit, Pleineselve 
începu: 

— Ştii, prietena ta mi-a spus despre celălalt Sahel. De fapt, ea 
nu mi-a explicat deloc, ci m-a făcut să înţeleg în două secunde. Asta 
a fost mai bine, căci, dacă mi-ar fi spus-o, aş fi refuzat să cred. Tu... 
când... când te-am văzut urcând adineauri, cu încă un Sahel, am 
bănuit că e vorba de o capcană şi am ordonat bandei să se împrăștie 
în celelalte cupole şi să-mi aştepte semnalul. 

Reflectă un moment, frecându-și bărbia, apoi ridică ochii, 
fixându-l pe Sahel. 


248 ENCLAVA 


— E o istorie fantastică, nu? L-am întâlnit o dată sau de două ori 
pe acest Ferenczi. Un tip interesant. Făcea parte dintr-un fel de 
consiliu al lagărului, care exista încă de dinaintea venirii mele. Am 
avut încredere în el; nu avea aerul unui criminal. Chiar nimic dintr-un 
criminal, nu. Dar, în sfârşit, existenţa voastră, şi chiar şi a ei, e 
ciudată. 

Părea îngrijorat, părea chiar că se simte prost. Sahel înţelese că 
trebuia să intervină, să-i dea asigurări, era urgent. Glycine şi celălalt 
îl presau mental să ia iniţiativa, ştiind că orice tentativă din partea 
lor va conduce la un eşec.- Sahel se ridică; în pardesiul care i se 
lipise de piele, părea mai slab; părul ud forma o claie care îi 
accentua şi mai mult aerul juvenil. Îşi privi cu circumspecţie 
picioarele goale, îl ridică pe cel drept; pielea sa albă, supusă prea 
mult timp acțiunii apei, se încrețise. Ca aceea a unui fruct veştejit. 
Această remarcă îl amuză şi-i aduse pe buze un surâs de o inocență 
dezarmantă. Mai mult decât orice cuvinte, această expresie de 
candoare ar fi putut să-l liniştească pe Pleineselve. 

— Spune-mi, când m-ai agăţat pe autostradă, n-ai uitat, chiar tu 
voiai să creezi un alt Sahel. Îţi aminteşti aventura? Am prins gustul 
ei. 

Şeful Nocturnilor încuviință fără convingere. Înţelegând că nu 
va reuşi să-l convingă, să-l destindă, că prezenţa unui alt Sahel îi 
crea un blocaj profund, din peepicecap de origine mistică, tânărul 
încercă o diversiune. 

— Dar tu, nu înțeleg, pentru ce ai venit aici? Cum poate un 
Noctum să accepte să trăiască într-un lagăr? 

Cu jumătate de gură, Pleineselve începu să-şi povestească 
istoria: 

— Sylvie ţi-a vorbit de ciudata boală care a cuprins plantele și 
animalele. Aceasta n-a făcut decât să se extindă şi curând a apărut 
foametea. Când am văzut ce se întâmplă, am hotărât împreună cu 
Bob şi cu Gunther că, decât moartea, e de preferat lagărul. Vreo 
treizeci de zipi şi de disidenți m-au urmat. 

— Nu ai regretat nimic? 

— În faţa lumii de coşmar care s-a organizat aici, am zis bandei 
că vom face ordine. Suntem departe de a fi reuşit complet, chiar şi 

numai în acest colţ; şi sunt mai multe zeci de oraşe precum acesta 
în lagăr. Totuşi, împreună cu zipii, am stopat puzderia de crime de 
aici. Din câte am auzit, cu câţiva ani în urmă, banditismul nu era aşa 
de bine organizat; viaţa era dură, periculoasă, dar nu riscai să mori 
în fiecare clipă. Deşi cetăţenii Piacom-ului erau trimişi aici prin 
forţă, nu existau poliţişti... De trei ani de zile există însă voluntari. 

— Ce vrei să zici? 

— Tipi care îşi ascund amprentele encefalografice luând droguri. 
Au înţeles că aici pot să-şi exprime instinctele fără să fie pedepsiți. 

Celălalt Sahel avusese dreptate să-l lase să moară pe Valerio 
Brussotti. Tânărul încercă să-şi imagineze o lume în care i s-ar fi 
satisfăcut toate dorinţele: cu siguranță nu ar fi semănat cu aceasta! 
Pentru ce să ucizi, să violezi, să prădezi, când ţi se poate oferi totul 
prin dialog? Doar o lume ca Piacom-ul putea să producă oameni 
atât de respingători! 

— Şi tu ai intenţia să-ţi asumi rolul de pacificator? 

— Nu, am alte proiecte pe termen lung, proiectele Nocturnilor. 
Aici avem de toate, material, cercetători, tehnicieni, pentru a 
fabrica o navă şi a zbura în spaţiu. N-am renunţat să plec într-o bună 
zi. 

Sahel îi arătă cerul întunecat. 

— Cum vei trece de câmpul de forţă? 

— Există cu siguranţă un mijloc. 

— Nu crezi că ar fi mai uşor să părăseşti lagărul, să fugi din 
Piacom şi să te stabileşti în Ligă? 

Peineselve privi prin vastul hublou care acoperea cupola; ochii 
săi se întunecară. 

— Cunosc un mijloc să evadez din lagăr, dar după aceea? 

— Sahel şi Glycine ne vor ajuta. 

Şeful Nocturmnilor examină cele două creaturi unice, făcute după 
imaginea omului. Nu le putea privi fără a se gândi la nişte viermi 
care colcăie. Pentru ce îi mărturisise Glycinei totul? Ar fi putut să 
inventeze... orice! Simţi deodată o gândire străină furişându-i-se în 
minte şi, brusc, uită. În timp ce totul i se ștersese din memorie, 
admise că celălalt Sahel era fratele geamăn al tânărului şi că 
Glycine era o fată pe care o întâlnise în lagăr. 

Totuşi, când îi examină din nou, cu simpatie, nu se putu opri să 
nu tremure. Sahel — cel adevărat? — îl întrebă cum se putea ieşi din 
acest infern. Se forță să răspundă: 

— Prin spital. 

Glycine şi cei doi Sahel se ridicară. 

— Trebuie să acționăm repede. 

— Vă previn că nu voi părăsi lagărul fără zipii mei. 

Pleineselve apăsă pe un buton luminos şi-şi invită prietenii să 
iasă. 

Deja soseau primii membri ai bandei. Aceştia aşteptaseră cu 
răbdare un sfert de oră pe poziţii. 

— Lipsesc încă Gunther şi unitatea lui, spuse unul dintre zipi. 
Trebuiau să revină într-o jumătate de oră. 

Burniţa se îndesise; cerul era şi mai întunecat ca înainte. Vântul 
bătea în rafale, cu o sută douăzeci de kilometri pe oră. Ei aşteptau 
în picioare. Pleineselve îi prezentă pe cei doi Sahel şi pe Glycine 
Nocturnilor, în funcție de noile informaţii implantate; câţiva zipi îl 
recunoscură pe tânăr şi-i strânseră mâna şi celuilalt Sahel; aveau 
degete groase şi palme bătătorite. Sahel încercă o emoție ciudată 
atingând această piele asprită de muncile câmpului. Să fi fost o 
premoniţie legată de Ligă? Bob se apropie de el, îl salută printr-o 
uşoară lovitură pe spate şi-i şopti la ureche: 

— Nu trebuie ca tânăra să rămână aşa. Disidenţii vor începe să 
murmure, nu sunt sfinți. 

În timpul în care Sahel căută un pantalon şi o vestă de 
motociclist, într-una dintre cupolele care îi fuseseră arătate, 
Gunther se întorsese cu încă trei bărbați. 

Pleineselve puse atunci Nocturnilor întrebarea-cheie; unii dintre 
ei refuzară să părăsească lagărul, preferând insecuritatea acestei 
lumi cu limite cunoscute, hazardului aventurii în țări neştiute. 
Rămaseră vreo zece, între aceştia Bob şi Gunther, care acceptară să-l 
urmeze pe Sahel spre Ligă. După ce îşi adunară lucrurile şi armele 
şi îşi luară la revedere, plecară cu toţii, în coloană, spre insula 
spitalului. 

Acum, suprafața lacului părea zdrobită sub violenţa rafalelor, 
sub presiunea furtunii; câteodată, cerul şi apa se confundau în 
aceeaşi întunecime sufocantă. Nu mai deosebeau nici destinaţia, 
pici itinerarul. Dar oamenii lui Pleineselve plasaseră balize secrete 
care le permiteau să se descurce. După ce Glycine modificase 
memoria şefului Nocturnilor, nu se mai punea problema ca mutanții 
să-şi utilizeze puterile. Această limitare de natură teoretică îi 
apropiase de Sahel. Femeia şi celălalt erau din nou mai umani. 
Tânărul simți când reluară cu el schimburile telepatice. In cursul 
unui scurt dialog mental, îi convinse să mai rămână o perioadă 
liniştiți: aveau nevoie să-şi facă ucenicia ca ființe gânditoare înainte 
de a porni să escaladeze scara lui Mendeleev pentru a ajunge 
superoameni. Părură convinşi; sau, cel puţin, admiseră că riscau 
manifestându-şi prematur puterile, oamenii păreau capabili să-i 
respingă cu violență, aşa cum ar fi reacţionat orice animal, din 
instinct, în fața unei ameninţări misterioase. 

* 

Domul de plastic alb se înălța, în sfârşit, în faţa lor. Sub bătaia 
vântului şi a ploii, clădirea părea să tremure ca o enormă picătură. 
Pleineselve îi adună pe toți în jurul lui. 

— lată poarta spre libertate! După legendele care sunt 
răspândite în lagăr, e posibil să te prefaci mort şi să evadezi din 
containerul cu care eşti dus la cimitir pentru a fi incinerat. Se pare 
că anumiţi condamnați, trimişi pentru a doua oară la reeducare, au 
evadat deja în acest mod. Spitalul este în întregime automatizat; 
dacă cineva se preface că este mort, este înregistrat ca mort; am 
făcut deja asemenea experienţe, trimițând animale adormite în sala 
funerară. 

Şeful Nocturnilor păstră un moment de linişte, își privi oamenii, 
apoi pe Sahel, pe geamănul lui şi pe Glycine. Ploaia ce-şi anina 
picăturile de vârfurile părului său tuns scurt îi crea o aureolă 
insolită. Adăugă: 

— Insist să vă reamintesc că e periculos şi că nu vă pot da nici 
o garanție în privința reuşitei. Deci, cine vrea să fie primul? 

Glycine se oferi. Protestară cu toții. Ea ştia că, după ce va da un 
exemplu, Nocturnii nu vor putea să refuze să o urmeze. Îi convinse. 
O priviră cum se culcă pe treptele care duceau la spital, cu 
sentimentul că asistă la o execuţie capitală. 

Trei zile mai târziu, sosiră în faţa intrării în Isle Abeau. Evadarea 
decursese fără neplăceri. 

Primele zile călduroase de primăvară îmboboceau mugurii 
castanilor şi împodobeau tufişurile de spin negru cu milioane de 
confetti albe şi mirositoare; doar lalelele vechiului parc botanic, în 
care se găseau ei acum, se străduiau să-şi deschidă drum prin iarba 
deasă, pentru a înflori. 

Pleineselve îi spuse lui Sahel: 

— Vezi, tot ceea ce creşte natural, arborii, plantele sălbatice, nu 
este atins de anomalia temporală; nu încă; doar speciile obținute 
prin selecţie, prin altoire sunt afectate. 

Sahel dezaprobă în tăcere: prin comparație cu legumele şi cu 
fructele perfect îngrijite şi ordonate de pe câmpurile urbane, această 
exuberanţă vegetală îl indispunea. 

Şeful Nocturnilor adăugă: 

— La fel se întâmplă şi cu zipii şi cu disidenții; nu se pot adapta 
în oraşe. Trebuie să ne despărțim aici; toţi cei care nu posedă buletin 
encefalografic vor aştepta în acest parc. Ceilalţi vor veni să-i ia, 
după ce îşi vor îndeplini misiunea. 

Mutanţii hotărâră împreună cu Sahel că puteau participa cu toţii 
la expediţie. Studiaseră problema şi descoperiseră un sistem 
telepatic de protecție, un fel de bruiaj mental eficace, care îi apăra 
de armele neuronice. Sahel se angajă să convingă membrii micului 
grup de eficacitatea procedeului şi reuşi fără prea mare greutate. 
După mai multe demonstraţii concludente, porniră pin Isle Abeau. 
Dar, din acea clipă, o jenă inexprimabilă se stabili între creaturile 
mutante şi Nocturni. 

Ajunseră la esplanada Confederaţilor fără a suferi nici o pagubă; 
câteva clipe mai târziu, depăşiră adunătura de obiecte, apoi porniră 
spre Universitatea de Sud, după ce trecură şi de labirintul marii 
moschei. Le trebui o oră pentru a ajunge la baza imobilului în care 
locuia Simon Cessieu. Sahel era convins că tatăl său ştia un mijloc 
de a trece frontiera Piacom-ului. Era gata să-i smulgă, cu orice preţ, 
secretul. | 

Tânărul puse trei degete pe yala digitală şi uşa se deschise; 
pătrunse primul în apartament. La trei secunde după intrarea lui 

„Gunther, care se găsea în ariergardă, domiciliul directorului 
Companiei se expandă în spaţiu sub acţiunea lui Eael şi înglobă 
Piacom-ul între zidurile sale. 

Lumina saturată de galben se denatură, în mod subtil; griul 
orizontului se transformă în albastru. De acum înainte, capătul 
lumii exista: avea aparența unui zid, de mai mulţi kilometri înălțime, 
acoperit cu un tapet cu forme florale uriaşe. Sub acoperişul lumii 
erau agățate abajururi în stil Tiffany, mari ca nişte luni. 

Pentru moment, micul grup se găsea în sala de mese — care 
ocupa aproximativ suprafața Franţei, Belgiei şi a Luxemburgului — 
situată în apropierea vechii curți de aerisire a imobilului, în care se 
fixase Elveţia. De cealaltă parte a culoarului, în biroul lui Simon, 
Germania şi Danemarca se lăfăiau. 

Această trecere bruscă de la un univers la altul, această 
schimbare stupefiantă de proporţii, de lumină, îi cufundă în 
nelinişte pe Nocturni şi pe şeful lor, pe Sahel şi chiar pe mutanti. 
Cum de trecuseră dintr-o dată, din sala de mese în care tocmai 
intraseră, într-un peisaj cu coline molcome şi văi? În locul 
parchetului lăcuit, picioarele le atingeau un pământ sfărâmicios, 
recent răvăşit. O mică podgorie se întindea pe panta dealului pe 
care se treziseră, înconjurată de o pădurice deasă de mesteacăn şi 
carpen, ale cărei frunze, proaspăt înmugurite, aureolau cu o ceață 
verde sistemul vascular al ramurilor. 

Sahel se întoarse spre Glycine cu o privire întrebătoare, apoi, 
datorită aerului ei descumpănit, îşi întrebă dublul: 

— Poţi să ne explici această... metamorfoză? 

Celălalt Sahel schiță un gest de negare. Pleineselve interveni, cu 
un surâs uşor nătâng; 

— Vă pot spune unde ne găsim: în apropierea lacului Leman! 
Am călătorit în tot Piacom-ul şi doar în această regiune zipii cultivă 
clandestin viță-de-vie, în acest fel. 

— şi? 

— Şi, nimic, nu înţeleg nici eu mai mult decât voi. 

Glycine îi transmise în taină lui Sahel: 

— Am făcut o analiză a receptării evenimentelor de către toţi cei 
prezenţi; au conservat mental, fără excepţie, ceea ce am trăit şi noi: 
intrarea în sala de mese, cu dimensiuni deja anormale, apoi 
proiecția bruscă în acest peisaj rustic. Nu există nici cea mai mică 
discordanţă, nici cel mai mic indiciu care să ne poată lămuri. 

Căzură de acord; aveau o singură soluție: să revină în Isle Abeau 
şi să mai intre o dată în apartamentul lui Cessieu. Să vadă dacă se 
vor confrunta, din nou, cu acest fenomen. În acest caz, vor chibzui 
mai pe îndelete asupra problemei. 

În marş forțat, ieşiră pe autostrada Alpilor, împrumutară 
motocicletele nucleare ale altor disidenţi şi plecară spre Isle Abeau, 
unde ajunseră la căderea nopții. 

Dar nu mai exista noapte. Pe cer, norii căpătaseră forme 
geometrice şi se distribuiau regulat, în trei culori: verde, roşu şi gri. 
Toţi se aşteptau să dispară o dată cu venirea serii. Dar nu mai exista 
seară. Acest fenomen îi intriga atât de mult, încât deciseră să 
aştepte apusul. Din momentul în care ciclul regulat noapte-zi se 
întrerupsese, realitatea putea fi pusă sub semnul întrebării, iar 
supoziţiile cele mai nebuneşti acceptate ca bază de discuţii, 

Aşezaţi pe un bloc de beton din care ieşea un stâlp strâmb şi 
ruginit, Glycine şi celălalt Sahel tăceau. Decorul bulversat de 
vechea intrare a autostrăzii, demolată ca toate celelalte, părea să fie 
sursa melancoliei lor. Sahel ştia că luau acest aer trist când 
procedau la schimburi telepatice. Pleineselve se juca cu o tijă de 
platan, împinsă între două plăci de plastic; Bob lustruia caroseria 
unei motociclete cu un pumn de iarbă; Gunther îşi regla cu 
minuţiozitate motorul, iar ceilalți se răspândiseră în jurul craterului 
format prin explozia schimbătorului. 

"O'oră mai târziu, când soarele ar fi trebuit să fi apus de mult, iar 
luna nu apăruse printre nori, aceeaşi lumină neutră izvora din cer. 

— Nu-i posibil, Glycine, nu am mai văzut nori de o asemenea 
culoare şi regularitate. În plus, nu plutesc. S-ar spune că vântul nu 
mai bate, acolo, sus. 

— Mai sunt şi alte ciudăţenii, Sahel; soarele trebuia să apună la 
vest; vedem, într-adevăr, o urmă luminoasă la vest, ca şi cum a apus 
efectiv soarele, în spatele norilor, dar o pată luminoasă identică se 
găseşte şi în partea opusă, la est. Ar putea fi vorba despre lună, dacă 
n-ar mai fi încă două asemănătoare la sud şi trei la nord; şi toate 
aceste halouri sunt imobile. 

Celălalt Sahel interveni: 

— S-ar spune că este un fel de țesătură ce difuzează lumina unor 
lămpi uriaşe. 

Această frază aprinse un bec în mintea lui Sahel. Se strădui să 
uite gândul care-l străfulgerase, atât i se părea de incredibil. 

— Ceasurile le-aţi verificat? Sunt dereglate? 

— Ar însemna să fie şi cele ale motocicletelor. Nu, Pleineselve, 
toate arată exact aceeaşi oră. Dacă fac un calcul precis, această zi 
durează de mai bine de douăzeci şi şase de ore, concluzionă 
Gunther. Şi nu pare să se apropie de sfârșit! 

Şeful Nocturnilor mergea fără sens, învârtind tija de platan pe 
care tocmai o smulsese. Îşi aruncase capa multicoloră şi corpul 
puternic i se reliefa acum prin salopeta de muşchi extensibil, mulată. 
Detesta tot ceea ce nu înțelegea. Urlă: 

— Trebuie să plecăm imediat de aici! Cheia enigmei se găseşte, 
indiscutabil, în apartamentul lui Cessieu. 

Pentru a ajunge la domiciliul directorului Companiei, o luară de 
această dată prin căile subterane de comunicaţie, folosind vehicule 
electrice. Nimic nu părea să se fi schimbat în Isle Abeau; traficul 
avea aceeaşi intensitate ca de obicei, cetăţenii păreau la fel de 
paşnici. 

Sahel puse din nou degetele pe yala digitală şi uşa se deschise. 
Intrară unul câte unul în apartament şi se regăsiră în faţa ușii 
închise. Fără nici cel mai neînsemnat comentariu, reluară 
experienţa. Traversară, rând pe rând, neantul pentru a se regăsi în 
faţa imposibilului. Subiectiv vorbind, în cursul acestei călătorii 
inedite, fiecare se simţea cuprins de senzații nemaiîntâlnite. Sahel, 

cel care deschidea yala cu amprentele sale, avea impresia că uşa se 
deschidea spre el, pe măsură ce împingea. Bob şi Gunther vedeau 
ușa rotindu-se în jurul balamalelor. Pleineselve nu voia să spună 
pimic şi îşi lovea palma cu pumnul. 

Pentru cei doi mutanți, verdictul era simplu: 

— Apartamentul lui Simon Cessieu nu mai există, în limita 
conceptelor noastre spaţio-temporale obişnuite. Totul se petrece ca 
şi cum s-ar fi redus la două dimensiuni, la un spaţiu plan. 

— Sau ca şi cum s-ar fi întors în jurul lui însuşi, zise Sahel. Ne 
găsim, deci, într-o imensă sticlă a lui Klein; indiferent de punctul în 
care ne-am afla, vom fi mereu pe aceeaşi suprafață. 

— E o posibilitate. În acest caz, uşa nu are nici un sens, pentru 
că, deschizând-o, ne vom găsi mereu de aceeaşi parte a ei; interiorul 
şi exteriorul sticlei se confundă. 

Pleineselve fierbea de furie. 

— E absurd, adineauri ne găseam în Piacom, în plină natură, nu 
într-un apartament, aşa cum ne-am trezit după ce-am deschis uşa. 

— Absurd, dar logic, replică celălalt Sahel. Este suficient să-ți 
imaginezi, pur şi simplu, că Piacom-ul este acest apartament sau, 
mai degrabă, că apartamentul este Piacom-ul. De acum înainte, 
totul se explică; când pătrundem prin uşă, ne trezim, de fiecare dată 
în acelaşi loc, adică în interiorul Piacom-ului. 

— Sahel, spune-i dubiile tale, să nu ne mai împuieze capul cu 
tâmpenii! 

— Calmează-te, Pleineselve; nu sunt tâmpenii; ne găsim în fața 
unui fenomen de neînțeles şi căutăm să-l explicăm. Priviţi-mă cu 
atenţie, în timp ce voi trece din nou prin uşă! 

Se adunară în cerc în jurul șefului Nocturnilor şi-l urmăriră pe 
Sahel care apăsa cu degetele în locul precis al peretelui, de unde 
semnalul electronic, provocat de aplicarea adecvată a amprentelor 
sale digitale, antrena desfacerea zăvorului. Uşa se deschise; de 
cealaltă parte nu se distingea nimic; Sahel făcu un pas şi se regăsi 
în faţa uşii închise. 

__— Vedeţi, concluzionă Glycine, Sahel înaintează până în spatele 
apartamentului... care coincide cu intrarea. Este indiscutabil. Nu-i 
aşa, Pleineselve, că este indiscutabil? 

Întreaga furie a acestuia se risipi ca prin farmec. Îşi apăsă 
indexul la baza buzei inferioare şi se jucă cu ea; apoi spuse pe un 
ton gânditor: 

— Să spunem că nu vom mai discuta despre asta. 

Gunther adăugă: 

— Durata zilei este o probă suplimentară la ceea ce susține 
Sahel. Dacă ne găsim într-un apartament, e normal să nu fie întuneric, 
de vreme ce lustrele sunt aprinse. Cel puţin, până se va găsi comutatorul. 

Şi izbucni în râs. 

Din acel moment, Noctumii priviră altfel decât până atunci 
halourile luminoase, şi această idee le dădu amețeli. 

Pleineselve făcu turul etajului imobilului, examinând cu atenţie 
scara, tubul de coborâre, şi întrebă cu o voce nehotărâtă: 

— Dar ce s-a întâmplat cu mobilele? 

— Au devenit atât de mari, încât nu le mai putem vedea, 
răspunse Sahel. 

Şi el, la rândul lui, simţea că integritatea sa mentală nu va rezista 
mult timp dacă ar fi continuat explorarea acestor ipoteze. 

Glycine şi celălalt Sahel simţiră că trebuiau să intervină. 
Încercarea prin care trecuseră, sărind de la starea de „pulvus 
mutabilis” la cea de homo sapiens, îi pregătise pentru orice miracol. 
Era necesar să-şi calmeze însoțitorii. Mai întâi le şterseră frica şi le 
alungară ameţeala. Apoi le integrară în conştiinţă, progresiv, o nouă 
axiomă: Piacom-ul era un apartament. Această noţiune deveni la fel 
de uşor de admis ca aceea a unui apartament situat într-o clădire 
dintr-un oraş, aflat într-o țară, de pe o planetă, găsită în spațiu, iar 
acesta din urmă în univers; în sfârşit, că universul nu se găsea 
nicăieri, că era vorba de un concept fără fundament logic, destinat 
să ducă la acceptarea ideii de infinit. Era o teorie acceptată de toată 
lumea. Exact ca acea uşă, în acelaşi timp deschisă şi închisă. 

Piacom-ul deveni atunci apartamentul lor natal, cu scaunele, 
mesele, oceanele, dulapurile, câmpiile, lavabourile, colinele, văile, 
munţii şi colecțiile sale de obiecte. 

Încă o dată, se formula eterna întrebare: Cine îl crease, cine 
crease Piacom-ul-apartament? De această dată, răspunsul părea mai 
simplu de dat decât pentru univers. 

Glycine şi celălalt Sahel tocmai îl găsiseră în subconştientul lui 
Sahel. Nu era rodul unei lungii reflecţii, ci un act de voinţă. Simon 
Cessieu crease Piacom-ul-apartament. Dar unde se găsea acest zeu? 
Acolo, peste tot, în cer! l l 

lată ideea incredibilă care se născuse anterior în mintea 
tânărului: misterioasele dâre roşii, verzi şi gri, răspândite pe cer, 
erau provocate de țesătura costumului de golf al lui Simon, dilatat 
la infinit. Fiul său îl cunoştea bine, era îmbrăcămintea preferată a 
tatălui său. Şi răspunsul acesta îi venise la nivelul inconştientului, 
la fel de uşor cum i se întâmpla uneori, atunci când dezlega o şaradă 
în imagini. În alt loc, mult mai departe, spre Nord, locuitorii 
Finlandei vedeau, probabil, fața zeului Cessieu, amprenta lui 
nemuritoare fixată pe cerul boreal. 

În ciuda extraordinarelor lor facultăți, cei doi mutanţi nu reușeau 
să rezolve toate contradicţiile pe care noile date ale universului le 
implicau. Ei se mulțumeau să claseze informaţiile, să pună în 
ordine tot ceea ce Sahel putea să furnizeze în legătură cu tatăl său. 
În timp ce îndeplineau această muncă, îşi divulgau cu zgârcenie 
rezultatele, doar în măsura în care ele confirmau logic noua 
interpretare a cosmosului. 

Pleineselve se lăsa cu greutate convins de caracteristicile actuale 
ale Piacom-ului; îi lipsea o dovadă: ar fi dorit să descopere o 
mobilă, la scara acestui apartament-univers. Din cauza acestei 
absente, refuza ideea acelui zeu, mare cât treizeci de state, situat pe cer. 

Cea mai mare parte a zipilor trebui să suporte o restructurare 
totală a spiritelor. Nu erau pregătiți să asimileze, prin propriile 
puteri, noţiuni atât de traumatizante. Întreaga lor ființă se revolta, 
toate convingerile lor se opuneau. Bob şi Gunther, eterni 
vagabonzi, poeţi motociclişti, cântăreți şi traficanţi de obiecte, 
extraseră din caracterele lor originare convingerea că acest nou zeu, 
egoist şi introvertit, nu merita mai multă atenție decât un rotocol de 
fum, împins de vânt. Piacom-ul-apartament îi distra. 

Când Glycine şi celălalt Sahel sfârşiră lucrul, propuseră 
însoţitorilor lor să plece în căutarea ultimei dovezi cerute de 
Pleineselve. Sahel se oferi să-i conducă. Intrarea apartamentului, de 
mici dimensiuni, dădea, într-o parte, spre un coridor lung, iar în alta 


E E E E ee 


260 ENCLAVA 


în sala de mese. Atingând peretele din stânga şi mergând de-a 
lungul lui, trebuiau să pătrundă în această ultimă încăpere și să 
găsească aici indispensabila masă, o antichitate în stil Petain, pe 
care Sahel o ştia dintotdeauna așezată în acel loc. 

Traversară Isle Abeau, mergând spre vest, şi, după două zile pe 
autostrada Valurilor, până în punctul cel mai depărtat al Finistere-ului, 
în apropiere de Conquct, descoperiră peretele exterior al Piacom-ului. 

Aici, ruinele unui hotel mare şi gol, aşezat pe malul apei, și 
acelea ale unui sătuc care îl înconjura erau erodate de vântul salin. 
Cormoranii pescuiau de-a lungul recifelor. Marea era calmă, fără 
valuri, căci apele teritoriale ale Piacom-ului erau, de acum înainte, 
separate de ocean prin zidul uriaş, acoperit cu tapet cu forme floral- 
geometrice, care se ridica la orizont şi proteja coastele de revărsarea 
furioasă a valurilor. O lumină ciudată nimba țărmul, arborii, pereţii, 
pajiştile, apele liniştite cu un albastru-galben nedefinit; această 
lumină emana din abajururile cosmice; era uşor supărătoare, mai 
confuză şi mai imaterială decât cea răspândită de soare, ca o lumină 
de acvariu, o stare diferită a atmosferei care filtra culorile. Sahel 
avea impresia că pătrunsese într-un tablou în care pictorul ar fi 
surprins rozul granitului, brunul algelor, culoarea de oțel a apei, 
ocrul ruinelor, verdele pajiştilor într-o manieră personală. Şi această 
realitate diferită era apăsătoare. Mai ales când ochii, puşi să 
compenseze culorile imaginare cu acelea care existau în amintiri, se 
îndreptau spre zidul-orizont, aflat la câteva mile marine depărtare 
de țărm, iluminat cu acelaşi albastru-gălbui. Acest zid reprezenta 
limita extremă a apartamentului-univers. 

Şi evitară cu toţii să privească cerul, de teamă să nu descopere 
încă o dată mâna lui Simon Cessieu, vastă ca Bretania, care-și flexa 
uşor degetele. Moleculele cărnii sale se depărtaseră atât de mult, 
încât lumina, traversându-le, le estompa forma. Totuşi, când 
privirea îmbrățişa o porțiune mai largă de spaţiu, forma mâinii 
apărea cu precizie. Bob urmărea fascinat un nor în formă de index, 
care se întindea pe mai mulți kilometri, apoi se strângea lent, cu un 
gest mult încetinit. Pleineselve, pradă încă ideii sale fixe, mormăi: 

— Bine, de acord, aveți dreptate, tatăl lui Sahel este într-adevăr 
cerul, dar încă nu am văzut vreo mobilă, pentru a mi se demonstra 
că Piacom-ul a devenit apartament. 

Încălecară deci, din nou, motocicletele şi plecară spre Paris. 
Urmând indicaţiile lui Sahel, care începea să se orienteze, ţinând 
cont de forma şi aşezarea Piacom-ului, părăsiră autostrada pe 
înălțimea Mans-ului şi explorară aşezările rustice. Câţiva kilometri 
„mai departe, într-o pădure de pini negri, stâlpul unui picior de masă, 
din lemn, înconjurat de aramă la bază, se înălța vertiginos pentru a 
se pierde, la vârf, în tăblia de stejar ceruit al mesei. Cerul era maro, 
punctat cu alb. 

Pleineselve părea satisfăcut; întreaga sa furie părea să se fi 
calmat. Mulţumi însoțitorilor săi pentru că-l ajutaseră și se scuză 
pentru îndărătnicia de care dăduse dovadă. Apoi tăcu. Călare pe 
motocicletele nucleare, zipii, Bob şi Gunther, mutanţii aşteptau; se 
părea că şeful Nocturnilor ajunsese la o concluzie importantă şi că 
reflecta înainte de a o comunica tovarășilor săi. 

O ploaie fină, uşoară, începu să picure. Evaporarea naturală a 
umidității solului antrenase un efect de condensare la o anumită 
înălțime a sălii de mese; acum, se transformase în ploaie. Această 
burniță scurtă era semnul că se organiza clima, era primul element 
al unei ecologii generalizate la scara Piacom-ului-apartament. 

Şeful Nocturnilor îşi drese glasul şi declară, apăsând pe cuvinte: 

— Am o ipoteză privind formarea acestei ciudăţenii. 

Arătă spaţiul cu un gest larg al brațelor, apoi, călit, fără îndoială, 
de experiența de cabotin pe care şi-o crease exersând pe seama 
zipilor, îşi privi rând pe rând însoțitorii, până când se simți stăpân 
pe auditoriu. Atunci reluă: 

— Printre ultimii sosiți în lagărul de reeducare psihologică, am 
întâlnit un anume Tukenen. Pretindea că avusese un post important 
în Compania timpului încetinit. Era un prieten al lui Simon Cessieu. 
Spunea că acesta din urmă tocmai dăduse un fel de lovitură de stat 
în Companie; cauza: o nouă descoperire a serviciului de cercetări, 
un expandor spaţio-temporal. Teoretic, posibilitățile dilatării de 
timp şi spațiu sunt infinite, cu condiția să dispui de energia 
necesară. Cessieu şi partizanii săi voiau să difuzeze foarte rapid 
noile cabine, menţinând preţul vechi, în timp ce adversarii lor erau 
decişi să facă din ele un obiect de lux, destinat unei elite; aceştia din 
urmă l-au trimis pe Tukenen în lagăr. Imaginați-vă, deci, că tatăl lui 

Sahel a încercat, ca măsură de represalii, să-şi mărească apartamentul 
până la dimensiunile Piacom-ului, şi ce repercusiuni ar fi putut avea 
asupra continuum-ului această tentativă. Avem aici, fără îndoială, 
elementele unui răspuns. 

— Cu siguranţă, răspunse Glycine, dar lipseşte esențialul pentru 
a descoperi soluţia exactă. Nu ştim nici cine a provocat dilatarea 
spaţială a apartamentului, nici ce a furnizat energia necesară 
realizării acestui fenomen. 

— În biroul tatălui meu vom găsi indiciile care să ne permiti să 
interpretăm evenimentul. g = 

Sahel pronunţase aceste cuvinte fără a le înțelege; era cufundat 
într-un fel de ceață mentală. Ca şi la camarazii săi, intelectul îi era 
supus unor presiuni prea puternice; încercarea mutanţilor de a-l 
linişti nu fusese suficientă; întreaga sa ființă se revolta împotriva 
situaţiei în care se afla. Avea sentimentul că se găseşte în centrul 
unui vârtej de forțe al căror echilibru fragil conducea, cu 
certitudine, la o catastrofă colosală. 

Îşi reluară călătoria şi traversară Piacom-ul de la vest la est 
pentru a ajunge în locul unde presupuneau că se găseşte biroul lui 
Cessieu. Disidenţii şi zipii se opuseră trecerii lor. Apariţia pro- 
presivă a unor semne insolite, hibernarea prematură a animalelor, 
perminaţia încetinită, clima perturbată, lumina ciudată, absența 
nopții, prezența elementelor gigantice pe cer şi la sol, toate le 
amplificau isteria. 

Într-adevăr, o enormă masă de culoare pri bara autostrada; sc 
înălța până la plafon. Era probabil zidul culoarului de la intrare. Îi 
blocase pe zipi şi pe disidenţi în cursul migraţiei lor în căutarea 
hranei. Pleineselve ducea tratative. Dar discuta dintr-o poziție 
dificilă: ceilalaţi îl acuzau că se raliase guvernului secret după 
intrarea în lagărul de reeducare; pretindeau că el se afla la originea 
tuturor acestor fenomene stranii, căci încheiase un pact cu 
conducerea Piacom-ului pentru a curăța de disidenţi zonele virgine. 
Răbdarea nu era punctul forte al lui Pleineselve; discuţia degeneră 
rapid în încăierare. Glycine şi celălalt Sahel îşi demonstară încă o 
dată invincibilitatea şi, în ciuda inferiorității numerice, altercaţia sc 
sfârşi în avantajul Nocturnilor. 

— Acum, spuse Sahel, nu mai avem decât să urmăm acest zid şi 
vom ajunge la birou. 

— Nu-i în cealaltă parte? întrebă Glycine. 

— Ba da. 

— Vom câştiga timp dacă vom trece de-a dreptul. 

Pleineselve îşi bătu joc: 

— Cu condiţia să avem puterea să pătrundem prin zid. 

— O avem, răspunse femeia, noi o avem, şi chiar şi voi o 
posedaţi; materia acestui perete e dilatată de mai multe mii de ori, 
spaţiul dintre moleculele care îl compun s-a lărgit în aceleaşi 
proporţii, sunt sigură că a devenit penetrabil. Uitaţi-vă! 

Şi împinse un deget care intră ca în brânză şi ieşi în partea 
cealaltă. Nocturnii şi mica bandă de disidenţi pe care o învinseseră 
o priviră cu stupoare pe tânăra ce pătrundea prin zid; fragilă, brun- 
roşcată ca focul, cu un combinezon din piele neagră, mulat, evoca 
pentru ei o întruchipare modernă a povestirilor cu zâne. 

Câteva clipe mai târziu, se întoarse. 

— Nu abuzezi de puterile tale ca să-ți modifici structura 
corpului? se informă Sahel. 

— Nu, nu, te asigur, ai încredere în mine, am traversat acest zid 
în aceleaşi condiţii fizice ca ale voastre. 

Tânărul încercă s-o imite. Mai întâi, se apropie lent de zid; pe 
măsură ce înainta, îşi dădu seama că era victima unei iluzii optice. 
Peretele, de la distanţa la care se afla, părea neted, în timp ce privit 
de la câţiva centimetri era făcut din grăunțe puternic distanțate; 
instinctiv, privirea reconstituia ceea ce se obişnuise să vadă. Sahel 
pătrunse printre grăunțe şi se trezi în zid. „Sunt primul explorator al 
aparenţelor”, gândi el şi o excitare extraordinară puse stăpânire 
asupra sa. Realitatea Piacom-ului devenea ficțiune, iar frontierele 
sale se vor fonda pe o convenţie de acum încolo formală. Nu va fi 
nici o dificultate să le treacă. 

De cealaltă parte a zidului, peisajul era identic cu cel pe care îl 
lăsaseră în urmă: drumul se încolăcea la fel spre Nürnberg. Sahel îşi 
aşteptă însoțitorii. 

Se grăbiră şi ajunseră cât mai repede posibil la finalul călătoriei 
lor, adică acolo unde se găseau, după estimările lui Sahel, 

instalaţiile spaţio-temporale ale lui Cessieu. Nocturnii începuseră 
să stea departe de cei doi mutanţi, ceea ce văzuseră le confirma 
bănuielile. Glycine şi celălalt Sahel aveau puterea de a neutraliza 
armele neuronice, loviturile nu-i atingeau şi transformau zidurile în 
gumă, deci erau cu siguranță complici ai acestei răsturnări a ordinii 
fireşti a lucrurilor, care debutase o dată cu apariția lor. Sahel, 
simțind cum se amplifica tensiunea, prefera să aştepte sosirea la 
Nürnberg înainte de a-i destăinui lui Pleineseve şi prietenilor lui ce 
erau cu adevărat dublura sa şi tânăra fată. 

La douăzeci de kilometri în spatele oraşului roz, orizontul era 
efectiv barat de un cub de metal, de mai multe sute de metri 
înălţime; pete luminoase formau pe el constelații baroce al căror 
desen se pierdea în albastrul acid al atmosferei. Era panoul de 
comandă al instalaţiei de expandare spaţio-temporală. În înaltul 
cerului cufundat în ocru-albastru, prezența imanentă a lui Simon 
Cessieu se manifesta sub forma unor pete colorate, repartizate 
regulat, urmând liniile costumului său de tweed. Sahel ghicea că la 
cealaltă extremitate, în nordul acestei imagini a cerului care 
acoperea Piacom-ul-apartament, trona obrazul tatălui său, pătat de 
roşeaţă. 


CAPITOLUL 32 


În picioare, la baza cubului, Belgacen Attia contempla cu 
aviditate cerul a cărui imagine se suprapunea cu cea pe care o 
văzuse prima oară când pătrunsese în Piacom. Cine-i va fumiza 
informaţiile necesare ca să înțeleagă fenomenul care tocmai se 
produsese? Acest zeu care, ca în scrierile sfinte, se găsea simultan 
în cer şi pe pământ? Îşi aminti de o expresie care îi plăcea 
odinioară: „Tatăl nostru care le eşti în ceruri, rămâi acolo!” 

Sahel şi însoțitorii lui urmau liziera formată de panoul de 
comandă, adânc înfipt în sol. Glycine îl avertiză pe Sahel: 

— Acolo se află un om care îl cunoştea pe tatăl tău; el a asistat 
la eveniment. A 

Celălalt Sahel adăugă: 

— Am intrat în legătură cu el, este o persoană din afara Piacom- 
ului! 

Feţele celor doi mutanți încremeniră într-o expresie de intensă 
stupoare, ca şi cum fuseseră izbiți de o înspăimântătoare revelaţie. 
Apoi trasăturile lor se destinseră. Glycine spuse simplu: 

— Acest om te aşteaptă, Sahel, a venit pentru a te întâlni. 

Sahel înaintă încet spre silueta măruntă a necunoscutului, 
minusculă la baza generatorului de expandare spațio-temporală. La 
jumătatea drumului, se întoarse: Nocturnii, călare pe motocicletele 
nucleare, adunaţi în formație triunghiulară, îl priveau în liniște, 
imobili; mai încolo, fortificațiile roz ale Numbergului, bisericile, 
tumurile, palatele, reliefate în întreaga lor splendoare de construcţii 
noi, se profilau cu claritate în haloul albastru-gălbui emis de abajur. 
Totul în acest decor, în atitudinea protagoniştilor acestei scene, în 
raporturile pe care Sahel le avea cu diferitele elemente care o 

constituiau, ba chiar însăşi substanța luminii, îi părea familiar; 
evenimentele se gravaseră deja în memoria sa. 

Când se găsi la câţiva paşi de străin, acesta se întoarse şi spuse: 

— Această impresie se va risipi, o simțiți fiindcă o încerc şi eu, 
ea v-a fost transmisă de către Simon Cessieu; încearcă să ne 
contopească. 

Belgacen îi arătă cerul vărgat. Un mormăit surd răsuna acolo: să 
fi fost vorba de primul tunet al unei furtuni de apartament? Nu, 
Sahel avu certitudinea că auzea vocea tatălui său, încetinită la 
maximum şi deformată de ecouri. Voia Simon să-i transmită un 
mesaj? 

— Vrea să ne eliberăm, să distrugem Piacom-ul aşa cum este el 
astăzi. Nu mai poate să suporte această închisoare în care l-a 
întemnițat o entitate misterioasă. Speră să-l ajutaţi. O s-o faceţi? 

În acest personaj, cu atitudine maiestuoasă, cu ochii negri, cu un 
nas cârn, Sahel văzu încarnarea unei puteri magice. Încerca să se 
împotrivească acestor senzații mistice pe care începuse să le simtă 
după transformarea Piacom-ului. Misterele aveau cu siguranță o 
explicație materialistă. Fiinţele pseudodivine care populau 
universul-apartament aveau aceeaşi origine ca şi el; deţineau doar 
puteri diferite. Trebuia să comunice cu tatăl său, să-i smulgă 
secretul acestor vrăjitorii. 

Şi, brusc, i se păru că se alungpeşte la infinit, că şi cum corpul i 
s-ar fi răspândit în cele patru colțuri ale lumii, iar creierul său ar fi 
atins dimensiunile planetei. Foarte departe, jos, trăiau oamenii, pe 
această planisferă minusculă. 

— Ce părere ai, Sahel, dacă acest univers ar dispărea? Ce 
importanţă ar avea? 

Vocea tatălui său îl pătrundea în întregime; timp de câteva 
fracțiuni de secundă, el se identifică total cu Simon Cessieu, se 
impregnă de disperarea formidabilă care îl sufoca, gustă din 
tristețea absolută. Dar, în vreme ce era copleşit de această uriaşă 
melancolie, impresii diferite îl inundau. 

Alţi Simon Cessieu îi apăreau mental, personaje diverse pe care 
tatăl său le inventase în cursul vieţii şi care nu făcuseră decât să-i 
schițeze portretul imaginar, toţi ceilalți Simon Cessieu care nu 

trăiseră niciodată şi toţi cei care o făcuseră doar câţiva ani sau 
numai câteva zile. 

În aceste o mie şi una de fantome, toate încamări ale tatălui său, 
pe care îşi amintea să le fi întrezărit câteodată într-o reflexie, un 

- gest, o privire, printre toate aceste identități posibile, Sahel înţelese 
că nu putea să se găsească o ființă unică, că ele existau în acelaşi 
timp, în concurență. Zeul trist şi sinucigaş nu era decât o alegere a 
lui Belgacen Attia. Toţi ceilalți Simon Cessieu se opuneau propriei 
distrugeri. 

Prin intermediul tatălui său, Sahel intră în comunicaţie cu 
Belgacen. Îl întrebă: 

— De ce doriţi moartea lui Simon Cessieu, când el nu este decât 
un zeu provizoriu în Piacom-ul-apartament? 

— Acest zeu slab este incapabil să conducă lumea în care s-a 
închis. Ameninţând planeta prin expansiunea cabinelor spaţio- 
temporale, el a făcut dovada periculoasei absurdităţi a puterii sale, 
prin incapacitatea de a-şi da seama la timp de repercusiunile 
fenomenelor pe care le-a provocat, de lipsa sa de autocontrol. Ca 
orice zeu, el reprezintă o ameninţare pentru aceia care îl adoră. 
Oferind o şansă de autodistrugere zeului Cessieu, îi acord dreptul 
de a accede la singura demnitate la care putem cu toții aspira. 
Orgoliul omului se sprijină pe capacitatea sa de a muri: este singura 
noastră modalitate de a sfida universul care ne-a creat, 
demonstrându-i astfel că suntem capabili să ne neantizăm. 

Sahel auzi vocea tatălui său suprapunându-se peste cea a lui 
Belgacen. 

— Nu-l crede, Sahel, nu-l crede; acest om vrea să se răzbune pe 
mine, pentru că l-am frustrat involuntar de paternitate. 

Printr-un val tumultuos de imagini, Sahel văzu cum fusese 
procreat, cum sperma lui Belgacen Attia fecundase ovulul mamei 
sale, Cecilia. Cunoscu orele calme şi călduroase ale vieţii 
intrauterine, şocul naşterii, văzu de asemenea episodul adopţiei. 
Într-un abominabil spasm al întregii fiinţe, înțelese pentru ce Simon 
îl respinsese în momentul în care devenise adult, alunga instinctiv 
imaginea tatălui său veritabil, care îi apăruse printre trăsături. 
Simultan, se simţi respins şi scoase un strigăt atroce, privindu-se 

cum cădea de la mai multe sute de metri înălțime, răsucindu-se de-a 
lungul cerului albastru-gălbui. 

Decorul iniţial se schimbase: în jurul lui Sahel se găsea tot zidul 
de metal mărit de microscopul generatorului de dilatare spaţio- 
temporală, ledurile panoului de comandă, etajate în constelații pe 
cerul de tweed, panorama Niirnbergului, care se profila în umbre 
roşiatice, însoțitorii săi, aşezaţi în cerc, în apropierea 
motocicletelor, şi Belgacen Attia, rigid ca o statuie. Sahel înaintă 
spre acesta din urmă; era tatăl său, adevăratul său tată! Se apropie 
de el bulversat de o emoție caldă şi, când se găsi suficient de 
aproape pentru a-l atinge, îi puse mâna pe umăr. Belgacen îl privi 
îndelung şi îşi înclină încet gâtul înspre umărul pe care tânărul îşi 
pusese mâna. 

— Cred că zeul Cessieu este foarte maleabil, zise încet Sahel; în 
realitate, el nu doreşte să impună, în nici un fel, un mod de viață 
locuitorilor Piacom-ului. Acum, când şi-a atins dublul scop, să 
posede un spaţiu destul de vast pentru a studia civilizația şi să 
dispună de un timp, practic nelimitat, pentru a o face, el se 
mulţumeşte să existe pur şi simplu, asta îi ajunge. Dacă ne vom 
exprima vreo dorinţă, nu va refuza, probabil, să ne-o satisfacă. 
Spuneţi pentru ce aţi venit în Piacom şi el vă va îndeplini dorinţa. 

— Este imposibil, fiul meu, Cessieu a pus în pericol pământul 
prin extinderea cabinelor de timp încetinit și prin favorizarea 
introducerii spaţiului expandat. Asta riscă să antreneze planeta în 


' afara continuum-ului. 


— Este fals, tună Simon. Nu sunt decât un zeu de apartament, 
domnesc într-un univers finit, ale cărui limite sunt extrem de 
restrânse. În interior, are dimensiunile Piacom-ului, dar în exterior, 
adică în comparaţie cu Terra, nu ocupă decât locul unui 
microcosmos, câteva sute de metri pătrați. Universul meu nu mai 
este un pericol pentru ţările Ex-comunitare. Lăsaţi-mă-n pace! 

— Atunci, pentru ce aţi devenit zeu, pentru ce apartamentul s-a 
dezvoltat în spaţiu, absorbind întreaga naţiune, întreaga populație? 

Atitudinea lui Attia era o sfidare. Simon răspunse pe un ton slab: 

— Am fost victima unei intervenţii exterioare. Voința mea nu a 
fost destul de puternică pentru a deveni stăpânul unui domeniu 

determinat, de care să pot dispune după bunul meu plac. Cineva, 
ceva, mi-a satisfăcut dorințele. Eu sunt un zeu fără ambiţii. 

Pleineselve, care ascultase în linişte acest dialog, interveni: 

— Nu te lăsa păcălit de acest suflet larg, Sahel! Tatăl tău este un 
zeu megaloman; este expresia însăşi a unei întregi civilizaţii 
represive, fondată pe introversiune, pe cultul propriei fiinţe, pe 
refuzul evoluţiei. Din cauza lui şi a civilizației care l-a generat, 
pădurile mor, grânele se etiolează, poporul se închide în spatele 
zidurilor, trecutul se erijează în exemplu. Este un zeu pe dos, un zeu 
static, reprezintă imobilitatea, semnifică neantul! 

— Şi eu pot să-l distrug, adăugă Belgacen, daţi-mi câteva zile şi 
voi face iluzia să dispară, introducând un perturbator de câmp într-o 
cabină. Am ajuns într-un punct critic; este suficient să se provoace 
o distorsiune uşoară în continuum-ul acestui univers-apartament, 
apoi, prin inducţie, va exploda ca o vezică de porc foarte umflată. 

— Sahel, îmi doreşti moartea? 

Mormăitul vocii lui Cessieu se repercuta în straturile înalte ale 
atmosferei. 

Sahel îşi dădu seama de falsitate. Tatăl său adoptiv nu acceptase 
niciodată realitatea, din orgoliu. Viaţa sa nu era decât o lungă suită 
de acte cabotine, incluzând aici şi educația pe care i-o dăduse; 
îndoindu-se permanent de propria existență, încercase să 
travestească realitatea. Trebuia să-l condamne pentru asta? Îi ținea 
soarta în mâini. Belgacen Attia, Glycine şi celălalt Sahel, 
Pleineselve şi Noctumii, toți, din motive diferite, aşteptau din 
partea lui o decizie. Ce făcuse pentru a obține această putere? Doar 
fiindcă, într-o zi, dorise să traverseze Piacom-ul pe o autostradă 
abandonată, destinul îl plasase în acest punct nevralgic. 

— Fie, zise Sahel, să trăiască! Dar să-mi promită că va reda 
libertatea tuturor celor care o vor dori. 

Ca toţi megalomanii care reuşesc să-şi satisfacă nevrozele, 
Simon Cessieu avea momente de euforie. Acordă cu generozitate 
această libertate. 


CAPITOLUL 33 


A doua zi, Piacom-ul devenise o federaţie liberă: guvernul 
fusese dizolvat pentru a se face noi alegeri, mai democratice; 
anchetatorii, informatorii, comisarii poluării, poliţiştii de toate 
felurile fuseseră destituiți, buletinele encefalografice — retrase din 
circulație, lagărele de reeducare psihologică — desființate. Nu mai 
exista nici o lege; între timp, toți cetățenii Piacom-ului trebuiau să 
se adreseze direct zeului lor dacă aveau vreo problemă de rezolvat 
Şi zeul se străduia întotdeauna să găsească o soluţie. Dar asta nu 
schimba cu absolut nimic decorul cotidian al Comunităţii. Marea 
majoritate a cetățenilor se comporta conform obişnuințelor. Pentru 
ca schimbarea să se instaureze, trebuie ca poporul să o dorească; 
nu-i posibil ca, dacă un pumn de privilegiați o provoacă, ea să-şi 
atingă singură scopurile. 

Sahel se lungise pe sofa, în apartamentul Elsei van Leyden. 
Privea fix micul grup de scafandri de pe macheta în formă de 
prăjitură cu frişcă din fundul peretelui-acvariu. În ciuda tuturor 
eforturilor, nu descoperise nici o urmă a tinerei femei, ea se 
volatilizase pur şi simplu. 

Glycine, flacără neagră, vlăguită, întinsă lângă el, goală, 
brunetă, îl privea; nu contrasta cu acest decor conceput pentru o 
alta. Era naturală. Corpul său, arcuit într-o postură amoroasă, nu 
avea nimic obscen; şi totuşi, M-ul gambelor şi al coapselor larg 
desfăcute, steaua obscură a sexului său strălucind încet în centrul 
nebuloasei cărnii sale îl antrenaseră pe Sahel din rut în rut, violent, 
incontrolabil, până la epuizarea totală. 

El se gândea la vechile sale convingeri și sentimente şi realiza 
cât se maturizase de atunci. Maturizase? Nu! Toate iluziile erau 

acolo! Nu fusese niciodată capabil să-şi decidă soarta, fiecare 
secundă a vieţii sale îi fusese impusă fie de hazard, fie de voinţa 
altora, sau îi fusese dictată de ciudate capricii, ale căror motivații 
nu-i apăreau decât după ce şi le satisfăcuse. 

Glycine încercă să risipească acest acces de melancolie 
depresivă. 

— Cum poți să gândeşti aşa? Ai contribuit la înfrângerea 
sistemului de opresiune din Piacom. 

— Chiar am vreun merit? Şi, de fapt, ce-am obținut? Am fost cu 
toții păcăliți de Simon; acest zeu de apartament este mai degrabă 
viclean decât nebun. De acum înainte, toți oamenii se vor supune 
capriciilor sale, chiar şi noi. Cum îţi imaginezi că vom putea scăpa 
din Piacom-ul-apartament? Acum nu mai € decât o ieșire, ca 
Belgacen să reuşească să restabilească normalitatea, iar noi să ne 
integrăm în vechiul nostru continuum spațio-temporal. Dacă nu, 
suntem condamnaţi să trăim o eternitate în acest univers în care 
timpul se dilată la infinit, fără posibilitatea de a ne revolta, de a 
dobori acest zeu care de acum înainte nu mai poate fi atins. 

— Deci, nici convingerile, nici sentimentele tale nu sunt destul 
de puternice pentru a depăşi dificultățile? Întreaga ta educaţie te-a 
pregătit să fii adaptabil şi tu vei fi docil? Vechile tale accese de 
revoltă nu sunt decât clipe de proastă dispoziţie? Pasiunile pe care 
crezi că le simţi, doar iluzii ale propriilor tale simțuri? Tot ceea ce 
ai fi capabil să trăieşti cu atâta intensitate va deveni doar 
melancolie? 

— Da, din păcate! Nu sunt decât un veleitar. Dacă aş fi cel puţin 
sigur că voi trăi întotdeauna cu tine, poate că aş fi capabil să 
depăşesc acest moment. 

Tânăra se lipi de el, ca o liană, suplă, îndrăgostită, flacără de păr 
întunecat. Cu pielea sa brună. Un foc care-l devora. 

— Te înşeli văzând fără încetare în spatele meu profilul celuilalt 
Sahel. Crezi că sunt destinată lui? Pe tine te iubesc, îți aparţin! 
Celălalt nu este decât umbra ta, o emanaţie a ta, nu un supra-Sahel 
cum Crezi. 

— Pentru moment! În realitate, este o creatură capabilă să 
înfrunte şi să rezolve orice problemă. Priveşte, pentru ce n-am fost 

şi eu urmat, precum el, de către Pleineselve şi Nocturni, plecaţi 
către lagărele de reeducare psihologică pentru a-i convinge pe 
vechii condamnaţi să organizeze comunități agricole pe întreaga 
suprafață sălbatică a celor treizeci de state. Boala care a lovit 
plantele şi animalele ar trebui să dispară acum, când continuum-ul 
spaţio-temporal s-a reinstaurat într-o manieră generalizată. În chip 
de pionieri, defrişând aceste terenuri, ei se afirmă ca oameni în 
toată puterea cuvântului, scapă parţial de legile zeului Cessieu. 

— Ce extraordinară forță de caracter! spuse în bătaie de joc 
Glycine. Eu te consider mai temerar dacă vrei să-l înfrunți pe 
Simon chiar pe teritoriul în care vrea să-şi exercite megalomania! 

— Şi ce să fac pentru a-l combate? Nu sunt apt nici măcar să mă 
sacrific pentru a face speranţele să renască. M-am resemnat de la 
început, convins de inutilitatea oricărui efort. Crede-mă, Glycine, 
sunt născut învins. Sunt un copil al acestui Piacom, în care cultul 
imobilităţii a erodat imaginaţia. 

Femeia deveni mai tandră şi-i cuprinse şoldurile în menghina 
coapselor sale. 

— Dar tu eşti Sahel al meu, tu eşti Sahel al nostru, al celuilalt 
Sahel şi al meu, ne-am născut pentru tine. Nu poţi să ne 
dezamăgeşti! 

— Aminteşte-ţi de ce spunea Ferenczi: sunt un zeu prea mic 
pentru a-mi asuma destinul creaturilor mele. 

* 

Belgacen Attia se ivi în faţa lor ca o nălucă; avea o manieră de 
a se deplasa atât de discretă, atât de subtilă, încât părea să navigheze 
printre iluzii. Lui Sahel îi plăcea savoarea uşorului său accent: făcea 
cuvintele să cânte. 

— S-a făcut, zise el, am introdus o sursă de distorsiune într-un 
generator de câmp. Asta n-a avut nici un rezultat. De acum înainte, 
acest univers-apartament este stabil. Nu mai ameninţă Terra. În caz 
contrar, dezechilibrul pe care l-am provocat ar fi putut să conducă 
la distrugerea instalaţiei. 

Le arătă un film holografic, aşezat în căuşul palmei, şi adăugă: 

— Voi lua, totuşi, aceste documente cu mine, sunt planurile 
expandorului spațio-temporal. Cred că poate avea alte aplicații 

importante pentru viitorul omenirii, zborurile spațiale, de exemplu; 
vom şti să-l folosim bine. 

— Dar unde te gândeşti să le duci, Belgacen? 

— În ţările Ex-comunitare, mă întorc acasă. 

Sahel se despărți de Glycine; îi era un pic ruşine că fusese 
surprins într-o atitudine atât de intimă. Femeia, din contră, era o 
statuie a lipsei de pudoare. El se aşeză pe mocheta climatică şi 
mângâie floricelele cu un aer absent. 

— Şi cum te vei întoarce acasă? Ştii foarte bine că suntem 
izolaţi de restul planetei, că s-a produs o ruptură în urma modificării 
spaţiale a apartamentului lui Simon şi că zidurile sale constituie de 
acum înainte un obstacol de netrecut. Nu mai este nici un mijloc să 
ajungi în Elveţia prin munți; dincolo de frontieră, nu mai sunt 
munți, nici peisaj, nimic. 

— Există un mijloc, întreab-o pe Glycine. 

Sahel ridică ochii spre ea; graţioasă, femeia se ridică în picioare, 
apoi se întinse, cu fesele încordate, cu braţele ridicate în spate. O 
dorea întreaga zi şi chiar mai mult decât le permitea aceasta. 
Niciodată nu putea să se despartă de ea. 

— Zeul Cessieu ti-a încredințat în acea zi secretul trecerii. O 
ştim, am descoperit urmele ei în inconştientul tău. Dar tu ai uitat-o 
voluntar; informaţia este ascunsă foarte adânc în memoria ta. Nici 
chiar celălalt Sahel nu reuşeşte să ajungă la ea. 

Glycine, cu părul ca noaptea, cu pielea ca noaptea, vlăguită, 
vegetală, îl privea cu o asemenea intensitate, încât simţi un adevărat 
şoc, ca şi cum un curent electric i-ar fi traversat şira spinării. Irişii, 
pupilele lui Sahel deveniseră fixe. Părea fascinat, aspirat de neant. 

Belgacen îşi contempla fiul, încremenit în spaţiu ca şi cum ar fi 
fost prins într-o masă de plastic transparent. Îi plăcea aerul lui 
adolescentin, silueta delicată, nasul scurt, dar agresiv, aşezat între 
cei doi ochi de un albastru marin. Aprecia contrastul dintre aspectul 
ofensiv al părţii de sus a feţei, părul rebel, fruntea largă şi bombată, 
şi alura visătoare a privirii, întărită de senzualitatea buzelor 
cărnoase, roşii, avide. Fizic, se simţea atras de el, ar fi vrut să-l 
atingă mai des, să-şi lipească pieptul de al său. Ah! Când Sahel îl 
întâlnise în acea zi la Nürnberg, cât de dulce i se păruse acel simplu 

gest al mâinii pe umărul său! La nivelul pielii, al privirii, al alurii 
fizice, îşi plăcea fiul, îl recunoştea. Dar, în afară de această atracţie 
strict senzuală, nu resimțea nici o afinitate față de el. 

Explicaţia era evidentă: ca o epavă în derivă, Sahel atinsese 
multe maluri, suferise multe avarii, purta pe carena sa, agățate în 
cârduri, toate molușştele societăţii Piacom-ului. Simon Cessieu, 
luând lemnul, îl tăiase în felul său, apoi îl împinsese pe apă. Ce 
putea să mai facă el, Belgacen Attia, decât să-şi ajute fiul să 
supravieţuiască în Piacom? În ciuda revoltei spontane care-l 
împinsese pe Sahel să treacă frontierele închisorii, era incapabil să 
se adapteze moravurilor Ligii, mentalităţii locuitorilor săi. 

Belgacen regreta că nu putea să-şi îndeplinească misiunea până 
la capăt; nu era suficient să elibereze populaţia Piacom-ului, ar fi 
trebuit să anuleze timpul încetinit, chiar şi în cazul în care nu mai 
constituia un pericol pentru restul lumii. Această societate era 
definitiv pervertită, iar simulacrul acesta de zeu nu putea să o ajute 
să se schimbe. Viitorul lui Sahel era sumbru. Pentru Belgacen, 
pătruns de sensul divin al fatalităţii, zeul era catalizatorul forţelor 
declanşate de către oameni, era un punct de convergenţă şi de reflexie. 
Însă acest zeu de apartament, care-şi sprijinea autoritatea pe expan- 
siunea uriaşă a duratei pe care o oferea cetăţenilor Piacom-ului, 
reprezenta mai mult decât un simbol. Locuitorii Comunităţii nu se 
vor debarasa niciodată de el, îi semănau atât de mult! 

Totuşi, oricât de dureroasă putea să fie decizia sa, Belgacen 
hotărâse să-l sfătuiască pe Sahel să rămână aici; în Ligă, tânărul ar 
fi fost mereu bântuit de regretul paradisului pierdut. Aici ar putea 
să-şi ajute concetăţenii să se elibereze, prin luptă. Acolo, ar fi fost 
dezrădăcinat, neputând să adere la un mediu mult prea diferit de al 
său. 

Toate speranțele şi le pusese acum în celălalt Sahel. Ştia că acest 
fiu geamăn era o creatură mutantă, care îşi va abandona, fără 
îndoială, într-o zi, înfăţişarea umană. Dar transformarea avea să 
dureze şi Belgacen putea să-l atragă în toate acţiunile sale. Copia 
avea mai multă valoare decât originalul, căci se filtrase de toate 
problemele de conştiinţă, de prejudecățile datorate societății sau 
educaţiei, şi va deveni în final fiinţa iniţială, copilul său necunoscut, 

supraomul aşteptat prin evoluție, apoi se va dezvolta la scara 
cosmosului. 

Pupilele lui Sahel erau încă fixe. Se adâncise în memorie, în 
căutarea secretului pe care Cessieu i-l încredințase, în privința 
trecerii frontierelor, iar Glycine îl însoțea în această călătorie 
fantastică în interiorul lui însuşi. Depăşiseră de mult tărâmul 
inconştientului şi se apropiati de acel pământ al nimănui în care 
ajunseseră Elsa şi creatorul de vise. Mai trebuiau să străbată 
ultimele bariere care separau universul realităţii de acela al 
fantasmelor. Pătrunseră imediat într-o lume fabuloasă a cărei - 
suprafață se concretiza şi dispărea în neant. Câteva personaje se 
schiţau aici, prime note ale unei game onirice, gesturi fără urmare, 
iar imaginea strălucea ca o picătură de lichid. Sahel simţea că 
alunecă în derivă; Glycine căută în aceste viziuni, născute din 
subconştientul colectiv, toate informaţiile care-i vor permite într-o 
zi să-şi depăşească condiţia de fiinţă umană; ca în primul ciclu al 
transformării lor, »pulvus mutabilis” care o compuneau utilizau 
mimetismul la cel mai sofisticat nivel al său pentru a achiziţiona 
noile caracteristici structurale. 

Dar cum să caute răspunsul la întrebarea pe care şi-o puneau 
Belgacen şi prietenii săi? În acest univers iluzoriu nimic nu exista 
şi totul era posibil. Trebuia să-l oblige pe Sahel să recunoască, în 
acest alandala suprareal, născut din derularea automată a viselor, 
secretul care se încastrase aici. Femeia bănuia că un sentiment de 
culpabilitate motiva acest refuz de a furniza cheia evadării. Ea îl 
pătrunse în întregime, se identifică cu el, se confundară. Şi, pentru 
prima dată de când se născuse, Sahel se simțea bine în pielea sa. Era 
întregit de ființa suplimentară -care îi lipsise dintotdeauna pentru a 
se realiza; era un Janus hermafrodit, jumătate bărbat, jumătate 
femeie. Sahel înţelese că îi lipsise cea de a doua parte din el însuşi 
pentru a se afirma cu adevărat; educaţia primită îl atrofiase atât de 
mult, încât antrenase un dezechilibru fatal, ireversibil. 

Şi imaginea virtuală disimulată de Sahel se materializă: un 
motociclist rula cu viteză de-a lungul unei plaje situate, probabil, în 
extremitatea sudică a Spaniei. Era împopoţonat cu un ciudat 
echipament, un bobinaj de fire de cupru care îi înconjura corpul de 

la coapse până la subsuori; strălucea în lumină. Iată-l apropiindu-se 
cu toată viteza de frontiera invizibilă a Piacom-ului. Ce se va 
întâmpla când motocicleta se va lovi de ea? Mumia de metal aurit 
scânteia, traversând reţeaua de apărare, şi trecu fără probleme; apoi, 
despărţit de motocicletă, chiar în momentul care sărea de pe faleză, 
necunoscutul căzu învârtindu-se în apa verde. Locul putea fi 
recunoscut acum, era strâmtoarea Gibraltarului, şi putea fi zărit prin 
unica fereastră normală din apartamentul lui Simon Cessieu. 

— Viteza, care este exact viteza care permite sincronizarea 
motociclistului cu zidul de forţe? 

Vocea interioară a Glycinei îl interoga pe Sahel. Dacă îi va 
răspunde, îl va părăsi, îl va lăsa pentru totdeauna infirm? Rezistă, 
ştiind că îşi pierdea ultimul atu dând această informaţie. Dar 
Glycine îl cunoştea acum pe Sahel mai bine decât se cunoştea el 
însuşi. Îi smulse ultimul secret. 

Imediat după aceea, Sahel se trezi, întins pe sofaua Elsei van 
Leyden. Cât timp se scursese de când îl părăsise tânăra femeie? 
Deschise ochii, stupefiat; Belgacen şi Glycine îl priveau cu 
tandreţe. 

— Ştiu răspunsul, zise Glycine. 

Călătorise, într-adevăr, cu el în cel mai profund strat al eului său. 
sau visase că îşi împărțea cu ea visele? Ce importanţă avea, de 
vreme ce în acest periplu absurd îşi pierduse în mod irevocabil cea 
de a doua jumătate a lui însuşi. 


CAPITOLUL 34 


Glycine şi celălalt Sahel aşteptau pe mare, într-o barcă 
improvizată pe care o găsiseră în timp ce înotau în raza portului 
Gibraltar. Trecuseră primii pentru a experimenta procedeul. 
Traversaseră frontiera fără probleme, iar capacităţile de fiinţe 
mutante le permiseseră să-şi desfacă rapid benzile de cupru în timp 
ce picau: când doreau, puteau să se priveze de aer. 

Un soare arzător mânjea cerul de azur, suprafața apei era de un 
indigo atât de profund, încât se apropia de negru. Goi, umăr lângă 
umăr, aşezaţi pe micul banc central al iolei, vâsleau pentru a 
menține ambarcațiunea pe direcţia micului grup de fugari, rămaşi 
de cealaltă parte a ferestrei Piacom-ului-apartament. Se lăsau 
impresionați de mare şi cer, totul era nou; şi totuşi, îşi aminteau 
senzațiile pe care le încercaseră deja în circumstanţe asemănătoare 
modelele lor umane. Niciodată nu realizaseră toate astea la scara 
ființelor pe care Ferenczi, artist în biologie, le realizase. Acum, 
înțelegeau universul cu propriile simţuri; înainte reacționau 
instinctiv la solicitări. Niciodată nu aduseseră un omagiu atât de 
sincer creatorului. 

Glycine retuşase de mult timp un anumit număr de caracteristici 
psihologice ale tinerei fete pe care o reproducea; ea avea deja o 
individualitate originală. Diversele experiențe ale vieţii sale îi 
permiseseră să înțeleagă cât era de diferită de „pulvus mutabilis” 
care o compuneau, dar, mai ales, să măsoare distanţa vertiginoasă 
care o separa de ființa umană cu care semănase la început. Se 
simţea legată de condiţia sa de femeie doar prin sentimentele pe 
care le avea pentru Sahel. Dragoste? O necesitate născută din 

nevoia de reproducere pe care ea o transpusese pe un plan pur 
filozofic. Sahel se găsea acum în spatele zidului de forţe. Probabil 
nu-l va pai revedea niciodată. O fotografie şifonată, o floare uscată 
într-o carte, o scrisoare împăturită, o şuviță de păr într-un medalion. 
Amintirea sa avea mai multă valoare decât toate aceste suveniruri 
sentimentale, colecționate de oameni. Inima i se strângea de fiecare 
dată când se gândea la el, şi această evocâre era un omagiu adus 
gândirii care o făcuse să se nască şi să trăiască. Sahel. Înduioşarea 
pe care o resimțea, caldă şi dureroasă, avea sinceritatea dragostei 
care se poartă răposaţilor, amară şi blândă. Izbucni în plâns: 

Celălalt Sahel era încă împietrit, gândindu-se la modelul său. 
Din respect pentru el, de fiecare dată când putuse, rămăsese în 
expectativă în cursul aventurilor pe care le trăiseră împreună. 
Pentru a-i da ocazia să facă față unor probleme noi, pentru a-l incita 
să se autodepăşească.... El, dublul lui, copie fidelă a originalului, 
era prea conştient de slăbiciunile sale pentru a nu le face să dispară. 
Dar acest aspect veleitar nu reuşea să-l dezamăpească: reflecta 
poziţia la care trebuia să acceadă orice ființă conştientă, ajunsă la 
un anumit stadiu al evoluției sale, în față absurdităţii existenței. În 
cursul educației sale, Sahel fusese pătruns de simțul umorului 
tatălui său adoptiv şi îl transmisese copiei sale; împărtășeau acel 
gust suprem al batjocorii care îi împingea să se îndoiască de 
utilitatea unei acţiuni sau al unui angajament în momentul în care 
necesitatea acestuia apărea. Ce putea fi mai logic decât să pună la 
îndoială bazele unei vieţi care conducea inevitabil la moarte? 

Totuşi, dacă celălalt Sahel nu avea certitudinea finalității 
existenței, cel puțin nu mai mult decât originalul, dispunea în 
schimb de o imortalitate relativă şi de capacitatea de a-şi ameliora 
corpul şi spiritul pentru a se consacra scopului ultim al întregii 
vieţi: să înţeleagă de ce. Glycine şi el aveau posibilitatea de a pleca 
în căutarea unui răspuns, cu şanse reale de a-l găsi; dar sarcina 
aceasta era titanică. Trebuiau să-şi alinieze puterile de mutanţi la 
nivelul propriilor ambiții. Ucenicia va fi lungă. Era nevoie să se 
debaraseze de un mare număr de noţiuni achiziționate în cursul 
elaborării lor pentru a-și depăşi condiția umană, pentru a ridica 
imaginația la nivelul unei ştiinţe exacte. 

Celălalt Sahel decisese, totuşi, să-şi conserve simțul umorului. 
Va fi ultima lui scăpare în caz de eşec. „Sahel, Sahel, fratele meu”, 
murmură el şi un surâs blând îi apăru pe buze. 

* 

După Gunther, Bob şi alți câțiva, Pleineselve, înfăşurat în cupru 
ca o mumie electronică, conducându-şi motocicleta nucleară cu o 
sută patruzeci pe oră, trecu zidul de forțe printr-un salt fantastic pe 
deasupra ferestrei. Simţi cum vehiculul cădea de sub el; mult mai 
liber, plană încă vreo câțiva metri şi plonjă în mare. O spumă 
galbenă semnală celor doi locul exact al căderii sale. Nocturnii îşi 
adunară toate forțele pentru a-l pescui înainte de a se îneca. În ciuda 
vestei gonflabile care era plasată sub bobinaj, şeful Nocturnilor 
începea să se scufunde fără a se putea împotrivi. Ajunseră chiar la 
timp pentru a-l trage şi a înlătura firele de cupru. Pleineselve le 
surâdea cu un aer încântat. 

— Simţiţi, simţiţi, urla el, respiraţi acest miros al mării, este 
acela al libertăţii! 

Nocturnii îşi priveau motocicletele dispărând în adâncuri; apa, 
atât de neagră la suprafață, devenea surprinzător de transparentă la 
nivelul stâncilor şi al algelor care se găseau pe fund. Belgacen avea 
ochii fixați asupra siluetei mici a lui Sahel, aflat în picioare, în 
depărtare, în spatele geamurilor întunecate ale Piacom-ului; emoția 
îl gâtuia. Belgacen se aplecă spre el şi murmură: 

— Nu este decât o iluzie, o aparență, veți vedea, va dispărea. 
Am crezut că vin aici să-mi caut fiul, dar nu era decât un efect al 
imaginaţiei mele. Ţara pe care o căutam nu există sau, mai degrabă, 
nu va mai exista. 

Ca şi însoțitorii săi, Pleineselve văzu cum se produce un 
fenomen ciudat. Imaginea se învălmăşi, silueta lui Sahel se topi 
rapid, se diminuă, până ajunse să se confunde cu geamul. Fereastra 
apartamentului lui Cessieu deveni vizibilă în totalitate; avea câteva 
zeci de metri înălțime încă, apoi douăzeci, apoi zece. Deja se 
materializa zidul exterior al Piacom-ului. Forma un plan neclar care 
se întindea de o parte şi de alta a Spaniei. 

Zidul se micşoră, apoi deveni neted, negru, dur. Piacom-ul-apartament 
îşi relua locul exact, închizând într-un volum ridicol de mic un zeu, 

o societate, treizeci de naţiuni, milioane de locuitori. Munca făcută 
de Eael pe tărâmul fantasmelor se insera în realitate. Totuși, nu mai 
era nimic, decât marea care se întindea la infinit şi, în depărtare, o 
insulă acoperită de munți, probabil Elveţia. Partea din Europa a 
Comunităţii devenise un punct pe harta Atlanticului. Şi el se 
micşora la rândul lui. 

Pleineselve tocmai îşi termina de spălat în apa mării rănile 
provocate de firele de cupru. 

Belgacen şi Gunther vâsleau. Întorseseră vârful bărcii spre sud. 

Deja primele mirosuri ale uscatului veneau până la ei. Soare şi 
umezeală, nisip şi arome. Peste câteva clipe, vor aborda un nou 
“continent. Vor aborda în. acelaşi timp şi partea luminată a 
umanității. 

Mai târziu, poate, Glycine şi celălalt Sahel vor pleca în spațiu cu 
Nocturnii, pentru a-i smulge neantului masca. 


